
CE S-A PETRECUT ÎNAINTE 


Ar fi nepotrivit să spunem că în Maras-Dantia 
domnea pacea. Într-un tărâm locuit de multe rase stră- 
vechi, ciocnirile erau greu de evitat. Însă, în general, 
s-a făcut simţit întotdeauna un dram de toleranță. 

Statornicia tărâmului a fost tulburată de sosirea 
unei noi rase. I se spunea rasa oamenilor; aceștia au 
străbătut pustiuri neprimitoare ca să pătrundă în 
Maras-Dantia dinspre sudul îndepărtat. Un strop 
mai întâi, apoi un adevărat potop de-a lungul anilor, 
nou-veniţii Și-au arătat disprețul față de culturile 
pe care le întâlneau. Au rebotezat tărâmul Centrasia 
Și, pe măsură ce numărul lor creștea, se înmulțeau și 
dezastrele pe care le provocau. Au construit baraje 
pe râuri, au tăiat pădurile, au șters sate de pe faţa pă- 
mântului și au smuls subsolului resurse neprețuite. 


Cel mai rău, au distrus magia din Maras-Dantia. 


Nimicind pământul, l-au vlăguit de energia sa 
vitală, au secat magia pe care rasele străvechi o consi- 
derau, neîndoielnic, a lor. Acest lucru a stricat rându- 
iala vremii și a adus haosul în rândul anotimpurilor. 
Verile începeau să semene a toamnă. Iernile se lun- 
geau, înghițind primăvara. O întindere de gheață 
cuprindea ținutul dinspre nord. 

În curând, s-a pornit războiul între locuitorii 
din Maras-Dantia şi oameni. 

Dușmănii cu rădăcini adânci invrăjbeau rasele 
străvechi, întreținute de faptele piticilor, bine-cunos- 
cuţi ca mari profitori. Mulți dintre ei țineau partea 
oamenilor și făceau de bunăvoie treburile murdare 
în locul lor. Alţii rămâneau credincioși cauzei ra- 
selor străvechi. 

Însă oamenii erau și ei dezbinați, separați în 
două tabere de o schismă religioasă. Adepții religiei 
cu mai mulți zei, cunoscuți ca Mani, respectau 
antice obiceiuri păgâne. Adversarii lor se adunau 
sub stindardul Unităţii. Cunoscuţi sub numele de 
Uni, se dedicau mai tânărului cult monoteist. Am- 
bele tabere erau înclinate spre fanatism, dar mai 
numeroșii Uni erau habotnici și nu duceau lipsă 
de demagogi. 

Dintre toate populaţiile băștinașe din Maras-Dan- 
tia, orcii erau cei mai războinici. Una dintre puţinele 


rase neinzestrate cu puteri magice, își compensau 

neajunsul cu o poftă feroce pentru război. De obicei, 
îi găseai acolo unde se dădeau cele mai crunte bătălii. 

După standardele orcilor, Stryke, căpitanul unei 
cete de treizeci de ostași numiți jderi, era inteligent. Îi 
urmau în rang doi sergenți, Haskeer și Jup. Haskeer 
era cel mai nesăbuit și mai imprevizibil din ceată; 
Jup, singurul pitic dintre jderi, dar și singurul care 
nu era orc, trezea, bunăoară, multe bănuieli. După 
sergenți veneau caporalii Alfray și Coilla. Primul 
era cel mai bătrân membru al cetei, vraci priceput 
la vindecarea rănilor de război. Coilla, unica fe- 
meie-orc dintre jderi, era un strateg strălucit. La 
urmă veneau douăzeci și cinci de răcani. 

Jderii o slujeau pe regina Jennesta, mânuitoarea 
unor puteri supranaturale care susținea cauza Mani. 
Un simbiot rezultat din unirea unui om cu o nyaddă, 
înclinația ei spre cruzime și voracitatea ei sexuală 
erau notorii. 

Trimiși într-o misiune secretă, jderii au asaltat o co- 
lonie Uni pentru a recupera un cilindru sigilat, foarte 
vechi. Odată cu artefactul, au pus mâna, cu prețul 
vărsării de sânge, pe o cantitate mare de halucinogen. 
Rasele străvechi foloseau multe denumiri pentru acest 
drog, dar cea mai cunoscută era aceea de cristal. Orcii 
îl știau drept aducător de fulgere cristaline. 

Greşeala lui Stryke a fost că şi-a permis să-l încerce 
impreună cu ceata lui. Trezindu-se în zori, i-a cuprins 

pe toţi panica la gândul că vor ajunge târziu la Jen- 
nesta şi vor avea de înfruntat mânia ei. Dar, în drum 
spre casă, i-au atacat bandiții cobolzi și, cu toate că 
s-au apărat cu vitejie, artefactul le-a fost furat. Stryke 
nu a văzut altă soluție decât să-i urmărească pe tâlhari 
Şi să incerce să recupereze trofeul. 

Jennesta i-a ordonat generalului Kysthan, co- 
mandantul oștirii ei, să organizeze căutarea jderilor. 
Acesta a trimis urgent după ei o trupă de orci lup- 
tători, toţi ostași unul și unul, conduși de căpitanul 
Delorran, care de mult îl pizmuia pe Stryke în 
adâncul sufletului. Între timp, regina a luat legă- 
tura cu surorile ei, Adpar și Sanara. Separate de dis- 
tanţă, ele comunicau telepatic. Însă sângele rău din 
venele lor a impiedicat-o pe Jennesta să descopere 
dacă vreuna din ele știa pe unde se află jderii sau 
neprețuitul artefact. 

În timp ce-și conducea oastea în căutarea cobol- 
zilor, Stryke a inceput să viseze cu ochii deschişi 
sau să aibă viziuni. Acestea îi arătau o lume numai 
a orcilor care trăiau în armonie cu natura Și își con- 
trolau propriul destin, care nu auziseră de oameni 
sau de celelalte rase străvechi. În acest loc de Vis, 
anotimpurile curgeau netulburate. 

Stryke s-a temut că-și pierde mințile. 

Convins că jderii au apucat-o pe calea haiduciei, 
Delorran s-a hotărât să prelungească termenul 

primit pentru a-i găsi. Întrucât astfel încălca dorința 
expresă a Jennestei, pornea pe un drum periculos. 
Dar gândul răzbunării împotriva lui Stryke l-a in- 
demnat să-și asume orice risc. 

Stryke și-a condus ceata la Stânca Neagră, în ţinu- 
tul cobolzilor. A fost un drum plin de primejdii. 
Au găsit o tabără orcă plină de cadavre, orci morți 
din cauza bolilor luate de la oameni, împotriva că- 
rora nu puteau lupta. Mai târziu, lângă colonia 
umană Pășunea Țesătorului, jderii au fost atacați de 
o gloată de Uni. Când, în cele din urmă, au ajuns la 
Stânca Neagră, s-au răzbunat crunt pe cobolzi. Au 
recuperat artefactul și au eliberat un prizonier 
gremlin bătrân. Acesta, care se numea Mobbs, le-a 
explicat că studiase limbile misterioase și că tâlharii 
aveau nevoie de el ca să le descifreze conţinutul arte- 
factului. Gremlinul credea că cilindrul ar putea con- 
ține un obiect care trimite direct la originea raselor 
străvechi. Tocmai puterea acestor cunoștințe urmă- 
reau cobolzii s-o obțină, deși nu se știa sigur dacă lu- 
crează pentru e1 sau pentru alții. 

Conţinutul cilindrului, credea Mobbs, avea 
legătură cu Vermegram și Tentarr Arngrim, două 
figuri legendare din trecutul Maras-Dantiei. Verme- 
gram a fost o vrăjitoare puternică, mama nyaddă a 


Jennestei, a lui Adpar și a Sanarei. Se spunea că a fost 

omorâtă de Arngrim, care avea puteri magice la fel 
de mari ca ale ei și care apoi a dispărut. 

Pasiunea cu care vorbea Mobbs despre aceste lu- 
cruri a stârnit spiritul latent de revoltă în rândul 
cetei de jderi. Stryke a susținut că artefactul trebuie 
deschis şi a reușit să-i convingă pe toţi, cu excepția 
lui Haskeer și a câtorva răcani. Artefactul conţinea 
un obiect plămădit dintr-un material necunoscut şi 
avea forma unei sfere cu șapte spiţe radiante, de di- 
ferite lungimi. Orcilor li s-a părut că aduce cu o stea 
șlefuită sau cu o jucărie de copil. Mobbs a declarat 
că e un instrument, un totem cu puteri magice 
uriașe, de multă vreme considerat un mit. Dacă se 
unea cu celelalte patru obiecte asemănătoare, dezvă- 
luia un adevăr profund despre rasele străvechi, un 
adevăr care, spunea legenda, le-ar fi adus eliberarea. 
Deoarece orcii nu cunoşteau altă viață decât aceea 
de a sluji și de a muri la porunca altora, gândul că-și 
vor rupe lanţurile sclaviei se dovedea ademenitor. 
La îndemnul lui Stryke, jderii și-au încălcat jură- 
mântul de credință față de Jennesta și au pornit pe 
propriul drum. Intenţia lor era să găsească celelalte 
stele, judecând că până şi o căutare zadarnică era 
mai bună decât robia. 

Mobbs le-a dat un indiciu despre locul în care s-ar 
putea afla o altă stea. Cobolzii care l-au luat prizo- 
nier vorbeau despre Trinity, o redută Uni condusă 

de fanaticul Kimball Hobrow. Stryke și jderii au 
pornit spre ea, iar Mobbs s-a indreptat spre portul li- 
ber Hecklowe. Pe drum s-a întâlnit însă cu Delorran, 
care l-a omorât. 

Înfuriată că nu reușea să găsească artefactul, Jen- 
nesta a ordonat executarea generalului Kysthan și 
l-a înlocuit cu un ofiţer mult mai tânăr, Mersadion. 
Vânătoarea jderilor a continuat și mai aprig. 

Jderii s-au confruntat cu atacul trupei lui Delorran 
şi au scăpat de dragonii luptători ai Jennestei. Apoi 
Haskeer a căzut pradă unei febre care i-a pus viaţa în 
primejdie, devenind și el o victimă a bolilor oameni- 
lor. Când au ajuns la Trinity, reduta li s-a părut de 
nepătruns, până când au descoperit că Uni aduceau în 
ea grupuri de pitici care munceau pentru ei. Jup s-a 
infiltrat într-un astfel de grup și a intrat în redută, 
unde a văzut cu ochii lui ce tiran era Hobrow și cât 
de brutale erau gărzile lui. Piticul a aflat nu numai că 
în Trinity se găsește cu siguranță încă o stea, dar și 
că Hobrow și cohortele lui cultivă plante otrăvi- 
toare ca parte a planului lor de a extermina în masă ras- 
ele străvechi. A reușit să dea foc arboretului și să fugă 
cu steaua. Jderilor le-au trebuit câteva zile ca să scape 
de răzbunătorul Hobrow și de potera lui. Bazându-se 
pe informațiile obținute de Jup în Trinity, ceata lor a 
pornit spre Scratch, tărâmul înfricoșător al trolilor, 


in care sperau să găsească încă o stea. 

Întors la palatul Jennestei după vânătoarea sa 
nereușită, Delorran a plătit eșecul cu viaţa. Nerăb- 
dătoare cu propriii servitori, regina i-a chemat în 
slujba ei pe Micah Lekmann, Greever Aulay şi Jabez 
Blaan, oameni cruzi și vânători de recompense, 
pricepuţi în găsirea orcilor renegați. 

Deşi a scăpat de febră, Haskeer a continuat să se 
comporte ciudat. La Scratch, Stryke i-a lăsat pe el și 
pe Coilla să păzească stelele, în vreme ce el și restul 
trupei au pătruns în labirintul subteran al trolilor. În 
scurt timp, au fost atacați de locuitorii subpămân- 
teni, iar Stryke şi Alfray au fost separați de ceilalți 
jderi când s-a surpat un tavan. La suprafață, lovit de 
un atac de nebunie, Haskeer a fugit cu stelele. Coilla 
a plecat călare în urmărirea lui. Neștiind dacă Stryke 
și Alfray mai sunt în viaţă, Jup a preluat comanda 
cetei și a trebuit să pună la cale un plan de acțiune, în 
condiţiile ostilităţii manifestate de răcani. 

Căzând de pe cal, fără arme şi ameţită, Coilla s-a 
trezit față în față cu vânătorii de recompense. 

În labirint, Stryke și Alfray au fost luaţi prizo- 
nieri. Tannar, temutul rege al trolilor, s-a pregătit 
să-i ofere zeilor întunecaţi ai rasei lor. 

lar pumnalul sacrificial pe care îl flutura avea 
atașată de mâner a treia stea. 


Leaiupea lupelului 


Moartea inainta șerpuitor prin apă. 

Un ţel intunecat i se ghicea în trăsăturile ca 
dăltuite în piatră. Se scufundă la mare adân- 
cime, lovind puternic apa cu degete palmate, 
răsfirate. Părul de abanos plutea liber, iar în 
spatele ei se ondula un nor de cerneală, negru 
de calmari. Dâre fine de balonașe se ridicau din 
branhule ei pulsânde. 

Se uită inapoi. Roiul nyadd, rânduri-rânduri 
de luptători înotând în formaţie, era înconju- 
rat de strălucirea verzuie stranie a făclulor fosfo- 
rescente menite să le lumineze calea. Luptătorii 
purtau sulițe de coral cu margini zimţate. Pum- 
nale de adamant încovoiate la vârf se ascun- 
deau în curelele de stuf încrucișate pe piepturile 
lor solzoase. 

Întunericul începea să se împrăștie; fundul 
nisipos al oceanului sclipea discret, presărat cu 
colți de stâncă și frunze șoptitoare. În curând se 
desluşi un recif alb și stâncos, împânzit de ciu- 
perci cu nuanţe violete. Ea îl înconjură, urmată 
de alaiul de războinici. Urmau conturul recifu- 
lui, avansând repede la suprafaţa lui. Din apro- 
piere, se vedea foarte bine cât era de ruinat. 
Vegetația suferindă și peștii puţini trădau o 
boală care-l măcina lent. Rămășițele creaturilor 
moarte pluteau în jur, iar din cauza frigului, 
care se simţea mai puternic la adâncimea atât de 
mare, apa mai avea puțin și îngheţa. 

Ea ridică mâna când ţinta urmărită le apăru 
în faţa ochilor. Ostașii aruncară făclule radiante, 
scăldând fundul apei într-o cascadă de smarald. 
Apoi plutiră şi se adunară în jurul ei. 

În față, acolo unde se lărgea coloana verte- 
brală a recifului, se întindea o fâşie abruptă, lată 
şi stâncoasă, plină de scobituri și peşteri, și na- 
turale, și artificiale. De la distanță nu se zăreau 
locuitorii. Ea gesticulă, dând ordine. Doispre- 
zece războinici se separară şi porniră tiptil spre 
grupul de dușmani. Ceilalţi, conduși de ea, for- 
mau ariergarda. 

În timp ce se apropiau de redută, îi zăriră pe 
primii merzi, câteva santinele împrăștiate care 

nu observară coloana apropiindu-se. Ea le privi 
cu ură. Nu semănau decât parțial cu oamenii, 
dar tot o dezgustau. În mintea ei, asemănarea, ca 
orice neințelegere legată de teritorii şi hrană, 
indreptăţea războiul. Oprind coloana, își urmări 
cercetași trecând la atac. 

Doi-trei războinici țintiră fiecare gardă. Cea 
mai apropiată era un bărbat. Se purta cam ne- 
glijent și părea să fie atent numai la prădătorul 
ciudat, fără să întrevadă posibilitatea unui atac 
mișelesc. Pluti, întorcându-se pe jumătate, tre- 
zindu-i incă o dată scârba. 

În partea de sus a trupului și la cap, merzul 
aducea a om, numai că avea branhii subțiri ca 
lama de o parte și de alta a trunchiului. Spre de- 
osebire de nasul oamenilor, al lui era mai lat și 
mai turtit şi avea ochii acoperiți de o membrană. 
Nu-i creştea păr pe piept și pe braţe. Însă avea o 
claie de păr ruginiu și o barbă scurtă și creață. 

De la talie în jos se deosebea complet de om și 
semăna mai mult cu un nyadd. Carnea de culoa- 
rea laptelui se pierdea în solzi suprapuși lucioși, 
care acopereau o coadă lungă și suplă, terminată 
intr-o aripă de peşte, în formă de evantai. 

Merzul purta arma tradiţională a rasei sale, 
un trident lung cât o lance, cu vârfurile dinților 
in formă de săgeată. 


Doi războinici se apropiară de el. Avansară 
din spate și din lateral, exploatând punctul orb 
al santinelei, înotând cu repeziciune. Merzul 
nu avu prea multe șanse. Nyaddul din dreapta 
iși îndreptă orizontal sulița ghimpată și lovi cu 
forță, străpungându-l deasupra taliei. Lovitura 
nu se dovedi mortală, însă provocă multă du- 
rere. Când merzul uluit se întoarse cu fața spre 
agresor, celălalt nyadd veni din spate. Avea un 
pumnal cu lama zimţată. Îl cuprinse cu mâna 
de gât și i-l tăie. 

Santinela se zbătu sălbatic câteva clipe; un 
nor stacojiu se ridică din rana căscată. Apoi tru- 
pul fără viață căzu pe fundul apei, inconjurat de 
dâre sângerii, ca niște panglici roșii. 

Rămasă în așteptare cu restul războinicilor, 
ea privi în continuare cum cercetașii le veniră 
de hac celorlalte gărzi. 

Un merz, luat și el prin surprindere, era ținut 
de un nyadd și străpuns în piept de un altul. O 
femelă, o merză, se răsuci în spirală spre fundul 
apei, cu o lance ieșindu-i dintre sânii goi. Căzu 
în tăcere, exprimându-și durerea mută prin gura 
deschisă. Atacând panicat, un merz se năpusti cu 
cuțitul asupra unui nyadd, uitând că sub apă e 
mai bine să impungi decât să crestezi. Suliţa 

care-i străpunse măruntaiele fu plata pentru 
greșeala lui. 

Rapid, brutal, santinelele fură ucise cu price- 
pere. Când și ultima fu doborâtă, ucigașii îi tri- 
miseră veste prin apa tulburată de fuioare roz. 

Venise timpul să-și desfășoare tot roiul. La 
ordinul ei, nyazzii inaintară și se răspândiră cu 
armele în mână. Liniştea era profundă. În afară 
de ei și de cadavrele plutitoare ale gărzilor, 
NIMIC nu Mai mişca. 

Trupa se apropiase foarte mult de țintă când 
reduta în formă de fagure incepu să dea semne 
de agitaţie. Brusc, din ea ţâșni o hoardă de merzi 
inarmați până-n dinți. În timp ce ieșeau, scoteau 
un sunet nemaiauzit, un tânguit ascuțit și tre- 
murat — limba rasei lor — cu atât mai bizar cu cât 
era tulburat de mișcarea prin apă. 

Încă un motiv să-i urască pe merzi. Acum, 
ura e1 avea un scop. 

Din faţă, iși conduse războinicii în întâmpi- 
narea apărării neorganizate. În câteva secunde, 
invadatorii și apărătorii se năpustiră unii asu- 
pra altora, fragmentându-se dintr-odată în mi- 
riade de incăierări sângeroase. 

Magia merzilor, ca și cea a poporului nyadd, 
presupunea văzul la distanță și, de cele mai multe 
ori, era folosită la vânătoare și la deplasarea la 

mare adâncime. Nu prea conta în luptă. Bătălia 
de acum avea să fie o ciocnire a mușchilor, a 
indemânării, a tăișurilor şi a suliţelor. 

Întrerupându-şi cântecul tânguitor, un merz 
năvăli de sus, cu tridentul în mână. Cei trei dinți 
intrară adânc în pieptul luptătorului de lângă ea. 
Rănit mortal, acesta se zbătu şi se răsuci cu atâta 
putere, incât smulse tridentul din strânsoarea 
merzului. Se scufundă cu mâinile încleștate pe 
armă, lăsând în urmă o dungă sângerie. 

Rămas fără armă, merzul scoase un cuţit, o 
versiune miniaturală a tridentului, şi se întoarse 
către ea. Atacul fu parat imediat. Forţa cu care 
se năpustise asupra ei îl împinse într-o parte, 
obligându-l să se rotească pe jumătate. Dar se re- 
dresă rapid și se întoarse cu faţa spre ea. 

Fa îi apucă iute încheietura mâinii în care 
ținea cuțitul. Atunci merzul văzu că avea dege- 
tele învelite în fâșii de piele cu țepușe de metal. 
Disperat, încercă s-o apuce de mâna cealaltă. 
Prea târziu. Ţinându-l mai departe cu o mână, 
ea o strânse pe cealaltă în pumn şi începu să-i 
burdușească stomacul. Exact în clipa când lovi 
a treia oară, îi dădu drumul. Forţa izbiturii îl 
impinse cât colo. Se uită la rănile sale sânge- 
rânde, faţa i se schimonosi în agonie și fu în- 


ghițit de haos. 

Pe ţepușele de pe degetele ei rămăseseră urme 
de peşte. 

Surprinse mișcare cu coada ochiului și se 
răsuci. O merză înota spre ea, amenințând cu 
tridentul. Nyadda ridică brusc coada solidă și 
izbi în sus, scăpând de dinții armei ca prin ure- 
chile acului. Cum nu se mai putea opri din 
elan, merza nimeri într-un grup de războinici. 
O împunseră și-o spintecară până-și dădu ul- 
tima suflare. 

În jur, adversarii se încăierau cu înverșunare, 
unul la unul, grup la grup. Peste tot, perechi de 
luptători se incleștau în dansuri spiralate, fantas- 
tice, mâinile strângeau încheieturile, brațele se 
intindeau să arunce pumnalul în țintă. Rănițiui în 
agonie colorau apa; morții erau împinși la o 
parte cu coatele. 

Avangarda nyaddă se bătea chiar pe redută. 
Unii se luptau să poată intra. Ea porni spre ei. 

Un merz cu ochi lucioşi îi sări în față. Avea 
o sabie zimțată lungă cât un paloș, cu mâner 
dublu. Ca s-o pareze, ea iși scoase propria sabie, 
mai scurtă, dar tăioasă ca briciul. Cei doi se în- 
vârtiră unul în jurul altuia, făcând abstracţie de 
tot ce se întâmpla în jur. 

Merzul plonjă înainte, vrând s-o străpungă. 
Ea se feri, parându-i lovitura cu sabia, în speranța 

că i-o va smulge. El însă ţinu bine de armă, re- 
veni pe poziţie şi O atacă din nou. Cu o piruetă, 
ea se feri din calea lamei. Braţul întins al adver- 
sarului rămase neprotejat. ÎL asaltă cu țepușele, 
reuși să-l atingă numai o dată, pieziș, dar tăie 
adânc în carne. Dușmanul se dădu inapoi sufi- 
cient ca ea să-l atace în continuare cu sabia. Îi 
găsi inima și imediat țâșni sângele. Când trase 
lama, eliberă un șuvoi de culoarea rubinului. 
Merzul muri cu gura deschisă. 

Fa trase un picior cadavrului și-și indreptă 
atenţia spre asaltul redutei. 

Roiul pusese deja stăpânire pe ea. Mulu pă- 
trunseră înăuntru ca să încheie măcelul. La or- 
dinul ei, merzii rămași fură uciși cu brutalitate 
și cuibul dușmanilor curăţat. Înotă pe lângă un 
nyadd care strangula cu lanţul un prizonier cu- 
prins de spasme, în vreme ce altul îl străpunse 
cu lancea. 

Numai câțiva merzi scăpaseră cu viaţă. Unul 
sau doi supraviețuitori fugiseră inotând cu 
mare grabă, dar ea era mulţumită. Vor răspândi 
vestea că nu era deloc o idee bună să ridici o co- 
lonie în vecinătatea domeniului ei. Sub ochii ei, 
merzii copii erau târâţi afară din redută și omo- 
râți, aşa cum poruncise. Socotea că nu avea rost 
să lase necazul să scoată capul mai târziu. 

Când se sfârşi măcelul şi se arătă satisfăcută 
că misiunea se încheiase cu succes, ordonă roiu- 
lui să se retragă. 

În timp ce se întorcea însoțită de servitori, un 
războinic de lângă ea arătă înapoi spre redută. 
Un banc de zvârlugi mergeau la ospăț. Erau lungi 
și lunecoase, cu pielea sclipind albastru-argintiu. 
În loc de gură aveau niște crestături late; pri- 
vite din lateral, aduceau batjocoritor a zâmbete. 
Când se deschideau, ieșeau la iveală şiruri ne- 
sfârșite de dinţi albi și ascuţiţi. Ochii lor parcă 
erau de mort. 

Creaturile n-o deranjară fără rost. De ce să 
atace roiul, când aveau la dispoziție o mare can- 
titate de carne măcelărită? 

Înnebunite de poftă, zvârlugile se apucară să 
infulece hălcile însângerate. Se zvârcoleau și se 
repezeau una la alta, împrăștiind nori de putre- 
gai de pe fundul apei. Câteva se băteau pentru 
aceeași îmbucătură, cu dinţii înfipți în ea, tră- 
gând-o din toate părțile. Alți mâncători de leșuri 
intrară şi ei în lupta pentru pradă. 

Roiul lăsă în urmă ciurda lacomă și, la mo- 
mentul cuvenit, incepu să urce spre un inel de 
lumină îndepărtat. În timp ce se înălța, ea își 
permise o clipă de satisfacție la gândul sorții 
merzilor. Dacă ar fi acționat puţin mai hotărât, 

orice ameninţare la adresa suveranităţii ei ar fi 
fost înlăturată înainte de a apărea. 

O, dacă şi despre celelalte rase s-ar putea spune 
același lucru, mai ales despre oamenii scârnavi... 

Ajunseră la gura unei peșteri subacvatice 
intinse, luminate pe dinăuntru de pepită şi roci 
fosforescente. Ea intră înaintea roiului. Ignorând 
plecăciunile detașamentului de gărzi, porni spre 
puțul vertical uriaș din tavanul peșterii, și el ilu- 
minat. Puţul urca până se ramifica în două canale 
gemene, ca două coșuri mari de fum. Însoțită de 
doi locotenenţi, înotă prin cel din dreapta. Res- 
tul războinicilor porniră prin cel din stânga, spre 
adăpostul lor. 

Peste câteva minute, ea și locotenenţii ieșiră 
într-un spațiu imens, în care apa le ajungea până 
la talie; spaţiul era inundat permanent și inten- 
ționat, în conformitate cu nevoile unei rase am- 
fibii care nu putea trăi fără apă. Structura pe 
jumătate inundată era parte coral, parte rocă fă- 
râmicioasă. Deasupra ei se formaseră stalactite. 
Pentru un ochi nepriceput, părea o ruină cu 
un zid spart și cu celelalte acoperite de mâl și de- 
corate de licheni. În aer se simţea miros de pu- 
trefacție. Dar pentru rasa nyaddă aceasta era 
anticamera unui palat. 

Prin spărtura din zid se vedeau mlaștinile, 
în spatele cărora se întindea oceanul cenușiu, 
presărat cu insule sinistre, stâncoase. Un cer în- 
cruntat se întâlnea cu orizontul. 

Nyazzii se impăcau de minune cu mediul. 
Dacă un limax ar fi crescut cât un cal mic, ar fi 
dezvoltat o carapace drept armură și ar fi învățat 
să stea drept pe coada solidă, numai mușchi; dacă 
i-ar fi crescut aripioare la spate și braţe cu mâini 
și gheare amenințătoare; dacă pielea lui gal- 
ben-verzuie ar fi fost împânzită de tentacule și ar 
fi avut cap de reptilă, cu maxilarul proeminent, 
cu gura în mandibulă, dinți ascuțiți și ochi mărge- 
lați, ar fi semănat cu nyazzii. 

Dar nu ar fi semănat cu ea. 

Spre deosebire de ființele pe care le conducea, 
ea nu era un exemplar de rasă pură. Originile ei 
amestecate dăduseră naștere unei fizionomii 
unice. Era un simbiot, o imbinare de nyadd și 
om, însă moștenirea nyaddă era preponderentă. 
Cel puţin așa îi plăcea ei să creadă. Îşi detesta 
obârşia omenească și nici o creatură care ținea la 
viaţa ei n-ar fi îndrăznit să-i amintească de ea. 

La fel ca supușii ei, avea coadă robustă și 
aripioare la spate, deşi acestea semănau mai 
mult cu niște felii de piele decât cu membranele 
lor solide și aspre. Partea de sus a corpului și 

mamelele, dezgolite, combinau pielea cu sol- 
zii, care erau mult mai mici decât ai nyazzilor 
şi aveau nuanţe discrete de curcubeu. Branhiile 
se vedeau în crestăturile de pe ambele părți 
ale trunchiului. 

Capul, cu aspect reptilian neîndoielnic, îi 
trăda cel mai mult moștenirea umană. Spre de- 
osebire de nyazzi, avea păr. Faţa avea o nuanţă 
ușor albăstruie, dar urechile și nasul erau mai 
mult de om decât de nyaddă, iar gura parcă o 
furase de la o femeie, tot de om. 

Ochii i se desluşeau rotunzi și cu gene, deși 
globu de un verde intens nu se puteau compara 
cu NIMIC. 

Doar la fire se dovedea o adevărată nyaddă. 
Dintre toate rasele care locuiau în apă, a ei era 
cea mai încăpățânată, răzbunătoare și războinică. 
La drept vorbind, aceste însușiri ieșeau în evi- 
dență mai puternic la ea decât la supușii ei, poate 
tot datorită moștenirii umane. 

Înaintând alene prin apă spre spărtura din zid, 
ea cercetă peisajul sumbru. Conștientă de pre- 
zenţa locotenenţilor care pluteau în apropiere, 
incercând să-i anticipeze dorințele, îi simți în- 
cordaţi. Vai, cât îi plăcea încordarea... 

- Pierderile noastre sunt neînsemnate, regină 
Adpar, indrăzni unul dintre ei să raporteze. 


26 


Avea un glas gros, hotărât. 

- Indiferent de numărul lor, am plătit un 
preț foarte mic, replică ea, scoțându-și cure- 
lele de piele cu țepuşe de pe încheieturile dege- 
telor. Sunt pregătite forțele noastre să ocupe 
zona eliberată? 

- Ar trebui să fie deja pe drum, doamnă, îi 
răspunse celălalt slujitor. 

- Sper, spre binele lor, i-o întoarse Adpar, 
aruncând curelele la întâmplare. 

Locotenentul le prinse stângaci. Nu i-ar fi 
fost prea bine dacă le-ar fi scăpat. 

- Nu că merzii o să le dea de furcă, continuă 
Adpar. Nişte scursori iubitoare de pace n-au 
cum să domine un dușman de talia nyazzilor. 

- Întocmai, Maiestate, spuse primul loco- 
tenent. 

- Nu mă port cu blândeţe cu aceia care fură 
ce-mi aparţine, adăugă ea ameninţător și inutil 
pentru slugile ei. 

Îşi îndreptă privirea spre o nișă săpată 
intr-unul din pereţii de coral. Adăpostea un pie- 
destal de piatră, menit, fără îndoială, să susțină 
un trofeu. Oricare-ar fi fost acesta, acum nu se 
mai afla acolo. 

- Îndrumările tale ne conduc spre victorie, o 
|inguși al doilea locotenent. 

Spre deosebire de surorile ei, cărora nu le păsa 
nici cât negru sub unghie de ce credeau ceilalți 
despre ele, pretinzând ascultare oarbă, Adpar 
cerea și supunere, și laude. 

- Bineînțeles, il aprobă ea. Supremație nemi- 
loasă, sprijinită pe violență; e caracteristic pentru 
familia mea. 

Servitorii o priviră nedumeriți. 

- E treabă de femeie, îi lămuri ea. 


Coilla suferea. 

O durea tot corpul. Stătea în genunchi în 
iarba noroioasă, amețită și cu răsuflarea tăiată. 
Scuturând din cap ca să-și revină cât de cât, În- 
cercă să-și dea seama ce se întâmplase. 

Într-o clipă îl urmărise pe prostul ăla de Has- 
keer, în următoarea, căzuse de pe cal când trei 
oameni apăruseră ca din senin. 

Oameni. 

Clipi şi se concentră pe grupul de trei indi- 
vizi Care stăteau în picioare în fața ei. Chipul 
celui mai apropiat era brăzdat de o cicatrice 
care pornea de la mijlocul obrazului și se ter- 
mina în colțul gurii. Mustaţa neîngrijită şi claia 

de păr negru unsuros nu-i înfrumuseţau deloc 
obrazul pătat. Arăta zdravăn, dar într-un fel cat 
se poate de nesănătos. Cel de lângă el părea şi 
mai dedat patimilor: mai scund, mai slab, mai 
zvelt, cu păr blond-castaniu și barbă de ţap. Un 
petic din piele îi acoperea ochiul drept, iar rân- 
jetul răutăcios îi dezvelea dinţii stricați. Însă al 
treilea individ șoca cel mai mult. De departe cel 
mai solid, cântărea cât ceilalți doi la un loc, dar 
părea făcut numai din mușchi, nu din grăsime. 
Era ras în cap, cu nasul spart și ochi de purceluș, 
adânciți în orbite. Spre deosebire de tovarășii 
lui, nu purta armă și, probabil, nici nu-i trebuia. 
Toți trei răspândeau duhoarea dezagreabilă, 
specifică rasei lor. 

O priviră și ei pe Coilla. Dușmănia lor 
era fățișă. 

Cel cu obrazul pătat și claia unsuroasă spuse 
ceva, dar ea nu-l înţelese. Acum vorbi încă o 
dată, adresându-se nu ei, ci camarazilor săi: 

- Cred că-i una dintre jderii ăia. Se potriveşte 
cu descrierea. 

- Se pare că am avut noroc, hotări cel cu 
petic pe ochi. 

- Să nu pui rămășag pe asta, mârâi Coilla. 

- Ooo, e supârâcioasă, rosti Un-Ochi în bătaie 
de joc. 

Zdrahonul cu înfățișare de prost era mai 
puţin ingâmfat. 

- Ce facem, Micah? 

- Păi, ea e numai una, și femeie pe deasupra, 
îi răspunse Obraz-Ciupit. Doar nu ţi-e frică de 
un orc mititel, nu? Am mai avut noi de-a face 
cu de-alde ăştia. 

- Da, dar ceilalți ar putea fi prin preajmă, re- 
plică Zdrahonul cel Prost. 

Coilla se întrebă cine naiba erau creaturile 
acelea. Oamenii erau răi și în situațiile cele mai 
fericite, dar ei... Pe urmă observă obiectele mici, 
aspre şi înnegrite care atârnau de curelele lui 
Obraz-Ciupit și Un-Ochi: capete de orc mumifi- 
cate. Era clar că încăpuse pe mâna unor ticăloși. 

Un-Ochi scrută atent copacii din jur. 

Obraz-Ciupit cercetă și el terenul. 

- Socot că i-am fi văzut, dac-ar fi fost pe-aicea. 
O fixă pe Coilla cu o privire cruntă. Unde-i 
restu” cetei? 

Ea adoptă o expresie nevinovată. 

- Ceată? Care ceată? 

- Îs pe-aicea? insistă omul. Sau i-ai lăsat la 
Scratch? 

Coilla tăcu, sperând că n-o va trăda faţa. 

-Ştim că v-aţi dus la Scratch, spuse 
Obraz-Ciupit. Ceilalți au rămas acolo? 

- Du-te naibii şi mori, îi sugeră ea amabilă. 

Omul își lăți buzele subțiri într-un zâmbet 
schimonosit. 

- Știm o cale dură și una ușoară ca să te facem 
să vorbeşti. Mie nu-mi pasă pe care-o alegi. 

- Să-ncep să-i rup oasele, Micah? se oferi Zdra- 
honul cel Prost, apropiindu-se greoi de Coilla. 

Ea făcuse eforturi să-și adune puterile și 
să-și pună mintea la treabă. Se concentră, gata 
de acţiune. 

- Eu zic s-o omorâm și să terminăm odată, 
propuse Un-Ochi, nerăbdător. 

- Nu ne-ajută la nimic dacă-i moartă, Greever, 
replică Obraz-Ciupit. 

- Primim recompensa pentru ea, nu? 

- Gândeşte, tâmpitule. Vrem să punem mâna 
pe toată ceata și, până acum, ea e cea mai bună 
șansă a noastră ca s-o găsim. Se întoarse spre 
Coilla. Deci, ia să vedem, ce-ai de zis? 

- Ce-ar fi să mănânci rahat, impuţitule? 

- Ce-ai... 

Coilla îi trase un picior cu toată puterea, lo- 
vindu-l cu călcâiele bocancilor în fluierul picio- 
rului. Obraz-Ciupit ţipă și căzu. 

Ceilalți doi reacționară cu întârziere. Zdra- 
honul cel Prost rămase pur și simplu cu gura 

căscată, şocat de viteza Coillei. Ea se ridică, deși 
o dureau picioarele și spatele, și-și scoase sabia. 

Nu apucă s-o folosească, pentru că Un-Ochi 
Își reveni și se împinse în ea. 

Din cauza izbiturii, Coilla rămase fără aer 
și se prăbuși iar la pământ, dar nu lăsă din 
mână sabia. Cei doi se luptară pentru armă, 
rostogolindu-se, lovind cu picioarele, dând cu 
pumnii. Atunci Zdrahonul cel Prost și furiosul 
Obraz-Ciupit interveniră și ei. Coilla incasă un 
pumn în falcă. Sabia îi fu azvârlită din mână şi 
sări cât colo. Îl lovi în gură cu braţul arcuit pe 
Un-Ochi, se răsuci, scăpă din strânsoarea lui și 
o luă la fugă. 

- După ea! urlă Un-Ochi. 

- Prinde-o vie! răcni Obraz-Ciupit. 

— Vie pe naiba să vă ia! le ură Coilla. 

Zdrahonul cel Prost se năpusti după ea și o 
apucă de piciorul răsucit. Ea se întoarse, își luă 
avânt și incepu să-i care la pumni în cap cu 
toată puterea. Parcă voia să stingă focul Hade- 
sului cu scuipat. Așa că-și lipi bocancul de nasul 
lui și începu să împingă. Zdrahonul icni, încer- 
când să se ţină de ea, cu bocancul înfipt tot mai 
adânc în obrajii moi și înroșiți. Bocancul câștigă. 
Omul dădu drumul piciorului, se clătină și căzu 
ca un sac de cartofi. 

Coilla dădu să se ridice. Un braţ i se făcu men- 
ghină pe după gât şi incepu să strângă. De-abia 
respirând, izbi zdravăn cu cotul în burta lui 
Obraz-Ciupit. Îl auzi icnind şi mai lovi o 
dată. Se eliberă din strânsoare. De data asta 
reuşi să se ridice şi încercă să-şi scoată unul din- 
tre cuţitele prinse în mâneca hainei, când 
Un-Ochi, plin de sânge pe la gură, sări din nou 
asupra ei. Coilla se prăbuși, iar ceilalți doi se 
aruncară asupra el. 

Încă suferind din cauza căderii, își dădu 
seama că nu le poate face față. Dar nu-i stătea în 
fire, nici ei și nici unui orc, să se predea cu una, 
cu două. Oamenii se luptau să-i imobilizeze bra- 
țele. Răsucindu-se ca să scape, se trezi cu faţa 
foarte aproape de capul lui Un-Ochi. Mai pre- 
cis, de urechea lui. 

Îşi infipse dinţii în ea. Omul răcni. Ea mușcă 
mai tare. Un-Ochi se zbătu sălbatic, dar nu reuși 
să se elibereze din încâlceala de membre. Coilla 
mușca din ureche cu sălbăticie, provocând urlete 
agonizante. Carnea se întinse și incepu să crape. 
Simţi un gust sărat. Smuci sănătos și smulse o 
bucată de ureche pe care o scuipă imediat. 

Un-Ochi se eliberă şi se rostogoli pe pământ, 
văitându-se cu mâna la ureche: 

- Căâţea... târjă... monstrul 

Dintr-odată, Obraz-Ciupit se ridică amenin- 
țător deasupra Coillei. O lovi de câteva ori cu 
pumnul în tâmpla colțoasă, lăsând-o fără sim- 
țire. Zdrahonul cel Prost o prinse de umeri și 
termină treaba. 

- Leag-o, îi ordonă Obraz-Ciupit. 

Matahala o ridică în șezut şi scoase o bucată 
de funie din buzunarul vestei jerpelite. Îi legă 
Coillei mâinile cu brutalitate. 

Întins la pământ, Un-Ochi nu mai contenea 
cu țipetele și înjurăturile. 

Obraz-Ciupit ridică mâneca hainei Coillei 
şi-i luă cuţitele. Începu s-o pipăie pe corp după 
alte arme. 

În spatele lor, Un-Ochi gemea și se zbătea în 
continuare. 

- O s-o... omor... dracu’ s-o ia, boci el. 

— Gura! se răsti Obraz-Ciupit. Scotoci în săcu- 
lețul de la centură și scoase o cârpă soioasă. Ţine! 

Ghemotocul ateriză lângă Un-Ochi. Acesta 
il luă și încercă să oprească sângerarea. 

- Urechea mea, Micah, bolborosi el. Afuri- 
sita asta monstruoasă... Urechea mea! 

- Termină, îl apostrofă Obraz-Ciupit. Tu 
oricum n-ai ascultat niciodată, Greever. 

Zdrahonul cel Prost izbucni în râs. Obraz-Ciu- 
pit îl imită. 

- Nu-i de ras! protestă Un-Ochi, indignat. 

- Un ochi, o ureche, râse matahala pe înfun- 
date, scuturând din gușă. Are... tot tacâmul! 

Cei doi nu se mai opreau din râs. 

- Nemernicilor! strigă Un-Ochi. 

Obraz-Ciupit se uită la Coilla. Dispoziţia i 
se schimbă imediat. 

- Socot că nu te-ai purtat prea frumos, oarco. 

Vocea îi era plină de amenințări. 

- Pot să mă port și mai urât, îl asigură ea. 

Zdrahonul cel Prost își luă o mină serioasă. 
Bolborosind, Un-Ochi se ridică în picioare și 
porni clătinându-se către ceilalți doi. 

Obraz-Ciupit se ghemui lângă Coilla, ame- 
țind-o cu răsuflarea-i puturoasă: 

- Te mai întreb o dată: jderii ceilalți sunt 
incă la Scratch? 

Coilla nu făcu decât să se holbeze la el. 

Un-Ochi îi trase un picior în coaste: 

- Vorbeşte, târfă! 

Ea înghiți lovitura și îi răspunse cu încă o 
privire dispreţuitoare. 

- Încetează, interveni Obraz-Ciupit, deși nu 
părea prea îngrijorat de soarta ei. 

Un-Ochi își apăsă zdreanța pe ureche și le 
aruncă priviri ucigătoare. 

- Sunt la Scratch? repetă Obraz-Ciupit. Ia zi! 

- Chiar crezi că voi trei puteți lupta impo- 
triva jderilor și rămâne în viață? 

- Eu pun întrebările, căţea, şi nu sunt prea 
răbdător din fire. 

Scoase un cuţit de la centură și îl ridică în 
faţa Coillei. 

- Spune-mi unde sunt sau încep cu ochii. 

Coilla se gândi câteva clipe. În cele din 
urmă, rosti: 

- Hecklowe. 

- Ce? 

- Minte! exclamă Un-Ochi. 

Şi Obraz-Ciupit se arătă neincrezător. 

- De ce Hecklowe? Ce fac acolo? 

- E-un port liber, nu? 

— Și ce dacă? 

- Dacă ai ceva de vânzare, acolo obţii cel mai 
bun preț. 

Coilla se prefăcea că vorbește cu multă 
reţinere. 

- Hecklowe e un asemenea loc, Micah, explică 
Zdrahonul cel Prost. 

- Știu, replică Obraz-Ciupit, țâfnos. Își în- 
dreptă din nou atenția spre Coilla. Ce-au ai tăi 
de vânzare? 


Coilla se prefăcu că înghite momeala tăcând 
strategic. 

- Ce-aţi furat de la regină, nu? 

Ea încuviință încet din cap, sperând cu dis- 
perare ca oamenii să-i creadă minciuna. 

- Mi se pare că-i vorba de ceva tare prețios 
ca să te faci proscris și să superi pe cineva ca 
Jennesta. Ce este? 

Coilla îşi dădu seama că nu știau nimic de- 
spre instrumente, despre artefactele pe care ea 
și ceata le numeau stele. Și nu trebuia să le 
vorbească despre ele. 

- E un... trofeu. O relicvă. Foarte veche. 

- O relicvă? Una prețioasă? O comoară? 

- Da, o comoară. 

Alesese cuvântul pentru că avea mai multe 
înţelesuri. 

- Ştiam eu! În ochii lui Obraz-Ciupit sclipi 
lăcomia. Trebuia să fie ceva important. 

Coilla își dădu seama că acești vânători de 
recompense, căci altceva nu puteau fi, erau con- 
vinși că jderii se făcuseră lotri ca să se îmbo- 
găţească. Nici prin cap nu le-ar fi trecut că orcii 
luptă pentru un ideal. Asta se potrivea cu ideea 
lor preconcepută despre lume. 

- D2’ tu de ce nu ești cu ei? se băgă în vorbă 
Un-Ochi, încruntându-se bănuitor. 

Îi pusese întrebarea de care se temuse cel mai 
tare. Răspunsul trebuia să fie unul convingător. 

- Am dat de necaz pe drum. Ne-am luptat 
cu o bandă de Uni și m-am despărțit de ceată. 
Încercam să-i ajung din urmă când... 

- Când te-ai întâlnit cu noi, o întrerupse 
Obraz-Ciupit. Ghinionul tău, norocul nostru. 

Coilla îndrăzni să spere că oamenii o cred, 
fiind insă conștientă că-şi asumă un risc. Era posi- 
bil să considere că le-a fost destul de folos, s-o 
omoare și să-și vadă de drum, luându-i capul cu ei. 

Obraz-Ciupit o fixă din priviri. Ea se pregăti 
să-i facă faţă. 

- Mergem la Hecklowe, anunţă el. 

- Şi ea? întrebă Un-Ochi. 

- Vine cu noi. 

- De ce? La ce ne trebuie? 

- Ca să câștigăm bani. Hecklowe e cel mai 
bun loc să faci negoţ cu sclavi. Unii plătesc o gră- 
madă pentru o gardă orcă pe vremuri ca astea. 
Mai ales pentru un orc dintr-o ceată de război- 
nici nemaipomeniți. Scutură din cap spre mata- 
hală. Adu-i calul, Jabeez. 

Jabeez se indreptă greoi spre calul Coillei; 
animalul păştea liniștit puțin mai încolo. 

Un-Ochi, tot bocind după urechea lui, nu 
părea deloc încântat. Dar se stăpâni. 

Coillei i se păru un moment potrivit să pro- 
testeze de formă: 

- Sclavie. Aproape că scuipă cuvântul. Încă 
un semn că Maras-Dantia decade. Asta-i alt 
lucru pentru care trebuie să vă mulțumim 
vouă, oamenilor. 

- Tacă-ţi fleanca! se răsti Obraz-Ciupit. Bagă 
bine la cap, oarco. Pentru mine nu însemni 
decât banii pe care pot să-i iau pe tine. Și n-ai 
nevoie de limbă ca să-ți faci treaba de sclavă. 
Ai priceput? 

Coilla inspiră adânc, uşurată. O salvase lăco- 
mia lor. Dar nu făcuse decât să câștige puțin timp, 
ȘI pentru ea și, spera ea, și pentru ceată. 

Ceata. Doamne, ce belea! Unde erau jderii? 
Unde era Haskeer? Ce se va alege de stele? 

De la cine să ceară ajutor? 


Vreme lungă, lungă, n-a făcut altceva decât să 
observe. S-a mulțumit să urmărească evenimen- 
tele de la distanţă si să se încreadă în soartă. Dar 
în soartă nu te poţi încrede. Lucrurile se complicau 
tot mai mult, deveneau tot mai greu de prevăzut, 
iar haosul se răspândea nestingherit. 

Cum pământul era secat de magie din cauza 
obiceiurilor distructive ale nou-veniţilor, atunci 
când s-a hotărât, în cele din urmă, sd treacă la 
fapte, puterile lui erau prea slabe, prea nesigure. A 

trebuit să-și continue căutarea cerând ajutor, iar 
asta s-a dovedit o greșeală. 

Acum instrumentele se aflau din nou în lume, 
în istorie, și nu va trece multă vreme până când 
cineva se va folosi de puterile lor. Acum nu mai 
conta decât dacă aveau să fie puse în slujba răului 
sau a binelui. 

Nici în sinea lui nu mai putea susține că eve- 
nimentele nu afectau acest loc. Până și ţinutul lui 
extraordinar era ameninţat. Din cauză că îi 
scădeau puterile, doar atât mai putea face pentru 
a-l menţine în viață, deși mica lui trupă de adepți 
îl numeau Mag și credeau că poate să facă orice. 

Venise vremea să schimbe cursul întâmplărilor. 
Făcuse niște greșeli și acum trebuia să le îndrepte. 
Putea modifica unele lucruri. Pe altele, nu. 

Dar a văzut ce s-a întâmplat și o parte din ce 
se va întâmpla și ştia că s-ar putea să fi întârziat 


deja prea mult. 


Camera largă, sferică, din labirintul subpă- 
mântean din Scratch era luminată cu zgârcenie. 
Singura lumină venea de la numeroasele cristale 
cu sclipiri slabe încastrate în pereți și în tavan 

și de la cele câteva torţe aruncate pe podea. 
Gurile tunelurilor care porneau din peșteră se 
profilau ca șase ovale întunecate. Aerul era 
irespirabil. 

Peste patruzeci de troli se adunaseră în cameră. 
Erau îndesaţi, vânjoși, acoperiți de blană cenu- 
șie și piele de culoarea cerii. Pe cap le creștea o 
claie hidoasă, de un portocaliu-inchis intens. 
Aveau pieptul lat, membre mult prea lungi, iar 
ochii le ieșeau din orbite mari și negri, ca să 
străpungă întunericul subpământean. 

Din câte știau Stryke și Alfray, camera nu 
era decât o mică parte din regatul trolilor, iar 
trolii de aici - un mic procent din populaţie. 
Însă, despărțiți de ceata lor de un tavan prăbu- 
şit, căpitanul jderilor şi caporalul său nu aveau 
să afle niciodată adevărul. Erau legaţi la mâini 
şi stăteau cu spatele lipit de altarul pentru sacri- 
ficii. Unu din trolii aliniați în faţa lor purtau 
lănci, alții, arcuri. 

În fruntea lor trona regele Tannar. Era mai 
inalt și mai bine clădit la trup decât toți, nu și 
decât orcii. Hainele de aur, coroana de argint 
şi toiagul împodobit, indoit la vârf, îi vădeau ran- 
gul. Dar nu el, ci obiectul pe care-l ținea ridicat îi 
lăsă pe prizonieri cu gura căscată. Flutura un 
pumnal sacrificial cu lamă curbată, de mânerul 

căruia atârna exact lucrul pentru găsirea căruia 
jderii înfruntaseră primejdule din Scratch. 

Unul dintre instrumentele străvechi. O re- 
licvă pe care orcii o numeau stea. 

Trolii murmurau un psalm funebru gutural. 
Tannar mergea încet, hotărât să ucidă în numele 
înfricoșătorilor zei cimmerieni. Deloc amuzaţi 
de ironia sorții, Stryke și Alfray se pregătiră de 
moarte când din gâtlejurile trolilor răsună un 
țipăt înalt, hipnotizant. 

Cu ochii la pumnal, Alfray spuse: 

- Frumoasă festă ne-a mai jucat soarta, ce zici? 

- Păcat că n-am nici un chef de râs. 

Stryke smuci de legături. Erau bine strânse. 
Alfray intoarse privirea spre el. 

- A fost frumos, Stryke. În ciuda greutăților. 

- Nu ceda, prietene. Nici în fața morții. 
Mori ca un adevărat orc. 

O undă de indignare străbătu fața lui Alfray. 

— Se poate altfel? 

Pumnalul se apropia necruţător. 

Un fulger lumină gura unui tunel. Ceea ce 
urmă i se păru lui Stryke o halucinație provo- 
cată de cristal. Un obiect străfulgeră peștera 
într-o fracțiune de secundă, lăsând în urmă o 
dâră intensă de galben cu roșu. 

Apoi o săgeată de foc străpunse capul trolului 
de lângă ei. Aerul se umplu de scântei și creatura 
se prăvăli pe-o parte. În cădere, coama lui deasă 
izbucni în flăcări. 

Tannar împietri. Psalmodierea se opri. Un 
cor de respiraţii întretăiate umplu camera. Trolii 
se întoarseră toți cu faţa spre tunel. Acolo se în- 
tâmpla ceva. Răsunară țipete de spaimă. 

Ceata de jderi încerca să pătrundă în cameră. 
Erau conduși de Jup, sergentul pitic care ataca 
dușmanul uluit cu paloșul. Arcașii orci începură 
să-și doboare ţintele cu săgețile cu vârfuri aprinse. 
Lumina era un blestem pentru troli, iar săgețile 
semănară haos printre ei. 

Atât cât îi permiteau mâinile legate, Stryke 
profită de învălmășeală. Se năpusti asupra trolu- 
lui celui mai apropiat și-i dădu sărutul orcului - 
o lovitură mortală cu capul, care înmuie genun- 
chii dușmanului și-l dobori ca pe-un sac greu. 
Alfray atacă un trol cu garda lăsată și-l izbi 
iute de două ori între picioare. Victima căzu 
chinuită de durere, cu ochii dați peste cap și 
gura strâmbă. 

Tannar nu se mai gândea acum la prizonieri, 
ci urla ordine. Supușii lui aveau nevoie de în- 
drumări, pentru că reacționau haotic la atacul 
orcilor. Camera era scena unei bătălii crâncene, 

luminată de săgețile zburătoare și de torțele folo- 
site de orci pe post de măciucă. Din toate părțile 
răsunau țipete, vaiete și zdrăngănit de oțel. 

Doi răcani orci, Calthmon şi Eldo, îşi croiră 
drum prin invălmășeală la Alfray și Stryke. Le 
tăiară legăturile și le puseră arme în mâinile 
nerăbdătoare. Apoi intoarseră imediat săbiile 
spre tot ce mișca și nu era jder. 

Stryke îl voia pe Tannar. Ca să ajungă la el, 
trebuia să treacă printr-un zid de apărători. 
Porni hotărât să-și împlinească dorinţa. Primul 
trol care-i blocă drumul aruncă spre el o lance. 
Stryke păși într-o parte, evitând atacul la mus- 
tață, și lovi arma cu toată puterea. O rupse în 
două, apoi îl impunse pe lăncier în măruntaie şi-l 
trimise pe lumea cealaltă. 

Următorul apărător veni spre Stryke iînvârtind 
un topor. Căpitanul jder se lăsă în jos și toporul se 
arcul la câțiva centimetri de capul său, ratându-l. 
Când trolul se dădu în spate ca să-și ia avânt pen- 
tru o nouă lovitură, Stryke profită și-l pocni cu 
bocancul în fluierul piciorului. Izbitura grea își 
atinse scopul. Dezechilibrat, trolul atacă sălbatic, 
dar mult pe lângă țintă. Stryke profită a doua 
oară și îi străpunse pieptul. Lama intră adânc în 
carne. După ce făcu doi-trei pași clătinați și sân- 
gele incepu să-i curgă șuvoi, trolul se prăbuși. 

Stryke se indreptă imediat spre un alt adversar. 

Jup se străduia să-și croiască drum spre căpi- 
tan şi Alfray. În spatele lui, răcanii aprindeau 
torţe ca să-i zăpăcească pe troli. Ceata năvăli asu- 
pra lor în timp ce-și acopereau ochii și răcneau. 
Însă mulţi găsiră puterea să răspundă asaltului. 

Alfray se pomeni: atacat de doi troli care 
voiau să-i vină de hac. Sabia lui azvârli cât colo 
vârfurile de metal ascuţite ale sulițelor orien- 
tate orizontal. Câteva clipe, adversarii se 
aţâţară, ţopăind la stânga și la dreapta, iar când 
unul dintre troli se întinse prea mult și brațul 
inarmat îi rămase neacoperit, Alfray îl izbi cu 
sabia fără să mai stea pe gânduri. Trolul răcni, 
scăpă sulița și primi încă o lovitură în piept. 

Cuprins de mânie, tovarășul său atacă ime- 
diat. Începu să-l împingă înapoi pe Alfray, care 
para sulița amenințătoare și căuta s-o împingă 
într-o parte. Însă trolul era prea hotărât și-l 
obliga să se retragă fără să-i dea răgaz. Încă puţin 
și-l lipea de perete. Când vârful suliței ajunse 
periculos de aproape de faţa jderului, acesta se 
ghemui și se lăsă iute pe-o parte, ajungând chiar 
lângă agresor. Îl atacă imediat la picioare. Lama 
tăie în carne, nu adânc, dar suficient pentru ca 
trolul să se retragă șchiopătând și să nu mai 
poată controla sulița. 

Alfray sări în picioare şi izbi cu sabia spre 
capul creaturii. Aceasta se feri spre stânga. Ră- 
sucindu-se ca să compenseze, lama lui se mișcă 
in zbor, așa că o izbi în obrazul dușmanului nu 
cu tăișul, ci cu latul. Trolul urlă de durere și 
ripostă amenințând cu arma şi cu priviri 
crâncene. Mişcarea necontrolată îi conveni de 
minune lui Alfray. Evită sulița cu ușurință și-i 
infipse sabia în gât. Un val roșu aprins înecă 
locul incăierării. 

Alfray respiră ușurat și-și zise că e prea bătrân 
pentru așa ceva. 

Alunecând pe sânge, Stryke fu gata să se cioc- 
nească cu ultimul apărător al lui Tannar. Trolul 
fioros avea un iatagan. Începu să spintece aerul 
turbat, cu gândul să-l indepărteze pe orc de regele 
său. Stryke se menţinu pe poziție, răspunzând la 
fiecare lovitură. Câteva minute, unul atacă, iar 
celălalt pară, dar fără să treacă la atac. 

Jocul se încheie când sabia lui Stryke tăie 
încheieturile degetelor trolului. Acesta bolbo- 
rosi o înjurătură și atacă mai jos. Dacă l-ar fi 
atins, lama i-ar fi desprins jderului brațul de 
trup. Stryke scăpă nevătămat datorită jocului 
de picioare. Apoi se trase într-o parte și riscă o 
lovitură la gâtul dușmanului. Avu noroc. 

În cele din urmă, ajunse față în față cu Tannar. 

Orbit de furie, regele încercă să-i spargă capul 
cu toiagul încovoiat, care nu era făcut pentru 
luptă. Orcul se dovedi destul de agil ca să-l evite. 
Tannar azvârli toiagul nefolositor şi scoase o 
sabie decorată cu simboluri runice în formă de 
rotocoale. Nu renunțase la pumnalul sacrificial, 
aşa că se pregătea să atace simultan cu ambele 
arme. rolul și orcul adoptară poziția de luptă. 

- Ce mai aștepți? bubui Tannar. Gustă din 
oţelul meu și trezește-te în iad, nepoftitule. 

Stryke râse batjocoritor. 

- Schimb: lupta cu vorba, lăudărosule. Acum 
renunţă la flecăreală și treci la atac. 

Cei doi se învârtiră în cerc, fiecare căutând o 
breșă în apărarea celuilalt. 

Tannar aruncă un ochi la bătălia din jur. 

- O să plătești cu viaţa pentru asta, jură el. 

- Așa crezi tu, replică Stryke pe același ton 
obraznic. 

Neobrăzarea lui îl stârni pe rege. Tannar 
scoase un răcnet și atacă în forță. Stryke pară; im- 
pactul resimțit îi dovedi puterea impresionantă 
a adversarului. Răspunse cu o lovitură rapidă. 
Regele o blocă. După prima ciocnire de săbii, 
cei doi incepură să lupte ritmic, când atacând, 
când apărându-se. 

Tannar se baza numai pe forță și pe foarte 
puțină subtilitate, deși asta nu-l făcea un duş- 
man mai puţin periculos. Stryke nu avea un stil 
foarte diferit, dar se bucura de avantajul expe- 
rienței, pe lângă agilitate. Nici nu se lăuda atâta 
ca Tannar și nici nu se prefăcea ca el. Lansă încă 
o provocare. 

- Eşti puhav, îl zeflemisi el pe rege. De când 
stăpânești gloata asta, Tannar, te-ai lăsat pe tân- 
jală. Ai ajuns un burete mustind de grăsime. 

Trolul scoase un răget și se năpusti spre el, 
spintecând aerul cu pumnalul și zgâriindu-l cu 
sabia. Stryke își adună toate puterile și ţinti punc- 
tul în care mânerul se întâlnea cu lama. Lovi cu 
sălbăticie. Sabia zbură din mâinile lui Tannar și 
căzu la distanţă cu un zdrăngănit. Regele strânse 
mai tare pumnalul și vru să atace cu el. Însă șocul 
pierderii sabiei îi inmuie picioarele. Realizase că 
nu-l va putea învinge pe Stryke cu pumnalul și 
acum nu făcea altceva decât să se apere. 

Orcul îl ataca din toate părțile. Tannar în- 
cepu să bată în retragere. Nu avea de unde să 
știe că Jup și doi răcani se aflau în spatele lui. 
Stryke însă îi văzu şi-l obligă pe trol să dea tot 
mai mult înapoi potopindu-l cu lovituri. 

Jup prinse un moment prielnic. Sări în spa- 
tele regelui și-l prinse de gât. Cu mâna cealaltă, 

ii apăsă cuțitul pe jugulară. Cum nu mai ajungea 
cu picioarele pe pământ, lovea cu ele pe unde 
apuca. Unul dintre răcani își făcu loc și ținti cu 
sabia inima regelui. Tannar urlă de furie nepu- 
tincioasă. Stryke înaintă și-i smulse pumnalul. 

Câţiva trol văzură ce se petrece. Restul insă 
nici nu se uitară la ei, ci continuară să se bată. 

- Spune-le să se oprească, ordonă Stryke, sau 
iți pierzi viaţa. 

Tannar nu scoase o vorbă, mulțumindu-se să-i 
arunce priviri sfidătoare. 

- Oprește-i sau mori, repetă Stryke. 

Jup apăsă mai tare tăișul pe jugulara regelui. 

Neavând de ales, Tannar strigă: 

- Aruncaţ armele! 

Unii troli se supuseră. Alții continuară însă 
să lupte. 

— Lăsaţi armele jos! răcni regele. 

De data asta, îl ascultară toți. Jup se retrase, dar 
Tannar se afla în raza de acţiune a armelor lor. 

Stryke duse pumnalul ceremonial la gâtul 
trolului. 

- Noi plecăm. Tu vii cu noi. Dacă cineva în- 
cearcă să ne împiedice, ești mort. Spune-le. 

Regele încuviință cu o mișcare slabă din cap. 

- Faceţi ce vă cer ei! strigă el. 

- N-o să mai ai nevoie de asta, îi spuse Stryke, 
O să ne încetinească. 

Smulse coroana lui Tannar și-o aruncă într-o 
parte. Sacrilegiul îi lăsă pe mulți troli cu răsu- 
flarea tăiată. Căpitanul jderilor îi șocă și mai 
tare când rupse mantia nepreţuită a regelui și-o 
azvârli în praf. Îi puse din nou pumnalul la gât. 

- Să mergem! 

Începură să traverseze peștera, un pumn de 
orci Și un pitic inconjurând silueta impunătoare 
a ostaticului. Trolu uluiți rămaseră pe loc și-i 
lăsară să treacă. Când procesiunea ajunse la tune- 
lul principal, i se alătură și restul cetei de jderi. 
Unu aveau răni ușoare. Lui Stryke i se păru că 
printre cei căzuţi nu se afla nici unul de-ai lui. 

- Veniţi după noi și vă veţi găsi sfârșitul! urlă 
el de la gura tunelului. 

Apoi orcii ieșiră grabnic din cameră. Străbă- 
tură cât de repede putură labirintul de tuneluri 
intunecoase. Flăcările torțelor aruncau umbre 
h:doase pe ziduri. 

- Ați picat numai bine, ii spuse Stryke lui 
Jup. În ultima clipă, dar numai bine. 

Piticul zâmbi. 

- Cum dracu” de-ai reușit să treceţi de tava- 
nul prăbușit? întrebă Alfray. 

- Am găsit alt drum, răspunse Jup. O să ve- 
deți și voi. 

În spatele lor se auziră zgomote slabe. Întor- 
când capul și mijind ochii prin întuneric, Stryke 
desluşi umbre cenușii la distanţă. 

- O să vină după voi, ameninţă Tannar. O să 
muriți înainte de a ajunge la suprafaţă. 

- Atunci o să mori și tu cu noi. Stryke își dădu 
seama că vorbește în șoaptă. Țineți aproape, fiți 
cu ochii în patru, mai ales cei din spate, strigă 
el către restul trupei. 

- Nu cred că-i necesar să-i avertizezi, căpitane, 
rosti Jup. 

În câteva minute intrară în tunelul unde 
căzuse tavanul. Cam la douăzeci de pași în față 
era blocat de bolovani mari și de pietriș. Nu 
merseră până acolo, ci până la o spărtură stân- 
gace făcută in peretele din dreapta. Acesta era 
subțire, dintr-un material argilos. În spatele lui se 
întindea alt tunel și începură să se cațere prin el. 
Tannar trebuia impins mereu de la spate. 

- Cum de-ai dat peste el, Jup? întrebă Stryke. 

- Nici nu ştii de ce ești în stare când te mână 
nevoia. Ăsta e tunelul de la intrare, ăla care cică 
nu ducea nicăieri. l-am pus pe răcani să bată cu 
securile în pereți. Am avut noroc. 

Noul pasaj ii scoase în altă încăpere, mai 
mult o groapă, aflată sub puţul care ducea la su- 
prafaţă. O rază de lumină timidă răzbătea de 
deasupra. Doi răcani așteptau cu sufletul la gură 
lângă două funii care atârnau. Mijind ochii în 
sus, Stryke zări încă două capete. 

- Dați-i drumul! comandă el. 

Jderii incepură să se cațere pe frânghii. Tannar 
se incăpățână, așa că-l legară cu o sfoară și-l tra- 
seră după ei. Trolul injura întruna. Stryke ieși ul- 
timul, ținând între dinți pumnalul ceremonial. 

O peșteră mică adăpostea puţul. Lumina di- 
mineții inunda intrarea. Stryke şi ceilalți ieșiră la 
suprafață clipind. Tannar își duse mâna la ochi. 

- Mă doare! se plânse el. 

- Puneţi-i asta pe cap, propuse Alfray și le 
dădu camarazilor săi o cârpă. 

În vreme ce regele era legat la ochi și mergea 
impiedicat, Stryke rămase în urmă și cercetă 
pumnalul sacrificial. Steaua era legată de mâner 
cu o împletitură de funie. Își scoase propriul 
cuțit, o desprinse și aruncă pumnalul. 

Steaua era ușor de recunoscut, dar se deosebea 
de celelalte două, care nici ele nu semănau perfect. 
La lumina zilei, căpitanul văzu că e de un albas- 
tru-inchis, în vreme ce prima pe care o găsiseră era 
galbenă, iar a doua, verde. Și cea de acum era 

formată dintr-o sferă centrală, din care radiau spiţe 
aşezate aparent întâmplător. Erau patru la număr. 
Prima avea șapte, a doua cinci. Toate trei fuseseră 
create din același material dur necunoscut. 

- Hai odată, Stryke! strigă Alfray. 

Căpitanul vâri steaua în săculeţul de la cen- 
tură şi alergă să ajungă din urmă ceata. 

Jderii se îndreptară spre tabără în pas grăbit, cât 
de repede se putea cu Tannar după ei, care-i inceti- 
nea. Fură întâmpinați de Bhose și Nep. Nici unul 
dintre cei doi nu încercă să-și ascundă ușurarea. 

- Trebuie să plecăm de aici, și încă foarte re- 
pede, le spuse Stryke tuturor. Chiar dacă e zi, 
nu cred că trolii s-ar da în lături să se aventureze 
după el. 

Mișcă din cap spre Tannar. 

- Așteaptă, Stryke, interveni Jup. 

- Să aştept? Cum adică, să aştept? 

- Trebuie să-ţi spun ceva despre Coilla și 
Haskeer. 

Stryke aruncă o privire în jur. 

- Unde sunt? 

- Nu mi-e ușor, căpitane. 

- Zi-i odată, orice-ar fi! 

- Bine, iți povestesc pe scurt. Haskeer a luat-o 
razna, l-a lăsat pe Reafdaw fără simţire și a fugit 
cu stelele. 

- Ce? 

Stryke parcă fusese izbit cu satârul. 

- Coilla a plecat după el, continuă Jup. Nu 
i-am mai văzut pe nici unul de atunci. 

- A plecat... a plecat unde? 

- Spre nord, din câte ştim. 

- Din câte ştiţi? 

— A trebuit să iau o hotărâre, Stryke. Ori ple- 
cam să-i căutăm pe Coilla și pe Haskeer, ori în- 
cercam să vă salvăm, pe tine și pe Alfray, din 
labirintul ăla. Nu le puteam face pe amândouă. 
Am socotit că trebuie să vă salvăm pe voi. 

Stryke incepea să priceapă ce se întâmplase. 

- Nu... Nu, ai dreptate. Se intunecă la față. 
Haskeer! Nemernic fără minte! 

- Boala aia sau febra, ce-o fi fost, zise Alfray. 
Din cauza ei s-a purtat aiurea zile la rând. 

- N-ar fi trebuit să-l las aici, concluzionă 
Stryke. Mai bine îl luam cu noi, pe el sau stelele. 

- Nu te invinovăți prea mult, indrăzni Jup. 
Nimeni nu știa că o să facă o asemenea prostie. 

- Ar fi trebuit să-mi dau seama. Felul în care 
s-a purtat când i-am dat voie să se uite la stele... 
A fost... cam ciudat. 

- N-are rost să ne învinovățim, spuse Alfray. 
Mai bine să stabilim ce facem în continuare. 

- Mergem după ei, bineînțeles. Vreau să fim 
gata de plecare în două minute. 

- Și el? întrebă Jup, arătând spre Tannar. 

- Deocamdată, vine cu noi. E garanția noastră. 

Răcanii strânseră rapid tabăra și pregătiră 
caii. Regele fu azvârlit pe un cal și legat cu mâi- 
nile de oblâncul șeii. Cristalul fu împărțit între 
membrii cetei, așa cum se întâmplase și înainte 
de aventura subpământeană. Alfray găsi flamura 
jderilor şi-o luă cu el. 

În timp ce Stryke mergea în fruntea grupului, 
cântărea mental diverse opțiuni. Nici una nu era 
imbucurătoare. 

În mintea lui Haskeer totul era acum clar, 
evident. Ceaţa care-i întunecase mintea se ridi- 
case şi ştia exact ce avea de făcut. 

Dând pinteni calului, ajunse într-o vale care 
ducea mai departe, spre nord-est. Cel puţin așa 
spera el. La drept vorbind, deși limpede la minte, 
nu-și recăpătase judecata în întregime, așa că nu 
prea știa în ce direcție e Cairnbarrow. Cu toate 
astea, porni la drum. 

Duse mâna poate pentru a suta oară la să- 
culeţul de la centură, unde ținea straniile obiecte 
pe care ceata de războinici le numea stele. Mobbs, 
cărturarul gremlin care le povestise jderilor 
câte ceva despre ele, zicea că sunt, de fapt, niște 
instrumente. Haskeer prefera să le spună stele. 
Așa ţinea minte mai uşor. 

Habar n-avea ce erau și la ce foloseau, după 
cum nici Stryke, nici ceilalți jderi nu știau. Cu 
toate că nu înţelegea rostul stelelor, ceva se 
intâmplase. Ceva care-l făcea să creadă că e legat 
cumva de ele. 

Îi cântau. 

„Cântau“ nu era, poate, cuvântul potrivit, 
dar nu găsise altul mai bun pentru ceea ce 
auzea în cap. Ar fi putut să-i zică șoaptă, îngâ- 
nare sau ecoul unui instrument muzical necu- 
noscut, dar nici atunci n-ar fi nimerit-o. Așa că 
rămase la cântec. 

Îl auzea ȘI acum, deși ţinea comorile ascunse 
în săculeț. Obiectele, care arătau ca nişte stele 
pentru cineva proaspăt ieșit din găoace, îi șop- 
teau. Limba lor, dacă limbă era, nu avea înţeles 
pentru Haskeer, dar îi prinse tâlcul. Îi spuneau că 
totul va fi bine odată ce le va duce în locul căruia 
ii aparțineau. Se va reface echilibrul. Lucrurile 

vor fi aşa cum au fost înainte ca jderii să ia 
calea haiduciei. 

Nu trebuia decât să ducă stelele Jennestei. Se 
aștepta ca regina să fie atât de recunoscătoare, 
încât să ierte rătăcirea cetei. Poate chiar s-o răsplă- 
tească. Atunci Stryke și ceilalți jderi o să apre- 
cieze ce-a făcut el şi o să-i fie recunoscători. 

Părăsind valea, ajunse la o urmă. Părea să 
ducă pe drumul său, așa că se luă după ea. Urma 
avansa pe o ridicătură și el își îndemnă armăsarul 
care avea deja spume la gură să urce spre vârf. 

Când ajunse acolo, văzu un grup de călăreți 
venind din sens opus. Patru oameni. 

Purtau toți imbrăcăminte neagră și erau bine 
înarmaţi. Unul avea părul acela dezgustător pe 
față pe care rasa lor il numea barbă. 

Haskeer era prea aproape ca să nu fie văzut 
sau ca să se întoarcă fără să fie prins. Dar în sta- 
rea în care se afla nu-i păsa dacă-l zăreau. Des- 
tul de rău că erau oameni, și mai rău că-i stăteau 
în cale. N-avea de gând să se arate îngăduitor cu 
nimic care ar fi putut să-l întârzie. 

Oamenii înlemniră când dădură peste un 
orc singuratic în mijlocul pustietății. În timp ce 
galopau spre el, cercetară suspicioși imprejuri- 
mile, după alte urme de orci. Haskeer o ţinu pe 
potecă și nu slăbi ritmul. Nu se opri decât atunci 

când îl blocară cu caii așezați în semicerc, la dis- 
tanță de o sabie de el. 

Îi studiară trăsăturile inăsprite de vreme, 
colțuroase, tatuajele în formă de semilună de pe 
obraji, colții de pisică sălbatică înșirați la gât. 

Haskeer îi fixă cu aceeași privire cruntă. 

Bărbosul era șeful oamenilor. 

- E unul de-ai lor, fără îndoială, zise el. 

Camarazii lui încuviinţară în tăcere. 

- Urâtă creatură, nu-i așa? își dădu cu părerea 
unul chelbos. 

Râseră toți trei. 

Haskeer îi auzi printre șoaptele ademeni- 
toare ale stelelor. Era limpede că-l îndemnau să 
se grăbească. 

- Mai sunt și alții din ceată pe-aici, orcule? 
il întrebă bărbosul. 

- Numai eu. Mişcaţui-vă. 

Starni alte hohote de râs. 

Celălalt om ras se vâri și el în vorbă: 

- Ba tu o să te mişti, inapoi la stăpânul nostru. 
Mort sau viu. 

- Nu prea cred. 

Călărețul bărbos se aplecă spre Haskeer. 

- Vouă, suboamenilor, vă merge mintea mai 
încet ca melcul. Încearcă să pricepi asta, tâmpi- 
tule: vii cu noi, șezând în șa ori culcat pe ea. 

- Daţi-vă la o parte. Mă grăbesc. 

Șeful îi aruncă o privire cumplită. 

- Nu-ţi mai spun o dată. 

Duse mâna la sabie. 

- Calul tău e mai bun decât al meu, hotări 
Haskeer. O să ţi-l iau. 

De data asta, oamenii făcură o pauză inainte 
de a izbucni în râs. Hohotele parcă nu mai ră- 
sunau atât de sigure. 

Haskeer trase uşor de hăţurile calului său și-l 
răsuci puțin. Îşi scoase picioarele din scara șeii. 
Un val de căldură i se răspândi în tot trupul din 
stomac. Recunoscu semnele crizei inevitabile și 
le întâmpină ca pe niște prieteni vechi. 

Bărbosul îl săgetă din ochi. 

- O să-ți tai limba, monstrule. 

Vru să-şi scoată sabia. 

Haskeer sări pe el. ÎI izbi în piept fără milă. 
Înlănțuiţi, cei doi alunecară și căzură de pe cal 
pe partea cealaltă. Haskeer se nimeri deasupra. 
Lovindu-se mai tare de pământ, omul își pierdu 
cunoștința. Orcul îl lovi cu pumnii până când 
ii transformă obrajii într-un terci insângerat. 

Ceilalţi călăreţi urlau. Unul descălecă și se 
repezi la el cu sabia trasă. Haskeer se lăsă pe-o 
parte de pe victima leşinată și sări în picioare 
exact când omul își lansă atacul. Se dădu repede 

înapoi ca să evite lama necruțătoare. Își scoase 
și el spada și incepu să riposteze. 

În timp ce ei se duelau, ceilalți călăreţi îl ata- 
cară şi ei. Haskeer căută să se ferească de lovituri 
și de caii care se clătinau spre el. Se concentră 
spre pericolul cel mai apropiat. Plonjă și-l asaltă 
pe om cu o serie de lovituri inverșunate. În cu- 
rând, adversarul trecu la apărare și-și concentră 
eforturile ca să reziste asaltului. 

Peste câteva secunde, Haskeer făcu o mane- 
vră înșelătoare, evită o lovitură laterală neinspi- 
rată şi izbi cu lama braţul adversarului. Membrul 
tăiat căzu la pământ cu sabia între degete. Din 
ciot năvăli sângele, iar omul scoase un țipăt ascu- 
țit și căzu cu capul înainte sub copitele unui cal 
care se ridica pe picioarele din spate. 

În timp ce călăreţul se străduia să-și scoată 
calul din învălmășeală, orcul îl atacă pe celălalt. 
Nu stătu pe gânduri. Apucă hățurile și le trase 
cu toată puterea, ca și cum ar fi tras de funia 
unui clopot ca să anunţe o invazie. Călărețul fu 
zvârlit din șa. Haskeer îi trase un picior în cap 
și urcă pe spinarea animalului. Îl potoli și se 
intoarse către ultimul adversar. 

Omul în veșminte negre înfipse călcâiele în 
coastele calului și-i veni orcului în întâmpinare. 
Haskeer trecu la atac cu sabia şuierând. Cei doi 

iși izbiră lamele sălbatic, tăind, impungând, în- 
cercând să ajungă la carne, nevoiți să-și stăpâ- 
nească armăsarii agitaţi în același timp. 

În cele din urmă, Haskeer se dovedi mai vân- 
jos. Atacul său dezlănțuit întâmpina din ce în 
ce mai puțină rezistenţă. Începu să evite garda 
adversarului. li zgârie braţul, făcându-l să țipe 
de durere. Nu-l slăbi, atacă mai energic, în pase de 
neoprit, lovind ca un apucat. Omul nu se mai 
putu apăra. Lama bine plasată îi pătrunse adânc 
in piept. Se rostogoli de pe cal. 

Haskeer își stăvili armăsarul şi cercetă cada- 
vrele. Nu simţi nici o bucurie că înlăturase peri- 
colul; mai degrabă se enervă că pierduse timpul. 
Își şterse spada învingătoare de mânecă și-o vâri 
în teacă. Încă o dată, duse mâna involuntar la 
săculeţul de la centură. 

Se uită in jur, gândindu-se pe unde s-o ia, 
când surprinse mișcare cu colțul ochiului. 
Dinspre vest galopa spre el un alt grup de oa- 
meni călare, tot în straie negre. Vreo treizeci 
sau patruzeci. 

Chiar și în starea aceea de luptător furibund 
iși dădu seama că nu poate face față singur atâtor 
dușmani. Îndemnă calul și galopă înainte. 

Stelele îi scăldară mintea cu susurul lor. 

La jumătate de kilometru distanţă, un alt grup 
de oameni urmăreau silueta care traversa câmpia 
călare, însoțită de camarazii lor. 

În fruntea lor se afla un bărbat semeț, zvelt, 
îmbrăcat, ca și tovarășii săi, în negru de sus până 
jos. Spre deosebire de ei, purta o pălărie înaltă, 
rotundă și, desigur, neagră. Veșmântul era sem- 
nul autorităţii sale, deși nici unul dintre cei pre- 
zenţi nu i-ar fi pus-o la îndoială, fie că îl purta, 
fie că nu. 

Despre faţa lui se putea spune cel mai bine 
că sugera hotărâre și că nu știa ce înseamnă să 
zâmbească. Mustaţa gri impodobea bărbia 
ascuţită, gura era o linie subțire palidă, iar ochii 
sclipeau negri și ameninţători. 

Ca de obicei, Kimball Hobrow avea o stare 
de spirit care prevestea apocalipsa. 

- De ce m-ai părăsit, Doamne? exclamă el 
către cer, plin de patos. De ce lași scursorile pă- 
gâne și sălbatice nepedepsite după ce l-au sfidat 
pe slujitorul Tău? 

Se intoarse către adepţii lui, paznicii, așa 
cum era numită această elită, și-i mustră aspru: 

- Nu sunteţi în stare nici să-i doborâți pe 
monștrii păgâni! Aţi primit binecuvântarea Crea- 
torului prin mine, discipolul Său pe pământ, 
ȘI tot aţi dat greş! 

Laşi, paznicii îi evitară privirea. 

- Pot lua inapoi ceea ce am dat în numele 
Lui, slăvit fie El! amenință Hobrow. Daţi inapoi 
ceea ce este, de drept, al Domnului și al meu! 
Mergeţi și zdrobiţi-i pe depravaţii aceia de sub- 
oameni! Să simtă mânia Domnului! 

Adepții se repeziră la cai. 

Jos, pe câmpie, orcul renegat și oamenii por- 
niți în urma lui aproape că nu se mai vedeau. 

Hobrow se lăsă în genunchi: 

- Doamne, de ce m-ai blestemat, inconju- 
rându-mă de asemenea proşti? se jelui el. 


Mersadion, numit nu de mult comandant al 
armatei Jennestei, se apropie de o ușă masivă de 
stejar din subsolul adânc al palatului din Cairn- 
barrow. Gărzile imperiale orce stăteau de o 
parte și de alta a ușii, înțepenite în poziție de 
drepți. Le salută cu o scurtă înclinare a capului. 

Cugetând la soarta predecesorului său și la 
faptul că el, Mersadion, era mai tânăr, generalul 
orc făcu un efort de voinţă ca să-şi controleze 
tremurul când ciocăni. Se consolă cumva cu gân- 
dul că toți treceau prin aceeași stare când erau 
chemați la ea. 

Auzi un răspuns slab prin ușa solidă. Sună me- 
lodios şi neîndoielnic feminin. Mersadion intră. 

Camera era din piatră, cu tavan înalt şi boltit. 
Nu avea ferestre. Pereţii erau decoraţi cu drape- 
rii ȘI tapiserii. Câteva descriau scene şi obiceiuri 
la care Mersadion prefera să nu se gândească prea 
mult. Într-un capăt se afla un mic altar, iar în fața 
lui o lespede de marmură în formă de sicriu. 
Nici la ele și la scopul lor n-ar fi vrut Mersa- 
dion să mediteze prea mult. 

Jennesta stătea la o masă mare. Lumânările 
imprăştiate pe ea erau singura sursă de lumină 
din cameră. Semiintunericul dădea un plus de 
stranietate înfățișării ei bizare. Semăna cu o stafie. 

Fund pe jumătate nyaddă și pe jumătate om, 
pielea reginei scânteia verde-argintiu, ca și cum 
i-ar fi crescut solzi mici. Părul de abanos, lucind 
de parcă era ud, îi încadra fața puţin prea netedă 
şi prea lată. Avea o bărbie foarte ascuţită, nas ac- 
vilin și gură mare, iar ochii oblici, uimitori, cu 
gene extraordinar de lungi, erau impenetrabili. 

Era frumoasă - un fel de frumuseţe despre 
care nu știai că există până n-o vedeai pe Jennesta. 

Mersadion rămase înțepenit lângă ușă, neîn- 
drăznind să vorbească. Regina era preocupată, 
aplecată asupra unor tomuri antice şi hărți îngăl- 
benite. O carte masivă, cu clape metalice, stătea 
deschisă lângă ea. Generalul observă, ca şi altă 
dată, că avea degete neobișnuit de lungi, care 

păreau şi mai lungi din cauza unghiilor. Fără să 
ridice ochii, Jennesta rosti: 

- Relaxează-te. 

Nimeni nu se putea relaxa în prezenţa ei. 
Lui Mersadion îi mai veni inima la loc, dar știa 
că nu e indicat să se liniștească prea mult. 

Tăcerea se prelungi stânjenitor cât regina își 
continuă studiul. Generalul se aplecă ușor în față 
ca să arunce o privire în carte. Ea observă și ridică 
imediat ochii. Spre mirarea lui, în loc să se înfurie, 
i zâmbi îngăduitoare. Asta il făcu și mai precaut. 

- Eşti curios, generale, spuse Jennesta. 

Nu era o intrebare. 

- Doamnă, rosti el șovăitor, atent la orice 
reacție imprevizibilă. 

- Așa cum tu ai diferite arme în arsenal, le 
am şi eu pe ale mele. Asta e una dintre ele. 

Mersadion cuprinse cu privirea dezordinea 
de pe masă. 

- Maiestate? 

- Te asigur că nu taie, nu străpunge și nu bi- 
ciuiește, dar e la fel de ascuțită ca spada. 

Regina ii observă expresia goală și adăugă 
iute, gata să-și piardă răbdarea: 

- Ce-i pe boltă e și dedesubt, Mersadion. In- 
fluenţa corpurilor cerești asupra evenimentelor 
zilnice din viaţa noastră. 

Generalul se lămuri. 

- Aha, astrele. 

— Astrele, confirmă ea. Adică Soarele, Luna și 
alte lumi aflate în legătură cu a noastră. 

Mersadion nu pricepu nimic, dar, cum nu era 
înțelept s-o recunoască, tăcu și speră că are o 
figură suficient de atentă. 

- Acestea, spuse Jennesta, bătând uşor pe 
hărți, sunt uneltele care ne vor ajuta să-i găsim 
pe jderi. 

- Cum adică, doamna mea? 

— Nu-i ușor de explicat... minţilor modeste. 

Insulta îi aduse generalului un dram de ușu- 
rare. Se potrivea cu stilul reginei. 

- Poziționarea sferelor cerești hotărăşte și 
firea, şi soarta, explică ea. Firea se modelează în 
clipa nașterii, după stelele aflate atunci pe cer. 
Roșuile cosmice se învârtesc încet şi foarte fin. 
Întinse mâna după un pergament. Am cerut să 
se caute cele înregistrate la nașterea conducăto- 
rilor jderi. Gradele inferioare n-au nici o impor- 
tanță, desigur. Acum cunosc semnele nașterii 
celor cinci ofițeri, deci lucruri esenţiale despre 
firea lor. 

- Semnele nașterii, Maiestate? 

Jennesta oftă, iar generalul se temu să nu fi 
mers prea departe. 

— Stii ce sunt semnele nașterii, Mersadion, 
chiar dacă n-ai mai auzit că se numesc așa. Sau ai 
de gând să-mi spui că n-ai auzit de Viperă, Capră 
de Mare şi Arcaş? 

- Nu. Sigur că nu. Sunt semnele Soarelui. 

- Cum ar zice gloata. Dar, in esența ei, această 
știință este mai profundă decât prostiile scoase 
pe gură de ghicitori pe la piaţă. Ei o pervertesc. 

Generalul încuviinţă tăcut, zicându-și că e mai 
ințelept să-și țină gura. 

- Semnele... Soarelui de la naşterea ofițerilor 
jderi ne deslușesc personalitatea lor, continuă 
regina, și felul în care ar putea acționa în anu- 
mite situaţii. Propti colțurile pergamentului cu 
două sfeșnice. Fii atent, generale! Poate că o să 
înveţi ceva. 

- Doamnă. 

- Sergentul Haskeer e condus de semnul 
Încornoratului. Asta îl face îndărătnic, nesupus, 
aprig, în situații extreme fiind înclinat spre săl- 
băticie. Sergentul pitic, Jup, e un Trubadur. Răz- 
boinicul cu suflet. Găseşte elemente mitice în 
orice întâmplare. Dar e înzestrat și cu simț 
practic. Caporalul Alfray e condus de Peștele Lu- 
cios. Asta înseamnă Că e un visător. Are tendința 
să trăiască în trecut și probabil e tradiționalist. 
Ar putea avea puteri vindecătoare. Femela de 

orc, caporalul Coilla, e Vasilisc. Rea de gură, în- 
căpățânată, face acte de vitejie nesăbuite. Dar e 
un camarad de nădejde. 

Jennesta făcu o pauză suficientă ca Mersa- 
dion să îndrăznească o întrebare: 

— Şi căpitanul lor, Maiestate? Stryke? 

- Într-un fel, e cel mai interesant din banda aia 
de lepădături. Un Scarabeu. Scarabeul stăpânește 
divinul, revelația lucrurilor ascunse, schimbarea 
Și misticul. Are însușiri de războinic. 

Jennesta mută sfeșnicele și lăsă pergamentul 
să se ruleze. 

— Desigur, acestea sunt niște portrete abia 
schițate, toți sunt oțeliţi, întăriți sau vlăguiţi, în 
funcție de mai multe aspecte. 

- Ați menţionat evenimente viitoare, Înăl- 
uimea Voastră. 

- Căile viitorului nostru sunt deja insemnate. 
Fiecare acțiune presupune o reacție, care și ea 
e predestinată. 

- Aşadar, totul e scris dinainte? 

- Nu, nu totul. Zeii ne-au pus la dispoziţie 
neprevăzutul voinței. Deşi aș vrea să nu se întâm- 
ple așa de fiecare dată, adăugă regina, sumbru. 

Încurajat de aparenta ei sinceritate, Mersa- 
dion o întrebă: 

- Ce anume spun cărțile despre viitorul nos- 
tru, doamnă? 

- Nu suficiente. Ca să știu mai multe, aș avea 
nevoie de clipa şi locul exact al nașterii lor, ca să 
desenez hărți mai precise. Însă amănuntele aces- 
tea nu sunt înregistrate în cazul orcilor de rând. 

Mersadion își înăbuși reacția la noua jignire 
aruncată, chipurile, la întâmplare. 

- Arta ghicitului, spuse Jennesta, e precisă nu- 
mai dacă te concentrezi pe timp. 

Generalul păru nedumerit. 

- Nu te mai obosi să înţelegi. Nu știu cum se 
va încheia povestea asta. Adică nu știu sigur. Dar, 
in ce-i privește pe jderi, nu văd să se oprească scur- 
gerea de sânge, focul, moartea și războiul. Drumul 
lor e plin de primejdii. Indiferent ce urmăresc, nu 
prea au șanse de reușită. 

- Ne vor ajuta acestea să-i găsim, Maiestate? 

- Poate. Jennesta închise cartea trântind-o. Fire 
de praf dansară în licărirea lumânărilor. Acum 
hai să vorbim despre problemele prezentului. A: 
primit vreo veste de la vânătorii de recompense? 

- Încă nu, Maiestate. 

-Cred că mi-am făcut speranțe prea mari. 
Sper că ai vești mai bune despre diviziile care am 
ordonat să fie pregătite pentru acțiunea de mâine. 

- Trei mu de ostași de infanterie ușoară, 
înarmați și aprovizionaţi cu toate cele necesare, 
doamnă. Așteaptă ordinul dumneavoastră. 

— Adună-i in zori. Măcar pot să mă bucur că 
voi face să curgă sânge de Uni. 

- Am înţeles, Maiestate. 

- Bine. Eşti liber. 

Mersadion făcu o plecăciune, apoi plecă. Pe 
măsură ce se îndepărta de încăperea reginei, 
începu să respire normal. În scurtul timp de 
când servea ca general în oastea Jennestei, îndu- 
rase multe jigniri şi umilințe din partea ei. De 
câteva ori se temuse pentru viaţa lui. Dar nici- 
odată nu se simţise mai ușurat ca acum, după 
ce supravieţuise experienţei de a face față unei 
Jenneste ingăduitoare. 


Stryke îi scoase pe jderi din Scratch cât putu 
de repede. Îi duse către nord, zicându-şi că Has- 
keer pornise, probabil, spre Cairnbarrow. 

Pe la mijlocul dimineţii încetiniră, căci läsa- 
seră o distanţă sigură între ei și trolii care ar fi 
pornit în urmărirea lor, deşi căpitanul credea 
că era puțin probabil să-i vâneze pe timp de zi. 


70 


Tannar nu le dădu nici o mână de ajutor. Nu 
făcea decât să injure întruna. 

Restul zilei, jderii își continuară drumul în 
ritm mai ușor. Se uitau tot timpul după urmele 
lui Haskeer şi ale Coillei, trimițând cercetași în 
față și pe flancuri. Umbrele prelungi aduse de 
inserare le făcură sarcina imposibilă, iar grupul 
fu cuprins de deznădejde. 

Trecuse mai mult de un ceas de tăcere apă- 
sătoare când Alfray se intoarse în șa şi spuse: 

- E zadarnic, Stryke. Nu facem decât să bâj- 
bâim. Ne trebuie un plan. 

- Şi odihnă, adăugă Jup. Nici unul dintre noi 
n-a mai dormit de două zile. 

- Dar avem un plan, replică Stryke moro- 
cănos. Îi căutăm pe Coilla şi pe Haskeer. Nu-i 
timp de odihnă. 

Jup și Alfray schimbară priviri sumbre. 

- Nu-ţi stă în fire să acționezi fără un plan, 
căpitane, spuse Alfray. În clipe de disperare, stra- 
tegia e mai necesară ca niciodată. Chiar tu ai spus 
asta, și nu o dată. 

- Apoi, mai e și el, le aminti Jup, arătând cu 
degetul spre 'Tannar, care călărea în spatele co- 
loanei, flancat de doi răcani. Era legat și la 
mâini, şi la ochi. 

Alfray încuviinţă. 

- Da, ce-o să facem, o să-l târâm pe balaurul 
ăsta după noi peste tot? 

Stryke se uită și el în spate și oftă resemnat. 

- Bine, o să ne intindem tabăra când dăm 
peste primul loc potrivit. Dar nu ne oprim 
prea mult. 

Jup studie terenul. 

- De ce nu aici? 

Stryke cercetă și el imprejurimile. 

- E bine și aici. Arătă spre un povârniş, un 
loc în care pământul formase un dâmb ușor de 
apărat. Acolo. Vreau două santinele. Zi-le răca- 
nilor să nu facă hărmălaie. Și nici foc. 

Jup transmise ordinul lui Stryke, dar nu și 
răceala din glasul său. 

Ceata descălecă. Înjurând şi blestemând, re- 
gele trol fu coborât de pe cal și legat de un copac 
din apropiere, ale cărui frunze prinseseră deja 
culori tomnatice, cu câteva luni prea devreme. 
Gărzile se risipiră, dar nu se îndepărtară prea 
mult. Stryke, Alfray și Jup rămaseră împreună, 
iar restul grupului se adună în jurul lor. Se așe- 
zară toţi când le făcu semn comandantul, mulți 
intinzându-se vlăguiţi pe iarba neprimitoare. 

Alfray nu pierdu vremea și trecu imediat 
la atac: 

- Ce dracu” ne facem, Stryke? 

- Ce altceva decât ceea ce facem oricum? Nu 
știm decât că Haskeer a pornit spre nord. E po- 
sibil să se indrepte spre Cairnbarrow. 

- Dacă-şi închipuie că Jennesta o să se arate 
miloasă, înseamnă că e nebun de-a binelea, 
spuse Jup. 

- Asta o știm deja, replică Alfray. Dar să fi 
pornit spre nord... Eu zic că-i prea dus cu pluta 
ca să fie atât de previzibil. Nu ne putem baza 
pe asta. Poate se învârte în cerc pe-aici, pe un- 
deva. 

- Când o să-l găsim, promise Stryke, dacă o 
să-l găsim, n-o să știu dacă să-l omor sau nu pe 
ticălosul ăsta. 

- Un orc dement ne-a întors pe toți de unde 
am plecat, remarcă Alfray posac. 

- Mai e şi Coilla. Văd că nu apare și asta nu-i 
de bine. 

- Tot te mai simţi vinovat, zise Jup. Nu poți 
să ai grijă... 

- Bineînțeles că mă simt! izbucni Stryke. 
De-asta sunt căpitan, să fiu răspunzător, să 
cumpănesc posibilităţile, să prevăd lucrurile. 

Jup pocni din degete. 

- Să prevezi lucrurile. Să ghicești viitorul, 
căpitane. N-am mai încercat de mult. Poate 
merită să fac o încercare acum, ce zici? 

Stryke scutură din umeri. 

- De ce nu? N-avem nimic de pierdut. 

- Nu promit nimic, luaţi aminte. Ştii cât de 
slabă a fost energia peste tot pe unde am trecut. 

- Fă tot ce poți. 

Piticul se depărtă de grup, găsi un loc cu 
iarbă mai multă şi se așeză cu picioarele 
incrucișate. Lăsă capul în jos, își lipi palmele de 
pământ şi inchise ochii. Ceilalți jderi îl igno- 
rară. Stryke şi Alfray discutară mai departe de- 
spre ce opțiuni aveau. 

Peste câteva minute, Jup se intoarse. După 
expresia lui neutră, nu-și dădură seama dacă 
avea să le spună ceva demn de auzit. 

- Ei? întrebă Stryke. 

- Şi bune, și rele. Puterea scade, fără îndo- 
ială. Dar tot am prins ceva. Un semnal foarte 
slab, cred că e al lui Haskeer. Și am simțit încă 
unul, mult mai puternic, o prezență feminină, 
poate Coilla. La nord de aici. Semnalul ei era 
mai puternic decât al lui. 

- Poate că nu sunt impreună. La asta nu 
ne-am gândit. 

Jup se întunecă la față. 

-Dar dacă nu-i un semn bun? Distanţa 
schimbătoare nu e singurul motiv pentru care 
un semnal e mai puternic. Şi altele îl afectează. 

- Ce anume? 

— Sentimentele intense. 

- Vrei să zici că de-asta se simte mai tare 
semnalul Coille:? Pentru că are sentimente 
mai intense? 

- E o posibilitate, căpitane. 

- Ce fel de sentimente? Bune sau rele? Ţi-ai 
dat seama? 

- Amestecate, zic eu. Dar, ținând cont de 
ceea ce face, nu cred că sunt prea bune, nu? 
Dacă liniile energetice n-ar fi atât de incâlcite, 
aș fi mai sigur pe mine. 

- Ticăloșii de oameni, fură sângele magic al 
pământului, bolborosi Alfray. 

- Asta confirmă ce-am crezut noi, trase con- 
cluzia Stryke. Nu-mi schimbă hotărârea de a 
merge mai departe spre nord. 

Căpitanul cugetă o vreme, apoi se adresă 
răcanilor: 

- Suntem toţi vârâți în povestea asta. Eu sus- 
țin să mergem spre nord și să ne căutăm tovarășii. 
Are cineva o idee mai bună? Vorbesc serios. Sunt 
numai ochi și urechi. 

În afară de foieli și chipuri lipsite de expresie, 
nu primi nici un răspuns. 

- Bine, spuse Stryke. Înseamnă că sunteți de 
acord cu mine. Ne odihnim puţin înainte de a 


75 


pleca. De acum inainte, prioritatea noastră e să 
ne găsim camarazii și stelele. 

— Atunci nu veți găsi altceva decât moartea! 

Toți ochii se îndreptară spre Tannar, de care, 
luându-se cu vorba, uitaseră. 

- Mi se pare că-ţi vorbește gura fără minte, îi 
răspunse Jup. 

- E o profeție, îl asigură regele trol. 

- Bazată pe ce? vru să știe Alfray. 

- Pe cunoştinţele mele despre obiectele pe 
care le numiţi stele și e limpede că știu mai 
multe decât voi. 

Stryke se duse la copacul de care era legat 
trolul și se ghemui lângă el. Se însera, așa că îi 
scoase apărătoarea de pe ochi. 

- S-auzim ce ştii, îl îndemnă el pe Tannar. 

- Nu spun nimic dacă nu mă dezlegaţi, ceru 
trolul, cu aroganța lui de rege. Mă dor membrele. 
Nu sunt obişnuit să fiu tratat aşa. 

- Normal că nu ești. Dar poate că ajungem 
la o înțelegere. 

— Ai grijă, Stryke, îl averuză Alfray pe căpitan. 

- Dacă nu suntem în stare să înfruntăm o 
cârtiță din tuneluri, neînarmată, atunci nu ne 
merităm numele de războinici. Îşi scoase cuțitul 
să taie legăturile, apoi se opri. Știe cineva ceva 
despre magia trolilor? 

Șua Jup. 

- E de două feluri. Una, văzul pe întuneric. 
Cu cât e mai deasă bezna, cu atât văd mai 
bine. Cealaltă ţine de vânarea hranei. Șobo- 
lani, mucegaiuri, ce-or mânca ei. Nu cred că e 
periculoasă. Dacă nu încearcă să ne omoare cu 
răsuflarea lui. 

Ceilalți râseră uşor. 

- Așa mi-am Zis şi eu, spuse Stryke și tăie funia. 

Tannar își masă încheieturile păroase și 
aruncă priviri crunte spre paznicii lui. 

- Mă arde setea. Daţi-mi apă. 

- Vreau asta, vreau aia, îl zeflemisi Jup, arun- 
cându-i un bidon. 

Regele trol îl gol: pe jumătate și l-ar fi termi- 
nat dacă nu i l-ar fi smuls Stryke. Tannar tuși, 
scuipând apă. 

- Aşadar, ce ştii? îl întrebă. 

- Rasa mea are povești și legende despre 
aceste obiecte. Se pare că voi nu aveţi nici una. 
Poate pentru că orcii sunt printre puținele rase 
străvechi fără puteri magice. Nu știu. 

- Ce spun legendele? 

- Că aceste... stele sunt foarte vechi, că le-au 
creat zeii din haos, odată cu Maras-Dantia. 

- Există vreo dovadă? se întrebă Alfray. 

-Cât sunteţi de socotiți! Cum să existe 
dovezi? Aici e vorba despre credinţă. 

- Continuă, îl îndemnă Stryke. Altceva? 

- Mulți membri ai raselor străvechi au murit 
şi au ucis pentru puterile pe care le reprezintă ste- 
lele, aşa cum faceţi voi acum. Asta a fost tare de 
mult. În ultima vreme, locuitorii Maras-Dantiei 
le-au uitat. Însă ele fac parte din istoria secretă a 
acestui tărâm, trăiesc prin poveștile care supra- 
viețuiesc în rândul sectelor și ordinelor secrete. 

- Deci sunt numai basne și scorneli. 

— Sigur credeţi altceva despre stele, altfel n-aţi 
risca atât ca să le găsiți. 

- Le căutăm pentru că sunt importante pen- 
tru alții, care domnesc peste noi. Asta le face 
deosebit de utile în situaţia noastră. 

- Dar sunt mult mai valoroase decât simple 
obiecte de negoţ. A le privi cu atâta desconside- 
rație înseamnă a te juca cu focul cu ochii închiși. 

- Noi nu știm nimic despre puterile lor, decât 
că influențează credința altora. 

- Din discuţia voastră, am înţeles că v-au 
schimbat viețile, replică Tannar. Asta nu în- 
seamnă putere? 

- Ai pomenit de o istorie secretă, interveni 
Alfray. Ce-ai vrut să spui cu asta? 

- Se povestește că, în zorii vremurilor, obiec- 
tele pe care le numiţi stele i-au influențat pe 
mulți locuitori din Maras-Dantia. Se zice că 
au inspirat făurirea arcului de aur solid al 
azazreilor, poemele sublime ale lu: Elphame, 
legendara Carte a Umbrelor, harpa celestă a 
lui Kimmen-Ber şi multe altele. De acestea aţi 
auzit, fără îndoială... 

- Da, până și noi am auzit de ele, i-o intoarse 
Stryke ţâinos. Deși e adevărat că nu ne price- 
pem la poezie, cărți și muzică nobilă. Meseria 
noastră e una mai... practică. 

- Cum au reuşit stelele să dea naştere unor 
asemenea lucruri? insistă Alfray. 

- Prin revelații, prin viziuni, prin vise profe- 
tice, răspunse Tannar. Dezvăluind un bob din 
misterul lor celor care au avut cunoștințele ne- 
cesare să-l descopere. 

Cât Alfray și Jup meditară la vorbele rolului, 
Jup veni și el cu o întrebare: 

- Nimeni n-a fost în stare să ne spună ce sunt 
stelele, ce fac și la ce folosesc. Tu eşti? 

- Sunt cărarea spre zei. 

- O expresie frumoasă. Ce inseamnă? 

- Planurile zeilor depășesc puterea de înțe- 
legere a muritorilor. 

- Încă un fel de-a zice că habar n-ai. 

- Cum aţi ajuns să aveţi o stea în Scratch? se 
interesă Stryke. 

- Am moştenit-o de la unul dintre inaintașii 
mei, Rasatenan, care a câștigat-o pentru rasa mea 
cu multă vreme în urmă. 

- N-am auzit de el, comentă Jup neinteresat. 

Tannar le aruncă priviri incruntate. 

- A fost un mare erou al trolilor. Poeţii incă 
mai cântă aventurile sale. Versurile lor spun 
cum a prins o săgeată în zbor, cum a doborât 
cincizeci de dușmani cu o singură mână și... 

- Te-ai descurca foarte bine la o intrecere de 
laude între orci, îl luă Jup peste picior. 

- ...ŞI cum a luat steaua de la un trib de pi- 
tici, după ce i-a înfrânt în luptă, își incheie 
Tannar fraza sentenţios. 

Jup se roși la față. 

- Greu de crezut, contră el, rănit în demnitate. 

— Indiferent cum ai obținut-o, interveni Stryke, 
vorbește mai pe înţeles, Tannar, ce tot încerci 
să spui? 

- Că stelele aduc numai nenorocire și moarte, 
dacă nu ajung pe mâini bune. 

- Cu alte cuvinte, dacă nu servesc la sacrificii. 

- Şi voi ucideţi! 

- În război. Şi ridicăm sabia împotriva altor 
luptători, nu a celor nevinovați. 

— Sacrificuile aduc prosperitate rasei mele. Zei- 
lor le plac și ne apără. 

- Până acum, îi aminti Alfray. 

Regele nu încercă să-și ascundă nemulțu- 
mirea provocată de înțepătură. 

- Iar mâinile voastre nu sunt mânjite de sân- 
gele sacrificuilor, nu? 

- Niciodată de al ființelor superioare, Tannar. 
Noi aducem zeilor sacrificii prin luptă. Le ofe- 
rim ca ofrande spiritele celor pe care-i omorâm. 

- Dacă aţi găsit mai multe stele într-un timp 
scurt, poate că zeii vă ajută și pe voi, cine știe? 
Sau poate că, pur și simplu, își râd de voi. 

- Poate, îngădui Stryke. Dar de ce ne spui 
toate astea? 

- Ca să inţelegeți cât de important e artefactul 
pentru rasa mea. Înapoiaţi-l și eliberați-mă. 

- De ce să te ajutăm să înmulțeşti numărul 
crimelor? Las-o baltă, Tannar. 

- Vă cer să mi-l înapoiaţi! 

- Du-te naibii cu cererea ta. Nu ne-am pus 
viața în joc, în gaura aia pe care o numiți țară, 
numai Ca să-ți dăm steaua înapoi. Avem nevoie 
de ea. 

Trolul adoptă altă strategie: 

— Atunci ce ziceţi de un târg? 

- Ce aveţi voi să ne oferiţi şi să ne și intereseze? 

- Încă o stea? 

Stryke, Jup și Alfray schimbară priviri 
sceptice. 

- Vrei să credem că ai un asemenea lucru? 
il întrebă căpitanul. 

- N-am zis asta. Dar știu unde ar putea fi găsită. 

- Unde? 

- Vă costă să aflați. 

- Vrei steaua înapoi și să fii eliberat. 

- Bineînţeles. 

-Şi cum crezi că trebuie să funcționeze 
târgul ăsta? 

- Eu vă spun locul și voi mă lăsaţi să plec. 

Stryke stătu puţin pe gânduri. 

- S-a făcut. 

Jup și Alfray vrură să protesteze. Căpitanul 
le făcu semn să tacă. 

- Am auzit că un anume armurier centaur, 
Keppatawn pe nume, are o stea, vorbi Tannar, 
păzită de clanul lui în Pădurea Drogan. 

- De ce n-aţi încercat s-o luaţi şi voi, trolii? 

- Noi nu avem ambiția nebună să le colec- 
uonăm. Ne mulţumim cu una. 

- Cum a ajuns steaua la Keppatawn? 

- Nu știu. Ce importanţă are? 

- Drogan e o fortăreață de centauri, inter- 
veni Jup, și ei se supără dacă le încalci teritoriul. 

— Asta nu e treaba mea, anunţă regele trufaș. 
Acum daţi-mi steaua şi eliberaţi-mă. 

Stryke scutură din cap. 

- Steaua o păstrăm. Și nici ţie nu-ți dăm dru- 
mul încă. 

Regele se înfurie. 

- Ce-ai zis? Mi-am respectat partea din înțe- 
legere! Aţi fost de acord! 

- Nu. Așa ți s-a părut. Vii cu noi, măcar până 
ne convingem că spui adevărul. 

- Voi vă îndoiți de cuvântul meu? Străini 
impuţiți, mercenarilor... /epădăturilor! Voi puneţi 
cuvântul meu la îndoială? 

- Cam așa ceva... Nu-i prea cinstită viața 
asta, nu? 

Tannar începu să bolborosească incoerent. 

— Ai zis ce-ai avut de zis. Stryke făcu semn unui 
răcan. Nep, leagă-l din nou de copac. 

Ostașul îl apucă pe rege de braţ și se înde- 
părtă cu el. Tannar începu să urle că a fost înșelat, 
că e nedemn ca el să fie ţinut prizonier, că nu 
acceptă să fie atins de un oarecare. Aruncă bles- 
teme grele asupra șefilor cetei. Stryke se întoarse 
cu spatele la el și reveni la discuţia cu jderii. 

Răcanii începură brusc să țipe și să arunce 
sudălmi. Tannar răcni: 

- Nu! 

Stryke se răsuci imediat. 

Trolul și Nep stăteau cu faţa la el, la câțiva 
metri. Tannar îl ținea pe orc de gåt și-l amenința 
cu cuțitul la gât. 

- Rahat! strigă Jup. Nu l-a percheziționat 
nimeni. 

- Nu! repetă trolul. Nu mă supun unei ase- 
menea profanări! Sunt rege! 

Nep stătea țeapăn, pământiu la față, cu 
ochii căscaţi. 

- Îmi pare rău, căpitane, rosti el. 

- Potolește-te, Tannar, strigă Stryke, și ni- 
meni nu va fi rănit. 

Trolul îl strânse mai tare de gât pe răcan și-i 
apăsă cuțitul pe jugulară. 

- Nici prin cap nu-mi trece să mă potolesc! 
Îmi iau steaua şi-mi redau libertatea. 

- Dă-i drumul lui Nep. La ce-ţi foloseşte? 

- Fă ce-ţi spun sau moare! 

Nep tresări. 

Jup își scoase încet spada. Alfray puse mâna pe 
arc și săgeată. În jurul lor, toată ceata se înarmă. 

- Aruncați armele! ordonă Tannar. 

- În nici un caz, ripostă Stryke. Ce crezi c-o 
să ți se întâmple dacă ne omori camaradul? 

- Lasă intimidarea, Stryke. N-o să-ți irosești 
un tovarăș. 

- Ne îngrijim unii de alții, ai dreptate. Dar 
asta e numai o parte din crezul orcilor. Restul e 
fiecare pentru sine, toți pentru toți. Dacă nu ne 
putem apăra, ne răzbunăm. 

Alfray puse săgeata în arc. Câţiva răcani îi 
urmară exemplul. Nep se zvârcoli, încercând să 
nu se transforme în ţintă. Tannar se agăță mai 
zdravăn de el. 

- Poţi să scapi cu viaţă, spuse Stryke, și să 
vezi din nou Scratchul. Lasă cuțitul. 

— Şi steaua? 

- Ți-am răspuns deja la intrebarea asta. 

— Atunci duceți-vă dracului cu toții! 

Încercă să spintece gâtul orcului. Nep se 
smuci violent, mișcând involuntar capul inainte 
și în jos. Alfray lansă imediat săgeata care atinse 
obrazul trolului, scobindu-l, apoi zbură mai 
departe. Tannar răcni și-i dădu drumul lui Nep. 
Jderul se lăsă în jos şi începu să fugă impiedicat, 
cu mâna la gâtul rănit. 

Alte două săgeți se înfipseră în pieptul lui 
Tannar. Regele se clătină, dar nu căzu. Spinte- 
când aerul cu cuțitul şi scuipând vorbe de înţeles, 
reuși să facă doi-trei pași spre ceată. 

Stryke își smulse sabia din teacă, se năpusti 
asupra lui și-i trase o lovitură cu reverul în 

măruntaie. Regele trol se prăbuși cu gura căscată. 
Jderul îl lovi cu bocancul. Nu mai mișca. 

Alfray examină rana lui Nep. 

- Ai avut noroc, declară caporalul, aplicând 
o compresă ca să oprească sângele, e superficială. 
Apasă tare. 

Apoi merse cu Jup la Stryke și se uitară toți 
trei la cadavru. 

- Cum a putut fi atât de prost să-și inchipuie 
că o să scape cu un asemenea târg? se întrebă Jup. 

- Nu-mi dau seama. Să fie de vină aroganţa? 
A domnit ca un tiran, supușii trebuiau să creadă 
că tot ce spune e adevărat. Asta nu-i bine pentru 
rasele vechi. Îţi lâncezeşte creierul. 

- Vrei să zici că a scos pe gură numai prostii 
toată viaţa şi nimeni n-a îndrăznit să-l contra- 
zică. Poate că n-am fost noi în stare să-l dezbă- 
răm de nărav. 

- Puterea absolută mi se pare o nebunie. 

- Cu cât întâlnesc mai mulți şefi, cu atât mai 
mult îmi dau seama că ai dreptate. Chiar n-a 
mai rămas nici un conducător cu urmă de 
bunătate în suflet? 

- Acum putem să trecem și regicidul pe lista 
păcatelor noastre, remarcă Alfray. 

Stryke intoarse ochii spre el. 

- Ce? 

- Uciderea unui rege. 

- N-a fost omor, sugeră Jup. Mai degrabă 
tiranicid. Asta înseamnă... 

- Știu şi eu ce înseamnă, i-o reteză Stryke. 

- Ne-am făcut şi din troli dușmani, 
adăugă piticul. 

Stryke vâri spada în teacă. 

- Avem deja atât de mulți, că nu mai contează. 
Pune pe cineva să-i sape o groapă, bine? 

Jup încuviință în tăcere. 

- Apoi pornim spre nord? 

- Exact. 


Rareori dădeai peste uscat pe tărâmul lui 
Adpar. Pentru organismul nyazzilor, lipsa apei 
era similară cu lipsa aerului. Pentru ființe și mai 
dependente de apă, ca merzii, lipsa apei insemna 
moarte, o moarte lentă. 

Singurul loc din citadela lui Adpar unde stă- 
pânea uscatul era închisoarea în care, din cauza 
stilului ei de a conduce, nu se stătea prea mult. 
Nu că ea ar fi văzut în asta un motiv să facă șede- 
rea mai plăcută. Mai ales când trebuia să smulgă 
informaţii de la prizonieri. 

Pentru că îi plăcea să ia parte la asemenea eve- 
nimente, Adpar îi însoți pe paznici până la ce- 
lula celor doi merzi luaţi prizonieri după un raid 

recent. Aceștia zăceau întinși pe dalele de piatră 
prăfuite din celulele uscate, deșirați și înlănțuiți, 
și fuseseră deja bătuți. Nu primiseră apă de o zi. 

Adpar concedie gărzile și se înfățișă prizo- 
nierilor. La vederea ei, merzii deschiseră ochii 
larg, buzele uscate tremurându-le. 

- Știţi ce vrem de la voi, vorbi ea cu glas me- 
lodios, aproape seducător. Spuneţi-mi unde se 
află redutele rămase necucerite și suferințele 
voastre se vor incheia. 

Refuzul, rostit din gâtlejuri răgușite, arse de 
sete, era cel așteptat, cel la care, de fapt, sperase. 
Trebuia să aibă senzația că munceşte ca să obțină 
ceva, altfel nu merita să facă vizitele acestea. 

- Dovezile de curaj nu sunt întotdeauna po- 
trivite, le atrase ea atenția pe un ton chibzuit. 
Mai devreme sau mai târziu, tot vom afla ceea ce 
ne interesează, fie că ne ajutaţi, fie că nu. De 
ce să suferiți? 

Un merz o înjură, celălalt mișcă foarte încet 
din capul care-i plesnea de durere. Pielea deshi- 
dratată a feţei i se descuama. Adpar luă o sticlă cu 
apă și se întoarse către prizonieri. Făcu un adevă- 
rat spectacol de seducţie din scoaterea dopului. 

- Sunteţi siguri? îi tachină ea pe merzi. 

Bău cu înghiţituri lungi, încete, lăsând lichi- 
dul să-i alunece în picături groase pe la colțurile 

gurii. Merzii refuzară din nou să coopereze, 
deși li se ghicea setea cumplită în ochi. Adpar 
luă un burete pufos, îl scufundă în apă și-i 
stoarse conţinutul pe cap și pe corp, afişând o 
fericire senzuală. Stropii argintii sclipeau pe 
pielea ei solzoasă. 

Merzii își linseră buzele uscate cu limbi negre 
și o refuzară încă o dată. Adpar inmuie buretele 
a doua oară. 

Petrecu două ore cu folos, nu doar pentru că 
obținuse informaţiile dorite, ci și pentru că îi 
făcuse mare plăcere să le smulgă de la prizonieri. 

La plecare, luă ostentativ sticla şi buretele cu 
ea. Expresia disperată a merzilor o făcu să simtă 
un ultim fior de încântare. 

Paznicii o așteptau afară. 

- Lăsaţi-i să moară de sete, le porunci ea. 


Jderii își reluară călătoria înainte să mijească 
de ziuă. O luară spre nord-est, presupunând că 
Haskeer se îndrepta spre Cairnbarrow. Sperând 
că tovarășa lor, Coilla, era undeva între el şi ceată. 

Ajunseseră pe câmpia înaltă acum, o zonă 
săracă în refugii, așa că trebuia să fie și mai 

prudenți. Din când în când dădeau însă peste 
crânguri și pâlcuri de copaci, iar drumul pe care 
mergeau ducea şerpuind într-o pădure. Conşti- 
ent de posibilele primejdii, Stryke ordonă să fie 
trimiși doi cercetași în față și incă doi pe flancuri. 

În vreme ce înaintau printre copaci, Jup 
il întrebă: 

- N-ar trebui să ne gândim ce se întâmplă 
dacă nu-i găsim pe Coilla și pe Haskeer? Vreau să 
zic, când ne apropiem de Cairnbarrow. N-o 
să avem parte de o primire caldă, Stryke. 

- Cred că o să fie prea caldă. Dar nu știu 
ce să-ți răspund la întrebare, Jup. Ca să fiu 
sincer, mă tem că ei doi au luat-o în cu totul 
altă direcție. 

Alfray incuviinţă. 

- Aşa zic și eu. Dacă e adevărat, o să ne apuce 
bătrânețile răscolind locurile astea în căutarea 
lor. lar dacă au plecat de tot pe alte meleaguri... 

- Nici prin cap nu-mi trece varianta asta, îi 
spuse Stryke. 

- Păi, ar trebui să-ți treacă. Dacă nu vrei să 
ne iînvârtim la nesfârșit în jurul cozii. 

- Uite ce e, Alfray. Nici eu nu știu mai multe 
decât tine despre ce-o să... 

În dreapta lor se produse agitație. Tremură 
frunzișul, pocniră crengi, căzură frunze. Arbuștii 

se aplecară într-o parte. O matahală își croia 
drum trosnind prin pădure. 

Stryke trase de frâie, coloana se opri, iar jderii 
își scoaseră săbiile. 

Creatura îşi făcu atunci apariţia: un trup ce- 
nușiu, de forma unui cal, însă mai mare și decât 
un armăsar de luptă, cu gheare la picioare, nu co- 
pite. Sub piele îi tremurau mușchii puternici. 
Avea gât lung, de șarpe, și o coamă neagră, lâ- 
noasă i se intindea pe ceafă. La cap semăna leit 
cu un grifon: nas de felină, cioc galben cornos și 
urechi cu blană pe la margini și vârful ridicat. 

Jderii observară că e tânără, nici pe departe 
de dimensiunile unui adult, iar una dintre ari- 
pile vânjoase era ruptă și atârna într-o parte. 
Din cauza asta, deși era clar speriat, animalul 
nu zbura. În ciuda masivității, se deplasa uimi- 
tor de repede. 

Tăind calea jderilor, hipogriful aruncă o pri- 
vire spre ei. Războinicii îi văzură o clipă ochii 
verzi, enormi. Apoi animalul dispăru printre co- 
pacii de pe partea cealaltă. Câţiva cai începură să 
fornăie şi să se cabreze. 

— Ia uite cum o șterge! exclamă Jup. 

- Da, dar de ce? atrase atenţia Alfray. 

Cât ai zice pește, cei doi cercetași trimiși în 
dreapta apărură ca o furtună din pădure. Strigau 

ceva neinteligibil. Unul dintre ei arătă înapoi, 
spre drumul pe care veniseră. 

Alfray se uită atent printre copaci. 

— Stryke, cred că... 

Zeci de siluete împânziră cărarea. Cele din 
faţă aveau cai, cele din spate erau pedestre: oa- 
meni, înveșmântaţi toți în straie negre și foarte 
bine înarmați. 

- Rahat, murmură Jup. 

O secundă aparent nesfârşită, cele două gru- 
puri se fixară din priviri. 

Apoi vraja se rupse. Șocul întâlnirii se estompă. 

Oamenii se agitară, apoi începură să țipe și 
să atace. 

- Sunt de două ori mai mulți decât noi! 
strigă Alfray. 

Stryke ridică spada. 

- Atunci să le înjumătățim șansele de izbândă! 
Nu cruțaţi pe nimeni! 

Călăreţii în negru atacară. Stryke dădu pin- 
teni calului și-și conduse ceata în întâmpinarea 
lor. Orci și oameni se ciocniră în bubuituri şi 
zornăit de oţel. 

Stryke se repezi la primul călăreț. Omul 
scoase mândru un paloș și despică aerul, aple- 
cându-se în față ca să izbească lama orcului. 
Cele două tăișuri se ciocniră de două ori până 

când Stryke găsi o breșă in garda celuilalt şi-l 
străpunse la mijloc. Omul se prăbuși. Calul său 
lovi cu copitele dușmanul din spate și spori 
învălmăşeala. 

Omul care luă locul celui căzut îi confirmă 
lui Stryke bănuiala că nu va fi o victorie ușoară. 
Avea în față un adversar mult mai impresionant, 
cu un topor cu două tăișuri, pe care-l mânuia cu 
multă pricepere. Schimbară câteva lovituri, apoi 
jderul își feri sabia ca să nu-i fie smulsă de arma 
celuilalt, mai grea. 

În timp ce fiecare căuta cea mai avantajoasă 
manevră, spada lui Stryke lovi coada de lemn a 
toporului și-o crestă. Nu-l încetini prea mult pe 
adversar, dar efortul pe care trebui acesta să-l 
depună ca să rotească toporul solid iși spuse cu- 
vântul. Se mișca tot mai lent, reacționa cu întâr- 
ziere. Nu foarte mult, dar suficient ca Stryke să 
câștige avantaj. 

Viteza îi permise jderului să atace cu o pasă 
joasă. Îi despică omului coapsa. Acesta rămase 
în şa, dar durerea îi afectă echilibrul minții și 
nu se mai putu apăra. Stryke îi ținti bustul și ni- 
meri în plin. Omul scăpă toporul. Își duse mâi- 
nile la rana din care sângele curgea cascadă și se 
aplecă în față. Calul său se sperie, o luă la goană 
Și dispăru cu tot cu stăpân. 

Al treilea adversar luă imediat locul mortu- 
lui. Stryke trecu din nou la atac. 

Alfray se pomeni încadrat de un călăreț şi un 
pedestraș. Al doilea era mai periculos. Scăpă de 
el înfigându-i capătul ascuțit al flamurii în piept. 
Pedestrașul căzu cu steag cu tot. Orcul își în- 
dreptă atenţia spre călăreț și cei doi își încrucișară 
săbiile. La a treia lovitură, arma omului îi zbură 
din mână. O lamă rece îi străpunse stomacul. 

Un alt pedestraş cu o lance scurtă îl asaltă pe 
Alfray cu o ploaie de lovituri. Orcul îi despică 
lancea în două. Omul nu mai apucă să se fe- 
rească şi jderul îi crăpă capul. 

Încăierări de câte doi se dădeau de-a lungul și 
de-a latul cărării. Câţiva oameni încercară să flan- 
cheze ceata, dar răcanii ii blocară cu îndârjire. 

Jup omori un călăreț dintr-o lovitură cu 
spada, dar nu observă pedestrașul din lateral. 
Omul întinse braţul, il prinse de picior și-l trase 
de pe cal. Piticul căzu greu. Deasupra lui, pedes- 
trașul ridică sabia, pregătind o lovitură mortală. 
Jup iși adună puterile la timp ca să se rostogo- 
lească. Surprins că, ameţit cum era din cauza 
căzăturii, mai avea spada în mână, începu să-l 
atace la picioare. 'Tăiat în spatele genunchiului, 
omul se prăbuși țipând. Jup îi ingropă lama 
in coaste. 


94 


Nu era înţelept să n-ai cal intr-un asemenea 
haos. Piticul căută disperat unul din priviri. Însă 
fu nevoit să înfrunte mai întâi un călăreț care-l 
luă drept victimă sigură. Omul se aplecă din șa 
şi-l atacă. Jup ridică sabia şi incepu să pareze. No- 
rocul, dar și priceperea îl ajutară să smulgă spada 
din mâna dușmanului. Sărind în picioare, își 
adună puterile și-l răni în coaste, doborându-l. Îi 
luă calul și se întoarse în iureșul bătăliei. 

O săgeată șuieră pe la urechea lui Stryke, 
trasă de unul dintre arcașii aflați mai jos pe 
cărare. Încercând să blocheze înaintarea adver- 
sarilor, căpitanul jder îi zări pe cei doi cercetași 
trimiși în faţa cetei. Galopară în spatele arcașilor 
și năvăliră peste ei. Luaţi prin surprindere, ar- 
Cașii nu mai apucară să reacționeze. Stryke Îşi 
reluă atacul. 

Asaltat din ambele părți de doi pedestrași, 
Alfray simți că nu mai rezistă. Era istovitor 
să-l tot evite pe unul, apoi să se întoarcă pentru a-l 
infrunta pe celălalt. Dar duşmanii îi prinseseră 
frâiele calului şi nu-i dădeau de ales. 

Jup sări să echilibreze situația. Îl asaltă pe ad- 
versarul din stânga lui Alfray și-i înfipse lama 
adânc în umăr. Alfray se ocupă de celălalt agre- 
sor. Era pe cale să-i vină de hac, când cercetașii 
trimiși în partea stângă, alertați de vacarm, 

sosiră grabnic să dea o mână de ajutor. Termi- 
nară repede treaba în locul lui. 

Stryke scurtă de cap un om dintr-o lovi- 
tură dată cu ambele mâini. Trupul căzu la pă- 
mânt, iar el îşi căută imediat un nou adversar. 
Însă cei rămași în viață se retrăgeau. Cinci ori 
șase, călare sau pe jos, fugiră in pădure. Stryke 
strigă un ordin și câțiva răcani plecară în ur- 
mărirea lor. 

Apoi se duse la Alfray, care scotea flamura 
din pieptul unui leș. 

- Ce pagube avem? îl întrebă căpitanul. 

- Nici un mort, din câte ştiu. Gâfâia. Am 
avut noroc. 

- Nu erau luptători. Cel puţin nu de meserie. 

Li se alătură și Jup. 

- Crezi că pe noi ne vânau, căpitane? 

- Nu. Dar erau o trupă de vânători. 

- Am auzit că oamenii vânează de plăcere, 
nu doar pentru hrană. 

- Asta-i o barbarie, protestă Alfray, șter- 
gându-și sângele de pe față cu mâneca. 

- Dar tipic pentru rasa lor, constată Stryke. 

Răcanii scotoceau deja leșurile după arme și 
alte lucruri utile. 

- Ce crezi că erau? întrebă Alfray. Uni? Mani? 

Jup se duse la leșul cel mai apropiat și-l studie. 

- Uni. Nu-ţi amintesc de nimic straiele negre? 
Gărzile lui Kimball Hobrow. De la Trinity. 

— Eşti sigur? se interesă căpitanul. 

- Am văzut mai mulți decât voi, și încă de 
aproape. Sunt foarte sigur. 

Alfray se uită lung la cadavru. 

- Am crezut că ne-am descotorosit de ma- 
niacii ăia. 

- N-ar trebui să ne surprindă contrariul, îi 
atrase atenţia Stryke. Sunt fanatici și le-am furat 
steaua. Se pare că nimeni nu vrea să ne lase să 
plecăm cu ea. 

Răcanu trimişi să-i urmărească pe supra- 
vieţuitori se întoarseră cu săbiile însângerate cu 
vârful în sus, în semn de victorie. 

- Măcar i-am impuţinat, adăugă Stryke. 

- Oare ei i-au luat pe Coilla și pe Haskeer? 
întrebă Jup, depărtându-se de cadavru. 

Căpitanul ridică din umeri. 

- Cine ştie? 

Un soldat veni la ei în fugă și le aduse un sul 
de pergament. I-l] dădu lui Stryke. 

- Am găsit asta, domnule căpitan. Mi-am zis 
că poate e important. 

Stryke îl desfăcu și i-l arătă lui Alfray şi lui 
Jup. Spre deosebire de răcani, ei ştiau să ci- 
tească, unul mai bine, altul mai prost. Dar 

sarcina le fu ușurată, pentru că actul era scris în 
limbajul comun. 

- E despre noi! izbucni Jup. 

-Cred că ar trebui să audă toată ceata, 
hotări Stryke. 

Își chemă toți jderii, apoi îl rugă pe caporal 
să citească cu glas tare. 

- Pare a fi copia unei proclamaţii, explică 
Alfray, și poartă un simbol care seamănă cu si- 
giliul Jennestei. Iată conținutul: „Să se ştie că, 
din ordinul... ăăă... din ordinul Jennestei... trupa 
de orci ataşată oștii Majestății Sale şi cunoscută 
sub numele de jderi e de acum trupă de renegaţi 
ŞI proscriși și nu se mai bucură de protecția aces- 
tui ținut. Să se mai ştie că o recompensă în mo- 
nede prețioase, cristale sau pământ, după cum se 
cuvine, se va da celui ce aduce capetele ofițerilor 
trupei, și anume...“ Urmează numele celor cinci 
ofiţeri. Așa. Mai departe: „Mai mult, o răsplată 
potrivită rangului se va da celui ce-i va aduce, vii 
sau morți, pe soldaţii de rând din trupă, ce 
răspund la numele...“ Sunt trecuți toți răcanii. 
Până şi camarazii pe care i-am pierdut. „Să se știe 
că orice ajutor dat numiţilor proscriși...“ Știți și 
voi ce urmează. 

Alfray îi dădu pergamentul înapoi lui Stryke. 

Liniștea se lăsă peste jderi ca o mantie grea. 
Stryke o sparse: 

- Păi, nu face decât să confirme ceea ce mai 
toți bănuiam deja, nu? 

- Da, dar confirmarea vine ca un șoc, comentă 
Jup mohorât. 

Alfray arătă spre gărzile moarte. 

- Nu inseamnă asta că pe noi ne căutau, 
Stryke? 

- Da și nu. Cred că, de data asta, pur și sim- 
plu ne-am ciocnit unii de alții. Deși probabil 
s-au aflat prin părțile astea pentru că i-a trimis 
stăpânul lor, Hobrow, din cauza stelei furate 
de noi. Dar mult mai mulți ne vor căuta ca să 
primească răsplata de la regină. Căpitanul oftă. 
Așa, deci. O ţintă în mișcare e mai greu de atins. 
La drum! 

În vreme ce părăseau pădurea, Jup spuse: 

- Cu toate astea, gândește-te la partea bună 
a lucrurilor. Pentru prima oară în viaţa mea 
valorez ceva. Păcat că numai dacă mor. 

Stryke zâmbi. 

- Uită-te acolo, îi arătă el. 

Hipogriful traversa câmpia spre apus, la 
mare distanță. 

- Măcar el a scăpat. 

Alfray încuviință cu tristețe: 

- Da. Din nefericire, n-o s-o mai ducă 
foarte mult. 
— Mulţumesc că mi-ai spus și mie... îi zise Jup. 


Merseră încă trei-patru ore, incercuind o 
zonă largă, in căutarea tovarășilor lor, o cău- 
tare până acum fără rost. Ca să le fie și mai greu, 
vremea se inăspri. Se făcu frig. Cădeau averse 
reci ca gheața și furtuni nemiloase, care ince- 
tau la fel de neașteptat precum începeau. 
Atmosfera umedă, nesănătoasă, nu ridica deloc 
moralul jderilor. 

Pentru Stryke venise momentul să reflec- 
teze și, în cele din urmă, luă o hotărâre, deși era 
impotriva propriilor sale convingeri. Opri co- 
Joana lângă o colină ierboasă. Gărzile din față și 
cele de pe flancuri fură chemate și ele. 

Stryke își indemnă calul în vârf ca să fie auzit 
de toată lumea. 

- Am hotărât să schimbăm planul de acţiune, 
incepu el fără nici un preambul, şi cred că cel 
mai bine e să-l aplicăm chiar din clipa asta. 

Un murmur grav exprimă presimţinile jderilor. 

- Ne-am tot învârtit ca niște păsări proaste 
după Haskeer şi Coilla. S-a pus o recompensă 
pe capul nostru și poate mai există și alții care 
caută stelele. Toate armele sunt îndreptate 

impotriva noastră. Nu avem nici prieteni, nici 
aliați. E vremea să ne schimbăm drumul. 

Scrută chipurile concentrate ale orcilor. Se 
aşteptau la orice, dar nu la ceea ce avea el să 
le spună: 

- O să impărțim ceata. 

Reacţia veni sub forma unui protest zgomotos. 

- De ce, Stryke? strigă Jup. 

- Ai zis că nu vom face asta niciodată, 
spuse Alfray. 

Mâinile ridicate și expresia de pe faţa căpi- 
tanului puseră capăt zarvel. 

— Ascultaţi-mă! răcnu el. N-am zis c-o să ne des- 
părțim pentru totdeauna, ci numai până când 
terminăm ce avem de făcut. 

- Și ce avem de făcut, căpitane? vru să afle Jup. 

- Să-i găsim pe Haskeer și pe Coilla, dar și să 
vedem dacă există o stea la Drogan. 

Alfray nu se arătă deloc încântat. 

- Înainte n-ai fost de acord să se despartă 
ceata. Ce s-a schimbat acum? 

- Înainte nu știam de existența altei stele. Nici 
nu aveam dovada că suntem oficial proscriși şi că 
trebuie să facem faţă consecințelor. Cel mai im- 
portant e să ne găsim tovarășii. Nu văd cum i-am 
putea căuta în continuare şi pe ei, și incă o stea, 
dacă nu ne impărțim. 

- Asta dacă presupui că Tannar a spus adevă- 
rul despre steaua de la Drogan. Poate că a mințit 
ca să-şi scape pielea. 

Mai multe voci aprobară. Stryke scutură 
din cap. 

- Cred că a spus adevărul. 

- N-ai de unde să ştii. 

- Ai dreptate, Alfray, n-am de unde să știu. 
Dar ce avem de pierdut dacă-l credem? 

- Totul! 

- În caz că nu ţi-ai dat seama, tocmai de-asta 
riscăm. Încă ceva. De data asta, nu e bine să ți- 
nem toate ouăle într-un coş. Dacă ne împărțim 
în două, dușmanii vor avea șanse mai mici să ne 
prindă pe toți. Şi dacă fiecare grup are una sau 
mai multe stele... 

- Dacă! ripostă Jup. Nu uita, încă nu știm ce 
dracu” fac stelele alea, la ce folosesc. Riscăm 
pentru cioara de pe gard. 

- Așa este; nici acum nu cunoaștem rostul 
stelelor, cum nici la început nu l-am știut, asta 
dacă nu ne bazăm pe poveștile lui Tannar. Dar 
știm, totuși, că au o valoare, măcar pentru că 
Jennesta o caută pe una dintre ele. Puterea de 
care putem fi convinși că o au este puterea po- 
sesiei. Eu tot cred că, dacă le vom avea pe toate, 
atunci vom avea cu ce să ne târguim, iar asta ne 

va scoate din belea. Așa cum am spus, ce avem 
de pierdut? 

- Dar asta oare nu e un argument pentru a 
menţine ceata despărțită? 

- Nu, nu este. Situaţia noastră nu e una obiş- 
nuită. Ne lipsesc doi membri și trebuie să ne 
străduim din toate puterile să-i găsim. Jderii țin 
unii cu alții. 

- ÎL mai consideri pe Haskeer membru al cetei 
noastre? După câte a făcut? 

- Întocmai, Stryke, încuviință Jup. Mie îmi 
sună a trădare. Dacă o fi să-l găsim, ce-o să facem 
cu el? 

- Nu știu. Hai mai întâi să-l găsim, bine? Chiar 
dacă el ne-a trădat, ăsta e un motiv să n-o mai 
căutăm pe Coilla? 

Alfray oftă. 

- Nu-ţi putem schimba hotărârea, nu-i așa? 

Stryke scutură din cap. 

- Așadar, care e planul tău? 

- Eu conduc jumătate de ceată în căutarea 
Coillei și a lui Haskeer. Tu, Alfray, duci cealaltă 
jumătate la Drogan și iei legătura cu Keppatawn. 

— Și eu? sări Jup. Cu care jumătate merg? 

- Cu a mea. Darul ghicitului ne poate ajuta în 
căutarea noastră. 

Piticul răspunse un pic răutăcios. 

- Puterea slăbește, știi asta. 

- Chiar şi așa. Orice ajutor, cât de mic, e 
bine-venit. 

— La ce fel de primire să mă aştept din partea 
centaurilor? întrebă Alfray. 

- Nu avem nici un conflict cu ei, îi răs- 
punse Stryke. 

- Când am plecat, nu aveam nici un con- 
flict cu nimeni din Maras-Dantia. Și uite unde 
am ajuns! 

- Să nu faci nimic care să-i jignească. Ştii cât 
sunt de îngâmfați. 

- Sunt o rasă războinică. 

- Şi noi. Asta ar trebui să presupună respect 
reciproc. 

- Ce vrei să fac, odată ce am ajuns acolo? in- 
sistă Alfray. Să-i intreb politicos dacă nu cumva 
au o stea și vor să ne-o dea nouă? 

- Presupunând că au o stea, poate le propu- 
nem un târg. 

- Şi ce să le dăm în schimb? 

— Cristalul cred că e o marfă numai bună, 
nu crezi? 

- Şi dacă nu e? Sau dacă se hotărăsc să se 
descotorosească de noi? O să conduc jumătate 
dintr-o ceată deja sleită de puteri. Nici pentru 

noi toți nu e floare la ureche să înfrunte cine 
știe câți centauri, și pe terenul lor. 

- Alfray, nu-ți cer să te lupţi cu ei. Nu vreau 
decât să te duci la Drogan și să vezi care e sta- 
rea terenului de acolo. Nici măcar nu trebuie să 
iei legătura cu centaurii dacă ți se pare că e prea 
riscant. Așteaptă să ajungem și noi. 

— Şi asta când o să se întâmple? 

- Vreau să mai caut cel puţin două zile. Pe 
urmă plecăm. Să zicem cinci, poate șase zile. 

- Unde ne vom întâlni? 

Stryke se gândi puţin. 

- Pe malul estic al Golfului Calyparr, la intra- 
rea în pădure. 

-În regulă, Stryke, dacă ești convins că asta 
e singura cale, se dădu bătut Alfray. Cum îm- 
părțim ceata? 

- Exact în jumătate, pentru ca fiecare grup 
să aibă număr egal de membri. Stryke scrută 
adunarea jderilor. Alfray, grupul tău va fi alcă- 
tuit din Gleadeg, Kestix, Liffin, Nep, Eldo, Zoda, 
Orbon, Proog, Noskaa, Vobe și Bhose. Jup 
și cu mine îi luăm pe Talag, Reafdaw, Seafe, 
Toche, Hystykk, Gant, Calthmon, Breggin, Finje 
și Jad. 

Pe ultimii trei, căpitanul îi alese în grupul lui 
pentru că îl susținuseră pe Haskeer când votaseră 

dacă să deschidă cilindrul sau nu. Nu avea mo- 
tive să le pună devotamentul la îndoială, dar se 
gândi că e mai bine să nu meargă cu Alfray, 
pentru orice eventualitate. 

Alfray nu obiectă la jderii primiţi, iar când 
Stryke le dădu răcanilor ocazia să-și spună părerea, 
nu protestă nici unul. 

Căpitanul înălță ochii spre cer. 

- Vreau să întârziem cât mai puţin, dar 
cred că ne putem odihni două ore. Pregă- 
tiți-vă. O să punem două rânduri de paznici, 
unul la fiecare ceas. Ceilalți, trageţi un pui de 
somn. Sunteţi liberi. 

- O să-mi împart ierburile vindecătoare și 
balsamurile între cele două grupuri. Poate va fi 
nevoie de ele, anunţă Alfray, apoi plecă în tre- 
burile sale foarte nemulțumit. 

Jup rămase cu Stryke. Văzându-i expresia, 
căpitanul îi ghici gândurile. 

- Dacă e să ne luăm după grad, tu ar trebui 
să conduci trupa spre Drogan, Jup. Dar, ca să 
fiu sincer, știi că piticii nu sunt priviți cu ochi 
buni, poate nici printre jderi. Indiferent ce ţi-ar 
știrbi autoritatea, în ceată sau în afara ei, ar pune 
misiunea în pericol. 

- Nu înseamnă nimic faptul că am condus 
grupul când te-am salvat pe tine şi pe Alfray? 

- Înseamnă foarte mult pentru mine și pen- 
tru Alfray. Dar nu despre asta e vorba. Ori- 
cum, vreau să te am lângă mine. Lucrăm bine 
impreună. 

Jup zâmbi discret. 

- Mulţumesc, șefule. La drept vorbind, nici 
nu mă deranjează prea tare. Dacă ești pitic, 
te obișnuieşti cu tot felul de purtări. Într-un 
fel, n-am ce comenta: rasa mea și-o caută cu 
lumânarea. 

- Bine, atunci. Du-te și odihnește-te. 

- Încă un lucru, Stryke: cum rămâne cu cris- 
talul? Să ia mai mult trupa lui Alfray, dacă o fi 
să aibă nevoie de el pentru troc? 

- Nu. Cred că e bine să rămână lucrurile așa 
cum sunt. Fiecare membru al trupei să care o 
anumită cantitate, așa supraveghem drogul cel 
mai bine. Iar Alfray va avea destul, dacă va fi ne- 
voit să facă un schimb. Dar trebuie să insistăm 
incă o dată că nimeni nu are voie să-și våre dege- 
tele în el fără să i se permită. 

- Am înţeles, o să mă ocup de asta. 

Piticul îl părăsi pe căpitan și se duse să se 
intindă puţin. 

Învelit în pătură, cu capul proptit pe-o șa, 
Stryke își dădu seama că e obosit mort. 

A . . . 
Înainte de a-l prinde somnul, i se păru că 
. . . A . . . . 
simte iz de cristal în aer. Își zise că-i joacă feste 
imaginația și se cufundă în braţele întunericului. 


O umbră mare şi neclară se contura deasu- 
pra lui. 

Nu vedea prea bine şi nu-și dădea seama ce era. 
Clipi de câteva ori, se concentră și desluși un copac 
înalt, cu coroană bogată. Privind în jur, descoperi 
că se află într-o pădure în care toți arborii sunt 
înalți şi robuşti, și plini de frunze. Razele soarelui 
străpungeau tavanul de smarald de deasupra. 

Era atâta pace, încât avu senzația că era aproape 
palpabilă. Dar nu era o liniște perfectă. Auzi ciri- 
pit delicat de păsări și încă un sunet, pe care nu-l 
recunoscu, un tumult neîntrerupt, înăbuşit. Nu era 
ameninţător, doar necunoscut. 

Într-o parte, acolo unde pădurea se rărea, lu- 
mina bătea intens. Porni în direcţia aceea. Călcând 
peste un strat de frunze uscate, ajunse la liziera 
pădurii. Tumultul se înteți. El însă tot nu-și dădea 
seama ce putea fi. 

Departe de umbra copacilor, picioarele îi intrau 
până la gleznă în iarba fragedă. Când terenul se 

înclină ușor, iarba făcu loc unei întinderi de 
nisip alb. 

Dincolo de nisip fremăta oceanul nemărginiit. 

Se întindea cât vedeai cu ochii, la stânga și la 
dreapta. Trimitea spre țărm vâlurele trândave, 
pictate cu alb. Albastrul intens al apei se potrivea 
cu bolta azurie, pe care pluteau maiestuos nori de 
culoarea cretei, parcă sculptați. 

Stryke rămase cu gura câscată la cer. Nu mai 
văzuse ceva asemănător. 

Începu să meargă pe nisip. O adiere caldă și 
find îi mângâia obrazul. Aerul se parfuma cu un 
buchet de prospețime. Privind înapoi spre linia 
copacilor, își zări urmele lăsate în nisip. Nu-și ex- 
plică de ce îl afecta atât de mult priveliștea. 

Aceea fu clipa în care ochii îi căzură pe niște 
obiecte în care se reflecta soarele, aflate pe o ridi- 
cătură stâncoasă, cam la un kilometru în lungul 
plajei și la câţiva metri de țărm. Erau nişte forme 
albe, ascuţite. Porni câtre ele. 

Faleza se dovedi mai departe decât părea, dar 
nu-i veni greu să ajungă acolo. Târându-și picioa- 
rele pe nisipul fierbinte, trecu pe lângă dunele ri- 
dicate de vântul harnic. Pe ici, pe colo, mlădiţe de 
un verde aprins străpungeau stratul fin de nisip. 

Pe măsură ce se apropia, se convinse cd pe 
stânca neagră nu se înălța o singură structură. 

Ajungând la fața dinspre mare a falezei, descoperi 
cd era terasată. Așa cd începu să urce. 

În curând ajunse pe un platou modest, care 
găzduia niște ruine: coloane canelate răsturnate, 
rămășițe de clădiri, blocuri de piatră șlefuită, un 
șir de trepte crâăpate şi tăiate. Toate erau înconju- 
rate de un zid cu creneluri, tot spart, gata să se 
dărâme. Materialul din care fusese construit avea 
un aspect albicios, de marmură învechită. 
Mușchiul şi iedera se înstăpâniseră peste ruine. 

Nu recunoștea arhitectura; detaliile și bogăția 
de ornamente nu aduceau cu nimic familiar. Dar 
găsi elemente care-i spuneau că se uita la o forti- 
ficaţie. O confirma și poziţia ei, cu fața la ocean, 
pe o ridicătură. Exact acolo ar fi construit-o și el. 
Orice ființă cu un dram de înclinaţie spre mili- 
tărie ar fi procedat la fel. 

Cu palma streașină la ochi, Stryke cercetă pri- 
veliștea. Vântul îi biciuia fața și-i flutura hainele. 

Râmase așa o vreme, pând când sesiză mișcare. 
Câţiva călăreți veneau de-a lungul plajei, din 
direcţia opusă celei din care apăruse el. Pe măsură 
ce se apropiau, îi numără: erau șapte. Încă puţin 
și se convinse că se îndreptau spre fortificaţie. Un 
glas ascuns din mintea lui îl avertiză de pericolul 
unei confruntări. 

Apoi văzu că sunt orci Și vocea tăcu. 

Câlăreţii se opriră la baza grămezii de stânci. 
Când descălecară, îl recunoscu pe unul dintre ei: 
fata pe care o mai întâlnise aici — unde o fi fost 
acest „aici“. 

Lăsă gândul să se stingă asemenea unei adieri 
de zefir noaptea. 

Fata urca înaintea grupului. Era agilă şi încre- 
zătoare. Ajungând prima în vârf, întinse mâna 
spre Stryke. El i-o lud și o ajută să se caţere pe cea 
din urmă porțiune. Ca ultima oară când o ţinuse 
de mână, îi simţi mâna fermă și răcoroasă. 

Topäind sprintenă spre el, fata îi zâmbi şi se lu- 
mină la chipul cu trăsături clare, sincere. Era puţin 
mai scundă decât el, dar o înălța pălăria, de data 
asta una cu smoc lucios de pene verzi și albastre. 
Avea un trup bine făcut, fermecător, și-și ţinea 
spatele drept. Nimeni n-ar fi zis că nu e o frumu- 
sețe de fată. 

- Te salut, rosti ea. 

— Bun găsit. 

Ceilalţi orci se răspândiră pe platou. Doi dintre 
ei erau femei. Îl salutară din cap când trecură pe 
lângă el; aveau o înfățișare prietenoasă și nu păreau 
deloc îngrijorate că n-ar ști cine e sau ce caută acolo. 

- Sunt din clanul meu, îi explică fata. 

Stryke îi urmări pe orcii care se deplasară pe o 
treaptă inferioară a platoului terasat. Se uitau la 

ocean și vorbeau între ei. Apoi se întoarse spre 
fată. Ea îl privea fix. 
- E un făcut, ne întâlnim din nou. 
- Oare de ce? Tu ce crezi? 
După expresia feței, Stryke ghici că întrebarea 
i se părea fetei bizară. 
- Soarta, zeii. Cine ştie? Ai vrea să fie altfel? 
- Nu! Adică nu, n-as vrea. 
Fata îi surâse din nou, cu tâlc, i se păru, apoi 
deveni serioasă. 
- Întotdeauna pari foarte tulburat. 
— Zu? 
- Ce te neliniştește? 
- E... greu de explicat. 
- Încearcă. 
- Tărâmul meu suferă. Foarte mult. 
- Atunci, părăsește-l. Mută-te aici. 
- Sunt prea multe lucruri importante care mă 
leagă de el. Și nu reușesc să pricep cum ajung aici. 
— E greu de înţeles. Vii în vizită cu mare uşu- 
rință. Poţi să explici de ce? 
- Nu. Sunt şi eu nedumerit, nu am nici o 
explicație. 
- Poate vei găsi una, cu timpul. Nu-i nimic. 
Ce pot face ca să-ți ușurez povara? 
- Sunt plecat într-o așa-zisă misiune, care m-ar 


putea elibera de povară. 

— Atunci înseamnă că ai speranțe? 

— Poate. 

— Ar trebui să te gândești numai la lucruri bune 
și drepte. Așa faci? 

- Da, răspunse Stryke fără ezitare. 

— Și ai convingerea că ești sincer cu tine însuţi 
când îndeplinești această misiune? 

- Da. 

- Atunci ţi-ai făcut o promisiune. Unde s-a mai 
văzut orc să nu-și țină cuvântul? 

- La mine acasă, de prea multe ori. 

Fata se arătă şocată. 

- De ce? 

- Pentru că suntem obligaţi. 

- Mare păcat, dar e un motiv în plus să nu-ți 
calci promisiunea de data asta. 

- Nu-mi permit. Sunt în joc vieţile camara- 
zilor mei. 

- O să fii alături de ei. Ca un adevărat orc. 

- Rostite de tine, lucrurile par foarte simple. 
Dar nu întotdeauna e ușor să stăpânești cursul 
faptelor. 

- E nevoie de curaj, știu, dar sunt convinsă 
că ție nu-ţi lipsește. Indiferent de sarcina pe care 
ti-ai propus s-o îndeplinești, trebuie s-o duci la 
capăt pe măsura abilităților tale. Altfel, de ce 
mai trăim? 

Fu rândul lui Stryke să zâmbească. 

— Vorbești înţelept. O să cuget la vorbele tale. 

Clipa de liniște trecu neatinsă de stânjeneală. În 
cele din urmă, Stryke, arătând spre ruine, întrebă: 

— Ce este acest loc? 

— Nimeni nu știe decât că e foarte vechi, iar 
orcii nu au nici o pretenţie asupra lui. 

- Cum e posibil așa ceva? Mi-ai spus mai de- 
mult că această țară a ta e casa orcilor și numai 
a orcilor. 

— Jar tu mi-ai zis că tărâmul tău e împărțit 
între multe vase. lată un mister la fel de nepătruns. 

— Nimic din ceea ce văd aici nu se potrivește cu 
experiența mea, mărturisi Stryke. 

- Mi-am zis eu că nu te-am mai văzut așteptând 
aici. E prima oară că ai venit să le saluti 

— Să aştept? Pe cine să salut? 

Fata vâse — un râs binevoitor. 

- Chiar nu ştii? 

- Habar nu am despre ce vorbeşti. 

Fata se întoarse și scrută oceanul. Apoi arătă 
cu degetul. 

- Pe ele. 

Stryke văzu pânzele albe umflate ale unor 
nave navigând la orizont. 

— Eşti atât de ciudat, spuse fata, drăguță. Nu 
încetezi să mă uimești, Stryke. 

Bineînţeles, îi ştia numele. Dar el nu-l aflase 
încă pe al ei. 

Se pregătea s-o întrebe cum o cheamă, dar o 
gură neagră se deschise și-l înghiți. 


Se trezi bântuit de chipul fetei și asudat, în 
ciuda frigului. 

După strălucirea din vis, îi trebuiră câteva se- 
cunde ca să-și obişnuiască ochii cu lumina zgâr- 
cită a zilei, care nu voia cu nici un chip să mai 
crească în lumea asta. Își puse ordine în minte. 
Ce-i veni să spună „in lumea asta“? Care alta mai 
exista, în afară de cea plăsmuită de el în vise? 
Dacă erau vise... Oricum le-ar fi zis, deveneau 
tot mai intense. Mai era oare întreg la cap? În 
vremuri ca acestea, ultimul lucru de care avea 
nevoie era să-i joace mintea feste. 

Nu înţelegea visul. Cu toate acestea, îl întă- 
rise. Se simţi ciudat de încrezător în hotărârea 
luată, în ciuda numeroaselor obstacole pe care 
i le ridica în cale. 

Umbra care se lăsă peste el îl trezi din reverie. 
Era Jup. 

- Căpitane, nu arăţi prea grozav. Te simţi 
bine? 

Stryke încercă să-și adune gândurile. 

— Sunt bine, sergent. Se ridică. E totul pregătit? 

- Aproape. 

Alfray își adunase jumătatea de ceată şi su- 
praveghea încărcarea poverilor pe cai. Stryke 
și Jup porniră spre el. Căpitanul îl întrebă 
pe sergent: 

— A tras cineva cristal azi-noapte? 

- Nu, din câte ştiu eu. N-ar face-o nimeni 
fără permisiune. De ce? 

- Întrebam și eu. 

Jup îl privi nedumerit, dar nu mai apucă să 
spună ceva, pentru că ajunseră la Alfray. Capo- 
ralul strângea curelele şeii. Smuci de ele pentru 
ultima oară şi rosti: 

- Ei, asta e. Suntem gata. 

- Nu uita ce ţi-am spus, îi aminti Stryke. Nu 
lua legătura cu centaurii decât dacă ești absolut 
convins că nu te paşte nici un pericol. 

- N-o să uit. 

— Ai tot ce-ţi trebuie? 

- Cred că da. O să vă așteptăm la Calyparr. 

- În cel mult şase zile. 

Stryke întinse braţul și cei doi își dădură 
mâna ca războinicii, strângându-și încheieturile. 

- Mergi cu bine, Alfray. 

- Şi tu, Stryke. Îl salută din cap pe pitic. Jup. 

- Mult noroc, Alfray. 

Flamura cetei impungea pământul lângă ar- 
măsarul lui Alfray. 

- M-am obișnuit să fie în grija mea. Te su- 
peri, Stryke? 

— Sigur că nu. ]a-o. 

Caporalul încălecă și smulse flamura. O ridică, 
iar ostașii lui se indreptară spre cai. 

Stryke, Jup și restul răcanilor urmăriră în 
tăcere coloana care pornea spre vest. 

- Așadar, noi încotro ne îndreptăm? vru să 
afle piticul. 

- O să cercetăm partea de la est, hotărî Stryke. 
Să incalece toată lumea. 

Jup organiză plecarea, în vreme ce Stryke 
merse la calul său. Era încă nedumerit de visul 
parcă real și inspiră adânc de mai multe ori ca 
să-și revină. 

Se uită la ceata înjumătățită și cugetă la 
hotărârea pe care i-o intărise visul. Deși con- 
vins că face exact ceea ce trebuie, nu reuși să 
scape de senzaţia că s-ar putea să nu-i mai vadă 
niciodată pe Alfray și pe ceilalți. 

Jup călări spre el. 

- Suntem gata. 

- Foarte bine, sergent. Hai să vedem ce pu- 
tem face pentru a-i găsi pe Coilla și pe Haskeer, 
ce zici? 

O siliră pe Coilla să meargă pe jos, la capătul 
unei frânghii prinse de oblâncul șeii lui Aulay. 
Calul ei era mânat de Blaan. Lekmann mergea 
în frunte, impunând un ritm rapid. 

Le aflase numele ascultând ce vorbesc. Încă 
un lucru pe care-l înţelese era că pe nici unul 
nu-l interesa starea ei; îi dădeau apă din când în 
când, cu scârbă, și numai ca să-și protejeze inves- 
tiția de pe urma căreia aveau de gând să profite 
la Hecklowe. 

Trioul schimba rar câte-o vorbă, şi aceea în 
șoaptă, ca să nu fie auzită. Îi aruncau Coillei pri- 
viri piezișe. Aulay o săgeta din ochi. 

Coilla era rezistentă și obișnuită cu distan- 
țele mari, dar viteza cu care înaintau era o pe- 
deapsă. Așa că, atunci când ajunseră la un pârâu 
și Lekmann, șeful cu obrazul ciupit și laţe un- 
suroase, ordonă așezarea taberei, se stăpâni cu 
greu să nu se arate ușurată. Se prăbuși la pământ 
cu răsuflarea tăiată și cu membrele amorțite 
de durere. 

Aulay cel scârbavnic, din a cărui ureche 
mușcase o bucată, îi legă calul. Însă Coilla nu 
văzu când trase cu ochiul, singurul lui ochi, lui 
Lekmann. Apoi o legă și pe ea, în picioare, de 
un copac. În sfârşit, cei trei se așezară. 

- Cât mai e până la Hecklowe? 

- Vreo două zile, socotesc. 

- Mi se pare că nu mai ajungem odată. 

- Da, m-am plictisit, Micah, glăsui matahala 
prostovană cu glas pițigăiat. 

Pipăindu-și urechea bandajată cu stângăcie, 
Aulay îndreptă degetul mare spre Coilla. 

— Poate c-ar trebui să ne distrăm niţel pe seama 
ei. Scoase cuțitul și-l pregăti de aruncat. Trece 
timpul mai repede dacă te antrenezi trăgând la 
țintă. Ochi cu atenţie. 

Blaan râse ca prostul. 

- Termină, mârâi Lekmann. 

Aulay il ignoră. 

- Prinde-l, cățea! strigă el și aruncă. 

Coilla inţepeni. Lama se infipse în pământ la 
un centimetru de picioarele ei. 

- Încetează! zbieră Lekmann. N-o să obținem 
bani frumoși pe o marfă stricată. Aruncă un 
bidon spre Aulay. Du-te şi adu-ne apă. 

Tot bodogănind, Aulay luă bidonul său și 
pe al lui Blaan și plecă la pârâu. 

Lekmann se intinse pe spate, cu pălăria pe 
ochi. Blaan își propti capul de o pătură făcută 
sul, cu spatele la Coilla. 

Jderița îi urmări. Îi fugiră ochii la cuţit, de 
care cei trei uitaseră. Ar fi putut ajunge la el. 
Întinse cu grijă piciorul spre el. 

Aulay se intoarse cu apa. Coilla îngheţă și 
plecă repede capul, prefăcându-se că moţăie. 

Omul cu un ochi se holbă la ea. 

- Ce ghinion pe capu” nostru, să fim nevoiţi 
să stăm aici cu o femeie, iar ea să nu fie om, se 
plânse el. 

Lekmann chicoti. 

— Mă mir că n-ai incercat-o încă. Sau ai deve- 
nit mofturos? 

Aulay îl privi dezgustat. 

- Aș prefera s-o fac cu un porc. 

Coilla deschise ochii. 

— ŞI eu, îl asigură ea. 

- Să-mi bag... în tine, se enervă Aulay. 

- Nu sunt porc, ai uitat? 

- Prețioasă au ba, să știi că vin la tine și-ți trag 
nişte picioare să mă ţii minte. 

- Mai întâi, dezleagă-mă, ca să fie lupta egală. 
Mi-ar plăcea să fac tocăniță din ceea ce crezi tu 
că ai între fusele alea. 

- Ce te lauzi? Nici n-ai cu ce, târfo. 

- Cu ăștia. Coilla îi arătă dinţii. Ştii ce ascu- 
iți sunt. 

Aulay fierbea de furie. Duse mâna la urechea 
ciuntită. Lekmann rânji. 

- De unde să ştim că n-a minţit când ne-a zis 
că ceata ei merge la Hecklowe? 

- Nu începe iar, Greever, îi răspunse Lek- 
mann plictisit, apoi se întoarse spre Coilla. Nu 
ne-ai minţit, drăguţo, nu-i așa? N-ai îndrăzni. 

Ea tăcu şi se mulţumi să-i arunce o căutătură 
fioroasă. 

Scormonind într-un buzunar al vestei, Lek- 
mann scoase două zaruri de os. 

- Hai să ne potolim și să ne trecem vremea 
cu astea, vreţi? 

Scutură zarurile în pumn. 

Aulay veni lângă el. I se alătură şi Blaan. Ime- 
diat se prinseră într-un joc zgomotos și nu se 
mai gândiră la Coilla. 

Jderiţa se concentră asupra cuţitului. Încet, 
pândind cu un ochi trioul gălăgios, întinse picio- 
rul spre el. Reuși să atingă lama cu degetul. Se mai 
zbătu, se mai întinse, până când îl încercui și-l 
trase. Arma căzu, din fericire, înspre ea. Din cå- 
teva acrobaţii greoaie, îl aduse destul de aproape. 

Fusese legată cu braţele în jurul corpului, 
dar sfoara era destul de lungă încât să ajungă la 
cuțit. Îl prinse cu mare grijă în palmă și începu 
să taie funia dintr-o poziţie foarte incomodă. 

Vânătorii de recompense jucau liniștiți, cu 
spatele la ea. 

Frecă lama pe funie în sus și în jos, cât de 
repede putu. Cânepa începu să se desfacă. Își 


121 


incordă mușchii ca să întindă bine legătura și 
s-o taie mai repede. 

Căzură şi ultimele fire. Era liberă. 

Își desfăcu funia din jurul trupului cu gesturi 
neobservate. Oamenii aruncau zarurile în con- 
tinuare și țipau unul la altul, ca şi cum ea n-ar 
fi existat. Porni cât se poate de prudentă spre 
calul ei, aflat și el într-o poziţie prielnică. 

Ghemuindu-se, cu arma strânsă între degete, 
intinse mâna spre armăsar. Îi era teamă că anima- 
lul o să fornăie sau o să facă alt zgomot care să 
atragă atenţia. Îl mângâie cu blândeţe și-i șopti 
să stea cuminte. Apoi își strecură un picior în 
scară și întinse mâna să se prindă de șa. 

Șaua se desprinse, iar ea căzu ca o pleașcă. 
Cuţitul zbură prin aer. Calul se sperie și sări pe 
picioarele din spate. 

Coilla auzi hohotele barbare ale vânăto- 
rilor de recompense, care se îndoiau de râs. 
Lekmann veni la ea cu sabia scoasă şi trase un 
picior cuțitului. 

Atunci văzu jderiţa că fuseseră desfăcute cu- 
relele șeii. 

- Pe câmpia asta pustie, trebuie să-ți găsești 
singur distracţii, hohoti el. 

- Ce mutră a făcut! o maimuțări Aulay. 

Blaan se ţinea de burtă și se clătina de râs. Îi 
curgeau lacrimi pe obrajii puhavi. Dintr-odată, 
ceva îi atrase atenţia. Se opri, se holbă și spuse: 

- Ia priviți într-acolo. 

Se apropia un călăreț pe un armăsar alb 
ca neaua. 


Era un om, constatară el. 

- Cine dracu” e dla? întrebă Lekmann. 

Tovarășii lui își luară o mină tâmpă și ridi- 
cară din umeri. Lekmann îngenunche și-o legă 
pe Coilla cu mâinile la spate. 

Pe urmă, cei trei se înarmară și-l pândiră pe 
călărețul care se apropia în ritm constant. În 
curând reușiră să-l vadă bine. 

Chiar călare, îți dădeai seama că e înalt și cu 
spatele drept, vânos, mai degrabă decât muscu- 
los. Avea păr castaniu până la umeri și o barbă 
aranjată. Purta o vestă cafenie, cu modele dis- 
crete, țesute cu fir de argint. Pantalonii de piele 
bufanți intrau în cizme negre. O mantie albas- 
tru-inchis îi flutura pe spate. La prima vedere, 
nu avea armă. 


Smuci de frâie și opri armăsarul în faţa lor. 
Descălecă fără o vorbă. Se mișca ușor și sigur pe 
sine și zâmbea. 

- Cine eşti? îl întrebă Lekmann. Ce vrei? 

Străinul aruncă o privire Coillei, apoi lui 
Lekmann. Nu-și șterse zâmbetul de pe faţă. 

- Mă cheamă Serapheim, răspunse el cu glas 
ferm și calm, și nu vreau decât apă. 

Arătă din cap spre izvor. 

Nu puteai spune câți ani are. Ochi albaștri, 
nas ușor acvilin, gură frumoasă - era atrăgător 
intr-un fel greu de descris. Dar avea un aspect 
impunător și, când se uita la tine, parcă-ți vedea 
în fundul sufletului. 

Lekmann se uită scurt spre Blaan și Aulay. 

- Fiţi cu ochii în patru, poate mai sunt și alții. 

- Sunt singur. 

- Vremurile sunt tulburi, Serapheim sau 
cum ai zis că te cheamă. Când rătăcești singur, 
fără o mică armată după tine, cauţi necazul 
cu lumânarea. 

- Și voi călătoriți singuri. 

- Dar noi suntem trei şi e destul. Știm să avem 
grijă de noi. 

-Nu mă îndoiesc. Însă eu nu sunt o ame- 
nințare și nici nu sunt amenințat. Dar, ia spuneți, 
nu cumva sunteți patru? 

Întoarse capul spre Coilla. 

- Ea doar vine cu noi. Nu e de-a noastră, ex- 
plică Aulay. 

Serapheim nu comentă, iar faţa lui rămase 
impenetrabilă. 

- Ai mai văzut semeni de-ai ei prin părțile 
astea? se interesă Lekmann. 

- Nu. 

Coilla îl studie pe nou-venit și citi în ochii 
lui mai multă agerime decât arăta. Dar își zise 
că nu are nici o șansă de a primi ajutor de la el. 

Calul străinului merse la pârâu, își vâri botul 
în apă și începu să bea. Îl lăsară în pace. 

- Cum ţi-am zis, în zilele astea, un om singur 
riscă multe dacă se apropie de străini, repetă 
Lekmann cu subințeles. 

- Nu v-am văzut decât în ultima clipă, recu- 
noscu Serapheim. 

- Nu-i grozav de înțelept nici să te plimbi cu 
ochii închiși. 

- Sunt un visător. Trăiesc în lumea mea. 

- Asta-i cea mai sigură cale spre pierzanie, 
remarcă Aulay. 

- Eşti cu Uni sau cu Man:? întrebă Blaan 
fără ocolişuri. 

- Nici cu unui, nici cu alții, răspunse Sera- 


pheim. Voi? 

- La fel, spuse Lekmann. 

- Ce bine! M-am săturat să umblu ca pe ouă. 
O vorbă sinceră, rostită în tovărăşie dușmănoasă, 
iți poate aduce necazuri. 

Coilla se întrebă în ce fel de tovărășie consi- 
dera el că se află acum. 

- Deci nu crezi în zei? insistă Aulay. 

- N-am spus asta. 

- Mi-am zis că precis crezi într-o forţă 
divină, dacă umbli fără spadă. 

Era un comentariu ironic. 

- În meseria mea n-am nevoie de spadă. 

— Și ce meserie-i asta? întrebă Lekmann. 

Serapheim își flutură mantia și înclină din 
cap ca la spectacol. 

- Sunt un bard rătăcitor. Un povestitor. Un 
meșter al vorbelor. 

Aulay pufni, rezumând proasta părere pe 
care o aveau toți trei despre respectiva ocupaţie. 
Coilla se convinse încă o dată că bărbatul nu-i 
era de nici un folos. 

- Dar voi, domnilor, cum vă descurcați 
pe lume? 

- Ne oferim serviciile de ostași liberi, răs- 
punse Lekmann trufaș. 

- Şi ne mai ocupăm și de stârpirea pocitanii- 
lor câteodată, adăugă Aulay, aruncând priviri 
sfredelitoare spre Coilla. 

Serapheim încuviință. Zâmbi, dar nu mai 
spuse nimic. 

- Atâtea lupte și neînțelegeri sunt acum, că 
trebuie să-ți meargă destul de rău cu meseria ta. 

- Dimpotrivă, vremurile nesigure îmi sunt 
de folos. Serapheim le observă expresia bănu- 
itoare. Când au numai necazuri, oamenii vor să 
uite de grijile zilnice. 

- Păi, dacă merge treaba, inseamnă că o duci 
bine, sugeră Aulay viclean. 

Coilla își zise că străinul ori e prost, ori prea 
naiv pentru binele lui. 

- Bogăţiile mele nu se pot cântări, nici număra 
ca aurul. 

- Cum vine asta? își exprimă Blaan nedume- 
rirea. 

- Poți spune care-i prețul soarelui, al lunii sau 
al stelelor? Cât preţuiește vântul care-ţi mângâie 
chipul, ciripitul păsărilor? Apa? 

- Vorbe dulci, de... poet, rosti Lekmann 
dispreţuitor. Dacă astea sunt bogățiile tale 
din Maras-Dantia, tare subţire trebuie să-ți 
fie punga. 

- Ai dreptate, într-un fel, îngădui Serapheim. 
Lucrurile nu mai sunt ca înainte, ba se înrăută- 
țesc pe zi ce trece. 

Aulay trecu la ironii: 

- Zici că mănânci soarele şi stelele? La cină te 
hrănește vântul? Slabă răsplată pentru munca 
ta, povestitorule. 

Blaan rânji ca prostul. 

-În schimbul poveştilor, oamenii îmi dau 
mâncare, băutură, adăpost. Câte-un bănuţ, din 
când în când. Sau o poveste de-a lor. Poate aveți 
ȘI voi una, s-o spun și altora? 

- Bineînțeles că nu, pufni Lekmann batjo- 
coritor. Ale noastre nu te-ar interesa pe tine, 
născocitorule. 

- Nu fi așa sigur. Toate poveștile oamenilor 
au însemnătatea lor. 

- Pe-a noastră n-ai auzit-o. Încotro te-ndrepți? 

- Încotro văd cu ochii. 

- Şi nici nu vii dintr-un loc anume, nu? 

- De la Hecklowe. 

- Acolo mergem noi! exclamă Blaan. 

- Ține-ţi gura! se răsti Lekmann. Îi zâmbi 
prefăcut lui Serapheim. Și... ce mai e nou pe 
la Hecklowe? 

- Ca peste tot: haos, incrâncenare. Portul se 
transformă în adăpostul criminalilor. Gemea de 
tâlhari, negustori de sclavi și alții ca ei. 

Coillei i se păru că străinul rostise mai apăsat 
„negustori de sclavi“, dar nu fu sigură. 

- Serios? rosti Lekmann, simulând nepăsarea. 

- Consiliul și Supraveghetorii încearcă să 
țină lucrurile sub control, dar magia e la fel de 
neprevăzută acolo ca peste tot. De-asta le e atât 
de greu. 

- Mai mult ca sigur. 

Serapheim se intoarse spre Coilla. 

- Ce părere are prietena voastră de rasă stră- 
veche că merge în vizită într-un loc cu faimă atât 
de proastă? 

- Ar fi grozav dacă aș avea de ales, răs- 
punse jderița. 

- Ea n-are nimic de zis despre asta! interveni 
imediat Lekmann. Oricum, e oarcă și poate să 
aibă grijă de ea şi singură. 

- Poți să fu convins, mormăi Coilla. 

Povestitorul văzu expresiile îndârjite ale 
bărbaților. 

- Păi, eu o să beau niște apă și pe urmă îmi 
văd de drum. 

- Trebuie să plătești pentru ea, hotărî 
Lekmann. 

- N-am ştiut că pârâul e proprietatea cuiva. 

- E al tuturor, dar azi noi suntem stăpânii 
lui. Ştii vorba aia... 

- Aşa cum v-am spus, nu am ce să vă dau. 

- Eşti povestitor, spune-ne o poveste. Dacă 
ne place, îți iei calul și bei apă. 

— Şi dacă nu? 

Lekmann ridică din umeri. 

- Păi, poveştile sunt banul meu. De ce nu? 

- Să zicem că ne spui una de-aia care-i sperie 
pe idioţi, bodogăni Aulay. Ca alea cântate de 
zâne, despre troli care halesc bebeluși sau despre 
faptele temutului Sluagh. Voi, plăsmuitorii, 
sunteți toți o apă şi-un pământ. 

- Nu, nu la așa ceva mă gândeam. 

- D2’ la ce? 

- Aţi pomenit de Uni. Mi-am zis să vă po- 
vestesc o fabulă de-a lor. 

- O, nu, fără tâmpenii religioase. 

- E și nu e religioasă. Vreţi s-o auziţi sau nu? 

- Dă-i drumu”, oftă Lekmann. D2’ sper că nu 
VI-1 tare sete. 

- Ca toți oamenii, probabil credeţi că Uni 
sunt fanatici de neclintit și înguști la minte. 

- Ba bine că nu. 

— Și aveţi dreptate, cei mai mulți așa se dove- 
desc. Au o grămadă de habotnici printre ei. Dar 
nu toți sunt așa. Câţiva sunt mai îngăduitori. 
Găsesc chiar o parte amuzantă în crezul lor. 

— Asta nu-mi vine să cred. 

- E-adevărat. Sunt ființe modeste, ca voi şi 
ca mine, numai că se află sub influența religiei. 
Câteodată îți dai seama de asta din poveștile 

lor, pe care au grijă să le spună numai în secret, 
luați aminte. Ele circulă din gură în gură și unele 
ajung la mine. 

- N-ai de gând să începi odată? 

— Ştiţi ce cred Uni? Așa, în mare. 

- Puțin. 

- Atunci poate știți că în cărțile lor sfinte 
scrie că Zeul lor unic a creat rasa umană făurind 
un singur bărbat, Ademnius, şi o singură fe- 
meie, Evelaine. 

Aulay îl luă în râs. 

- Mi-e nu mi-ar ajunge una. 

- Știm lucrurile astea, își arătă Lekmann ne- 
răbdarea. Nu suntem proști. 

Serapheim nu-i luă în seamă. 

- Uni cred că, la inceput, Zeul i-a vorbit lui 
Ademnius și i-a explicat ce face și ce așteaptă de 
la ființele pe care le-a creat. Așa că, într-o zi, 
Zeul a venit la Ademnius și i-a spus: „Am pen- 
tru tine două vești bune și una proastă. Pe care 
vrei s-o auzi mai întâi?“ „Pe cea bună, Doamne“, 
i-a răspuns Ademnius. „Prima veste bună este că 
ţi-am făcut un organ minunat, numit creier. Te 
va ajuta să înveţi, să judeci și să faci tot felul 
de lucruri interesante.“ „Mulţumesc, Doamne.“ 
„A doua veste bună este că ţi-am mai făcut un 
organ numit penis.“ 

Vânătorii de recompense zâmbiră obraznic. 
Aulay îi trase un ghiont lui Blaan în coaste. 

- „Acest organ îţi va oferi plăcere ţie și îi va 
oferi plăcere lui Evelaine“, continuă Serapheim, 
„ȘI cu el o să faceţi copii care să trăiască în lumea 
asta minunată, pe care am făurit-o pentru voi.“ 
„O, ce frumos!“, s-a bucurat Ademnius. „Dar 
care-i vestea proastă?“ a întrebat el. „Nu poți 
folosi amândouă organele deodată“, i-a răs- 
puns Zeul. 

Se lăsă un moment de liniște până când as- 
cultătorii luară seama la tâlc, apoi se puseră pe 
hohotit ca nişte barbari, deşi Coilla credea că e 
foarte posibil ca Blaan să nu fi înțeles nimic. 

- Nu-i neapărat o poveste, ci o snoavă, spuse 
Serapheim. Dar mă bucur că v-a plăcut. 

- A fost ca lumea, recunoscu Lekmann. Și 
adevărată, zic eu. 

- Desigur, după cum v-am spus, obiceiul e 
să-mi dați un ban sau orice în semn de apreciere. 

Cei trei se potoliră imediat. Faţa lui Lekmann 
se schimonosi de furie. 

- Na, că ai făcut-o lată. 

- Noi am zis că tu ne plăteşti pe noi, spuse 
Aulay. 

- V-am zis, nu am ce să vă dau. 

Blaan zâmbi răutăcios. 

- O să ai și mai puţin când terminăm cu tine. 

Aulay începu să socotească: 

— Ai cal, cizme frumoase și mantia aia fină. 
Poate şi o pungă, deși ai zis că nu. 

- Pe lângă asta, știi prea multe despre trebu- 
rile noastre, încheie Lekmann. 

În ciuda tensiunii, Coilla iși dădu seama că 
povestitorul nu era speriat. Deși trebuie să-i fi 
fost şi lui foarte limpede că indivizii erau în 
stare să omoare numai de dragul de-a omori. 

Jderiţa surprinse mișcare pe câmpie. Speranța 
ii încălzi sufletul. Dar pe urmă văzu cine se 
mișcă și înțelese că nu era vorba de scăpare. 
Dimpotrivă. 

Serapheim nu observase nimic. Nici vână- 
torii de recompense. Se pregăteau de încăierare. 
Lekmann ridică sabia și se îndreptă spre poves- 
titor. Ceilalți doi veneau după el. 

- Avem musafiri, îi anunţă ea. 

Bărbaţii se opriră, se uitară la ea, apoi îi ur- 
măriră privirea. 

Un grup mare de călăreți se ivi la orizont, mult 
in faţa lor. Se deplasau Încet de la est spre sud-vest, 
pe un drum care îi ducea, dacă nu la pârâu, cel 
puțin aproape de el. Aulay duse mâna la ochi. 

- Ce sunt ăștia, Micah? 

- Oameni. Îmbrăcaţi în negru, din câte văd. 
Stii ce zic eu? Că-s oamenii lui Hobrow. Aia... 
cum le zice... 

- Paznic. 

- Da, exact. La naiba, trebuie s-o ștergem. 
Ia-o pe oarcă, Greever. Jabeez, adu caii. 

Blaan nu se mișcă. Stătea cu gura căscată şi se 
holba la călăreți. 

- Zici că n-au simţul umorului, Micah? 

- N-au! Adu caii! 

- Hei! Străinul! 

Serapheim fugise spre vest. 

— Lasă-l naibii. Avem treburi mai importante. 

- Bine că nu i-am făcut felul, Micah, își dădu 
cu părerea Blaan. Nu-i bine să omori nebuni, 
aduce ghinion. 

- Dobitoc superstițios! Mișcă-ţi fundul mai 
repede! 

O legară fedeleș pe Coilla de calul ei și-o 
șterseră în mare grabă. 


- Vită-te! vipă Jennesta. Uită-te să-ți vezi is- 
prava cu ochii tăi, ratatule! 

Mersadion se uită la harta de pe perete și îl 
apucă tremuratul. Era împânzită cu semne: 
roșii pentru forțele reginei, albastre pentru cele 

ale duşmanilor Uni. Câte roşii, tot atâtea şi al- 
bastre. Nu era de bine. 

- N-am suferit nici o pierdere, îndrăzni el, 
înspăimântat. 

- Dacă am fi suferit, de mult ţi-ai fi mâncat 
ficatul! Unde sunt avantajele noastre? 

- Războiul s-a extins, doamnă. Luptăm pe 
atâtea fronturi... 

- N-am nevoie de lecţii despre situația noas- 
tră, generale! Vreau rezultate! 

- Vă asigur că... 

- E foarte grav, continuă regina, dar asta nu-i 
nimic pe lângă faptul că n-am găsit banda aia de 
nemernici! Ai vești despre e1? 

- Păi... 

- N-ai. Dar de la vânătorii de recompense ai 
lui Lekmann ai primit vreun semn? 

- Au... 

- N-ai primit. 

Mersadion nu îndrăzni să-i aducă aminte că 
implicarea oamenilor fusese ideea ei. Învățase re- 
pede că Jennesta își asuma victoriile, dar infrân- 
gerile le arunca pe umerii altora. 

- Am sperat că te vei descurca mai bine decât 
Kysthan, decedatul tău predecesor, adăugă ea ex- 
plicit. Vreau să cred că n-o să mă dezamăgești. 

- Maiestate... 

- Te previn că, de acum înainte, îţi voi su- 
praveghea cu și mai multă atenţie munca. 

- Aş... 

De data asta îl întrerupse o bătaie ușoară 
în ușă. 

- Intră! ordonă Jennesta. 

Unul dintre servitorii ei elfi pătrunse in ca- 
meră și se înclină. Creatura androgină avea o 
constituție atât de fragilă, încât membrele ei 
parcă stăteau să se rupă. Avea o piele aproape 
transparentă, ochi albaștri și nas de copil. Pletele 
și genele galbene îi subliniau fragilitatea feței. 

Elful țuguie buzele și gânguri: 

- Stăpâna Dragonilor, doamnă. 

- Altă incapabilă, se enervă Jennesta. 
Spune-i să intre. 

Ca spiriduș, progenitură hibridă născută 
dintr-un elf şi-un gnom, Stăpâna Dragonilor se- 
măna puţin cu servitorul. Dar era mai robustă 
și înaltă chiar și pentru rasa ei. Conform tradi- 
ției, purta haine numai în culoarea brun-roșcată 
a pădurilor tomnatice. Nu avea alte podoabe 
decât șnururi aurii la gât și la încheieturi. O sa- 
lută pe regină printr-o foarte discretă inclinare 
a capului. 

Ca de obicei când avea de-a face cu slugile, 
Jennesta nu pierdu vremea cu politeţuri. 

- Recunosc că nu sunt mulțumită de efortu- 
rile tale, Glozellan, o anunţă ea. 

- Doamnă? rosti spiridușul cu glasul pițigăiat, 
calm și îndepărtat, tipic rasei sale. 

Toată lumea știa cât o enerva asta pe Jennesta. 

-În ce-i priveşte pe jderi, explică ea voit 
ameninţător. 

- Călăreţii mei v-au urmat strict ordinele, 
Maiestate, replică Glozellan. 

Avea o expresie de respect de sine pe care 
mulți ar fi considerat-o aroganță. Încă o trăsă- 
tură a rasei sale mândre, care o înfuria și mai 
tare pe regină. 

- Dar nu 1-a1 găsit, spuse Jennesta. 

- Îmi cer iertare, doamnă, dar ne-am luptat 
cu ceata lângă Pășunea Țesătorului, îi aminti 
Stăpâna Dragonilor. 

- Și i-ați lăsat să scape! Halal luptă! Dacă nu 
cumva crezi că a-i găsi inseamnă a te bate cu ei. 

- Nu, Maiestate. Au fost urmăriți şi au 
scăpat ca prin urechile acului. 

- Și care-i diferenţa? 

- Firea schimbătoare a dragonilor îi face într-o 
oarecare măsură imprevizibil, doamnă. 

- Un meșter prost dă vina intotdeauna 
pe unelte. 

- Îmi asum răspunderea acțiunilor mele și 
ale supușilor mei. 

- Foarte bine. Căci în slujba mea, dacă te sus- 
tragi de la răspundere, suporţi consecinţele. Și 
nu sunt deloc plăcute. 

- Nu vreau decât să arăt că dragonii sunt o 
armă nesigură, Maiestate. Se știe că sunt foarte 
incăpățânați. 

— Atunci poate că ar trebui să găsesc pe altci- 
neva să-i imblânzească. 

Glozellan tăcu. 

- Am crezut că m-am exprimat clar, con- 
tinuă Jennesta, dar se pare că trebuie să mă 
repet. Asta-i valabil și pentru tine, generale. 
Mersadion se crispă. Să nu vă iluzionaţi că ar 
exista pentru mine ceva mai important decât să 
fie găsit artefactul furat de jderi și adus la mine. 

— Ar fi de ajutor, Maiestate, spuse Glozellan, 
dacă am şti ce e acest artefact și de ce... 

Pereţii răsunară de ecoul unei palme zdra- 
vene. Capul Stăpânei Dragonilor se răsuci late- 
ral sub greutatea ei. Se clătină și duse mâna la 
obrazul înroșit. Din colțul gurii începu să-i 
curgă un firișor de sânge. 

- Bagă bine la cap, o avertiză Jennesta, cu 
ochii sclipind de furie. M-ai mai întrebat odată 
despre obiectul pe care-l caut. Îţi repet răspunsul 

de atunci: nu e treaba ta. Dacă nu-nveți ce in- 
seamnă supunerea, o să suferi mai mult. 

Glozellan ripostă cu o privire mândră. 

- Toate resursele existente se vor folosi pen- 
tru căutarea jderilor, declară Jennesta. Și, dacă 
nu obțin de la voi doi ce vreau, o să-mi caut alt 
general și altă Stăpână de Dragoni. Aţi face 
bine să vă gândiţi cum vă veți petrece... viața de 
pensionari. Acum Căraţi-vă. 

După plecarea celor doi, regina își jură că de 
acum înainte se va implica mai mult în căutarea 
jderilor. Dar trecu imediat la altceva. Avea niște 
gânduri. Foarte dezagreabile. 

Părăsi camera strategică ieșind pe altă ușă de- 
cât supușii, apoi cobori o scară spiralată îngustă. 
Coridoarele subterane răsunară de ecoul pașilor 
săi. Ajunse la camera ei din subsolul palatului. 
Garda orcă luă poziția de drepți când ea se stre- 
cură inăuntru. 

Servitorii nu mai pridideau cu lucrul în Încă- 
perea spațioasă, târând găleți la o cadă mare, pu- 
un adâncă, întărită cu metal. Terminară treaba 
sub privirile ei nerăbdătoare. Odată expediați, 
Jennesta se duse la cadă și-și trecu fin degetele 
prin lichidul călduţ. 

Sângele se potrivea nevoilor sale, dar desco- 
peri furioasă că fuseseră uitate în el bucăți mici 

de carne. Când aleseseră lichidul special drept 
mediu, străbunii spuseseră clar că trebuie să fie 
cât se poate de pur. Își notă în minte să ceară 
gărzilor să-l strecoare şi să tragă cuiva o bătaie 
ca să fie bine înţeleasă dorinţa ei. 

Întrucât sângele se închega la suprafață, în- 
cepu invocațiile și rugăciunile. Ciorba rubinie 
lipicioasă se îngroșă treptat și căpătă un aspect 
lucios. În cele din urmă, tremură, născu un 
vârtej leneș și din el răsări un chip. 

- Nimerești în cele mai nefericite clipe, Jennesta, 
se plânse faţa. Nu e deloc momentul să vorbim. 

- M-ai mințit, Adpar. 

- În legătură cu ce? 

- Cu obiectul care mi s-a furat. 

- O, nu, m-am plictisit de subiectul ăsta jalnic. 

- Mi-ai spus sau nu că nu știi nimic despre 
artefactul pe care-l caut? 

- Habar n-am ce cauţi. Am încheiat discuţia. 

- Nu, așteaptă. Am metodele mele, Adpar. 
Metode şi ochi care caută în locul meu. Iar ceea 
ce ştiu se potrivește numai cu artefactul meu. 
Căzu pe gânduri. Ori cu el, ori cu... 

— Presimt că iar începi cu fanteziile bizare, 
draga mea. 

- Despre altul e vorba, nu-i așa? Ai altul? 

— Sunt convinsă că nu stiu ce... 

- Târfă mincinoasă! L-ai ţinut ascuns! 

- Nu spun nici da, nici nu. 

- Asta înseamnă că recunoşti. 

— Ascultă, Jennesta, e posibil să fi avut ceva 
asemănător cu ceea ce cauţi tu, dar asta e deja is- 
torie. A fost furat. 

- Ca al meu. Ce convenabil. Nu te aștepți să 
te cred, nu? 

- Mă doare-n cot dacă mă crezi sau nu! În loc 
să md asasinezi cu obsesiile tale, ar trebui să te 
ocupi de găsirea hoților. Dacă se joacă cineva cu 
focul, ei sunt aceia! 

- Atunci cunoşti semnificația obiectului! 
A tuturor obiectelor! 

- Știu doar că trebuie să fie ceva nemaipomenit, 
dacă te agiți atâta pentru el. 

O mică erupție tulbură pelicula coagulată. 
Se formă un alt chip, însoțit de un alt glas. 

- Are dreptate, Jennesta. 

Adpar şi Jennesta gemură la unison. 

— Nu te bâga, curioaso! se rățoi Adpar. 

-De ce nu pot să vorbesc niciodată cu 
Adpar fără să te vâri și tu în discuție, Sanara? se 
plânse Jennesta. 

- Stii de ce, surioară: legătura noastră e 
prea strânsă. 

— Mare păcat, murmură Adpar. 


141 


- Nu avem timp de ciorovăială, le avertiză 
Sanara. Adevărul e că o ceată de jderi are cel 
puțin un instrument. Cum ar putea ei să înțeleagă 
puterea lor uriașă? 

— Cum adică, cel puţin unul? întrebă Jennesta. 

— Esti sigură că nu-i așa? Lucrurile se precipită. 
Intrăm într-o perioadă în care orice e posibil. 

— Ţin situaţia sub control. 

- Serios? zise Sanara, neincrezătoare. 

- Nu mă luaţi în seamă, se imbufnă Adpar, 
pe mine nu mă așteaptă decât un simplu război... 
Am, ce să zic, o groază de vreme la dispoziție ca 
să vă ascult cum faceți schimb de ghicitori. 

- Poate că tu nu știi despre ce vorbesc, Adpar, 
dar Jennesta știe. Ceea ce trebuie ea să înțeleagă 
este că puterea trebuie să slujească binele, nu 
răul, altfel dezastrul se va abate asupra noastră, 
a tuturor. 

— Of, te rog, șuieră Jennesta sarcastic, nu mai 
face pe martira, Sanara. 

- N-ai decât să crezi despre mine ce vrei, m-am 
obișnuit cu asta. Dar nu subestima ceea ce se 
va dezlănțui, acum că evenimentele au început 
să curgă. 

— Duceți-vă naibii amândouă! strigă Jennesta, 
spintecând nervoasă crusta de sânge. 

Imaginile se disipară. Rămase acolo și, o 
vreme, își răsuci gândurile pe toate părțile. Așa 
cum îi stătea în fire, nu credea nici că Sanara are 
dreptate, nici că Adpar spune adevărul. Trase 
concluzia că e timpul să ia măsuri în legătură cu 
una dintre surorile ei aducătoare de necazuri. 

Cel mai mult o frământa că jderii o trăda- 
seră, dar fremăta la gândul pedepsei pe care 
le-o va da. 


Haskeer tot nu era convins că merge în direc- 
ţia cea bună. Nici măcar nu știa prea bine unde 
se află și nu luă în seamă vremea aspră din nord. 

Pentru el, adevărat era doar cântecul din min- 
tea sa. Îl mâna de la spate fără cruțare, îl îmbol- 
dea să meargă mai departe, mai repede, într-o 
direcție care - atunci când se gândea la asta - 
spera să-l ducă la Cairnbarrow. 

Drumul cobori într-o vale împădurită. Has- 
keer galopă cu armăsarul fără ezitare, privind 
numai înainte. 

Pe la jumătatea lui, în punctul cel mai de jos 
al văii, se adunase apă și se formase o întindere 
noroioasă. Cărarea se îngusta și ea, înconjurată de 
tot mai multă vegetație care, în ciuda vremii 
de iarnă, era foarte deasă. Trebui să-și lase calul 
la galop mic și asta îl irită la culme. 

În timp ce-și croia drum prin mocirlă, auzi un 
fâșâit în dreapta. Apoi un foșnet şi-un pocnet. Se 
răsuci și întrezări ceva îndreptându-se cu viteză 
spre el. Nu avu timp să se ferească. Obiectul îl 
pocni tare de tot. Haskeer căzu de pe cal. 

Zăcând ameţit în noroi, ridică ochii şi văzu 
ce îl izbise: un trunchi de copac care încă se ba- 
lansa, legat cu funii groase de o creangă rezis- 
tentă de deasupra. Cineva ascuns îl lansase ca 
pe-un berbec. 

Haskeer icni de durere. Vru să se ridice, când 
se pomeni apucat de niște mâini aspre. I se păru 
că vede oameni îmbrăcați în negru. Începură să-l 
lovească cu pumnii și cu picioarele. Incapabil 
să dea înapoi, nu reuși decât să-și acopere faţa 
cu mâinile. 

Agresorii îl ridicară și-i luară armele. Îi smul- 
seră săculețul de la centură și-i legară mâinile 
la spate. 

Zăpăcit de durere, Haskeer își concentră pri- 
virea pe o siluetă apărută în fața lui. 

- Eşti sigur că-i legat bine? întrebă Kimball 
Hobrow. 

- Da, răspunse un paznic. 

Un alt acolit de-ai predicatorului îi dădu săcu- 
lețul. Hobrow se uită în el şi se lumină la faţă 
de bucurie. Ori de lăcomie, poate. 

Vâri mâna înăuntru, scoase stelele și le ridică 
vesel. Relicva lui și perechea ei! Nici nu sperase 
la aşa ceva. 

- Domnul este cu noi astăzi. Ridică brațele. 
Îţi mulțumim, Doamne, că ne-ai inapoiat ce e 
al nostru! Şi că ai trimis creatura asta în braţele 
noastre, uneltele dreptății Tale! 

Se incruntă la orc. 

- Vei fi pedepsit pentru mârșăviile tale, sălba- 
ticule, în numele Fiinţei Supreme. 

Haskeer începea să-și revină din ameţeală. 
Cântecul dispăruse, înlocuit de exclamațiile sfo- 
răitoare ale acelui om nebun. Nu se putea mișca, 
nici elibera. Un lucru însă tot putea face: îl 
scuipă pe Hobrow în obraz. 

Îngrozit, predicatorul sări în spate ca ars cu 
fierul roșu. Se frecă pe față cu mâneca și bolbo- 
rosi „prihănit, prihănit“. Când termină, întrebă 
incă o dată: 

- Eşti sigur că-i legat ca lumea? 

Primi din nou asigurările adepților. Pe urmă 
făcu un pas în faţă, iși adună degetele pumn și-i 
trase câteva lui Haskeer în stomac, urlând: 

- Vei plăti pentru sfidarea unui slujitor al 
Domnului! 

Haskeer primise pumni și mai grei. Mult 
mai grei. Ai lui Hobrow erau o mângâiere. Însă 

paznicii, dându-și seama că eforturile condu- 
cătorului lor nu dădeau rezultate, incepură să-l 
tăbăcească și ei. 

Printre lovituri, orcul îl auzi pe predica- 
tor strigând: 

- Nu uitaţi de restul cetei! Ai lui ar putea fi 
prin preajmă! Trebuie să plecăm de aici! 

Brațele dușmane îl târâră pe Haskeer 
aproape leșinat. 


Alfray şi jumătatea lui de jderi călătoriră spre 
Golful Calyparr aproape o zi întreagă fără să dea 
de necaz. Caporalul iși folosi autoritatea pentru 
a-l avansa temporar în rang pe Kestix, unul din- 
tre răcanii mai descurcăreți. De fapt, îl făcu un 
fel de caporal secund. Asta însemna că avea lângă 
el un egal cu care să-și petreacă timpul. 

În timp ce mergeau spre vest, pe păşuni îngă- 
Ibenite, il trase de limbă pe Kestix despre mo- 
ralul ostașilor. 

- Desigur, sunt preocupaţi, domnule, îi spuse 
proaspătul promovat. Îngrijoraţi cred că ar fi un 
cuvânt mai potrivit. 

- Nu sunt singurii. 

- Lucrurile s-au schimbat foarte mult şi 
foarte repede. Parcă am fost târați printre eve- 
nimente fără să avem timp să ne gândim. 

- Totul se schimbă. Maras-Dantia se schimbă. 
Poate că moare. Din cauza oamenilor. 

- Oamenii sunt de vină, da. Au dat lumea 
peste cap, bestuile. 

- Nu-ţi pierde curajul. Putem reface totul, dacă 
ducem la bun sfârșit planul căpitanului nostru. 

- Nu vă supăraţi, domnule caporal, dar ce e 
cu planul ăsta? 

- Poftim? 

- Păi, ştim cu toții că e important să găsim 
stelele alea, dar... de ce? 

Alfray se zăpăci. 

- Unde vrei să ajungi, ostaș? 

- Încă nu știm ce rost au, la ce folosesc. Nu-i 
așa, domnule caporal? 

- Ai dreptate. Dar, în afară de... hai să zicem 
de puteri magice, știm că mai au un fel de putere. 
Și alții le vor. În cazul stăpânei noastre, Jennesta, 
alții mult mai puternici. Poate că asta ne aduce 
un avantaj. 

Alfray întoarse capul să verifice coloana. Între 
timp, Kestix se gândi la vorbele lui. Când capo- 
ralul se îndreptă în șa, îl aștepta altă întrebare: 

- Dacă nu vă supăraţi, vă rog, cum o să ne 
desfășurăm misiunea la Drogan? Intrăm așa, pur 
Și simplu, și încercăm să punem mâna pe stea? 

- Nu. Ne apropiem cât se poate de satul lui 
Keppatawn și îl cercetăm. Dacă nu e primejdios, 
putem incepe să negociem. Dar, în principal, 
stăm la pândă și așteptăm să apară și restul cetei. 

Kestix mai puse o întrebare, cam șovăitor: 

- Credeţi că va veni? 

Alfray se cutremură. 

- Nu fi pesimist, ostaș, replică el, poate prea 
ferm. Trebuie să credem că ne vom reuni cu 
Stryke și cu cei ce-l insoțesc. 

- Nu vreau să fiu nerespectuos faţă de căpitan, 
zise răcanul repede. Dar se pare că lucrurile au 
scăpat de sub control. 

- Ştiu. Dar ai incredere in Stryke. 

Alfray se întrebă dacă era un sfat bun. Nu că 
Stryke n-ar fi demn de încredere. Însă nu putea 
scăpa de senzaţia enervantă că bunul lor căpitan 
se intindea mai mult decât îi era plapuma. Ţipe- 
tele ostașilor îl treziră la realitate. Kestix strigă: 

- Domnule caporal! Priviţi! 

Alfray se uită în față și văzu un convoi de 
patru căruţe trase de boi la cotitura drumului. 
Orcii și convoiul mergeau pe aceeași cărare 
care străbătea o viroagă. Unii dintre ei trebuiau 
să se dea la o parte. Încă nu se vedea clar cine 
stătea în căruţe. 

Două posibilități se născură în mintea lui Al- 
fray. Pe de o parte, dacă ceata se întorcea, sigur 
atrăgea atenţia. Pe lângă asta, nu stătea în firea 
orcilor să dea înapoi. Pe de alta, dacă cei din 
căruțe se dovedeau periculoși, tot nu erau mai 
mulți decât orcii lui. Aveau șanse să-i biruiască. 

- Poate sunt doar fiinţe care călătoresc paşnic 
în treburile lor, îi spuse lui Kestix. 

- Dar dacă sunt Uni? 

- Dacă sunt oameni, Uni sau Mani, nu con- 
tează, îi omorâm, Îl informă Alfray categoric. 

Când cele două grupuri se apropiară, orcii îi 
identificară pe cei din căruţe. 

- Gnomi, rosti Alfray. 

- Putea fi mai rău, domnule. Sunt aprigi în 
luptă ca puii de iepure. 

- Da, și nu se bagă în treburile altora. 

- Sunt primejdioși numai dacă își vâră cineva 
nasul în comorile lor. Și, din câte țin minte, 
magia lor îi ajută să găsească filoane de aur, așa 
că n-ar trebui să avem probleme. 

- Dacă trebuie să discutăm, mă lași pe mine. 
Alfray se întoarse și urlă un ordin răcanilor din 
coloană. Ostașii să rămână la locurile lor. Nu 


scoateţi săbiile dacă nu e necesar. S-o luăm cu 
binişorul, da? 

— Credeţi că ştiu ce preț s-a pus pe capetele 
noastre? întrebă Kestix. 

- Posibil. Dar, aşa cum ai spus, nu sunt un 
neam de luptători. Asta dacă lipsa de maniere și 
respiraţia puturoasă nu pot fi considerate arme. 

Prima căruță ajunse la o aruncătură de băț de 
coloana orcilor. Celelalte se opriră. Preţ de-o 
clipă, cele două grupuri se studiară reciproc. 

Unii ziceau că gnomii sunt niște pitici de- 
formaţi: mici de statură, musculoși, dar dispro- 
porționați, cu mâini, picioare și nas mari. Se 
mândreau cu bărbi şi sprâncene albe și stufoase. 
Purtau veste nepretențioase, grosolane, şi panta- 
loni în culori șterse. Unii preferau glugile, alţii, 
căciuli moi cu moț lung. 

Toți gnomii arătau foarte bătrâni, chiar și 
nou-născuţii, şi toţi făceau o artă din a se 
încrunta. 

După câteva momente de liniște, vizitiul 
anunță hotărât: 

- Io n-am de gând să mă mișc! 

În spatele lui, călătorii cu fețe de piatră se 
uitau ca la spectacol. 

- De ce să ne dăm noi la o parte? Vrem să ne 
continuăm călătoria, spuse Alfray. 

- Vistieria? Wistierta? N-avem nici o vistierie, 
ţipă vizitiul. Nici o vistierie! 

- Al naibii noroc, să dăm peste unul fudul de 
ureche, mormăi Alfray. Nu vistierie, silabisi el, 
tare şi clar, călătorie. 

— Ce-i cu ea? 

- Ai de gând să te mişti? strigă Alfray. 

Gnomul stătu puțin pe gânduri. 

- Ba! 

Orcul se hotărî să mai facă puțină conversaţie 
Și să renunțe la dispută. 

- De unde ești? 

- Nu-ţi zic, răspunse gnomul morocănos. 

- Unde mergi? 

- Nu-i treaba ta. 

- Da” poți să-mi zici dacă drumul spre Drogan 
e liber? Vreau să zic, de oameni. 

- Poate. Poate că nu. Ce-mi dai? 

Alfray își aminti că gnomii erau renumiţi că 
știu cât preţuiește orice lucru, dar nu cunosc cu 
exactitate valoarea nici unuia. A bunelor ma- 
niere în călătorie, de exemplu. Renunţă. La or- 
dinul său, jderii își îndemnară caii să urce pe 
povârnișurile viroagei ca să le facă loc. 

În timp ce treceau căruțele, vizitiul lipsit de 
expresie bolborosi: 

- Locul ăsta e prea înghesuit, deloc nu-mi 
place. 

Uitându-se după căruțele care se hurducăiau, 
Alfray încercă să glumească pe seama întâmplării: 

- Ei, am scăpat fără temenele, zise el ironic. 

- Așa-i, îl aprobă Kestix. Ăăă... domnule 
caporal? 

- Ce-i, ostaș? 

- Unde cresc temenelele astea? 

Alfray oftă. 


- Hai să ne vedem de drum, bine? 


10 


Coilla nu mai petrecuse niciodată o perioadă 
atât de lungă în tovărășia oamenilor. La drept 
vorbind, nu avea experiență decât în uciderea lor. 

Stând însă cu vânătorii de recompense câteva 
zile la rând, își dădu şi mai bine seama că nu 
se potriveau deloc cu lumea raselor străvechi. 
Întotdeauna îi considerase nişte intruși, niște 
uzurpatori hrăpăreți, puși pe distrugeri. Acum 
descoperi și diferențele ascunse dintre ei și rase: 
înfățișarea lor, judecata lor, mirosul lor. Erau 
stranii în atâtea feluri. 

Își alungă iute gândurile când ajunseră în 
vârful dealului de pe care se vedea Hecklowe. 

Amurgea și luminile începeau să se aprindă 
ici-colo prin portul liber. De la acea distanță și 
acea înălțime, se vedea că locul nu fusese plănuit 
să existe, ci pur și simplu apăruse. Așa cum se cu- 
venea unui Oraș în care toate rasele erau tratate 
egal, Hecklowe era un amestec de clădiri ridicate 
în toate stilurile arhitectonice posibile. Edificii 
înalte, case scunde, turnuri, cupole, arcade și clo- 
potnițe împungeau orizontul. Erau construite 
din lemn și piatră, cărămidă și nuiele, stuf și ar- 
dezie. Dincolo de marginea îndepărtată a ora- 
șului, marea cenușie de-abia se ghicea în lumina 
slabă. Catargele navelor mai înalte dominau aco- 
perișurile caselor. 

Și chiar de la distanța aceea, tot se auzea gălăgie. 

Lekmann studie portul. 

- A trecut ceva vreme de când n-am mai 
fost aici, dar nu s-a schimbat nimic. Hecklowe 
e același pentru toată lumea. Nu contează cât 
urăști O rasă, aici e armistițiu. Fără încăierări, 
fără bătălii. Fără reglări de conturi care să ducă 
la crime. 

- Ăştia îți iau gâtul pentru omor, nu-i așa? 
intrebă Blaan. 

- Dacă te prind. 

- Nu te caută de arme când intri? vru să 
afle Aulay. 

- Nooo... Te lasă pe tine să renunțţi la ele. 
Nu mai e practic să faci percheziție de când 
Hecklowe a ajuns atât de popular. Dar dacă te 
baţi în oraș, Supraveghetorii te execută pe loc. 
Nu că ar fi la fel de energici ca înainte. Însă tot 
îți vin de hac, așa că tre’ să fii atent la ei. 

Coilla interveni: 

- Supraveghetorii nu-și fac treaba cum se cu- 
vine pentru că rasa voastră seacă magia. 

- Magia, rosti Lekmann batjocoritor. Voi, 
suboamenii, și afurisita voastră de magie. Ştii ce 
cred eu despre ea? Că-i o balegă de cal. 

- Eşti înconjurat de ea. De-asta n-o vezi. 

- Destul! 

- Dacă-i găsim pe orcii ăia, o să se lase cu caf- 
teală, nu? întrebă Blaan. 

- Eu zic să ne ținem coadă după ei până ies 
din oraș și numai după aia să acționăm. Dacă 
tre” să-i înfruntăm înăuntru, păi, ne pricepem 
să vârâm spada in coaste și pe tăcute. 

- E stilul vostru clasic, remarcă jderița. 

— Ți-am zis să-ţi ţii gura. 

Aulay nu era prea convins: 

- Ăsta nu-i un plan prea bun, Micah. 

- Lucrăm cu ce avem, Greever. Te-ai gândit 
tu la altceva? 

- Nu. 


154 


- Bineinţeles că nu. Ia-te după Jabeez și lasă 
gânditul în seama mea. Bine? 

- Bine, Micah. 

Lekmann se intoarse spre Coilla. 

- Tu să te porți frumos în oraș și Să-ţi ţii 
limba în gură. Dacă vrei s-o mai ai. Ai priceput? 

Ea ii aruncă o privire de gheaţă. 

- Micah, spuse Blaan. 

Lekmann oftă. 

- Da? 

- La Hecklowe vin toate rasele, nu? 

— ÅAşa-i. 

- Deci s-ar putea să fie și orci pe-acolo. 

- Contez pe asta, Jabeez. Asta-i motivul 
pentru care am venit aici, mai ţii minte? 

Lekmann își pierdu și ultimul dram de 
răbdare. 

- Păi, dacă o să întâlnim orci, de unde o să 
știm că sunt ăia pe care-i căutăm? 

Aulay rânji, arătându-și dinţii stricați. 

- Are dreptate, Micah. 

Era limpede că Lekmann nu se gândise la 
asta. Într-un sfârșit, arătă cu degetul spre Coilla. 

- O să ne zică ea. 

- Pe dracu” o să vă zic! sări jderiţa. 

- Lasă că mai vedem noi, îi promise el, arun- 
cându-i o privire ucigătoare. 

- Ce facem cu armele? întrebă Aulay. 

- O să predăm săbiile la poartă, dar ne păs- 
trăm nişte rezerve. 

Scoase un cuțit de la centură și-l ascunse în 
bocanc. Blaan și Aulay făcură la fel, însă cel din 
urmă vâri două arme: un pumnal într-un bo- 
canc și un cuţit mai mic în celălalt. 

- Când ajungem acolo, tu nu scoţi o vorbă, 
ii repetă Lekmann Coillei. Nu ești prizoniera 
noastră, ești cu noi. Ai priceput? 

— Ștu c-o să vă omor pentru asta, nu-i așa? 
răspunse ea calmă. 

Omul râse ca să mascheze ameninţarea. 
Dar se uitase în ochii ei și râsul nu-i ieși prea 
convingător. 

— Să mergem, zise el și dădu pinteni calului. 

Călăriră spre Hecklowe. 

Ajunși la porțile orașului, Aulay tăie legă- 
turile Coillei și-i șopti: 

- Încearcă să fugi şi-ţi vår o lamă-n fund! 

O mulțime alcătuită din toate rasele se în- 
ghesuia să intre, pe jos sau călare. Se formase o 
coadă la punctul de predare a armelor. Vânătorii 
de recompense și Coilla se așezară la capătul 
ei Şi, când ajunseră la rând, îi văzură pe primii 
Supraveghetori. 

Erau bipezi, dar numai atât aveau în comun 
cu ființele din carne și oase. Solizi la trup, îi 
alcătuiau metale diverse. Braţele, picioarele și 
pieptul lat și masiv păreau din fier. Benzi de 
aramă lucioasă le înconjurau încheieturile de la 
mâini și gleznele. Banda mai lată care le încingea 
mijlocul părea să fie din aur prelucrat. La arti- 
culaţii, adică la coate, genunchi și degete, sclipeau 
nituri din argint. 

Capetele, aproape rotunde, erau dintr-un ma- 
terial asemănător cu oţelul. În loc de ochi stră- 
luceau giuvaiere roșii mari, două găuri formau 
nasul și o fantă lăsa la vedere dinții de metal 
ascuțiți. Nişte deschizături joase de-o parte și de 
alta a capului slujeau drept urechi. 

Toţi aveau aceeași înălțime. Îi depășeau pe 
vânătorii de recompense și, în ciuda corpului 
masiv, se mișcau cu o agilitate surprinzătoare. 
Însă nu imitau perfect mişcările formelor de 
viață organice, pentru că uneori erau cam stân- 
gaci și se deplasau greoi. 

Nu puteai să-i descrii altfel decât nemai- 
pomeniți. 

Oamenii puseră armele în mâna întinsă a 
unui Supraveghetor care le duse într-o gheretă 
consolidată. 

- Hibrizi, vorbi Coilla. Făcuțu prin vrăjitorie. 

Aulay și Blaan schimbară priviri şocate. Lek- 
mann încercă să-și păstreze expresia obișnuită. 

Sosi un alt Supraveghetor și puse trei plăcuţe 
de lemn în palma lui Lekmann pe post de chi- 
tanţe. Apoi le făcu semn să intre în oraș. 

Lekmann împărți plăcuţele în timp ce se 
indepărtau. 

- Vedeţi, v-am zis eu că nu-i nici o problemă 
să te strecori cu niște cuțite. 

- Am crezut c-o să ne percheziționeze mai 
amănunțit, comentă Aulay în timp ce-și våra 
plăcuţa în buzunar. 

- Cred că așa-zisul Consiliu al Magicienilor, 
care conduce orașul, a cam scăpat frâiele din 
mâini. Dar, dacă sunt nepricepuţi, pentru noi 
e-o veste bună. 

Își croiră drum pe străzile aglomerate, condu- 
cându-și caii cu grijă și inconjurând-o pe Coilla. 
Aulay avea grijă s-o păzească din spate, de unde 
o putea amenința mai ușor. 

Hecklowe gemea de rase străvechi. Gremlini, 
zâne vesele cu urechi lungi și ascuţite, pitici — 
toți vorbeau, se ciondăneau, se târguiau și câte- 
odată râdeau împreună. Grupuri mici de cobolzi 
se risipeau prin mulțime, sporovăind între ei în 
limba lor imposibil de înțeles. Un șir de gnomi 
cu feţe aspre și topoare pe umeri își vedeau 

serioşi de treabă. Trolii care purtau glugi ca 
să se apere de lumină erau călăuziţi de elfi inchi- 
riaţi ca ghizi. Centaurii tropoteau îngâmfați pe 
aleile pietruite, ținându-se departe de mulțime. 
Se zăreau și câțiva oameni, dar rareori se ames- 
tecau printre celelalte rase. 

- Şi-acu” ce facem, Micah? întrebă Aulay. 

- Găsim un han și punem la cale o strategie. 

Lui Blaan îi luciră ochii. 

- O, băutură, excelent! 

- N-avem vreme să ne trosnim, Jabeez, îl aver- 
uză Lekmann. Treaba ne cere să fim cu capul 
limpede. Pricep:? 

Matahala se bosumflă. 

- Dar mai întâi hai să ducem caii la un grajd, 
propuse Lekmann. Să nu faci pe deșteapta, adăugă 
el către Coilla. 

Străbătură străzile principale înțesate de crea- 
turi ale portului. Trecură pe lângă dughene și 
cărucioare pline de dulciuri, pește, pâine, brân- 
zeturi, fructe și legume. Vânzătorii ambulanți își 
lăudau marfa în gura mare. Neguţătorii trăgeau 
catâri încăpățânați, încărcaţi cu baloți de haine și 
saci de condimente. Muzicanţi rătăcitori, actori 
de stradă și cerșetori gălăgioși sporeau zarva. 

Pe la colțuri, demoni și demoniţe în trup de 
cocote și proxeneți ademeneau clienți cu pofte 

destul de vlăguite ca să nu-și mai dea seama de 
primejdiile care-i pândeau dacă mergeau cu ei. 
Mirosul de cristal îndulcea aerul. Se imbina cu 
acela de tămâie, care plutea lin prin ușile des- 
chise ale nenumăratelor temple închinate tutu- 
ror zeilor cunoscuți. Și în haosul acesta patrulau 
Supraveghetorii, în faţa cărora toţi se dădeau 
miraculos la o parte. 

Vânătorii de recompense găsiră un grajd 
ținut de un gremlin și, pentru câțiva bănuți, 
își găzduiră caii. Apoi plecară pe jos, cu Aulay 
nedezlipit de Coilla. 

La un moment dat, jderiței i se păru că 
zărește doi orci la o răscruce. Dar o șopârlă kir- 
gizil și călărețul ei cu căutătură urâtă îi obtu- 
rară vederea, astfel incât nu se putu convinge. 

Observă că Aulay se joacă cu peticul de la 
ochi. Era clar că nu-i văzuse pe presupușii orci, 
dar ea se întrebă dacă nu cumva îi „mirosea“ 
într-adevăr pe semenii ei. 

Ştia că nu existau motive ca orcii să nu fie în 
oraș, deşi cei mai mulți erau sub arme și luptau 
pentru cauzele altora. Ca și ceata ei. Orcii veniți 
la Hecklowe puteau fi dezertori, lucru bine cu- 
noscut, sau cu treburi oficiale. Adică îi căutau 
pe tovarășii lor proscriși. Exista și posibilitatea 
ca perechea de orci zăriţi de ea să fi fost jderi. 

Dar nu-i văzuse prea bine. Se hotări să-și păs- 
treze optimismul și licărul de speranță. 

- Ăsta e bun, rosti Lekmann, arătând spre un 
han. O firmă de lemn parcă vopsită cu picioarele 
atârna deasupra ușii: Bestia și Paloșul. Înăuntru 
gemea de bețivani gălăgioși. 

- Intră și găsește un loc în care să ne așezăm, 
il instrui Lekmann pe Jabeez. 

Blaan scrută interiorul, apoi se folosi de tru- 
pul său mătăhălos ca să treacă prin mulțime, 
urmat de ceilalți trei. Cu instinctul său de taur, 
ochi un grup de zâne și le făcu vânt afară. 

Imediat ce se aşezară apăru o femeiușcă de 
elf să-i servească. Lekmann deschise gura să co- 
mande. Ea trânti patru căni de metal cu mied 
pe masă şi le zise: 

- Beți sau vă cărați. 

Blaan îi aruncă disprețuitor câteva monede. 
Elful le luă și plecă. 

Cei trei oameni își aplecară capetele și înce- 
pură să vorbească în șoaptă, conspirativ. Coilla 
se propti de spătarul scaunului cu mâinile 
încrucișate la piept. 

- După cum văd eu, avem o mică problemă, 
murmură Lekmann. Cel mai bine ar fi să scăpăm 
de târfa asta mai întâi, ca să nu mai trebuiască să 

stăm cu ochii pe ea. Dar, dac-o vindem, cine ni-i 
mai arată pe orci? 

- Ţi-am mai zis, vorbi Coilla. Nu ţi-i arăt. 

Lekmann își dezgoli dinţii. 

- O să te obligăm, şuieră el. 

- Cum? 

- Lasă-mă pe mine, Micah, se oferi Aulay. 
Am eu grijă s-o facă. 

- Mănânci căcat, chiorule, ripostă jderița. 

Aulay clocoti de nervi. 

— Să presupunem că monstrul ăsta cretin n-o 
să ne ajute, insistă Lekmann. În cazul ăsta, ar fi 
mai bine să ne despărțim. Eu și Jabeez o să 
încercăm să găsim pe cineva care s-o cumpere. 
Tu, Greever, începi să-i cauţi pe orci. 

— Și după aia? 

-Ne întâlnim aici peste două ceasuri și 
facem schimb de veşti. 

- Mie imi convine, spuse Aulay, încrun- 
tându-se către Coilla. Mă bucur să nu-i mai 
văd mutra. 

Jderiţa trase o înghițitură zdravănă de mied 
Și se șterse la gură cu dosul palmei. 

- Nici eu n-aş fi găsit vorbe mai potrivite, 
spuse ea, apoi trânti cana peste mâna lui Aulay 
cât putu de tare. 

Se auzi un pocnet. Omul se strâmbă și scoase 
un urlet de durere. Se uită la degetul lui mic. 
Era pământuu la față și-i curgeau lacrimi. 

— Mi... l-a... rupt... gemu el, cu buze tremu- 
rânde. 

Schimonosit de furie, duse mâna sănătoasă 
la bocanc. 

- O sd... te omor... îi promise jderiţei. 

- Tacă-ţi fleanca, Greever! îl repezi Lek- 
mann. Se uită lumea la noi. N-o să-i faci nimic, 
e prețioasă. 

— Dar mi-a rupt deget... 

- Nu te mai văicări ca un copil. Ţine. Îi aruncă 
o zdreanţă. Înveleşte-ţi-l in asta și pune-ți lacăt 
la gură. 

Coilla le oferi tuturor un zâmbet larg. 

- Păi, atunci haideţi să mă vindeți, nu? îi in- 
vită ea, cu glas mieros. 


- Sunt mulți, nu-i așa? întrebă Stryke. 

- Nu încape îndoială, confirmă Jup. Câţi au 
fost la Trinity şi în trupa aia de vânători. 

Cei doi stăteau ascunși într-un desiș, cu burta 
lipită de pământ, și studiau așezarea dintr-o vale. 
Era o tabără de oameni. Restul jderilor primi- 
seră ordin să rămână în urmă, nevăzuțţi, iar din 
poziția aceea Stryke și Jup nu-i puteau vedea. 

Oamenii în veșminte negre care trebăluiau în 
vale erau toți bărbați, vreo douăzeci la număr, şi 
aveau arme cât un regiment. Construiseră un 
țarc provizoriu pentru cai, iar în mijlocul tabe- 
rei trona o căruţă. 

— Rahat, asta ne mai lipsea, se enervă Stryke. 
Paznicii lui Hobrow. 

- Păi, ştiam că trebuie să mișune prin părțile 
astea. Doar nu credeai că o să renunţe la ideea 
de a-şi lua steaua inapoi. 

- Nu ne mai trebuia și beleaua asta. Avem 
destule griji pe cap. 

— Crezi că i-au prins pe Coilla și Haskeer? 

- Cine știe? Oare harul tău de ghicitor nu ne 
poate ajuta? 

- Nu ne-a fost de mare folos până acum. Dar 
am să fac o încercare. 

Jup săpă o groapă cu degetele și-și vâri mâna 
în ea. Apoi închise ochii şi se concentră. Stryke 
tăcu și urmări mai departe ce se petrece în tabără. 

Într-un sfârșit, Jup deschise ochii și ex- 
piră adânc. 

- Ei? 

- Am simțit foarte vag prezenţa unui orc, 
dar nu cred că e atât de aproape. Însă nici 
foarte departe. 

- Atât? 

- Da. Nu mi-am dat seama dacă este bărbat 
sau femeie. Nici în ce direcţie se află. Dacă bes- 
tiile alea de oameni nu ar fi atât de hotărâți să 
ne fure magia... 

— la privește. 

O siluetă cobora prin spatele căruței acope- 
rite. O femelă care lăsase copilăria în urmă, dar 
încă nu-i înfloriseră însușirile de femeie. Era 
dodoloaţă și ar fi fost și atrăgătoare, cu părul ei 
de culoarea mierii și ochii albaștri-verzui. Însă 
avea o căutătură urâtă, semnul unei firi irascibile, 
iar din forma gurii i se ghicea răutatea. 

- O, nu, gemu Jup. 

- Ce-ai pățit? 

- Mercy Hobrow. Fata predicatorului, cea 
despre care ţi-am vorbit. 

Fata se plimba țanțoș prin tabără și zbiera 
la paznici. Aceștia săreau imediat să-i execute 
ordinele. 

- Numai ce-a ieșit din găoace, remarcă Stryke, 
și deja comandă. 

- Tiranii sunt deseori bănuitori. Preferă să 
se bazeze pe un membru al familiei decât pe 
străini. Și se vede că fata îi seamănă leit. 

- Da, dar... să laşi un copil la comandă? 

- Oamenii sunt cu toții nebuni, Stryke, doar 
ştii lucrul ăsta. 

Acum fata împărțea lovituri de bici in 
stânga și în dreapta. 

- Bărbaţii ăia n-au nici un pic de mândrie? 
intrebă Stryke. 

- Teama de tatăl ei e mai puternică, fără în- 
doială. Dar ai dreptate, e o greșeală să-i dai au- 
toritate: nici măcar n-au pus pază. 

- Nu zi hop până n-ai sărit, șopti Stryke. 

Jup vru să mai spună ceva, dar căpitanul îi 
puse mâna la gură și-i intoarse capul spre dreapta. 
Doi paznici veneau agale spre ascunzișul lor, cu 
săbule scoase. Stryke lăsă mâna jos. 

- Nu ne-au văzut, zise piticul. 

- Nu. Dar dacă se mai apropie, o să ne vadă, 
pe noi sau restul grupului. 

- Trebuie să-i doborâm. 

- Da, și fără să atragem atenţia celorlalți. Ai 
chef să faci pe momeala? 

Jup zâmbi ironic. 

- Am de ales? 

Stryke aruncă un ochi spre gărzi. 

- Dă-mi timp să-mi pregătesc poziția. 

Căpitanul se furișă prin tufe în direcția 
paznicilor. 

Jup numără în gând până la cincizeci, apoi 
se ridică și ieși în fața lor. Luate prin surprin- 
dere, gărzile impietriră. Piticul porni spre ele 


166 


cu mâinile depărtate de corp și de arme. Le năuci 
mai tare când le zâmbi. 

Unul dintre paznici strigă: 

— Stai pe loc! 

Jup nu se opri şi zâmbi în continuare. Duş- 
manii ridicară spadele. În spatele lor, Stryke ieși 
fără zgomot dintr-o tufă, cu pumnalul în mână. 
Garda strigă din nou: 

- Cine ești? 

- Un pitic, răspunse Jup. 

Stryke se năpusti asupra lor din spate. Jup 
sări în față, scoțând cuțitul. 

Cei patru se prăbușiră intr-o încâlceală de 
membre și pumni. În câteva secunde, se 
despărțiră în două. Dar săbiile nu îi ajutară prea 
mult pe paznici în lupta corp la corp. Jup și 
Stryke aveau avantajul armelor scurte. 

Jup îi veni rapid de hac adversarului. Găsi 
momentul prielnic și-l străpunse în inimă. O 
singură dată fu de ajuns. 

Stryke avu mai mult de furcă. Scăpă cuțitul 
in învălmășeală. Apoi paznicul reuși să se urce 
pe el. Prinse spada cu ambele mâini și vru s-o 
impingă în pieptul lui Stryke ca pe-un pumnal. 
Orcul îl prinse de braţe și i le împinse. Depăși 
impasul când găsi puterea să-l doboare pe om. 


167 


Se luptară scurt pentru spadă și câștigă jderul. 
O înfipse în abdomenul paznicului. 

- Repede, hai să le ascundem cadavrele, 
ordonă Stryke. 

Trăgeau leșurile sub tufe când alte trei gărzi 
apărură din direcția opusă. Jup invârti iute cu- 
titul și-l azvârli spre ei. Arma pătrunse în stoma- 
cul unui paznic și-l dobori. Tovarășii lui atacară. 

Orcul și piticul îi întâmpinară cu săbiile 
scoase și luară poziţia de luptă. 

Ca să nu atragă atenția taberei, Stryke în- 
cercă să-l ucidă pe adversar cât putu de repede. 
Se năpusti asupra lui cu o ploaie de lovituri, se 
lăsă în jos şi căută o breșă în apărarea acestuia. 
Forţa cu care îl asaltă făcu praf garda paznicului. 
Îi tăie gâtul dintr-o lovitură. 

Asemenea căpitanului său, Jup se aruncă asu- 
pra adversarului. Acesta pară primele șase ata- 
curi, apoi bătu în retragere și incepu să strige. 
Jup îl pocni imediat cu latul sabiei. Îi luă de tot 
piuitul când îl străpunse în burtă. 

Stryke o luă tiptil spre tufe și scrută tabăra. 
Strigătele nu fuseseră auzite, se temuse degeaba. 
Cu ajutorul lui Jup, ascunse cadavrele. 

- Ce se întâmplă când gărzile nu se mai întorc 
să raporteze? întrebă piticul, printre gâfâituri. 

- Nu trebuie să aflăm. Hai s-o ștergem. 

- În ce direcţie? 

- În singura în care nu am fost: spre vest. 

- Ne apropiem periculos de mult de Cairn- 
barrow. 

- Știu. Ai o idee mai bună? 

Jup scutură încet din cap. 

- Atunci hai să plecăm. 


Petrecură o jumătate de zi călărind înainte 
ca Jup să vorbească din nou: 

— Stryke, nu are rost. E prea mult de mers. 

- Nu ne lăsăm baltă camarazii. Suntem orci. 

- Nu toţi, ii aminti piticul, dar iau ca un 
compliment faptul că m-ai inclus printre ei. 

Căpitanul surâse obosit. 

- Eşti jder. Tot timpul uit că aparții altei rase. 

- Maras-Dantia ar duce-o mai bine dacă ar 
avea mai mulți memorie scurtă în privinţa asta. 

- Poate. Dar, așa cum am spus, un lucru nu 
avem voie să uităm: membrii cetei noastre, ori- 
cine ar fi ei, orice ar fi făcut. 

-În numele zeilor, eu nu zic să-i abandonăm! 
Dar mi se pare inutil să mergem pe drumul ăsta. 

- Ai un alt plan? 

- Ştii bine că nu. 

- Atunci văitatul nu serveşte la nimic, rosti 
Stryke dur. O să-i căutăm în continuare, adăugă 
el, mai calm. 

- Şi Cairnbarrow? Ne apropiem de el tot 
mai mult. 

- Şi o să ne apropiem și mai mult înainte de 
a mă gândi să renunțăm. 

Se lăsă liniștea între ei, grea ca o mantie. 

În cele din urmă, văzură un călăreț galopând 
către ei din sens opus. Jup îl identifică. 

- E Seafe. 

Stryke opri coloana. Când ajunse lângă ea, 
Seafe smuci de hățurile calului înspumat. 

- Cercetaș la raport, domnule căpitan! 

Stryke îl indemnă să vorbească. 

- L-am găsit, domnule căpitan! L-am găsit 
pe Haskeer! 

- Ce? Unde? 

- La doi-trei kilometri spre nord. Dar nu 
e singur. 

- Lasă-mă să ghicesc. Oamenii lui Hobrow. 

- Întocmai. 

- Câţi sunt? întrebă Jup. 

- Greu de spus, domnule sergent. Douăzeci, 
treizeci. 

- Și Hobrow? se interesă căpitanul. 

- E acolo. 

- Dar pe Coilla ai văzut-o? 

- Nu. L-am lăsat pe Talag să-i supravegheze 
pe oameni. 

- Bine. Bravo, Seafe. Căpitanul se întoarse și 
făcu semn cetei să se adune. Se pare că l-am găsit 
pe sergentul Haskeer, îi anunţă el pe jderi. Dar 
a fost luat prizonier de oamenii lui Hobrow. 
Seafe o să ne conducă la el. Fiți pregătiți și apro- 
piați-vă uptil. Să mergem, Seafe. 

În scurtă vreme ajunseră lângă o ridicătură 
după care, explică Seafe, urma o pantă. 

- Eu zic că ar fi mai bine să descălecăm aici 
și să mergem pe lângă animale, domnule, su- 
geră cercetașul. 

Stryke fu de acord și ordonă descălecarea. 
Jderii urcară în linişte până la o distanță cât un 
zbor de săgeată de creastă. 

- Gărzi? întrebă Stryke. 

- Câteva, confirmă Seafe. 

- Atunci de ele să ne descotorosim mai întâi. 

Stryke era neliniștit din cauza efectivului 
redus pe care îl avea. Îi chemă pe Hystykk, Calth- 
mon, Gant și Finje. 

- Găsiţi gărzile și luați-le gâtul. Apoi în- 
toarceți-vă aici. 

Când soldații se indepărtară, Jup zise: 

- Crezi că patru sunt de-ajuns? 

- Sper. Mai mulți nu ne permitem. Prinse de 
guler un răcan. Rămâi cu caii aici, Reafdaw. 
Trimite-i sus pe cei patru soldați după ce vor 
termina cu gărzile. 

- O să fim acolo, îi explică Seafe lui Reafdaw, 
arătând spre un copac foarte înalt și subțire, care 
se deslușea deasupra ridicăturii. 

Reafdaw încuviinţă. Seafe îi conduse pe 
Stryke, Jup, Toche și Jad. Un grup tare subțirel, 
își zise Stryke. 

Ajunseră în vârf. De acolo se uitară în jos, la 
o zonă împădurită. Merseră tiptil până îl găsiră 
pe Talag întins sub copacul înalt. Soldatul le făcu 
semn să se uite printr-o spărtură din verdeață. 

Prin ea se deslușea un luminiş cu câțiva co- 
paci. Peste douăzeci de paznici mișunau într-o 
tabără provizorie. O trăsură fără cal stătea într-o 
parte, proptită cu oiștea de doi arbori doborați. 

- Unde-i Haskeer? șopti Stryke. 

- Acolo, pe partea cealaltă, răspunse Talag, 
arătând spre un loc care nu se vedea bine din 
cauza copacilor. 

Rămaseră pe poziție cam zece minute, aş- 
teptând să se întâmple ceva În tabără. Sosiră și 
ceilalți doi orci. Gant le făcu semnul victoriei, 
ridicând degetul mare. 

- Sigur ați omorât toate gărzile? îi întrebă 
Stryke. 

- Am încercuit zona, domnule. Dacă mai erau 
și altele, înseamnă că erau foarte bine ascunse. 

— Păi, n-o să le ducă dorul multă vreme. In- 
diferent ce facem, trebuie să facem repede. Eşti 
sigur că l-ai văzut pe Haskeer acolo, Seafe? 

- Da, căpitane. N-ai cum să-i confunzi moaca 
impuţită. Mă iertați, vă rog, adăugă el repede. 

Stryke zâmbi. 

- E-n regulă, ostaș. Cred că știm la ce te referi. 

Mai trecură câteva minute nesfârşite. Toc- 
mai incepură să-și piardă răbdarea când se iscă 
agitaţie in tabără. Se mișca ceva printre copaci. 
Orcii se incordară. 

Apăru Kimball Hobrow, cu spatele drept, 
mergând ţanţoș. Vorbea tare, dar nu reușiră să 
ințeleagă ce spunea. După el veneau o mulțime 
batjocoritoare de paznici în straie negre. 

Îl obligau pe Haskeer să-i urmeze. 

Avea mâinile legate la spate și mai mult se 
clătina decât mergea. Și de la distanță îţi dădeai 
seama că nu fusese tratat cu mângâieri. 

Paznicii îl duseră în mijlocul luminișului, 
lângă un copac înalt. Fu adus un cal, apoi pri- 
zonierul fu urcat pe el. 

- Doar nu-i dau drumul, se arătă piticul 
nedumerit. 

Stryke scutură din cap. 

- Nici vorbă. 

Unul dintre oameni scoase un arcan și-l 
aruncă peste capul lui Haskeer. Strânse funia 
zdravăn în jurul gâtului, apoi azvârli capătul 
celălalt peste o creangă ieșită mai în afară. Trase 
de funie până o încordă. 

- Dacă mai întârziem un minut, șopti Jup, 
o să fim martori la un linșaj. 

Stryke se uită cum gloata care scotea tot felul 
de răgete se pregătea să-l spânzure pe Haskeer. 

- În clipa asta n-aş vrea să fiu în pielea ta, căpi- 
tane, recunoscu Jup. 

Jos, Hobrow se urcă în trăsură și se așeză. 
Ridică braţele. Mulțimea se linişti. 

- Creatorul Suprem a considerat potrivit să 
ne înapoieze sfânta relicvă! tună el. Mai mult 
decât atât, ne-a oferit în dar încă una! 

- Au pus mâna pe stele, rosti Stryke. 

- Iar în înţelepciunea Sa nemărginită, Domnul 
ne-a trimis, spre a o judeca, una dintre creaturile 

păgâne care au furat ceea ce ne aparţine de 
drept nouă. Hobrow arătă spre Haskeer cu 
un deget acuzator. lar astăzi ne vom îndeplini 
datoria sfântă de a aduce moartea acestei crea- 
turi subumane! 

- Ducă-se dracului! exclamă Stryke. Dacă o 
să-l omoare cineva pe Haskeer, acela o să fiu eu. 

În timp ce Hobrow perora, căpitanul făcu 
semn unui soldat. 

- Breggin, ești cel mai bun arcaș. Poţi să ni- 
merești funia de aici? 

Ostașul miji ochii și studie ținta. Îşi supse 
degetul și-l ridică. Foarte concentrat, scoase 
limba prin colțul gurii. Încruntându-se, aprecie 
viteza vântului, unghiul traiectoriei și forța ne- 
cesară pentru a lansa săgeata. 

- Nu, spuse el. 

- ...aşa cum îi vom zdrobi pe dușmanii noștri 
cu ajutorului Domnului celui Atotputernic și... 

Stryke schimbă tactica. 

— Bine, Breggin. Ia-i pe Seafe, Gant şi Calthmon 
și aduceți-l pe Reafdaw aici cu caii. Fuga mary! 

Răcanul o luă la goană. 

— Atacăm? întrebă Jup. 

— Nu avem de ales. Mișcă din cap spre luminiș. 
Dacă nu-l omoară pe Haskeer până atunci. 

- Dacă așteaptă să termine de vorbit melița 
aia, cred că avem timp destul. 

— „spre gloria Sa eternă! Priviţi răsplata de 
la Domnul! 

Hobrow vâri mâna într-un sac Şi scoase ste- 
lele. Le ridică în faţa adepților care incepură să 
tipe. Jup și Stryke se priviră. 

— „căci El merge pe cărări necunoscute, 
fraților, pentru a face minuni! Lăudaţi-L și tri- 
miteți sufletul acestei creaturi la pierzanie! 

Haskeer nu prea își dădea seama ce se 
întâmplă. 

Stryke aruncă o privire în jur. 

- Nu mai vin odată cu caii ăia? 

Hobrow spintecă aerul cu mâna. Calul 
lui Haskeer primi un bici peste coaste și o 
luă la fugă. 

Haskeer atârna și dădea din picioare. 

- Pe cai! strigă Stryke. Mă duc după Haskeer. 
Jup, tu îmi asiguri spatele. Restul, omorâți cât 
mai mulți Uni! 

Căpitanul porni ca vântul printre copaci, cu 
ceata după el. Gonind în josul pantei, feriră 
crengi duble și ramuri foşnitoare. Șerpuiră prin- 
tre rânduri de arbori. Îmboldiră armăsarii să 
alerge mai cu foc. 

Apoi năvăliră în lumini. 

Paznicii erau de trei ori mai mulți. Dar orcii 
aveau cai, pe lângă faptul că îi luaseră prin sur- 
prindere. Sparseră gloata și trecură la atac. Șocați 
de năvala neașteptată, oamenii căzură pradă 
unui măcel. 

Haskeer se zbătea la capătul funiei. Stryke se 
străduia cu disperare să ajungă la el; alături, Jup 
izbea sălbatic duşmanii. 

O trupă de oameni în formație de luptă îi se- 
parară pe cei doi. Armăsarul nervos al piticului: 
se răsuci și se opri într-o pădure de săbii. În 
timp ce dădea în ele cum taie coasa grâul, Jup 
se lupta cu disperare să se întoarcă în direcția 
lui Stryke. 

Căpitanul nu se abătuse din drum, dar în- 
tâmpină la fel de multă rezistenţă. Se năpusti cu 
calul printre oameni, îi lovi cu bocancii, izbi 
cu sabia în săbiile lor. Un paznic sări și-l apucă 
de centură, vrând să-l tragă din şa. Stryke îi crăpă 
capul și-i făcu vânt înapoi în adunătură. 

Hobrow incerca să acopere vacarmul urlând 
blesteme și invocând numele zeului său. 

În timp ce lupta, Stryke văzu că doi răcani îşi 
croiesc drum prin mulțimea din jurul lui. Di- 
versiunea îi dădu ocazia, după atâtea eforturi, să 
ajungă la Haskeer. Numai doi oameni îi mai 
stăteau în cale. Tăie gâtul primului cu o lovitură 

de sus în jos. Pe al doilea îl trăsni peste faţă. 
Acesta căzu, încercând să oprească șuvoiul de 
sânge cu mâinile. 

Când, în cele din urmă, ajunse la Haskeer, 
văzu că nu se mai zvârcoleşte, ci atârnă moale. 
Să fi fost prea târziu? 

Jup apăru ca din senin. Își aduse calul sub pi- 
cioarele spânzuratului și i le apucă. 

- Repede, Stryke! 

Căpitanul se ridică în șa și tăie frânghia. Jup 
rămase fără aer când se pomeni cu orcul proba- 
bil mort peste el. Cu mare greutate, gata-gata 
să-l scape, reuşiră să-l culce pe calul piticului. 

- Du-l de-aici! zbieră Stryke. 

Jup încuviință și dădu să plece. Un paznic îi 
tăie calea. Flutura din braţe, vrând să sperie calul. 
Piticul trecu peste el, apoi se îndreptă spre șirul 
de copaci, pe o rută șerpuitoare, în speranța că 
nu va da peste oameni răzlețiți. 

Jderii luptau în tot luminișul. Stryke căută 
din ochi trăsura. Doi paznici îl păzeau pe Ho- 
brow, care mai dădea încă ordine şi afurisea. 
Tinea sacul strâns în mână. 

Stryke se hotări să-l atace. 

Dădu pinteni calului, insă trei paznici îi blo- 
cară rapid drumul. Cum avea viteză destul de 
mare, reuși să galopeze pe lângă unul, care 

incercă zadarnic să-l taie. Ceilalți doi, mai jos 
de el, se dovediră mai șireți. Îl atacară prin late- 
ral. Unul îi ținti piciorul cu toporul și-l rată la 
mustață. Celălalt sări pe el, cu intenția să-l do- 
boare. Stryke îi trase un cot în nas cât era încă 
în aer. Bărbatul se rostogoli ca un butoi. Jderul 
iși reluă goana. 

În mijlocul măcelului, Seafe fu doborât de 
pe cal. Înfruntă trei sau patru paznici înver- 
șunați. Calthmon dădu năvală peste ei și reuși 
să-l ridice pe Seafe pe calul său. 

Văzând că Stryke se apropie, Hobrow urlă la 
cei doi paznici să-l apere. Unul fu imediat ucis de 
un orc în trecere. Stryke șarjă sălbatic și infipse 
lama în capul celuilalt. Victima însă căzu cu 
sabia lui cu tot. 

Stryke se răsuci cu faţa la Hobrow. Predica- 
torul începu să bolborosească. Jderul aruncă 
frâiele în jurul oiștii și sări de pe cal, zguduind 
trăsura. Neavând cum să scape, Hobrow se 
ghemui în scaun și începu să se foiască. Stryke 
il apucă de haină, îl ridică în picioare şi începu 
să-l lovească. Predicatorul rămase fără pălărie, 
se umplu de sânge pe față, dar nu voia să dea 
drumul sacului. 

O trupă de paznici se îndrepta în goană 
spre ei. Stryke lovi mai hotărât și smulse sacul. 

Hobrow se prăbuși. Spre regretul jderului, nu 
murise. Dar nu mai avu timp să-i facă de petre- 
canie. Încălecă degrabă și țâșni cu armăsarul îna- 
inte de a-l ajunge primul val de așa-ziși salvatori. 

Breggin și Gant reușiseră să dezlege caii oa- 
menilor și să-i sperie. Câţiva paznici încercară 
să liniștească animalele agitate, dar fură zdro- 
biți sub copite. Caii o luară la goană, amplifi- 
când haosul. 

După ce-și vâri sacul În vestă, Stryke ordonă 
retragerea. 

Jderii încetară lupta și se indepărtară. Când pu- 
teau, mai doborau câte-un dușman ieşit în cale. 

Stryke îl zări pe Jup printre copaci, urcând 
panta. Îl ajunse din urmă. Haskeer era pe jumă- 
tate conștient, clătina intruna din cap și respira 
greu. leșiră dintre copaci și urcară în vârful ridică- 
turii, urmaţi de restul jderilor. Stryke ii numără 
imediat. Nu lipsea nimeni. 

Câțiva cai de-ai paznicilor părăsiră valea și 
fugiră în toate direcțiile. 

— Asta ar trebui să le dea de lucru! exclamă Jup. 

— Priviţi! strigă un răcan. 

Din sud gonea spre ei un grup de călăreți 
turbați în haine negre. În spatele lor venea o 
căruţă acoperită. 

- Grupul lui Mercy, spuse Stryke. 

O parte din oameni porniră spre ridicătură. 
Ceilalţi se luată după jderi. 

Stryke dădu pinteni calului și-și conduse 
ceata peste câmpie. 


Seara nu era departe. Un vânt rece bătea 
dinspre marea câmpie de gheaţă nordică. Frigul 
se înteți. 

Jumătatea de ceată a lui Alfray avansa re- 
pede spre Drogan. Atât de repede, încât atunci 
când ajunseră la un afluent care curgea dinspre 
Golful Calyparr și scălda teritoriul inainte de a 
face o buclă mare înapoi, caporalul hotări să ri- 
dice tabăra mai repede pe malul apei. 

Când jderii cerură o porție de cristal, so- 
coti că nu se poate întâmpla nimic. O meri- 
tau. Dar numai puţin, căci erau încă o ceată 
de războinici şi, la urma urmei, cristalul era 
pentru troc. 

Fumară două-trei boabe de cristal. Apoi 
Alfray şi Kestix se antrenară într-o discuţie care, 
după părerea orcilor, trecea drept filozofică. 

- Sunt un simplu ostaș, domnule caporal, zise 
răcanul, dar nu cred că există zei mai buni ca ai 
noştri. Ce nevoie mai e de alții? 

- O, ce ușor ar fi dacă toată lumea ar fi de 
acord cu noi! replică Alfray, într-o doară. 

Kestix nu sesiză ironia. Cu limba încâlcită 
și cu ochii sclipind de la cristal, insistă asupra 
subiectului: 

- Vreau să zic, când îi ai pe Cei Patru, ce 
vrei mai mult? 

- Mie întotdeauna mi s-a părut suficient, 
încuviință Alfray. Ție de care dintre ei iți place 
mai mult? 

- Mai mult? repetă Kestix, de parcă n-ar mai 
fi auzit niciodată întrebarea. Păi, după cum stă 
treaba, nu prea ai cum să-l alegi pe unul sau pe 
altul. Se mai gândi puțin. Poate pe Aik. Tuturor 
le place zeul vinului, nu-i aşa? 

- Dar Zeenoth? 

- Zeița desfrâului? Kestix afișă un zâmbet 
șmecher, de puști atotștiutor. Merită slăvită, 
mă-nțelegeți? Îi făcu cu ochiul lui Alfray. 

— Şi Neaphetar? 

- Păi, pe el să-l slăvim, nu? Zeul războiului 
și toate alea. Numele lui imi stă pe buze de câte 
ori mergem la luptă. Șeful orcilor, Neaphetar. 

- Nu crezi că-i crud? 

- Ba da, e crud. Dar numai cât trebuie. Se 
holbă tâmp la Alfray, apoi întrebă: da’ al tău, 
dom’ caporal, care-i zeu” tău preferat? 

- Wystendel, cred. Zeul camaraderiei. Îmi 
place lupta. Bineînțeles, că-mi place, doar sunt 

orc. Dar câteodată îmi spun că spiritul de pri- 
etenie din ceata noastră e cel mai de preț bun 
al nostru. 

- Io zic că Cei Patru au nimerit-o la fix: răz- 
boi, regulat, băut. Voinic și zurbagiu. Așa ar 
trebui să fie un zeu. 

Un răcan îi dădu pipa lui Kestix. Acesta 
inhală și-și supse obrajii când fumul îi intră în 
plămâni. Aburi înțepători ieșiră din scobitură. 
Kestix îi trecu pipa caporalului. 

- Ce nu pricep eu, continuă răcanul, e fasiu- 
nea... ăăă, pasiunea asta pentru un singur seu. 
Rahat! Zeu. Pentru un singur zeu. 

— E într-adevăr o idee ciudată, aprobă Alfray. 
Dar oamenii au numai idei trăsnite. 

- Da, dar cum poate un zeu să se ocupe de 
toate singur? E nevoie de o ceată întreagă, nu? 

Drogul îi aduse lui Alfray o senzaţie de 
alinare. Îl îndemnă la meditaţie. 

— Şti, înainte de venirea oamenilor, rasele 
erau mult mai îngăduitoare una cu credințele 
ăleilalte, rosti el, cam confuz. Acum toți încearcă 
să-ți vâre pe gât credinţa lor. 

Kestix dădu din cap ca un înțelept. 

- Nou-veniţii au multe pentru care să dea 
socoteală. Au provocat numai certuri. 

- Totuși, m-ai făcut să mă gândesc că nu le-am 
dat zeilor prea multă atenţie în ultima vreme. 
Tre’ să le aduc sacrificii imediat ce am ocazia. 

Se lăsă liniștea. Ce doi se pierdură fiecare în 
vălmășagul lui de gânduri. Restul cetei lâncezea, 
deși unii mai făceau giumbușlucuri și chicoteau. 

Trecu o vreme. La un moment dat, Kestix 
se ridică. 

- Domnule caporal. 

- Hm? 

- Ce-i asta? 

O ceaţă lăptoasă se ridica deasupra râului. Se 
apropia o navă dinspre golf. 

Alfray trezi ceata. Clătinându-se și mormăind, 
jderii se ridicară greoi și puseră mâna pe arme. 

Fuioarele de fum se dădură la o parte. 

Corabia aluneca maiestuos spre ei. Fundul îi 
cobora adânc în apă și era lată, aproape că atin- 
gea ambele maluri cu laturile. La pupa avea o 
cabină spațioasă, iar la prova un galion în formă 
de hulub. Pânza, una singură, fâlfâia și foșnea în 
briza serii. 

Când veni destul de aproape ca să se vadă 
echipajul, un geamăt străbătu ceata. 

- O, nu, oftă Kestix. Asta ne mai lipsea. 

- Măcar nu sunt periculoși, îi aminti Alfray. 

- Dar ne îngreunează al dracului de mult, 
domnule. 

- Nu-i omorâm, dacă nu trebuie, le spuse Al- 
fray soldaților. Altă putere magică nu au decât 
să se miște dintr-un loc într-altul, așa că nu-i nici 
o primejdie. Stați cu ochii pe lucrurile prețioase. 

Se gândi să ordone o retragere rapidă. Dar 
asta însemna să lase în urmă bunuri care să fie 
prădate și exista posibilitatea ca echipajul de pe 
corabie să-i urmărească pentru a-și satisface cu- 
riozitatea notorie. l-ar fi putut hărțui zile la 
rând. Mai bine să scape de ei acum și să înfrunte 
furtuna până se linişteşte. 

- Poate că o să plece pur și simplu, zise Kes- 
tix, nu prea convins. 

- Nu cred că le stă în fire, ostaș. 

- Dar suntem orci. Nu știu că e periculos să 
te legi la cap cu noi? 

- Probabil că nu; nu sunt prea deștepți. Dar 
tine minte: n-o să dureze o veșnicie. Putem 
aștepta până se termină. 

Pânza corabiei se lăsă în jos. Ancora zbură 
peste bord. 

Vreo douăzeci de siluete mititele se ridicară 
de pe punte ca niște baloane și porniră spre orci. 
Nu zburau, mai degrabă pluteau spre o anume 
țintă. Se orientau spre locul în care voiau să 

ajungă, fâlfâiau leneș din braţele butucănoase și 
se lăsau să alunece domol. 

Semănau puţin cu bebeluşii de oameni și de 
pitici, dar Alfray ştia că nu sunt bebeluşi. Unu 
erau poate mai bătrâni decât el, toți neintrecuţi 
la furat. Dar faptul că erau atât de mici și apa- 
rent neajutorați îi împiedica pe călătorii 
mânioși să le facă de petrecanie. 

Impii aveau un cap enorm și ochi mari și ro- 
tunzi, care ar fi fost frumoşi dacă n-ar fi scânteiat 
a răutate, și pielea roz, fără păr, cu excepția smo- 
curilor de puf de pe cap. Nu știai care sunt băr- 
baţi şi care femei. Își inveleau şoldurile cu bucăți 
de piele argăsită, ca niște scutece negre lucioase, 
inconjurate de trăistuțe. Impii nu aveau arme. 

În timp ce pluteau, scoteau un sunet pițigăiat, 
neinteligibil și enervant. 

Un stol ajunse deasupra orcilor. În clipa urmă- 
toare, se năpustiră asupra lor în picaj și nu se mai 
purtară deloc pașnic. 

Coborâră pe capul jderilor, pe umerii și 
braţele lor. Agățându-se cu stăruință de haine, 
degetele lor curioase le scormoniră prin buzu- 
nare și săculeţe, ca să șterpelească orice găseau 
prin ele. Încercară să fure armele şi salbele cu 
trofee. Mâini delicate încercară să smulgă coifu- 
rile răcanilor. 

Alfray apucă un pungaș cât o gâză și-l scu- 
tură ca să-l dea jos de pe vestă. Nu-i veni deloc 
ușor. Când reuși să-l desprindă, îl azvârli cât 
colo. Impul o şterse învârtindu-se. 

Tot mai mulți impi părăseau corabia și se 
adunau deasupra cetei ca niște vulturi în minia- 
tură. De-abia scăpai de unul, că imediat altul îi 
lua locul. 

În timp ce-l îndepărta pe un agresor cu dosul 
palmei, Alfray strigă: 

- Cum dracu” de încap atâția într-o corabie 
atât de mică? 

Kestix i-ar fi răspuns, dar un imp îl ciupea 
de nas cu o mână, iar cu cealaltă îi scormonea 
in pungă. Ostașul făcu un efort și-l îndepărtă, 
aruncându-l cât colo. Impul se izbi de un ciopor 
de semeni de-ai lui care se imprăștiară cu înceti- 
nitorul, ca popicele. 

Alfray își smulse un imp de pe piept, iar un 
soldat sărea cu altul agăţat de picior. Îl scutura 
furios ca să scape de el. 

Câteodată ieșea la lumină dovada puterii 
magice secătuite din Maras-Dantia, când impii 
aterizau și se izbeau de pământ. Trebuia să dea 
mult din braţe ca să se ridice clătinându-se în 
aer. Alfray își zise că asta se întâmpla pentru că 
impii cădeau peste linii energetice slăbite, iar 

vraja se rupea. Din păcate, nu se prăbușeau 
prea mulți. 

Atacau ca ploaia și se agățau de locurile li- 
bere de pe victimele lor. Orcii îi goneau cu bo- 
cancii, îi inghionteau, le rupeau hainele și îi 
azvârleau cât colo. Alfray zări un ostaș ținând 
un imp de o mână şi de un picior. Se răsuci de 
mai multe ori și-l aruncă. Cu degetul mare în 
gură, impul țâșni în zbor arcuit spre corabie. 

Caporalul se temu că jderii își vor pierde 
răbdarea și vor începe să omoare creaturile 
incăpățânate. 

- Aduceţi funie! răcni el, alungându-și un imp 
de pe față. Funie/ 

Uşor de dat ordinul, greu de executat. 
Îndoiţi de spate, doi răcani fugiră la cai, fâlfâind 
din mâini deasupra capului ca să se ferească de 
bombele de impi. Reușiră cu mare greutate să 
scoată o bucată de funie. 

- Apucaţi-o de capete şi întindeți-o, le 
strigă Alfray. 

Cât soldații se străduiră să execute ordinul, 
caporalul își trase sabia din teacă. 

- Scoateţi-vă armele! Dau în ei cu latul ca să-i 
adunaţi la un loc! 

Urmă o bătălie caraghioasă: ostașii se stră- 
duiau din toate puterile să-i desprindă pe impi 

de pe ei și să-i adune. Fură nevoiţi să-i bată la 
fund și să-i amenințe, dar, după zece minute 
de chin, cele mai multe creaturi pițigăiate erau 
prinse la un loc. Unele se ridicară deasupra gră- 
mezii, dar nu mai aveau ce le face. 

Alfray dădu alt ordin. Răcanii cu frânghia 
incercuiră grupul de impi. Traseră bine de ea și 
făcură repede un nod. 

Sub indrumarea caporalului, ceata târî po- 
vara vie Înapoi pe corabie. Jderii legară funia de 
catarg, traseră ancora și ridicară pânza care se 
umflă în vânt. Împins, vasul alunecă pe apă și 
prinse viteză. 

Zbătându-se zadarnic, impii imobilizați în- 
cepură să chițăie când corabia fu înghițită de 
ceață. O mână de semeni rătăciți de-ai lor fugiră 
în urma ei. 

Alfray respiră ușurat văzând-o cum se înde- 
părtează. Își şterse fruntea cu dosul palmei. 

- Sper că Stryke se distrează mai bine 
decât noi. 


Oamenii lui Hobrow nu-i urmăriră prea 
mult pe jderii lui Stryke, așa că el opri ceata cu 
prima ocazie. 

Haskeer fu ajutat să coboare de pe calul lui 
Jup şi i se tăiară legăturile. Era conștient, dar 

nu ştia ce-i cu el. Îl aşezară în fund şi-i dădură 
apă, pe care de-abia o înghiți. Pe gât se vedeau 
urmele de la funie. 

- Aș vrea să fie Alfray aici, spuse Stryke, 
examinându-i rănile. A încasat-o bine, dar nu 
cred că are ceva grav. 

- Poate doar la creier, replică Jup. Nu uita 
de ce a ajuns așa. 

- N-am uitat. 

Căpitanul îi trase câteva palme lui Haskeer 
peste obraji. 

— Haskeer! 

Acesta se trezi, dar nu de tot. Stryke luă bi- 
donul cu apă şi i-l turnă în cap. Lichidul îi curse 
rănitului pe față. Deschise ochii și mormăi ceva, 
dar nu-l pricepu nimeni. 

Stryke îl mai plesni o dată. 

- Haskeer! Haskeer! 

- Hă? Ce... 

- Sunt eu. Stryke. Mă auzi? 

- Stryke? se auzi slab. 

- De-a ce naiba te joci, sergent? 

- Mă joc? 

Căpitanul îl scutură destul de zdravăn. 

- Trezeşte-te! Revino-ţi! 

Haskeer reuși să se concentreze. 

- Căpitane... ce... ce se întâmplă? 

Părea complet năucit. 

- Se întâmplă că ești la un pas să fii acuzat de 
dezertare. Ca să nu mai spun că ai incercat să 
omori alți membri ai cetei. 

— Să-i omor... Stryke, îţi jur... 

— Lasă juratul, explică-te. 

- Pe cine am încercat să omor? 

- Pe Coilla și pe Reafdaw. 

Haskeer se înfurie: 

- Ce naiba crezi că sunt, un... un... om? 

- Ai făcut-o, Haskeer. Vreau să știu de ce. 

- Nu... Nu pot... Nu-mi aduc aminte. 

Se uită în jur, încă ameţit. Jup și soldații îl 
fixau din priviri. 

- Unde ne aflăm? 

- Nu contează. Vrei să zici că nu știi ce s-a 
petrecut? Că nu eşti vinovat? 

Haskeer scutură încet din cap. 

- În regulă. Atunci ce îţi aduci aminte? 
insistă Stryke. Care-i ultimul lucru pe care 
ţi-l amintești? 

Haskeer căzu pe gânduri. Era evident că făcea 
un efort. În cele din urmă, spuse: 

- Câmpul de luptă. L-am traversat. Pe urmă... 
dragonii. Ne vânează dragonii. Foc. 

— Atat? 

- Cântecul... 

- Cântecul? Ce vrei să spui? 

- Am auzit... nu chiar un cântec. Muzică și 
cuvinte, dar nu un cântec. 

Stryke schimbă priviri cu Jup. Piticul ridică 
din sprâncene cu subințeles. 

- Sunetul ăsta... ce-o fi fost el... Renunță. 
Nu știu. Nu mai ţin minte decât că am fost 
bolnav. Mă simţeam rău. 

- Asta nu se vede la tine niciodată, îi zise Jup 
pe un ton acuzator. 

În alte circumstanţe, Haskeer i-ar fi sărit la 
gât pentru un asemenea comentariu, chiar pen- 
tru mai puțin, dar acum nu făcu decât să se hol- 
beze la el. 

- Alfray a crezut că ai luat o boală a oameni- 
lor din tabăra aceea de orci pe care am ars-o, îi 
spuse Stryke. Dar eu nu cred că atât e suficient 
ca să-ți explice comportamentul. 

- Ce comportament, Stryke? Tot nu mi-ai 
spus ce se presupune că aș fi făcut. 

- Eram la Scratch. I-ai atacat pe Reafdaw și 
pe Coilla și ai fugit cu astea. 

Căpitanul duse mâna în sacul luat de la 
Hobrow și scoase perechea de stele. 

Haskeer se înroşi la față. 

- Ia-le de-aici, Stryke, murmură el, apoi ţipă: 
Ia-le de-aici! 

Nedumerit, căpitanul le puse la loc în să- 
culețul de la centură, unde ținea deja steaua de 
la Scratch. 

- Liniștește-te, îi spuse Jup lui Haskeer, 
aproape amabil. 

Broboane de sudoare luciră pe fruntea ser- 
gentului. De-abia mai respira. 

- Coilla a plecat după tine, continuă Stryke 
povestea. Nu știm unde e. Tu știi ce s-a intâm- 
plat cu ea? 

- Ți-am spus, nu-mi aduc aminte de nimic. 

Îşi acoperi faţa cu mâinile. Cu o secundă îna- 
inte, Stryke avu impresia că îi citește frică în ochi. 

Căpitanul și Jup se depărtară. Stryke dădu un 
ordin tacit și doi răcani se duseră să-l păzească 
pe Haskeer. 

- Ce părere ai, şefule? 

- Nici una limpede. Zice că ar fi avut un fel 
de amnezie. Poate spune adevărul. Poate nu. 

- Eu zic că da. 

- De ce? 

- Nimeni nu știe mai bine decât mine ce 
mare ticălos e Haskeer. Dar nu e dezertor și... 
nu știu, poate am un al șaselea simț, dar ceva 

imi spune că cele petrecute... au fost indepen- 
dente de voinţa lui. 

- Ținând cont de legătura încordată dintre 
voi, mă miră ce spui. 

- Asta cred eu. Dacă nu plecăm de la ideea 
că-i nevinovat, înseamnă să răsplătim nedrepta- 
tea cu nedreptate. 

- Chiar dacă ceea ce zici e adevărat, iar el a 
fost sub influența febrei sau a vreunei boli, de 
unde să știm că nu se va repeta? Cum să avem 
incredere în el? 

- Gândește-te la asta, Stryke. Dacă vei hotărî 
că nu e demn de incredere, unde ajungem? Ce 
facem? Îl abandonăm? Îi tăiem gâtul? Așa vrei 
să-ți conduci ceata? 

- Trebuie să mă gândesc. Și să hotărăsc ce 
facem cu Coilla. 

- Nu întârzia prea mult, căpitane. Ştii cât e 
de scurt timpul. Jup își strânse vesta pe lângă 
corp, ca să se ferească de vântul care-i mușca din 
carne. Nici vremea nu mai vrea să țină cu noi. 

O fluturare de fulgi se agăță de aripile vântului. 

- Ninge, spuse Stryke. În anotimpul toam- 
nei. Se năruie lumea, Jup. 

- Da, şi s-ar putea să n-o mai putem clădi la 
loc, căpitane. 

Jennesta vorbi răspicat: 

- Îţi propun o alianță, Adpar. Ajută-mă să gă- 
sesc artefactele şi voi împărți puterea lor cu tine. 

Chipul de la suprafața sângelui închegat 
rămase impasibil. 

- Nu mai e mult şi se vâră iar Sanara în dis- 
cuția noastră, adăugă Jennesta nerăbdătoare. Ai 
de gând să zici ceva? 

- Nu se bagă întotdeauna. Sau preferă să nu 
se bage. Nu contează, la naiba cu Sanara; nu mă 
deranjează să spun asta în fața ei. Nu. 

- De ce? 

- Am destule pe cap aici. Și, spre deosebire de 
tine, draga mea, nu am ambiția de a construi un 
imperiu mai mare. 

- Cel mai mare, Adpar! Destul de mare pen- 
tru amândouă! Destulă putere pentru amândouă! 

-Ám impresia că tu nu te vei împăca prea 
mult cu gândul că trebuie să împarți puterea, 
chiar şi cu iubita ta sord. 

- Atunci cum rămâne cu zeii? 

— Ce-i cu ei? 

- Dacă am pătrunde misterele instrumentelor, 
i-am reînvia pe zeii noștri și am scăpa de zeitatea 
asta unică stupidă pe care au adus-o oamenii. 

— Aici zeii există; nu trebuie reînviaţi. 

- Proasto! Mai devreme sau mai târziu, profa- 
narea va ajunge și la tine, asta dacă nu a ajuns deja. 

- Ca să fiu sinceră, Jennesta, pur şi simplu nu 
mă atrage ideea. Nu am încredere în tine. În orice 
caz, ești capabilă să „pătrunzi misterele“? 

Întrebarea se dorea a fi insultătoare. 

- Vrei să le cauţi singură, nu-i așa? 

- Nu-i judeca pe toți după standardele tale. 

- Nu știi la ce ocazie dai cu piciorul, ingâmfato! 

- Cel puţin e piciorul meu și nu joacă după 
cum cântă alții. 

Jennesta se strădui să se stăpânească. 

- Bine. Dacă nu vrei să mi te alături și spui că 
nu ai nici o pretenție asupra instrumentelor, 
atunci de ce nu mi-l dai pe al tău? Te plătesc bine. 

- Nu îl mai am! De câte ori să-ți mai spun? 
A dispărut! 

- Ai permis să-ți fie furat? Îmi vine foarte greu 
să cred. 

— Hoţul a fost pedepsit. A avut noroc că a scăpat 
cu viață. 

- Nici măcar nu l-ai omorât pe hoțul ăsta 
convenabil? își ironiză din nou Jennesta sora. 
Te-ai inmuiat, surioară. 

- Cu prostia ta m-am obișnuit, Jennesta. Dar 
ești atât de plictisitoare, încât mă scoţi din sărite. 

- Dacă îmi ignori oferta, o să regreți. 

- Serios? $i cine o să mă facă să regret? Tu? 
Nici când eram mai tinere n-ai fost capabilă să 
mă întreci, Jennesta, și nici acum nu vei fi. 

Regina clocotea de nervi. 

- Asta e ultima ta șansă, Adpar. Nu o să te 
mai întreb încă o dată. 

- Dacă vrei atât de mult să mă alătur ţie, în- 
seamnă cd ai nevoie de mine. Asta îmi dă satis- 
factie. Dar nu accept ultimatumurile, indiferent 
din partea cui vin. Nu voi face nimic să te împie- 
dic, dar nici ca să te ajut. Acum lasd-mă în pace. 

De data asta, Adpar fu aceea care puse capăt 
conversației. 

Jennesta medită preț de câteva minute. Apoi 
luă o hotărâre. 

Trase la o parte un scaun greu, sculptat, și 
câteva covoraşe ca să ajungă la trapa din podea. 
Alese un manual de vrăji dintr-o odaie aflată 
intr-un colț întunecat și, în drum spre spațiul 
luminat, smulse un pumnal curbat de pe altar. 
Puse ambele obiecte pe scaun. 

După ce aprinse mai multe lumânări, își trecu 
mâna prin sângele închegat din cadă. În patru 
labe, desenă o pentagramă pe podea, cu grijă să 
nu lase spaţii neinroșite în cerc sau în stelele cu 

cinci colţuri. Pe urmă luă cartea şi cuțitul și se 
așeză în mijlocul cercului. 

Îşi suflecă mâneca şi, dintr-o mişcare rapidă, 
se tăie adânc pe braţ. Sângele ei, mai deschis 
la culoare, picură și se îmbină cu cel mai închis al 
pentagramei, întărind legătura cu sora el. 

Apoi luă cartea și făcu ceea ce ar fi trebuit să 
facă de foarte multă vreme. 


Lui Adpar îi plăcea să-și infrunte sora. Era 
una dintre marile plăceri ale vieții. Dar acum 
avea de rezolvat o treabă de rutină, deși nu mai 
puţin agreabilă. 

Părăsi bazinul cu crustă ruginie și plecă 
din apartamentele personale în odaia vecină, 
mai mare. Acolo o așteptau un locotenent în- 
soțit de gărzi și doi membri ai roiului e1, căzuți 
în dizgrație. 

- Prizonierii, Maiestate, şuieră locotenentul 
în stilul specific al nyazzilor. 

Regina examină acuzaţii. Stăteau cu cape- 
tele atârnate. 

Fără preambul, Adpar le spuse ce li se imputa: 

- Voi doi ați adus rușine asupra roiului im- 
perial. Asta înseamnă asupra mea. Nu v-aţi în- 
deplinit cum trebuie îndatoririle în ultimul raid 
și ați fost văzuţi de un ofițer superior că aţi lăsat 

să scape cu viață câţiva merzi. Aveţi ceva de 
spus în apărarea voastră? 

Prizonierii tăcură. 

- Foarte bine, continuă regina. Consider tăce- 
rea voastră drept o recunoaștere a crimelor. Să se 
știe foarte bine că nu permit firi slabe printre 
ostașii mei. Luptăm ca să ne păstrăm locul în 
lume și nu avem loc pentru leneși și lași. Așadar, 
singurul verdict posibil e „vinovat“. Iar pedeapsa 
e moartea. 

Adpar făcu semn locotenentului. Acesta 
păși în față și aduse o scoică maro cu negru, de 
mărimea unui vas, cu două pumnale de coral. 
Cele două gărzi Îl urmară, cărând vase de pământ 
adânci, cu gura largă. 

- Conform tradiţiei, și ţinând cont de statu- 
tul vostru de militari, vi se dă de ales, le spuse 
Adpar condamnaților. Arătă spre cuțite. Exe- 
cutaţi sentința cu propriile mâini Și veți muri 
cu un dram de onoare. Aruncă o privire spre 
vasele de pământ. Sau aveți dreptul să vă puneţi 
soarta în mâinile zeilor. Veţi rămâne în viață, 
dacă aceasta va fi voinţa lor. 

Se intoarse spre primul prizonier și-i ordonă: 

- Alege. 

Nyaddul cumpăni încordat. În cele din 
urmă, glăsui: 

- Zeu, Maiestate. 

- Aşa să fie. 

La semnalul ei, apărură alte gărzi și-l ținură 
bine. Reginei i se aduse unul dintre vase. Se uită 
adânc în el, ținând o mână nemișcată deasupra 
gurii. Rămase așa o vreme, o eternitate pentru 
condamnat. Apoi vâri brusc mâna în vas și scoase 
ceva din apă. 

Era un peşte. Îl ținea de coadă cu trei degete. 
Animalul se zbătea. Lung cât un braț de nyadd 
şi lat cât trei săgeți legate mănunchi, avea solzi și 
aripioare scurte, albastre-argintii. Mustăţile îi 
creșteau de o parte și de alta a gurii. 

Manevrându-l cu grijă, Adpar îl bătu ușor 
pe-o parte și-și retrase degetul imediat. Zeci de 
ţepi tremurători ieșiră imediat la iveală. 

— Invidiez peștele țepos. Nu are dușmani. 
Ţepu lui nu sunt doar ascuţiţi, ci conțin și un 
venin mortal. Moartea vine în chinuri cum- 
plite. Peștele moare, dar intotdeauna îl ia cu el 
şi pe dușman. 

Vâri animalul înapoi în vas, dar nu-i dădu 
drumul. 

- Pregătuţi-l. 

Gărzile îl siliră pe prizonier să ingenuncheze. 
Adpar primi o bucată de aţă pe care o legă de ari- 
pioara din spate a peștelui. Cu ajutorul firului, 

smulse animalul din vas a doua oară. Acesta își 
retrăsese țepii în contact cu apa. 

- Acum ești la mila zeilor, îi spuse Adpar 
prizonierului. Dacă te salvează de tre: ori, vei 
fi iertat. 

Capul condamnatului fu dat pe spate cu bru- 
talitate și i se deschise gura complet. Adpar se 
apropie cu peștele agitat. Foarte incet, îl cobori 
in gura nyaddului. Acesta rămase absolut ne- 
mișcat. Scena semăna cu spectacolele date de 
inghiţitorii de săbii din pieţele Maras-Dantiei. 
Numai că era o înșelătorie. 

Cei de față urmăriră în tăcere cum dispare 
peștele. Adpar făcu o pauză foarte scurtă înainte 
de a trage de aţă, indreptându-l spre esofagul 
nyaddului. Apoi se opri, dar numai pentru a 
răsuci aţa pe deget. Animalul ieși din gatul pri- 
zonierului zvârcolindu-se sălbatic. 

Prizonierul respiră o singură dată, adânc. 

- Se pare că zeii ți-au zâmbit prima oară, 
declară Adpar. 

Peștele fu din nou introdus și scos din apă. Re- 
gina îl cobori lent, făcu iar o pauză înainte de a-l 
vâri pe gâtul nyaddului și iar infășură aţa pe 
deget. Peştele ieși din gură fără să facă nici un rău. 

Tremurând și gâfâind, prizonierul mai avea 
puțin Și leșina. 

— Zeii se arată milostivi astăzi, remarcă Adpar. 
Până acum. 

Peștele, aparent calmat, ajunse a treia oară în 
apă, pregătit pentru a treia încercare. Adpar re- 
petă aceleași mișcări. Ajunse la momentul în care 
făcea pauza înainte de a vâri animalul în gâtul 
nyaddului. Începu să desfășoare aţa. 

Aţa tremură. Prizonierul fu scuturat de un 
tremur. Căscă ochii mari, i se făcu greață și se 
zbătu în brațele gărzilor. Aţa pocni. Adpar 
se dădu inapoi și le făcu semn gărzilor să-i dea 
drumul. Nyaddul fu eliberat și gura i se închise 
involuntar. 

Apoi începu să țipe. 

Cu mâna la gât și la piept, se rostogolea și se 
contorsiona. Trupul 1 se zgudui de spasme și 
scuipă fiere. Țipă și se convulsionă. 

Chinurile morții nu se terminară prea repede. 
Spectacolul fusese înfiorător. 

Când se lăsă liniștea și prizonierul nu mai 
mișcă, Adpar vorbi: 

- S-a făcut voia zeilor. L-au chemat la el. Așa 
se cuvine. 

Se întoarse către al doilea prizonier, care tre- 
mura ca varga. I se aduseră cuțitul și vasul. 
Nyaddul alese cuțitul fără să șovăie. Din cauza 
carapacei de la gât, lama zimţată trebui să 

străpungă de mai multe ori. În cele din urmă, 
un jet stacojiu sfârși chinul. 

La semnul lui Adpar, gărzile săriră să inde- 
părteze cadavrele. 

- Suntem norocoși, cultura noastră e condusă 
de dreptatea şi mila divine, proclamă regina. 
Alte tărâmuri nu sunt guvernate cu atâta bună- 
voință. Eu insămi am o soră care ar fi urmărit cu 
incântare o asemenea scenă. 


Zăpada cădea nemiloasă din cerul innorat. 

Oricât ar fi vrut să se grăbească, Stryke tre- 
bui să cedeze: călătoria era imposibilă. Ordonă 
coloanei să se oprească. Cum nu existau adă- 
posturi naturale, ceata făcu un foc care se lupta 
cu fulgii și cu vântul. Se îngrămădiră în jurul 
lui nenorociţi, înveliți în păturile cailor. 

Jup folosise alifiile lui Alfray ca să oblojească 
rănile lui Haskeer. Bolnavul stătea cuminte şi se 
uita fix la flăcările slabe. Nimeni nu avea chef 
de vorbă. 

Trecură orele și ninsoarea nu mai contenea. 
În ciuda vremii, câțiva jderi reușiră să ațipească. 

Atunci se ivi o siluetă printre fulgi. 

O fiinţă înaltă, călare pe un splendid cal alb. 
Când se apropie de ei, văzură că e om. 

Jderii săriră la arme. 

Călărețul purta o mantie albastru-inchis. 
Avea barbă și părul îi ajungea până la umeri. 
Nu știai câți ani să-i dai. 

- Poate că sunt mai mulți! urlă Stryke. 
Pregătiți-vă! 

- Sunt singur şi neinarmat, strigă omul cu 
glas potolit. Și, cu voia dumneavoastră, o să 
descalec. 

Stryke cercetă imprejurimile, dar nu văzu 
mișcare În zăpadă. 

- Bine, încuviinţă el. Descalecă, dar încet. 

Străinul sări jos de pe cal. Întinse mâinile, să 
se vadă că e neinarmat. Căpitanul le ordonă lui 
Talag și lui Finje să-l percheziționeze. După 
aceea, îl aduseră lângă ceată. Reafdaw se ocupă 
de calul său, priponindu-l de un ciot de copac. 
Jderii își mutară iute privirea de la împrejuri- 
mile albite la omul acela înalt, netulburat, sosit 
in mijlocul lor. 

- Cine ești, omule? întrebă Stryke autoritar. 
Ce vrei» 

- Sunt Serapheim. Am văzut focul. Nu vreau 
decât să mă încălzesc. 

- E periculos să intri nepoftit într-o tabără în 
vremurile astea. De unde ştii că nu te vom ucide? 

- Mă încred în spiritul cavaleresc al orcilor. 
Se uită la Jup. Și al celor care se însoțesc cu ei. 

- Ce ești, Mani sau Uni? vru să afle piticul. 

- Nu toți oamenii sunt Mani sau Uni. 

- Ha! exclamă Jup bănuitor. 

- E adevărat. Nu car cu mine povara zeilor. 
E voie? 

Întinse mâna spre foc. Stryke observă că, deși 
frigul mușca necruţător, străinul nu părea în- 
gheţat; nu-i clănțăneau dinții și nu i se albăstrise 
pielea nespus de palidă. 

- De unde să știm că nu ne întinzi o capcană? 

- Nu vă condamn că gândiţi așa. Nici oame- 
nii nu au încredere în rasa voastră. Însă mulți 
oameni sunt precum ciupercile. 

Jderii îl priviră nedumeriți. Stryke își zise că 
e prostovan. Sau nebun. 

- Ciupercile? repetă căpitanul. 

- Da. Locuiesc pe intuneric și sunt obligați 
să inghită rahat. 

Membrii cetei începură să radă. 

- Bine spus, îi zise Jup străinului, cu veselie 
prudentă. Dar cine ești tu, de călătorești într-un 
ținut sfâșiat de războaie singur și neinarmat? 

- Sunt povestitor. 

- Povești ne trebuie acum, comentă Stryke 
ironic. 

- Atunci o să vă spun una. Deși mă tem că e 
scurtă şi nu se termină cu bine. 

Străinul avea un stil de a vorbi care cucerea. 

- Nu cumva sunteți în căutarea unui semen 
al vostru? 

— Şi ce dacă suntem? 

- O femeie orc din ceata voastră? 

- Ce ştii despre asta? tună Stryke. 

- Puțin. Destul ca să vă ajut, poate. 

- Dă-i drumul. 

- Tovarășa voastră a fost prinsă de vânători 
de recompense din rasa mea. 

- De unde ştii? Eşti unul dintre e1? 

- Arăt eu a mercenar? Nu, prietene, nu sunt 
unul dintre ei. Doar am văzut că era cu ei. 

- Unde? Şi câţi erau? 

- Trei. Nu departe de aici. Dar trebuie să fi 
plecat de atunci. 

- Și cum ne ajută asta pe noi? 

- Știu unde s-au dus. La Hecklowe. 

Stryke îl fixă bănuitor. 

- De ce te-am crede? 

- Asta-i alegerea voastră. De ce v-aș minți? 

- Pentru unul dintre scopurile tale ascunse, 
poate. Am învăţat pe pielea noastră să ne indoim 
de orice spun oamenii. 

- Așa cum am spus, nu vă condamn. De data 
asta, omul vă spune adevărul. 

Stryke îl măsură din cap până-n picioare. 
Nu-i citi nimic pe chip. 

- Trebuie să mă gândesc, hotări el. 

Instrui doi soldați să nu-l scape din ochi pe 
străin și se depărtă de foc. 

Ninsoarea parcă se mai muiase. Stryke nu 
băgă de seamă. Chibzuia la vorbele străinului. 

- Deranjez? 

Căpitanul se intoarse. 

- Nu, Jup. Încercam să găsesc rostul celor 
auzite. De ce să-l credem pe Serapheim ăsta? 

- Pentru că așa ne spune logica? 

- Poate. 

- Pentru că suntem disperaţi? 

- Mai degrabă. 

- Hai să judecăm, şefule. Dacă omul spune 
adevărul, presupunem că vânătorii de recom- 
pense au luat-o pe Coilla pentru că s-a pus un 
preț pe ea, nu? 

- Altfel n-ar fi omorât-o deja? 

- Aşa mi-am zis și eu. Dar de ce s-o ducă la 
Hecklowe? 

Stryke scutură din umeri. 

- Poate că acolo se dau recompensele. Hai să 
vedem ce facem dacă îl credem pe străin. Va tre- 
bui să luăm o hotărâre. Mergem după Coilla sau 
ne ducem să ne întâlnim cu ceilalți jderi înainte? 

- Suntem mai aproape de Hecklowe decât 
de Drogan. 

- Așa-i. Dar, dacă Coilla reprezintă o valoare, 
nu i se va face rău. 

- Nu ţii seama de firea ei. Nu e un ostatic 
care să stea şi să aștepte să fie eliberat. 

- Hai să ne încredem în judecata ei. În cazul 
ăsta, n-o să-i fie prea ușor, dar nici n-o să-i fie 
amenințată viața. 

- Da, are şanse. Necazul e că, dacă întâr- 
ziem, ar putea fi trimisă inapoi la Jennesta. Și 
atunci chiar am pierdut-o. 

Se uitară În direcția străinului. Nu plecase de 
lângă foc. Răcanii păreau mai relaxaţi, unii chiar 
vorbeau cu el. 

- Pe de altă parte, reluă Jup, am stabilit o zi 
pentru întâlnirea cu Alfray. Dacă își închipuie 
că ni s-a intâmplat ceva foarte rău și merge la 
Drogan să se bată cu centaurii? 

- N-aș zice că nu e în stare, oftă Stryke. Sun- 
tem pe muchie de cuţit, Jup, și trebuie să fim 
absolut siguri că... 

ÎI întrerupse un cor de ţipete. Se răsuci și el, 
ȘI Jup. 

Străinul nu mai era. Nici calul său. Cei doi 
O luară la fugă spre foc. 


208 


Soldaţii se impiedicau și urlau prin vârteju- 
rile albe. 

Stryke îl apucă de guler pe Gant. 

- Ce naiba s-a întâmplat, ostaș? 

- Omul, domnule căpitan, pur și simplu a... 
dispărut. 

— A dispărut? Cum vine asta? 

Talag interveni. 

- Aşa este, domnule. Mi-am luat ochii de pe 
el o clipă și nu l-am mai văzut. 

- Cine l-a văzut plecând? răcni Stryke. 

Nici unul dintre răcani nu-l văzuse. 

- Asta-i o nebunie, spuse Jup, scrutând nin- 
soarea. Nu se poate să se fi evaporat. 

Stryke rămase cu ochii în gol și cu sabia în 
mână. Oare ce se întâmplase? 

În jurul lui se auzeau numai râsete şi voie bună. 

Se plimba cu o mulţime de orci. Și bărbaţi, 
și femei, de toate vârstele. Orci pe care nu-i mai 
văzuse niciodată. 

Purtau podoabe de îmbrăcăminte discrete care 
arătau că aparţineau de clanuri diferite. Dar nu 
se vedea nici urmă de neînțelegere. Păreau fericiţi 

si el nu se simțea ameninţat în nici un fel. La 
drept vorbind, plutea într-o atmosferă optimistă, 
de sărbătoare. 

Era pe plajă. Soarele urcase la zenit și ardea. 
Păsări albe gureșe zburau în cercuri. Mulțimea se 
îndrepta spre ocean. 

Atunci văzu corabia ancorată puțin mai departe 
de țărm. Avea trei pânze, acum lăsate, iar pe catar- 
gul principal flutura un steag cu o emblemă roșie pe 
care n-o recunoscu. Efigia gravată a unei femei de 
orc superbe, cu sabia scoasă, ieșea în evidență la 
prova. Pe margine se aliniau scuturi, fiecare cu alt 
blazon. Era cea mai mare corabie pe care o văzuse 
Stryke vreodată, dar și cea mai impresionantă. 

Conducătorii mulțimii se apropiau deja de ea. 
Nu trebuiră să înoate. Așadar, corabia fie avea 
fundul plat, fie stătea pe un istm în apropierea pla- 
jei. Stryke se lăsă purtat de valurile de orci. Nici 
unul nu-i vorbea, dar, ciudat, se simțea acceptat. 

Îsi auzi sau i se păru că-și aude numele strigat 
în bărmălaie. Se uită la stânga și la dreapta, absor- 
bind marea de chipuri. Atunci o văzu croindu-și 
drum spre el. 

- Aici erai! îl salută ea. 

Deși nedumerit, deși nu știa unde se află sau ce 
se întâmplă, Stryke zâmbi. Fata îi răspunse și ea 
CU UN SuTâS, 

— Am ştiut cd vei veni, îi spuse. 

— Ai stiut? 

— Adică am sperat, mărturisi. 

Îi scânteiau ochii. Pe Stryke îl treceau valuri 
de sentimente pe care nu le înţelegea și nici nu le 
exprima în cuvinte. Nici nu încercă. Pur și simplu 
zâmbi din nou. 

- Ai venit să dai o månd de ajutor? îl în- 
trebă fata. 

În loc de răspuns, o privi ului. 

Ea adoptă expresia de supărare prefăcută cu 
care începea să se obișnuiască. 

- Vino, îl chemă. 

Merse cu ea la ocean. Pășirăd în valurile blânde, 
de culoarea cretei, care spălau plaja și se întorceau 
la corabie, mângâindu-le coapsele. Orcii se căță- 
rau pe frângbii și scări ca să ajungă pe punte. O 
admiră pe fată cum urcă suplă ca o atletă alături 
de ceilalți și trece pe partea cealaltă. Urcă și el la 
bordul vasului care se clătina ușor. 

O cală era deschisă la mijloc. Se scoteau din ea 
cutii, butoaie și cufere. Orcii le crau pândă la balus- 
tradă și le dădeau pe partea cealaltă, unde se for- 
mase deja un lanţ până pe plajă. Stryke și tovarâșa 
sa se așezară la coadă, ajutând la descărcat. Admiră 
muşchii de la braţele și picioarele fetei când ridica 
lăzi şi i le dădea lui. 

— Ce sunt acestea? o întrebă. 

Ea râse. 

- Cum de te descurci în lume dacă știi atât 
de puţine? 

Ridică din umeri stânjenit. 

— La tine nu se importă lucruri? 

- Orcii nu fac asta. 

- O, ba da. Ai spus că tărâmul tâu nu e locuit 
doar de orci. Piticii aceia și gremlinii și... cum le-ai 
zis? Oamenii. 

Stryke se întunecă la chip. 

- Oamenii nu aparțin tărâmului meu. Chiar 
dacă așa pretind ei. 

Fata îi puse în braţe o cutie. 

- Eu ziceam că și acolo de unde vii tu, lucru- 
rile necesare tot trebuie importate. 

- De unde vin acestea? 

— De la orci din alte părți, care au ce nu avem noi. 

- N-am auzit de asemenea locuri. 

- Mă superi. Zâmbind, arătă spre întinderea 
de apă. Mă refer la ţinuturile de dincolo de ocean. 

— N-am știu că mai există ceva dincolo de el. 
Nu e numai apă? 

— Evident că nu. De unde crezi că vin toate 
astea? 

Mustrat cum se cuvine, lud următoarea cutie. 
Cam trântită, își zise. O predă orcului de lângă 
el, se întoarse spre fată și o întrebă: 

- Deci sunt bogății? 

— Se poate spune și așa. 

Ea ieși din rând şi lud o cutie. 

— Hai sd-ți aråt. 

Stryke se dădu și el la o parte. Rândul se inchise 
la loc; veniseră destui orci să ajute. 

Fata așeză cutia pe punte. Stryke îngenunche. Ea 
scoase un cuțit din teaca de la centură și forță capa- 
cul. Cutia era plină de un material roșiatic care 
semăna cu frunzele uscate. Evident, nu știa ce era. 

- Turm, explică fata. Un condiment. Dă gust 
bun mâncării. 

- E valoros? 

- Dacă vrem să mâncăm ceva bun, da! Asta e 
valoarea lui. Nu toate bogățiile vin sub formå de 
bani sau bijuterii. Sabia ta, de exemplu. 

— Sabia mea? Duse mâna la ea fără sd vrea. 
Face treabă bună, dar nu are nimic deosebit. 

- Ca obiect, poate că nu. Însă în mâini pricepute, 
în mâinile unui războinic înnăscut devine mult 
mai însemnată. 

- Înţeleg. Chiar înţeleg. 

- La fel e şi cu orcii. Cu toate fiinţele vii. 

Stryke se incruntă. 

— Acum nu mat sunt Sigur că... 

— Sunt ca săbiile. La fel de ascuţiţi sau de tociți. 

Fu rândul lui Stryke să râdă. 

- Însă toți au valoare, sublinie fata. 

- Chiar și dușmanii mei? 

- E drept cd orcii au dușmani. Chiar dacă se 
schimbă și dușmanul de azi e prietenul de mâine. 

- Nu e cazul meu, replică Stryke rece. Asta nu 
se va întâmpla. 

- Fie cd se va întâmpla, fie că nu, dușmanii 
muritori au și ei valoarea lor. 

- Cum se poate? 

- Pentru că e posibil să respecţi, adică să dai 
valoare priceperii lor de luptători, hotărârii lor. 
Curajului lor, dacă îl au. Nu în ultimul rând, sunt 
preţioși măcar pentru că există ca să-i înfrunte un 
orc. Avem nevoie de dușmani. Așa trăim. E în 
sângele nostru. 

- Niciodată n-am gândit așa. 

- Luptăm, dar nu înseamnă neapărat că tre- 
buie să urâm. 

Stryke nu era de acord. Cu toate astea, căzu 
pe gânduri. 

- Mai presus de toate, trebuie să-i prețuim pe 
cei ce ne sunt aproape. 

- Faci lucrurile să pară atât de... simple. 

- Pentru că sunt simple, dragul meu prieten. 

- Aici, poate. De unde vin eu, toți sunt împo- 
triva noastră şi multe greutăţi sunt de învins. 

O umbră se lăsă pe chipul fetei. 

- Atunci fii o sabie, Stryke. Fii o sabie. 

Se trezi cu inima bubuindu-i. Respira atât de 
repede, că aproape gâfâia. 

O ploaie ușoară și urât mirositoare cădea 
din cerul mohorât. Zăpada fusese spălată. Era o 
vreme oribilă și rece. Cele două ore de somn nu-l 
invioraseră deloc. Avea gust rău în gura uscată 
ȘI inima i se zbătea în piept. 

Rămase întins și lăsă ploaia să-i spele faţa, 
gândindu-se că, dacă tot nu avea parte de o lume 
mai bună, visa. Vise, viziuni, mesaje de la zei; 
indiferent ce erau, deveneau tot mai intense, 
mai vii - mirosul de ozon, soarele care-i gâdila 
ochii, briza caldă care-i mângâia pielea - și nu i 
se stingeau din minte cu ușurință. 

Gândul că mintea îl trăda și i-o lua razna îi 
strânse iar inima ca o menghină de gheaţă. Însă 
un altul, contrar și la fel de stăruitor, nu-i dădea 
pace: ajunsese să aștepte visele, să le întâmpine 
cu bucurie. 

Nu la ele voia să mediteze, nu acum. 

Se ridică în capul oaselor și studie impre- 
jurimile. Jderii se treziseră şi-şi vedeau de tre- 
buri. Îngrijeau caii, scuturau sacii de dormit, 
ascuţeau armele. 

Își aminti de evenimentele din noaptea 
trecută. Nu de cele din vis, de cele anterioare. 
Stătuseră cu ochii în patru vreme îndelungată, 

așteptând să apară străinul, şi chiar se aventu- 
rară prin zăpadă în grupuri mici, căutându-l. 
Nici urmă de el. Până la urmă, renunțaseră. La 
un moment dat, Stryke probabil că adormise. 

Serapheim, dacă acesta era numele adevărat 
al străinului, era incă un mister pentru el. Dar 
unul cu care nu avea de gând să piardă timpul, 
mai ales pentru că nu voia să ia în consideraţie 
posibilitatea că omul era nebun. Asta ar arunca 
umbra indoieli asupra singurului indiciu pe 
care-l avea despre Coilla. Și în clipele acestea 
aveau nevoie de o speranță. Mare nevoie. 

Stryke își eliberă mintea. Avea alte lucruri, 
mai importante, la care să se gândească. 

Jup stătea lângă cai și vorbea cu doi soldați. 
Căpitanul se duse la ei. 

- M-am hotărât, îi spuse el piticului, fără 
nici O introducere. 

- Mergem după Coilla, nu? 

- Întocmai. 

- Probabil te-ai gândit că omul ăla, Serapheim, 
minte. Sau e dus cu pluta. 

- Am luat în calcul ambele variante. Dacă a 
mințit, de ce a făcut-o? 

- Ca momeală pentru o capcană? 

- Prea complicat. 

- Nu şi dacă prinde. 

- Poate. Eu tot nu cred că a mințit. 

- Dar dacă e nebun? 

- Mai degrabă. Însă... nu ştiu, nu l-am sim- 
țit nebun. Dar nu am experienţă cu nebunia 
oamenilor. 

- Zău? Fă-ţi timp ȘI privește mai atent în jur. 

Stryke zâmbi vag. 

— Ştii la ce mă refer. Ce ne-a spus Serapheim e 
singurul indiciu despre Coilla. Văzu expresia lui 
Jup și se corectă. Bine, singurul indiciu posibil. Eu 
zic că merită să facem o încercare la Hecklowe. 

- Dar cum rămâne cu întârzierea la întâlni- 
rea cu Alfray? 

- Va trebui să-l anunțăm. 

- Şi în privinţa lui ce-ai hotărât? Jup mișcă 
din cap spre Haskeer, care stătea de unul singur. 

- Încă face parte din ceată. Numai că e în 
probă. Te opui? 

- Nu. Sunt doar prudent. 

- Să nu crezi că eu nu sunt. O să-l suprave- 
ghem tot timpul. 

- Avem timp pentru asta? 

- Crede-mă, Jup, dacă ne mai face necazuri, 
Ii fac vânt. Sau îl omor. 

Piticul nu se indoia că Stryke vorbea serios. 

— Ar trebui să-i spunem ce se întâmplă. E ofi- 
ţer, la urma urmei, nu-i așa? 

- Deocamdată. Nu intenţionez să-l degradez 
decât dacă o ia din nou pe arătură. Hai la el. 

Se apropiară de Haskeer. Sergentul ridică 
ochii spre ei și îi salută din cap. 

- Cum te simţi? îl întrebă Stryke. 

- Mai bine. După ton și atitudine, se vedea 
că nu minte. Vreau să-mi mai dai O șansă ca să 
dovedesc că merit să fiu jder. 

- Asta am vrut să aud, sergent. Dar, după 
ce-ai făcut, o să te ținem în probă o vreme. 

- Dar nu ştiu ce am făcut! protestă Haskeer. 
Adică ştiu ce mi-ai spus tu, dar nu-mi amin- 
tesc nimic. 

- De-asta o să te ținem sub supraveghere, 
până aflăm din ce cauză sau până când te porți 
cum trebuie mai multă vreme. 

Jup se exprimă mai puţin diplomat: 

- Nu vrem să te apuce iar amocul. 

- De ce nu te duci tu... Haskeer clocoti, dar 
se abținu. 

Stryke își zise că e un semn bun, așa era ve- 
chiul Haskeer. 

— Ideea e că nu ne trebuie simpli călători prin- 
tre noi ȘI în nici un caz O povară. Ai priceput? 

- Am priceput, confirmă Haskeer, mai potolit. 

- Atunci vezi să rămână așa. Acum ascultă. 
După spusele omului care a venit azi-noapte, 

Serapheim, Coilla era dusă la Hecklowe. Mer- 
gem acolo. De la tine nu vreau decât să te supui 
ordinelor și să te porți iar ca un membru al cetei. 

- Foarte bine. Să-i dăm drumul. 

Destul de mulțumit, Stryke îi adună pe cei- 
lalți și le prezentă noul plan. Le dădu prilejul să 
comenteze sau să se opună. Câţiva ii puseră în- 
trebări, dar neînsemnate. Avu impresia că se simt 
ușurați că fac, în sfârșit, ceva bun. 

- Am nevoie de doi voluntari ca să-l înșştiin- 
teze pe Alfray, anunţă căpitanul la sfârșit. Dar 
vă avertizez, poate fi o însărcinare primejdioasă. 

Toți soldații făcură un pas în faţă. Stryke îi 
alese pe Jad şi pe Hystykk, conștient că rămâ- 
neau periculos de puțini. 

- Mesajul e simplu, le spuse el. Îi spuneți 
lui Alfray unde am plecat și că vom ajunge la 
Drogan cât vom putea de repede. Dacă trece o 
săptămână de când primesc mesajul și noi nu 
apărem, adăugă Stryke, atunci să presupună că 
nu venim și Alfray cu jumătatea lui de ceară e 
liber să procedeze cum crede de cuviință. 

Alungă tristețea care copleși ceata ordo- 
nându-le tuturor să se pregătească de plecare. 

Cât jderii executau ordinul, căpitanul duse 
mâna la săculeţ şi scoase cele trei stele. Le studie 

foarte atent, apoi ridică ochii și văzu că Haskeer 
se uită la ele. 

- Ordinul e și pentru tine, jderule, îl aver- 
tiză Stryke. 

Haskeer îi făcu semn din mână și o luă la 
goană spre calul său. Căpitanul vâri stelele inapoi 
în sac și încălecă. 

Ceata porni iar la drum. 


Hecklowe era numit orașul care nu doarme 
niciodată. 

Sigur că succesiunea zi-noapte insemna 
foarte puţin aici, dar Hecklowe nu era chiar 
un oraș. Nu ca marile așezări nordice Urrar- 
bython sau Wreaye, sau centrele sudice Bra- 
cebridge și Ripple, care se extindeau într-un 
ritm alarmant. Dar era suficient de mare pen- 
tru a găzdui o populaţie în continuă schim- 
bare, alcătuită din toate rasele străvechi ale 
Maras-Dantiei. 

Unii locuiau permanent acolo, mai ales negu- 
țătorii de rele moravuri și orgii și cămătarii. Nu 
puţini erau vânzătorii de sclavi și mijlocitorii 
lor, cărora le convenea să trăiască într-un loc în 
care viaţa curgea ca un râu tumultuos. Deși erau 
interzise tulburările, în Hecklowe se înregistrau 
tot felul de infracțiuni. Nu se înșelau cei mulți 

când susțineau că aceasta era încă o consecință 
a numărului mare de vizitatori. 

La asta se gândea Coilla când cei trei vână- 
tori de recompense o impinseră afară din han a 
doua zi, în zori. Găsiră străzile la fel de aglome- 
rate ca la venire, cu o seară în urmă. 

După ce Lekmann o avertiză din nou să nu 
incerce să fugă, Aulay îi puse acestuia o întrebare: 

- Eşti sigur c-o să primim pe ea mai mult de 
la un negustor de sclavi decât de la Jennesta? 

- Ți-am mai zis, ăștia plătesc bine pentru orci 
folosiți ca gărzi de corp. 

- Nu-i un plan bun s-o trișați pe Jennesta, 
interveni Coilla. 

- Taci din gură și lasă-i pe alţii mai pricepuți 
ca tine să gândească. 

Coilla se uită la Blaan, care stătea cu ochii hol- 
baţi și cu gura căscată. Apoi la Aulay, cu ochiul 
său acoperit, urechea bandajată și degetul rupt. 

- Da... zise ea. 

- Dacă ne-a mințit că jderii sunt în oraș? 
intrebă Aulay. 

- Vrei s-o lași baltă? îl repezi Lekmann. E 
logic să fie aici. Şi dacă nu-s, tot scoatem un ban 
frumos vânzând-o pe târfa asta și pe urmă ne 
continuăm căutarea în altă parte. 

- Unde, Micah? întrebă şi Blaan. 

- Nu începe și tu, Jabeez! se răsui Lekmann. 
Găsesc eu o soluţie când o fi cazul. 

Se făcu liniște când doi Supraveghetori tre- 
cură agale pe lângă ei. 

- Hai să-i dăm drumul, Micah, ceru Aulay 
nerăbdător. 

- Bine. Așa cum ne-am înţeles, tu îi cauţi pe 
orci. Încearcă să vândă ceva, nu uita. Deci caută 
prin bazar, pe la dughenele giuvaiergiilor, în 
cartierul celor care dau informații despre tro- 
curi... oriunde și-ar putea afla cumpărător. 

Aulay încuviință în tăcere. 

- Între timp, eu și Jabeez o să căutăm un nou 
proprietar pentru asta, continuă Lekmann, 
arătând cu degetul spre Coilla. Ne întâlnim aici, 
nu mai târziu de amiază. 

- Unde mergeţi? 

- Spre est, să căutăm pe cineva despre care am 
auzit. Acum mișcă-ți fundul, am ars destul gazul. 

Cei patru se despărțiră. 

- Ce vrei să fac, Micah? vru să ştie Blaan. 

- Stai cu ochii pe oarcă. Dacă face pe deș- 
teapta, pocnește-o. 

O siliră pe Coilla să meargă între ei, deși îi 
enervau pe trecătorii de pe străzile inguste. 
Jderiţa atrăgea priviri, multe din ele prudente. 

La urma urmei, era orc şi lumea ştia că nu e 
bine să te porți urât cu orcii. 

- Întrebare, spuse ea. 

- Ar fi bine să nu-mi iroseşti respirația, o 
avertiză Lekmann. 

- Cine-i negustorul ăsta de sclavi la care 
mergem? 

- Îl cheamă Razatt-K heage. 

- Ăsta-i nume de elf. 

— Păi elf şi e. 

Coilla oftă. 

- Un afurisit de elf... 

- Orcii nu-i prea iubesc pe elfi, nu-i așa? 

- Orcii nu prea iubesc pe nimeni, față 
de balegă. 

Blaan râse disprețuitor. Lekmann îi închise 
gura săgetându-l din priviri, apoi se încruntă la 
jderiță. 

- Dacă-ţi mai trece vreo întrebare prin cap, 
uit-o, bine? 

Cotuiră şi dădură peste o mulțime adunată în 
jurul a doi silfi care se certau în gura mare. 

Lumea zicea că silfi sunt odrasle de elfi și 
zâne şi îi considera verișorii acelor rase. Aveau 
O constituţie anemică, cu nasuri ascuţite şi ușor 
în vânt și ochi negri cât nasturii. Dinții rotunzi 

şi delicaţi se înșirau în guri mici. Nu erau o rasă 
războinică, așa că nu se pricepeau să lupte. 

Cei doi se clătinau de beţi ce erau. Zbierau 
unul la altul și încercau să-și tragă pumni. N-ar fi 
avut cum să se rănească decât dacă se prăbușeau. 

Vânătorii de recompense izbucniră în râs. 

- Äştia nu știu să bea, îi batjocori Lekmann. 

- Rasa ta e cea care a învăţat Maras-Dantia să 
se poarte așa, îl săgetă Coilla cu dispreț. Îmi dis- 
trugeți lumea. 

- Nu mai e a ta, sălbatico. Și îi spune Cen- 
trasia acuma. 

- Îi spune pe dracu’ să te ia. 

- Ar trebui să fii recunoscătoare. Vă aducem 
avantajele civilizaţiei. 

- Ca sclavia? Nici nu exista până la venirea 
voastră. Maras-Dantienii nu se iau în stăpânire 
unii pe alții. 

- Dar orcii tăi? De când vă naștețţi, îl slujiți 
ba pe unul, ba pe altul. Asta-i robie, nu? Nu 
noi am adus-o și pe asta. 

- A devenit robie. Aţi mânjit-o cu ideile voas- 
tre. A fost un aranjament profitabil; orcii făceau 
lucrul pentru care erau născuţi: războiul. 

- Apropo de război... 


224 


Arătă cu capul spre partea opusă a străzii. 
Silfii incercau zadarnic să-și dea pumni în cap. 
Blaan hohoti ca un idiot. 

- Vezi? o luă Lekmann peste picior pe Coilla. 
Barbaru de voi n-au nevoie de lecții de violență 
de la noi. Sunteţi oricum violenți, dacă vă cer- 
cetaţi mai adânc. 

Jderița nu mai simţise de mult o nevoie atât 
de mare să pună mâna pe sabie. 

Un silf scoase la iveală un cuţit și începu să-l 
fluture, deși cei doi bătăuși erau prea beţi ca să 
reprezinte o amenințare. 

Atunci apăru din senin o pereche de Supra- 
veghetori; poate cei pe care-i văzuseră mai de- 
vreme, cine ştie? O șocară pe Coilla cu mișcările 
lor rapide, în ciuda trupului masiv. Sosiră incă 
trei-patru hibrizi și toți se adunară în jurul sil- 
filor. Aceștia erau atât de doborâți de alcool, 
atât de ocupați să se lovească şi atât de surprinși 
de apariția Supraveghetorilor, încât nu mai avură 
timp să fugă. 

Fragilele creaturi fură apucate de braţe pu- 
ternice și ridicate în aer. Dădeau din picioare, 
exprimându-și furia neputincioasă. Silful care 
scosese cuțitul fu dezarmat cu ușurință. 

Sub ochii mulțimii tăcute, doi hibrizi pășiră 
in față și, cu mâinile lor butucănoase, îi prinseră 

de cap pe silfii care chițcăiau disperaţi. Apoi le 
suciră pur și simplu gâturile. Vânătorii de recom- 
pense și Coilla auziră oasele trosnind, deși se aflau 
la o distanță destul de mare. 

Supraveghetorii se îndepărtară alene, trăgând 
după ei cadavrele victimelor ca pe niște păpuși 
deșirate. Convinsă încă o dată că mila nu are 
ce căuta în Hecklowe, mulțimea incepu să 
se risipească. 

Lekmann fluieră ușor. 

- Ăștia iau legea și ordinea în serios, nu vi 
se pare? 

- Mie nu-mi place, se tângui Blaan. Am şi eu 
o armă ascunsă, ca silful ăla mort. 

- Atunci n-o scoate la vedere. 

Blaan continuă să bodogănească şi Lekmann 
să-l pună la punct. Nu mai fură atenți la jderiță. 
Coilla profită de ocazie. 

Lekmann îi blocă drumul. Ea îi trase un bo- 
canc în vintre. Bărbatul gemu şi se indo: de spate. 
Coilla vru s-o ia la fugă. 

Un braţ tare ca menghina o cuprinse de gât. 
Jderița se zbătu, dar Blaan o târî pe o alee late- 
rală. Alb la față și cu lacrimi în ochi, Lekmann 
ii urmă șchiopătând. 

- Tarfă, șoptu el. 

Aruncă o privire inapoi pe stradă. Nu-i obser- 
vase nimeni. Întorcându-se spre Coilla, îi trase 
un dos de palmă. Apoi încă unul. 

Jderița simţi gust sărat în gură. 

- Mai încearcă o dată și, dracu” să-i ia de bani, 
te omor! 

După ce constată că oarca se potolise, îi zise 
lui Blaan să-i dea drumul. Coilla își şterse pică- 
turile de sânge de la gură și de la nas. Nu scoase 
o vorbă. 

- Acum mișcă-te, îi ordonă Lekmann. 

Își reluară drumul. Vânătorii de recompense 
nu se dezlipiră de lângă ea. 

După ce cotiră de vreo zece ori, ajunseră în 
cartierul estic al orașului. Străzile, dacă străzi se 
puteau numi, erau și mai înguste, și mai înțesate 
de lume. Alcătuiau un labirint prin care străinii 
greu se puteau descurca. 

În vreme ce stăteau la un colț și așteptau să se 
orienteze Lekmann, privirea Coillei căzu pe o 
siluetă înaltă mergând prin mulțime la distanță 
de câteva străzi. Nu era decât o impresie, după 
cum tot o impresie avusese și cu O zi în urmă, 
când crezuse că vede doi orci. Silueta semăna 
cu Serapheim, povestitorul cu care se întâlni- 
seră pe câmpie. Le spusese că tocmai venea de la 
Hecklowe, de ce să se fi întors acolo? Coilla își 

zise că se inșelase. Foarte probabil, pentru că ei 
toți oamenii i se păreau la fel. 

Se urniră iar din loc. Lekmann îi duse în cen- 
trul cartierului, prin pasaje șerpuitoare, cu ziduri 
inalte. După un drum plin de cotituri prin pasaje 
umbroase, în care puţină lume umbla, ajunseră la 
un capăt de alee. În partea opusă, pe lateral, se 
inălța o clădire care fusese cândva albă și impu- 
nătoare. Acum era soioasă și dărăpănată. La cele 
câteva ferestre obloanele erau trase. Singura ușă a 
clădirii fusese consolidată. 

Lekmann îl puse pe Blaan să bată, apoi îl 
împinse. Trecu un minut și se pregătiră să mai 
ciocănească o dată, când se dădu la o parte o 
scândură. Doi ochi galbeni îl măsurară din cap 
până-n picioare, dar nu se auzi nimic. 

- Am venit la Razatt-Kheage, zise Lekmann. 

Nici un răspuns. 

- Mă numesc Micah Lekmann. 

Ochii fără trup continuară să-l cerceteze. 

- Un prieten comun m-a trimis aici, continuă 
vânătorul de recompense, la capătul răbdării. A 
spus c-o să fiu bine-venit. 

Inspecţia silențioasă mai dură câteva secunde, 
apoi scândura se trânti la loc. 

- Nu-i prea prietenos, comentă Blaan. 

- Nu se ocupă de afaceri cu indivizi prie- 
tenoși, îi aminti Lekmann. 

Auziră huruit de zăvoare şi uşa se deschise 
scârțâind. Cei doi o împinseră pe Coilla ină- 
untru și intrară după ea. 

Îi întâmpină un elf. Altul închise ușa, apoi o 
incuie la loc. 

Slabi, cu pielea verde noduroasă întinsă ca 
pergamentul și omoplați proeminenți, dădeau 
impresia că sunt puțin cocoșați. Lipsa de gră- 
sime o compensau mușchii; elfii erau creaturi 
vânjoase și agere. 

Nu le creștea păr pe capetele ovale. Aveau 
urechi mici și clăpăuge, guri subțiri, buze ca ru- 
binul, nasuri turtite, nări ca scobite și ochi 
mari, în formă de lacrimă, cu globi negri și con- 
tur de un galben bolnăvicios. Amândoi ţineau 
in mână măciuci lungi, cu capete țepoase. 

În camera spațioasă din spatele lor se aflau 
încă șapte sau opt elfi cu fețe de granit. 

O platformă de lemn, înaltă până la pieptul 
unui om, se alinia la peretele opus. Era plină de 
covoare Și pernuţe. În mijlocul încăperii dom- 
nea un scaun cu spătar înalt, frumos sculptat, ca 
un tron. Îl păzea câte-o gardă pe ambele laturi. 

În el ședea un alt elf. Dacă ceilalți purtau 
haine de piele și zale, el era îmbrăcat frumos, în 

mătase, și impopoțonat cu bijuterii. Într-una 
din ghearele leneșe ținea gura unui tub care 
ieșea dintr-o narghilea. Din ea se inălțau fuioare 
de fum alb. 

- Eu sunt Razatt-Kheage, spuse negustorul de 
sclavi cu glas șuierător. Mi-a fost pomenit numele 
tău. Aruncă o privire admirativă spre Coilla. Am 
înțeles că vrei să-mi oferi ceva de cumpărat. 

- Așa este, vorbi Micah pe un ton în care stre- 
cură falsă amabilitate. Iată marfa. 

Razatt-K heage făcu un gest autoritar. 

- Apropiaţi-vă. 

Lekmann o împinse pe Coilla și urcară toți 
trei cele câteva trepte de la capătul platformei. 
Îi însoțiră doi servitori. Când se apropiară de 
tron, Lekmann îi făcu semn din cap lui Blaan 
s-o prindă de braț pe jderiță și s-o țină la distanță 
sigură de negustor. 

Razatt-Kheage îi oferi lui Lekmann nar- 
ghileaua. 

- Ce este, cleştar? 

- Nu, prietene. Eu prefer plăcerile mai in- 
tense. E narcosus. 

Lekmann se albi. 

- Ăăă... nu, mulțumesc. Încerc să mă ţin de- 
parte de drogurile puternice. Te obişnuiești cu 
ele, știi, ŞI... 

- Desigur. Însă eu îmi permit, totuși, un 
mic răsfăț. 

Inhală cu poftă din pipă. Ochii îi sclipiră și 
mai intens când suflă norul ameţitor. 

— Să trecem la afaceri. Hai să examinăm marfa. 

Făcu un semn leneș unui servitor. 

Elful merse cu paşi mici şi repezi la Coilla. 
Blaan o imobiliză, iar servitorul o pipăi. Îi 
strânse mușchii braţelor, o bătu pe picioare, i se 
uită în ochi. 

- Vei vedea că e iute ca puricele, se lăudă 
Lekmann, îndulcindu-și iar glasul cu amabili- 
tate prefăcută. 

Servitorul deschise cu forța gura Coillei și-i 
verifică dinții. 

- Nu sunt cal! se răsti ea. 

- E îndrăzneață, explică Lekmann. 

- Atunci va fi îmblânzită, replică Ra- 
zatt-Kheage. Cum au fost și alții. 

Sluga termină inspecția și înclină aprobator 
din cap. 

- Se pare că marfa ta e acceptabilă, Micah 
Lekmann, șuieră negustorul. Acum să vorbim 
despre plată. 

Cât cei doi negociară, Coilla studie încă- 
perea. O singură ușă, ferestre cu grilaj și o puz- 
derie de gărzi, pe lângă faptul că o ţinea și Blaan: 

nici o şansă. Trebuia să aștepte răbdătoare un 
prilej favorabil. 

În sfârșit, Lekmann și negustorul căzură de 
acord asupra preţului. Era o sumă considerabilă. 
Coilla nu ştia dacă să se simtă flatată sau nu. 

- Așadar, am bătut palma, spuse Ra- 
zatt-Kheage. Când îţi convine să te întorci 
după bani? 

Lekmann fu luat prin surprindere. 

- Să mă intorc? Cum adică? 

- Crezi că ţin aici o sumă așa de mare? 

- Păi, cât de repede poţi să faci rost de ea? 

- Să zicem patru ore? 

— Patru ore? Asta-i al naibii de... 

— Poate preferi să tratezi cu un alt mijlocitor... 

Vânătorul de recompense oftă. 

- Bine, Razatt-Kheage, patru ore. Nici un 
minut mai mult. 

- Ai cuvântul meu. Vrei să aștepți sau să 
te intorci? 

- Trebuie să mă întâlnesc cu cineva. Ne 
vom întoarce. 

- Ar fi logic să lași marfa aici între timp. Va fi 
in siguranță şi nu mai trebuie să-ți baţi capul cu ea. 

Lekmann îl privi suspicios. 

- De unde să ştiu că va mai fi aici când ne 
intoarcem? 

- Când un elf îşi dă cuvântul, Micah Lek- 
mann, e o insultă gravă să te indoiești de el. 

- Da, voi, negustorii de sclavi, sunteți foarte 
onorabil, remarcă sarcastic Coilla. 

Blaan o strânse dureros de braț. Ea îşi încleștă 
dinții și nu ţipă, ca să nu-i dea satisfacție. 

- Cum ai spus și tu... îndrăzneață, murmură 
Razatt-Kheage pe un ton dezagreabil. Ce ai 
hotărât, omule? 

- Bine, poate să rămână. Dar rămâne și 
partenerul meu, Blaan. Și, dacă nu cumva e și 
asta o insultă pentru tine și rasa ta, îi spun că, 
dacă apare vreo... problemă, s-o omoare. Ai 
priceput, Jabeez? 

- Am înţeles, Micah. 

Blaan o strânse de braț pe Coilla. 

- De acord, spuse Razatt-Kheage. Peste patru 
ore, atunci. 

- Bine. 

Lekmann porni spre ușă însoțit de un elf. 

- Nu te grăbi să te intorci, îi strigă jderița. 

- Nu e normal, Stryke. Orcilor nu ar trebui 
să li se ceară să renunţe la arme. 

Era primul lucru coerent pe care-l spunea 
Haskeer de când revenise în ceată. Semăna tot 
mai mult cu cel care fusese inainte. 

- Altfel nu intrăm în Hecklowe, îi explică 
Stryke incă o dată. Nu mai face scandal. 

- De ce nu ascundem niște arme? propuse Jup. 

- Pun vrămâșag că aşa face toată lumea, 
zise Haskeer. 

Stryke observă că sergentul se străduia chiar 
să se poarte rezonabil cu Jup. Poate că se schim- 
base într-adevăr. 

- Probabil. Ideea nu e să nu intri cu arme. 
Dacă le foloseşti în oraș, atunci primeşti pe- 
deapsa cu moartea. O ştie și Consiliul, o știe ori- 
cine merge acolo. În numele zeilor, până și Uni 
și Mani o ştiu. Însă nu toți vizitatorii sunt per- 
cheziționaţi la piele. Altfel, coada de la intrare 
s-ar prelungi la nesfârșit. 

- Dar lasă-te prins într-o luptă cu arme... in- 
terveni Jup. 

— Și eşti mort, da. 

- Aşadar, nu ascundem arme? 

- Eşti nebun? Un orc fără sabie? Binein- 
țeles că o să ascundem câteva. Dar ceea nu va 
face nici unul dintre noi - Stryke îl fixă pe 
Haskeer - e să le folosească fără să-i dau ordin 
eu, personal. Orice orc trebuie să fie capabil să 

improvizeze. Avem pumni, picioare şi cap. 
Nu-i așa? 

Jderii aprobară și începură să-și våre cuțite 
în bocanci, în mâneci și în coifuri. Stryke și-l 
alese pe cel preferat, cu două tăișuri. Jup, la fel. 
Haskeer se găsi mai cu moț. După ce ascunse 
cuțitul, își legă un lanţ în jurul taliei și îl acoperi 
cu vesta. 

Pe lumină, Hecklowe era o priveliște la fel 
de impresionantă ca noaptea. În ziua respectivă, 
ploaia dădea o strălucire uleioasă arhitecturii in- 
credibil de variate. Vârfurile turnurilor, acoperi- 
șurile clădirilor, pantele minipiramidelor, toate 
sclipeau ude în nuanțele curcubeului. 

Ceata se îndreptă spre intrarea principală în 
portul liber. Ca de obicei, la porți se imbulzea o 
mulțime pestriță. Orcii descălecară și se așezară 
la rând, cu caii alături. 

Pierdură o groază de vreme, timp în care 
Haskeer se încruntă la cobolzi, pitici, elfi și alte 
rase pe care le ura sau işi închipuia că le urăște. 
Până la urmă, ajunseră la punctul de predare a 
armelor şi se pomeniră față în față cu Suprave- 
ghetorii tăcuţi. 

Jup intră primul. Un hibrid santinelă stătea 
cu braţele întinse și aștepta să-i predea arma. 
Piticul îi dădu sabia, un topor, o toporișcă, 

două pumnale, un cuţit, o praștie cu proiecti- 
lele aferente, o mănușă cu țepușe și patru 
steluțe ascuțite. 

- Călătoresc cu bagaje puţine, îi spuse el Su- 
praveghetorului impasibil. 

Când, în sfârșit, termină și ultimul jder de 
predat cam tot atâtea arme, coada se lungise și 
lumea își pierduse răbdarea. Orcii își puseră plă- 
cuţele de lemn în buzunar și fură lăsați să intre. 

- Supraveghetorii sunt mult mai superficiali 
decât atunci când am fost aici ultima oară, re- 
marcă Stryke. 

Jup îl aprobă. 

- Scurgerea magiei afectează totul. Cu toate 
că aici magia nu poate fi mai slabă decât spre 
centrul ținutului. Am observat că-i creşte întot- 
deauna puterea lângă apă. Dar, dacă oamenii nu 
termină cu prostiile, până și asemenea locuri 
vor avea de suferit. 

- Ai dreptate. Totuși, aș prefera să nu fim 
nevoiți să-i stârnim pe Supraveghetori. Chiar 
dacă nu mai sunt la fel de puternici, au rămas 
tot nişte mașinării de ucis. 

- Mie nu mi se par așa de grozavi, bravă 
Haskeer. 

- Haskeer, te rog. Nu te incăiera, decât dacă 
nu ai de ales. 

- Bine. Poţi conta pe mine, șefule. 

Stryke ar fi vrut să-l creadă. 

- Haideţi, își îndemnă ceata, să ducem caii 
la grajduri. 

Își adăpostiră animalele fără prea multă 
bătaie de cap, iar căpitanul se asigură că rezerva 
de cristal nu rămăsese în desagi. Fiecare jder își 
căra porția. 

Pe urmă străbătură străzile aglomerate. 
Atrăgeau atenţia și se întorceau capete după ei, 
dar în Hecklowe nu era mare lucru. Deşi se 
vedea bine că nimeni nu voia să le stătea prea 
mult în cale. În cele din urmă, ajunseră într-o 
piaţetă în care puteai vorbi fără să fii înghion- 
tit. Văzură și copaci, dar şi aici, în ciuda fluxu- 
rilor magice, erau firavi și aproape dezgoliți. 

Jderii se ingrămădiră lângă Stryke. 

- Nu e bine să stăm zece orci și un pitic la 
un loc, le spuse căpitanul. Mai bine ne împărțim 
in două. 

- Mi se pare normal, încuviinţă Jup. 

- Eu merg cu Haskeer, Toche, Reafdaw și 
Seafe. Jup, tu îi iei pe Talag, Gant, Calthmon, 
Breggin și Finje. 

- lo de ce nu conduc un grup? se plânse 


Haskeer. 


237 


- Jup are șase jderi, eu, doar cinci, îi explică 
Stryke. Sigur că te vreau cu mine. 

Șiretlicul căpitanului avu succes. Haskeer se 
umflă în pene. Jup îi surprinse privirea lui 
Stryke, zâmbi și-i făcu cu ochiul. Căpitanul îi 
răspunse cu un surâs discret. 

- Ne întâlnim aici peste... trei ore, să zicem. 
Dacă unul dintre cele două grupuri o găseşte pe 
Coilla și poate s-o elibereze, atunci așa să facă. 
Dacă asta înseamnă că ratăm întâlnirea de aici, 
atunci ne vedem la un kilometru de porţile 
orașului, spre vest. Dacă o găsiți pe Coilla și e 
riscant să acționați singuri, lăsați pe cineva la 
pândă şi o să mergem cu toții după ea. 

- Aveţi vreo idee pe unde să căutăm în mod 
special? întrebă Jup. 

- Oriunde se vinde și se cumpără ceva. 

- Adică peste tot în Hecklowe, nu? 

- Întocmai. 

- Atunci e floare la ureche. 

- Uite cum procedăm. Tu cauţi în cartierele 
nordice și vestice, eu în celelalte. Știm, sau cre- 
dem că știm, se adresă Stryke tuturor jderilor, că 
Coilla e cu trei oameni, probabil vânători de re- 
compense. Nu-i considerați proști. Nu riscați 
inutil. Și nu duceți mâna la arme. V-am mai spus, 

nu vrem să ne trezim cu Supraveghetorii pe cap. 
Acum, la treabă. 
Jup ridică degetul mare și plecă cu grupul său. 
În urma lui, Haskeer rosti: 
- Ne împuţinăm văzând cu ochii... 


Grupul lui Stryke căută zadarnic două cea- 
suri şi mai bine. 

Străbătând orașul de la sud la est, căpi- 
tanul spuse: 

- Necazul e că nu ştim cum să căutăm. 

- Ce? întrebă Haskeer. 

- Nu cunoaștem pe nimeni în Hecklowe, nu 
avem legături care să ne ajute, iar negustorii de 
sclavi nu fac afaceri pe stradă. Numai zeii știu 
ce se petrece în oricare din clădirile astea. 

- Şi-atunci, ce-i de făcut? 

- Să căutăm și să sperăm că o zărim pe Coilla, 
cred. Doar n-o să-i întrebăm pe Supraveghetori 
unde locuiesc neguțătorii de sclavi. 

- Păi, atunci, ce rost are? Vreau să zic, ce 
naiba căutăm aici, dacă nu-i nici o speranță c-o 
s-o găsim? 

— Ia stai! se supără Stryke, stăpânindu-se cu 
mare greutate. Am ajuns aici din cauza ta! Dacă 
n-ai fi ȘTERS-O cu stelele, n-am fi aici. Și Coilla 
nu ar fi dat de beleaua în care a intrat. 

- Nu-i cinstit! protestă Haskeer. Nu ştiam 
ce fac. Nu mă poţi condamna pentru... 

— Căpitane! 

- Ce este, Toche? întrebă Stryke iritat. 

Soldatul arătă cu degetul spre răscrucea de 
care se apropiau. 

- Acolo, căpitane! 

Se uitară toți în direcția indicată. O masă 
mare de creaturi roiau în locul unde se încru- 
cișau patru străzi. 

- Ce este? Ce ar trebui să vedem? 

- Omul acela! exclamă Toche. Cel cu care 
ne-am întâlnit când ningea. Acolo! 

- Crezi că e unul dintre vânătorii de recom- 
pense? se întrebă Haskeer, uitând de ceartă. 

- Nu, n-am crezut asta nici când l-am văzut 
prima oară, răspunse Stryke. Dacă ar fi fost, de 
ce ne-ar fi trimis aici? Că veni vorba, ce caută la 
Hecklowe? 

- Se tot plimbă. 

- E prea mare coincidența să dăm peste el 
aici. Haideţi să-l urmărim. Dar aveţi grijă, nu 
trebuie să ne vadă. 

Jderii își făcură loc prin mulțime, atenți să 
păstreze o distanţă sigură față de ţinta lor. Sera- 
pheim nu dădea semne că se ştie urmărit și se 
purta natural, deși se vedea că are un anumit scop. 

Orcu se luară după el până în inima cartierului 
estic, unde străzile se transformară în alei șerpui- 
toare și fiecare mantie putea ascunde un pumnal. 

La un moment dat, Serapheim coti. Când 
jderii îl urmară, se pomeniră într-o fundătură. 
Omul dispăruse. În capătul opus zăriră o 
clădire dărăpănată, cândva albă. Nu avea decât 
o singură ușă. Era singura ușă de pe toată aleea. 

Cum era logic, jderii bănuiră că omul intrase 
in clădire și merseră tiptil până la ea. Ușa era 
intredeschisă. Orcii se făcură una cu peretele de 
o parte şi de alta a intrării. 

- Intrăm? șopti Haskeer. 

— Altfel, cum? răspunse Stryke. 

- Adu-ţi aminte ce i-ai spus lui Jup. Dacă nu 
ești Sigur, caută ajutor. 

Căpitanului i se păru o observaţie foarte 
sănătoasă din partea lui Haskeer. 

- Nu e sigur că ne trebuie ajutor. Se uită la cer. 
Însă ceasul întâlnirii nu e departe. Seafe, du-te 
in piaţetă și adu-l aici pe Jup cu ai lui. Dacă 
nu ne găsiți în capătul aleii, înseamnă că am 
intrat. Fuga! 

Soldatul o luă la fugă. 

Rămaseră numai Haskeer, Toche, Reafdaw 
și Stryke. Destul să se ocupe de un om cu 
mintea dusă. 

- Intrăm, hotărî căpitanul, trăgând discret 
cuțitul din bocanc. Scoateţi-vă armele. 

Împinse ușa și intră urmat îndeaproape de 
ceilalți. 

Ajunse într-o cameră mare, cu o platformă 
lungă și un scaun uriaș, pe lângă alte câteva piese 
de mobilier. Locul era pustiu. 

-Ce naiba s-a întâmplat cu Serapheim? 
întrebă Haskeer. 

- Trebuie să mai fie şi alte camere sau altă 
ieșire, răspunse Stryke. Hai să... 

Se stârni agitaţie însoţită de bufnituri. Tapi- 
seriile fură sfâșiate. O uşă mascată se deschise în 
spatele platformei. Cel puţin zece elfi înarmaţi 
ieşiră și-i încercuiră. Aveau măciuci, săbii şi 
lănci scurte, arme mai bune decât jderii. Un elf 
trânti uşa de la stradă și trase zăvorul. 

Vârfurile lăncilor și ale săbiilor atinseră gâtu- 
rile și piepturile orcilor. Elfii le smulseră cuţitele 
și îi percheziționară. Dar nu-i interesau decât 
armele; nici nu se uitară la stele şi la cristal. 
Săbiile și lanţul lui Haskeer zdrăngăniră gră- 
madă pe podea. 

Un alt elf își făcu apariţia pe platformă. Era 
îmbrăcat în fineţuri și impopoţonat cu bijuterii. 

- Eu sunt Razatt-Kheage, se prezentă el, 
cu suficienţă. 

- Un nemernic de negustor de sclavi, tună 
Haskeer. 

Unul dintre elfi îi trase o măciucă în stomac. 
Sergentul se îndoi de spate și horcăi. 

- Aveţi grijă la noua marfă, avertiză 
Razatt-K heage. 

- 'Ticălosule, se răsti Stryke. Înfruntă-mă fără 
nătărăii ăștia, hai să ne luptăm numai noi doi, 
orc și elf. 

Razatt-Kheage pufni dispreţuitor. 

- Încântător de primitiv. Renunţă la violenţă, 
prietene, vreau să-ţi prezint pe cineva. Vino! 

Coilla apăru în dreptul ușii mascate. Blaan îi 
ținea mâinile la spate. Jderița rămase cu gura 
căscată când îi văzu pe Stryke, Haskeer și ceilalți. 

- Caporal! strigă Stryke. 

— Căpitane, răspunse ea cu o uimitoare stăpâ- 
nire de sine. Îmi pare rău că v-am încurcat și pe voi. 

- Suntem o ceată, rămânem o ceată. 

Coilla se uită la Haskeer. 

— Avem de pus niște lucruri la punct, sergent. 

- Înduioșător, interveni Razatt-Kheage, dar 
bucuraţi-vă de clipele astea. În curând o să vă 
luaţi rămas-bun. 

— Ajutoarele ăstuia trebuie să se întoarcă, 
strigă Coilla, arătând spre Blaan. 

— Serapheim e unul dintre ei? întrebă Stryke. 

- Serapheim? Povestitorul? 

- Linişte! șuieră negustorul. Nu faceţi 
scandal, continuă cu voce potolită, o să aștep- 
tăm împreună. 

Apoi strigă un ordin către gărzi în limba 
elfilor. 

Slujitorii îi înghesuiră pe Stryke, Haskeer și 
ceilalți într-un colț. Nici nu terminară bine, că 
se auzi un ciocănit. Un elf merse la ușă, se uită 
prin trapă și deschise. 

Lekmann și Aulay intrară țanțoși în cameră. 

- Restul șobolanilor, spuse Coilla. 

Blaan o smuci brutal de braţ. 

- Gura! mârâi el. 

Jderiţa tresări. Lekmann cercetă scena. 

- Ce avem noi aici? Am auzit eu că ești des- 
curcăreț, Razatt-Kheage, dar m-ai lăsat cu gura 
căscată. Restul cetei din care face parte târfa, nu? 
Sau măcar o parte din ea. 

- Da, confirmă negustorul de sclavi, și valo- 
rează o căruţă de bani pentru mine. 

- Pentru tine? izbucni Aulay. Ce-i asta, Micah? 

- Experienţă îndelungată, bănuiesc. 

- Sper că voi, oamenilor, nu aveţi pretenţii 
asupra proprietății mele, spuse Razatt-Kheage. 
Ar fi neplăcut. 

Lekmann se întunecă la față. 

- Ascultă, orcii ăștia sunt cei pe care tre- 
buia să-i prindem eu și partenerii mei. Avem 
un contract. 

- Şi ce dacă? În Hecklowe nu e valabil nici 
un contract. Nu tu i-ai adus aici. 

- Dar am adus-o pe ea, și ea, pe ei. Asta ce 
presupune? 

- Hei! răcni Haskeer. Vorbiți despre noi de 
parcă nici n-am fi aici! Nu suntem hălci de carne 
să vă ciorovăiți pe noi! 

Elful care îl lovise mai devreme îl pocni încă 
o dată. Sergentul se ghemui iar de durere. 

- Exact o halcă de carne ești, orcule! îl șicană 
Lekmann. 

Când se îndreptă de spate, Haskeer îl ținti pe 
elf cu priviri de gheaţă. 

- Asta-i a doua oară, pungă de puroi. O să-ți 
plătesc cu vârf și îndesat. 

Creatura impasibilă își luă avânt pentru a 
treia lovitură. Razatt-Kheage răcni o poruncă și 
sluga rămase cu mâna în aer. Apoi adăugă în 
cuvinte care să fie înţelese de toată lumea: 

- Sunt sigur că putem ajunge la o înţelegere 
profitabilă, omule. 

- Așa mai merge, spuse Lekmann, venindu-i 
inima la loc. Deşi, din câte am auzit despre 
proscrișii ăștia, n-o să-ţi fie prea ușor să-i trans- 
formi în ceva atât de nobil ca gărzile de corp. 

Negustorul de sclavi îi măsură pe jderi din 
cap până-n picioare. Le studie constituția mus- 
culoasă, întărită în bătălii, le văzu cicatricele, le 
cercetă expresia ucigătoare din ochi. 

- Poate că vor fi o provocare mai interesantă 
decât femeia, fu de acord el. 

Stryke aruncă iute o privire spre Coilla și-și 
zise că elful habar n-are ce vorbește. 

- Ni s-a promis aur pe capetele lor, interveni 
Aulay. De la regina Jennesta. 

Razatt-Kheage căzu pe gânduri. 

- Asta e o posibilitate mai puțin supărătoare. 


Grupul lui Jup își irosi vremea zadarnic. După 
scurgerea celor trei ore, reveni cu jderii la locul 
de întâlnire din piaţetă. 

Îl găsiră pe Seafe așteptându-i. Soldatul îi 
transmise mesajul lui Stryke. 

- Să sperăm că nu alergăm după copite de cai 
morţi, zise piticul. Să mergem. 

Dacă trecătorilor li se păru straniu să vadă 
un pitic conducând șase orci în pas alergător pe 
străzile din Hecklowe, avură înţelepciunea să 
nu-și manifeste uimirea. Din fericire, jderii nu 
se întâlniră cu nici un Supraveghetor. 

Intrară în impas când, în cartierul estic, 
Seafe nu mai ştiu sigur prin care pasaj să treacă. 

Îl alese însă pe cel bun şi în cinci minute ajun- 
seră pe aleea cu casa albă. Nu era nimeni afară. 

Lui Jup nu-i plăcu atmosfera. 

— Stryke a zis că ne așteaptă aici, da? 

- Da, confirmă Seafe, dacă nu dau de belea. 

- Atunci trebuie să presupunem că au dat. 
Trebuie să ne așteptăm la dușmani, se adresă piti- 
cul întregului grup. Cred că e vremea să ne folo- 
sim armele. Ducă-se naibii legea din Hecklowe. 

Atenţi să nu apară cineva pe alee, își scoaseră 
cuţitele. 

Jup întinse mâna şi împinse ușa. Nu se mișcă. 
Le făcu semn jderilor să-l urmeze. La semnalul 
lui, își încordară toți puterile și izbiră de trei 
ori cu umerii. Ușa pocni, crăpă și cedă. Jderii 
căzură înăuntru. 

Și impietriră. 

În fața lor se aflau doi oameni înarmați cu 
cuțite. În dreapta, Stryke, Haskeer și grupul celă- 
lalt stăteau aliniați la perete. Îi păzeau șapte sau 
opt elfi cu măciuci, săbii și lănci scurte. Pe plat- 
forma ridicată din capătul opus al încăperii văzură 
un elf în straie de mătase. În stânga lui, o matahală 
de om o ţinea pe Coilla cu brațul pe după gât. 

Un elf apăru dintr-un colț și se opri lângă 
așchule sărite din ușa spartă. Bătu în ea cu vår- 
ful ascuţit al lăncii indreptat în sus. 

- Aha, zise Jup. 

Lekmann rânji. 

- E din ce în ce mai bine. 

Cu priviri lacome, Aulay îi ținu isonul. 

- O mică reuniune familiară. 

- Aruncaţi armele, șuieră Razatt-Kheage. 

Nimeni nu mișcă. 

- Renunțţaţi, spuse Lekmann. Sunteţi și mai 
puţini, și fără suficiente arme. 

- Nu primesc ordine de la elfi și în nici un 
caz de la un împuţit de om. 

- Fă ce ţi se spune, monstrule! mârâi Lekmann. 

Jup se uită la Stryke. 

— Căpitane? 

- Fă ce trebuie, sergent. 

Mesajul lui Stryke sună limpede. 

Jup înghiţi în sec. Cu un glas cât se poate de 
calm, rosti: 

- La dracu”, ce-i viața fără un pic de distracție? 

Jup aruncă cuțitul în cea mai apropiată 
gardă și-o nimeri deasupra claviculei. Alungă 
momentul de suspans și lăsă elful fără suflare. 

Atunci se dezlănțui iadul pe pământ. 

Unul dintre soldați: smulse lancea mortului şi 
se întoarse spre un alt elf. În același timp, Stryke 
și Haskeer săriră în faţă şi se luară la trântă cu 
agresoril. Începu O luptă disperată pentru arme. 

Grupul lui Jup năvăl peste Lekmann și 
Aulay. Îşi scoaseră cuţitele și trecură la atac. 

Piticul nu li se putu alătura. Un elf îi blocă 
drumul fluturând o sabie. Jup sări în jos ca să 
evite lama, îl prinse de picioare și-l dobori. Se 
rostogoliră amândoi pe podea și se bătură pen- 
tru sabie. Jup reuși să apuce încheietura adversa- 
rului și o lovi repetat de dale. Dar elful nu voia 
să-i dea drumul. O gardă căzu țipând lângă ei, cu 
faţa crestată de un pumnal de orc. Jup se întinse 
și-i smulse spada. Cu mâna pe încheietura duș- 
manului, îi infipse acestuia lama în piept. 

Sări imediat în picioare, aruncă o armă unui 
camarad, iar cu cealaltă trecu iar la luptă. 

Pe platformă, Coilla se zbătea ca o pisică sălba- 
tică să scape din strânsoarea lui Blaan. În apro- 
piere, Razatt-Kheage urla dând ordine și blestema. 

Stryke reuși să-și apuce dușmanul în imbrățișa- 
rea ursului, imobilizându-i brațele pe lângă corp. 
Incapabil să ridice sabia, elful încercă să-l taie la 
picioare. Căpitanul îi veni de hac cu două lovituri 
de cap în frunte. Dușmanul își dădu ochii peste 
cap și se prăbuși. Jderul îi luă sabia și-i tăie gâtul. 

Când se răsuci, văzu că Haskeer trăgea de 
spada din mâna gărzii care-l lovise. În trecere, 
Stryke o izbi în coaste. O răni ușor, dar destul 
ca s-o dezechilibreze. Apoi porni hotărât spre 
vânătorii de recompense. 

Haskeer nu pregetă să profite de șovăiala 
dușmanului. Reuși să prindă vârful lăncii și 
smuci de el odată cu celălalt. Își încordă pute- 
rile, răsuci arma și-i înfipse vârful ascuțit sub 
bărbie. Apoi trase de ea în sus. Elful muri în ur- 
lete de durere. Haskeer smulse lancea din șuvo- 
iul de sânge și-și căută o nouă victimă. 

Zbătându-se în brațele lui Blaan, Coilla striga 
ceva către jderi. Nu o auzea nimeni, dar parcă 
zicea ceva de un cufăr mare de pe platformă. 

Lekmann și Aulay loveau sălbatic cu cuțitele, 
incercând să-i țină pe orci la distanță. Fură 
nevoiţi să dea înapoi când îi amenințară Jup și 
Breggin cu sabia. 

Coilla nu se dădu bătută. Strigă incă o dată. 
Omul începu s-o apese pe gât și avea de gând să 
i-l rupă. 

Haskeer fugi spre platformă. Un elf îi blocă 
drumul. Orcul ridică lancea și i-o înfipse în sto- 
mac, dar căzu din cauza efortului. Renunţă la 
armă, își luă avânt și sări pe platformă. Ateriză 
la câțiva metri de Coilla și Blaan. În capătul 

opus, Razatt-Kheage zbiera la gărzile lui de 
corp. Haskeer nu-l băgă în seamă. Fugi și îl păli 
pe Blaan în tâmpla cărnoasă. Zdrahonul scoase 
un răcnet, dar incasă încă un pumn, la fel de 
greu și în același loc. Îi dădu drumul Coillei şi 
se întoarse către orc. Cei doi se năpustiră unul 
asupra celuilalt. 

Coilla traversă platforma cu mult elan și se 
ciocni de cufăr. Îi forță capacul. Era plin de 
hangere, florete și iatagane. Puse mâna pe un 
paloș, apoi răsturnă cufărul și-l azvârli de pe 
platformă, îimprășuind armele. 

Grăbită cum era, nu sesizase că vor ateriza 
exact În spatele lui Aulay și Lekmann. Cei doi 
se întoarseră și căzură peste ele, străduindu-se să 
pună mâna pe-o sabie. Nu erau singurii. Patru 
sau cinci orci se îngrămădiră peste ei, nerăbdă- 
tori să schimbe cuțitele cu lame mai lungi. După 
câteva atacuri scurte cu pumnii Și picioarele, toți 
aveau din nou arme. 

Luptele corp la corp se transformară în ata- 
curi cu săbii. 

- Vanătorule de recompense! ţipă Stryke 
când se opri în faţa lui Lekmann. Apără-te! 

- Vino să-ți primeşti moartea, monstrule! 

Jup și soldaţii, care luptaseră până atunci 
cu oamenii, se retraseră și-și găsiră îndată alți 

adversari. Stryke și Lekmann luară poziție 
de atac. 

Omul voia să-l omoare pe orc repede. Îl asaltă 
spintecând aerul cu o viteză uluitoare. Stryke 
rămase pe poziție și pară fiecare lovitură. După 
șase blocaje, reuși să avanseze un pas, doi și trecu 
la ofensivă. Lekmann contră cu aceeași agilitate, 
căutând să-l împingă inapoi. 

Se luptau cu încrâncenare. Uitaseră de tot. 
Săbule se încrucișau într-un dans sacadat, metalic. 

Jup și-l luă potrivnic pe Aulay. Omul nu era 
un spadasin la fel de iscusit ca partenerul său, 
asta însemnând că se descurca, totuşi, bine. Dar 
se lăsa copleșit de furie și disperare. Nervii îi 
intunecară judecata și-i știrbiră măiestria. 

Piticul scăpă de o lovitură dată lateral, menită 
să-l decapiteze. Aulay se aplecă și reveni cu lama 
pe orizontală, ca o seceră, ca să-i spintece mărun- 
taiele. Jup sări în spate și o evită. Apoi se lansă 
din nou la atac. 

Toţi, orci și elfi deopotrivă, nu mai aveau alt- 
ceva în cap decât să ucidă. Spadele izbeau lănci, 
cuțitele străpungeau armuri, săbiile se încru- 
cişau într-un cor de zornăituri. Un răcan ridică 
o masă și-o izbi de spatele unui elf, care muri 
imediat străpuns de lama unui adversar. Un alt 
orc se trezi lipit de perete, pentru că izbise prea 

cu foc într-un braţ care-l atacase cu o măciucă. 
Se feri de lovitura următoare și ripostă grabnic. 

Pe platformă, Haskeer și Blaan se întreceau 
intr-o încăierare acerbă cu pumnii. Fiecare para 
lovitura celuilalt și dădea la rândul lui. Nici 
unul nu ceda. 

Blaan îi trase un pumn lui Haskeer în bărbie. 

- Mori! urlă omul din rărunchi. 

Impactul îl făcu pe Haskeer să se clatine, dar 
nu-l dobori. Răspunse cu un răcnet de nebun și 
cu un pumn atât de puternic, încât mâna i se 
afundă în burta dușmanului. Blaan se lăsă doar 
puțin pe spate. Nici unul nu era obișnuit ca ad- 
versarul să rămână în picioare după ce lovește 
prima oară. Faptul le exacerba mânia. 

Cu mâinile întinse, într-un elan surprin- 
zător pentru corpul său uriaș, Blaan se năpusti 
în față și-l cuprinse pe Haskeer cu brațele lui 
tari. Începură să se bată corp la corp, cu fețele 
încordate, cu mușchii gata să le plesnească 
sub piele. 

Coilla se gândi să-l atace pe negustorul de 
sclavi, dar avea o ţintă pe care de mult tânjea 
s-o răpună. Sări de pe platformă. Un elf ieși din 
măcelul general și o provocă. Îşi încrucișară 
săbiile. Elful încercă să compenseze lipsa de 
măiestrie cu o ploaie de lovituri. Jderița îl derută, 

iși mută centrul de greutate şi-l împunse în ochi. 
Garda se prăbuși urlând. 

Coilla se indreptă spre oameni. 

Lekmann și Stryke încă schimbau pumni. 
Nu asta o interesa pe jderiță. Ea îl voia pe Aulay. 

Acesta se lupta corp la corp cu Jup. Pe frunte 
le curgeau broboane de sudoare. 

- E-al meu! ţipă Coilla. 

Piticul înţelese. Se retrase, făcu o piruetă și se 
lansă asupra unui elf din apropiere. 

Coilla îi luă locul și-l fulgeră pe Aulay din 
priviri. 

- De când aştept, nemernic împuţit! scuipă 
ea insulta. 

- Îți sunt dator, târfă! 

Omul își atinse involuntar urechea bandajată 
cu degetul rănit. 

Săbule zornăiră și tremurară la impact. Coilla 
făcu în salt în lateral, căutând un prilej să-l stră- 
pungă. Aulay contră haotic, panicat. Expresia 
criminală din ochii jderiţei fu de ajuns să-l deter- 
mine să se apere cu toate puterile. Lovi sălbatic, 
nu destul de precis, dar mai ales imprevizibil. 

Coilla se lansa, condusă de ranchiună și ura 
nestăvilită pe vânătorii de recompense. Numai 
sângele va putea spăla răul pe care i-l făcuseră. 
Se năpusti asupra sabiei omului cu un singur 

ochi cu atâta frenezie, încât ar fi putut s-o rupă. 
Cu mari eforturi îi stăvili potrivnicul lovitu- 
rile. Poziţia lui ofensivă se transformă treptat 
într-una defensivă. 

Stryke descoperise că, deși părea că se des- 
face în bucăți, Lekmann mânuia spada ca un 
diavol. Duelul le impunea să facă apel la toată 
concentrarea și puterea de care erau în stare. 

Printre orci circula o vorbă veche: felul în 
care luptă dușmanul îi trădează felul în care 
gândește. Faptul că vânătorul de recompense 
apela întruna la trucuri și mișcări înșelătoare 
se potrivea de minune cu firea lui. Stryke îi răs- 
punse pe măsură, tot cu manevre mișelești, deși 
ar fi preferat de departe să-i ia viaţa printr-un 
atac cinstit. 

Se învârtiră în cerc, atent fiecare să profite 
de breșele din garda celuilalt, gata să omoare. 
Lekmann făcu o voltă și vru să-l lovească pe 
Stryke în cap. Jderul îi devie lovitura în lateral 
şi-i răspunse cu un atac la piept. Dansul lor 
mortal nu se mai termina. 

Razatt-Kheage își urla necontenit furia și 
frustrarea și tot dădea ordine, ba în limba lui, 
ba în cea universală. Se opri numai când un sol- 
dat îl atacă de jos la picioare. Negustorul de 
sclavi sări la timp. În loc de armă, smulse un sac 

de pânză voluminos și-l aruncă spre capul 
jderului. Rată și fu gata să-și piardă echilibrul. 
Răcanul tăie sacul. Monedele de argint - plata 
pentru vânătorii de recompense - se imprăști- 
ară în toate direcţiile. Orcii și elfii alunecară pe 
banii risipiţi. 

Zeci de monede se rostogoliră spre Stryke 
și Lekmann. Zdrobindu-le sub tălpi, cei doi 
incetiniră, dar nu se opriră din luptă. Amân- 
doi simțeau oboseala și se apropiau de clipa în 
care vigoarea avea să hotărască învingătorul. 
Nu că vreunul dintre ei ar fi lovit cu mai 
puţină convingere. 

Cu toate că amândoi erau robuști, Haskeer și 
Blaan se loveau de același obstacol. Orcul ştia că 
trebuie să pună iute capăt încăierării, cât nu-i 
scădeau forțele. El și omul se blocaseră în îmbră- 
țișare: mâinile lui Blaan i se făcură menghină la 
șale şi-i imobilizară un braţ. Inspirând adânc din 
izvorul de energie ascuns în trupul său, orcul își 
ridică încet braţul liber și-l pocni repetat pe om 
în cap. În același timp, îl apăsa cu celălalt. 

Pe faţa schimonosită a lui Blaan se citi încor- 
dare. Se lupta să-și înfrângă dușmanul. Haskeer 
mai avea nevoie de foarte puţin ajutor. ÎL găsi. 
Lovi cu bocancul piciorul lui Blaan, mai întâi 
cu călcâiul. Omul zbieră de durere. Sergenrul 

il călcă de mai multe ori. Respirând cu mare 
greutate, Blaan pierdu controlul și imbrățișarea 
se desfăcu. 

Omul se clătină și șchiopătă înapoi. Haskeer 
profită de distanța care-i separa și-i trase un 
picior zdravăn între picioare. Omul scoase un 
țipăt chinuit, pițigăiat. Orcul nu-l slăbi; îi cără 
pumni în bărbie, în stomac și iar în bărbie. Blaan 
căzu ca un stejar tăiat. Platforma se cutremură 
sub matahală. 

Haskeer trecu la atac cu picioarele, când cu 
stângul, când cu dreptul, țintind orice zonă sen- 
sibilă la care ajungea. Blaan întinse brusc brațul 
și-l apucă de un picior, îl trase și-l dobori. Fiecare 
încercă să se ridice primul. O făcură în același 
timp. Blaan micșoră distanţa dintre ei și, cu obra- 
zul enorm chinuit de o furie demonică, ridică 
pumnii stângaci. Însângerați și plini de vânătăi, 
cei doi trecură iar la bătaie. 

Coilla îl vlăguia pe Aulay. Lovea de sus, 
ataca de jos, obligându-l să sară și să se balanseze 
ca să se ferească. Dar omul parcă avea plumb în 
picioare; se scurgea energia din el. Jderița își 
dădu seama că nu mai rezistă mult. 

Umăr la umăr, Jup şi soldații răriseră rându- 
rile elfilor. Rămăseseră doar trei sau patru care 
se retrăgeau spre platformă. Când ajunseră cu 

spatele la ea, incercară un ultim atac disperat. 
Doi vrură să treacă printre orci care se apro- 
piau. Unul își lansă măciuca țepoasă într-un arc 
amplu. Doi orci se ghemuiră sub arma zbură- 
toare și-i spintecară pieptul. Jup îi făcu de pe- 
trecanie celuilalt, aruncându-i sabia din mână și 
străpungându-l în gât. 

Însă ceilalți doi elfi reușiseră, între timp, să 
sară pe platformă. De acolo începură să împartă 
pumni în capul jderilor, ca să nu vină după ei. 
Razatt-Kheage se adăposti în spatele lor, sco- 
țând urlete încurajatoare. 

Lekmann și Aulay, forţaţi să dea inapoi de 
adversarii imposibil de înfrânt, își dădură 
seama că jocul se sfârșise. 

— Ieși afară! ţipă Lekmann. 

Aulay nu aşteptă să i se spună de două ori. 
Se depărtă iute de Coilla, făcu o piruetă și o luă 
la sănătoasa. Lekmann lovi ultima oară cu sabia 
in direcția lui Stryke, apoi fugi și el. Căpitanul 
și caporalul orc se luară după ei. 

Aulay se împiedică și căzu. Când se ridică, 
Lekmann trecu în goană pe lângă el. Ajunse la 
platformă și nimeri între încăierarea dintre Has- 
keer și Blaan, la stânga, și cea dintre orci și elfi, 
la dreapta. Se cățără nestingherit pe platformă. 


258 


Ferindu-se de un orc singur care încerca să-l 
oprească, Aulay îl ajunse din urmă pe partenerul 
său. Lekmann întinse mâna și îl ridică. Se întoar- 
seră să pareze atacul lui Stryke și al Coillei, care 
nu întârziară să apară. Toţi oamenii și elfii 
rămași urcaseră deja pe platformă. Toți jderii se 
străduiau să se caţere pe ea. 

Toţi, în afară de Haskeer. Tot făcând schimb 
de pumni cu Blaan, uitase ce se întâmplă în jur. 
Omul însă își dădu seama că trebuie să se re- 
tragă. Lovind în continuare, se îndreptă treptat 
spre camarazii lui. 

Singură printre jderi, Coilla reuși să urce pe 
platformă. Porni după Aulay. 

- Nimic nu te poate opri, târfă? mârâi el. 

- Doar moartea ta. 

Omul șarjă. Jderiţa pară. Aulay intoarse sabia 
și avansă din nou. 

Coilla se inu tare. Cedând furiei, omul se 
năpusti asupra ei necontrolat, cu lovituri sălba- 
tice, imprecise, și-și neglijă apărarea. Rată, izbind 
la câțiva centimetri de capul jderiței. Coilla pro- 
fită imediat, se întoarse într-o parte și lovi cu 
toată puterea. 

Lama străpunse liberă carnea și osul brațului 
stâng al lui Aulay. Mâna căzu și pălmui scându- 
rile platformei. Sângele năvăli șuvoi din ciot. În 

agonie, cu faţa impietrită de șoc, Aulay începu 
să țipe. 

Coilla trase sabia în spate și vru să-l omoare. 

O pereche de mâini uriașe o apucară de mij- 
loc din spate. Blaan o aruncă de pe platformă 
ca pe-un fir de pai. Jderiţa ateriză cu o bufni- 
tură dedesubt. 

Lekmann îl trase pe Aulay, care plângea. 
Platforma se udă toată de sângele lui. 

Haskeer îl asaltă pe Blaan. Omul îi trase un 
cot în stomac. Jderul se îndoi de spate, cu res- 
pirația tăiată. Blaan alergă după camarazii lui și 
elfi. Se opri brusc și apucă tronul greu de lemn 
al lui Razatt-K heage. Haskeer era din nou pe pi- 
cioare și ataca. Omul ridică scaunul ca pe-o 
jucărie, îl roti și-l izbi cu el pe sergent. Impactul 
il trimise pe orc în partea cealaltă a platformei 
şi-l lipi de perete. 

Blaan cără scaunul la marginea podiumului 
și-l trânti peste orci. Jderii se risipiră, iar scaunul 
se sfărâmă pe podea. 

Profitând de confuzie, negustorul de sclavi 
iși conduse elfii și vânătorii de recompense la 
ușa din spate. Se strecurară pe ea înainte ca 
Stryke să strige și orcii să dea năvală după ei. 

Prea târziu. Uşa li se trânti în nas. Auziră 
cum cad zăvoarele pe partea cealaltă. Căpitanul 

și doi soldați o izbiră cu umerii de mai multe 
ori. Haskeer li se alătură cu puterile lui. Dar 
ușa nu cedă. 

- Lăsaţi-o baltă, zise Stryke printre gâfâituri. 

Frustrat, Haskeer o lovi cu pumnul. 

— Fir-ar să fie! 

Revenindu-și după căzătură, Coilla își întinse 
membrele dureroase și se duse lângă platformă, 
la ceilalți jderi. 

- O să-i omor pe ticăloșii ăștia, chiar dacă e 
ultimul lucru pe care am să-l fac, jură ea. 

- Atenţie! țipă Jup, impingând-o. 

O lance zbură pe lângă ea și se înfipse în 
perete. 

O aruncase un elf rămas în cameră, rănit și 
sângerând, dar în picioare. Acum amenința 
cu o sabie. 

Haskeer nu mai putu suporta. Sări de pe 
platformă și fugi la creatură. Elful îl atacă greșit. 
Jderul prinse sabia cu mâinile goale, o azvârli 
cât colo şi începu să-i care la pumni. Însă nu se 
mulțumi cu atât. ÎI apucă pe elf de ceafă și-l 
pocni cu capul de perete, o dată, încă o dată și 
incă o dată. 

Ceilalți se apropiară și se uitară cum trupul 
flasc se transformă în tocană. 

- Cred că-i mort, spuse Jup. 

- Ştiu, tâmpitule! se răsti Haskeer, trântind 
cu scârbă cadavrul. 

Stryke zâmbi. 

- Ne bucurăm că te-ai întors printre noi, 
sergent. 

Din spatele lor se auzi lemn pocnind sub tălpi. 

Un Supraveghetor, hidos la chip și de neoprit, 
pășea peste ce mai rămăsese din ușa de la stradă. 
Alții veneau după el. 

Coilla oftă. 

- Ce zi afurisită! 

- Nu încercaţi să le vorbiți, îi avertiză Stryke. 
Haideţi să trecem pe lângă ei. 

- Uşor de zis, greu de făcut, remarcă Jup, 
holbându-se la hibridul greoi. 

Jderii se dădură înapoi când Supravegheto- 
rul înaintă. Capul uriaș se răsuci lent, scrutând 
camera cu ochii animați de viaţă artificială. Doi 
semeni de-ai lui îl urmară unul după altul. 

Primul Supraveghetor ridică mâinile cu 
palmele în sus. Se auzi un declic. Din fantele 
palmelor țâşniră lame lucioase, lungi cam de 
cincisprezece centimetri și ascuţite ca secera 

morții. Ca la un semnal, ceilalți Supraveghetori 
îşi scoaseră şi ei armele. 

- Au! zise Jup. 

- Ne luptăm numai cât trebuie, preciză 
Stryke. Numai cât trebuie să ieșim de aici. 

— Asta ar putea însemna că o să ne luptăm 
până la ultima suflare, spuse Coilla, cu ochii la 
Supraveghetori. l-am văzut în acţiune. Sunt mai 
rapizi în mișcări decât par și nu știu ce-i mila. 

- Îți dai seama că au văzut armele Și Că se 
pregătesc să ne execute, nu? întrebă Jup. 

- Da, răspunse Stryke. Dar nu uitaţi că magia 
distrusă de oameni le slăbeşte puterile. 

- Halal alinare. 

Hibrizii se mișcară din nou. În direcția jderilor. 

-Nu putem face nimic? mârâi Haskeer 
nerăbdător. 

- Ba da, incuviinţă Stryke. O treabă simplă. 
leşim toți pe ușa aceea. 

- Acum? sări Coilla. 

Căpitanul îi studie pe Supraveghetorii care 
se apropiau. 

- Acum. 

Jderii țâșniră spre ușă, ocolind pe la stânga 
și pe la dreapta primului Supraveghetor. Cu 
o viteză uimitoare, braţele țâşniră orizontal, 

blocându-le calea. Ceilalți doi procedară la fel. 
Lumina se reflecta pe lame. Jderii se opriră. 

- Alte idei sclipitoare? întrebă Haskeer, pe 
un ton cam obraznic. 

Hibrizii veneau spre ei cu brațele întinse, de 
parcă mânau niște vaci. Ceata se retrăgea. 

- Nu cred că ar trebui să încercăm să trecem 
toți deodată, propuse Stryke. Dacă acţionăm 
câte unul, poate reacționează mai greu. 

- Dacă vrei să zici fiecare jder pentru sine, 
mormăi Haskeer, aș vrea s-o spui direct. 

- Noi doi trebuie să avem o mică discuţie, 
sergent. 

- Mai întâi trebuie să ieşim vii de aici, le 
aminti Coilla. 

Jup veni cu o idee. 

- De ce să nu-l atacăm pe ăsta toți deodată? 
Chiar de neinvins să fie? 

- Eu sunt de acord, mârâi Haskeer ridicând 
măciuca unui elf mort. 

- Aşa facem, hotărî Stryke. Dar, dacă nu ține 
treaba, nu stăm pe gânduri. Gata? Acum! 

Se năpustiră asupra primului Supraveghetor. 
Îl loviră cu săbiile, îl îimpunseră cu pumnalele, îl 
izbiră cu măciucile, rupseră lănci de el. Haskeer 
încercă să-i tragă câțiva bocanci. 

Hibridul stătea impasibil, stană de piatră, 
deloc afectat. 

Ceata se retrase și se regrupă. Supraveghetorii 
porniră din nou spre ea. 

- Nu mai avem unde să ne ferim, spuse Jup, 
privind în spate. Mai încercăm o dată? 

Stryke încuviință. 

- Daţi cu toată puterea. 

Asaltară din nou creatura. Iarăşi pocniră lănci, 
rupseră lame şi tociră cuțite. Și tot zadarnic. 

- Retragerea! strigă Stryke. 

Coilla mișcă scurt din cap spre platformă. 

- Sus, Stryke. Atât ne-a mai rămas. 

Haskeer râse batjocoritor. 

- Pun prinsoare că nu pot să urce... 

Se cățărară pe platformă şi se înghesuiră pe ea. 
Supraveghetorii se întoarseră și porniră după ei. 

- Acum ce facem? întrebă Coilla. 

- Hai să mai încercăm ușa aia o dată. 

O loviră cu măciucile, dar nu obținură nimic. 

- Cred că e blindată, zise Stryke. 

- Trebuie să ieşim din clădirea asta ime- 
diat, spuse Coilla, înainte să mai apară alți hi- 
brizi afurisiţi. 

Cei trei Supraveghetori ajunseră la platformă 
ȘI se opriră. 

- Vedeți? anunţă Haskeer arogant. Nu-s în 
stare să urce. 

Supraveghetorii își retraseră lamele în același 
timp. Mâinile li se adunară în pumni pe care-i 
ridicară deasupra capului. Apoi loviră platforma, 
zguduind-o cu forța unui cutremur. Pumnii 
izbiră a doua oară. Lemnul crăpă, săriră așchii. 
Platforma se înclină. Jderii se luptară să-și men- 
țină echilibrul. La a treia izbitură, podiumul cedă. 

Se prăbuşi cu un huruit apocaliptic. 

Scânduri, proptele şi jderi căzură într-un 
nor de praf. 

- Nu trebuie să se caţere, cap sec! urlă Jup. 

- Cred că ne-am întors de unde am plecat. 
Fiecare pentru el, bolborosi Coilla, ieșind dintre 
bucățile de lemn. 

- M-am săturat de pacostea asta de hibrizi! 
urlă Haskeer. 

Apucă o grindă și porni spre un Supraveghetor. 

- Nu! Treci înapoi! îi ordonă Stryke. 

Haskeer il ignoră. Bodogănind, se îndreptă 
spre hibridul cel mai apropiat. Îl izbi cu grinda 
peste piept. Lemnul se rupse. Hibridul nici nu 
se clătină. Ridică brusc braţul şi-i trase orcului 
un dos de palmă. Sergentul zbură prin aer și se 
ciocni de ceea ce mai rămăsese din platformă. 

Doi răcani îl ajutară să se ridice. Orcul înjură și 
le făcu semn să dispară. 

Căpitanului îi căzură ochii pe un obiect și îi 
veni o idee. 

- Calthmon, Breggin, Finje. Veniţi cu mine, 
vreau să încercăm ceva. 

Cât restul jderilor se jucau cu Supraveghetorii 
de-a șoarecele și pisica, Stryke merse cu răcanii în 
partea opusă a camerei. Lanţul adus de Haskeer 
zăcea pe podea. Stryke le explică planul. 

- E cam scurt pentru ce vrem noi, adăugă el, 
dar haideţi să facem o încercare. 

Finje şi Calthmon prinseră lanţul de un capăt, 
Breggin şi Stryke, de celălalt. Căpitanul hotărî 
că nu sunt destui și-i mai chemă pe Toche și 
pe Gant. 

Cu trei orci la fiecare capăt, se așezară în 
spatele unui Supraveghetor. Jderii ceilalți arun- 
cau în el cu așchii. Proiectilele ricoșau, fără nici 
un efect. La semnalul lui Stryke, grupul lui 
apucă bine de lanţ, apoi fugi. 

Lanţul încordat lovi Supraveghetorul în 
spatele picioarelor. Orcii nu se opriră; trăgeau 
ca marinarii de odgon. Nu se întâmplă nimic. 
Traseră mai cu forță. Supraveghetorul se clătină 
puţin și făcu un pas în față. Cu respiraţia în- 
tretăiată, jderii trăgeau intruna, cu mușchii 

incordați. Hibridul se balansă iar, de data asta 
mai tare. Încă un efort din partea orcilor. 

Supraveghetorul căzu pe podea cu o bubui- 
tură. 

Începu să dea sălbatic din mâini și din pi- 
cioare. Se zbătea, încercând să se ridice, scârțâind 
pe dalele de piatră. 

- Asta o să-i dea ticălosului de gândit, spuse 
Stryke. 

Ținură al doilea Supraveghetor, când îi dis- 
trase chiotul lui Haskeer. 

Lansându-se de pe platformă, sergentul ate- 
riză în spatele unui hibrid. Creatura se răsuci şi 
se scutură țeapănă, încercând să scape de el. 
Braţele îi erau prea rigide ca să ajungă la el, așa 
că își scoase lamele ca să-l lovească pe agresorul 
nevăzut. Acum primejdia era și mai mare pen- 
tru Haskeer, pentru că trebuia să se ferească şi 
de oţelul care îl căuta. 

Orcul îl prinse cu braţele de gât și-și propti pi- 
cioarele în șalele lui. Trăgând cu primele și îm- 
pingând cu celelalte, se clătina înainte şi înapoi. 
Supraveghetorul începu și el balansul. Încerca 
disperat să-l impungă pe călăul său. Haskeer evită 
O lamă ca prin urechile acului, dar impingea și 
trăgea cu toată puterea. Faptul că hibridul se de- 
plasa și ținea braţele sus veni în ajutorul orcului. 

Supraveghetorul se clătina ca un beţiv. În scurtă 
vreme își pierdu echilibrul. 

În timp ce cădea pe spate, Haskeer se des- 
prinse iute și sări intr-o parte, să nu fie zdrobit. 
Hibridul făcu podeaua să răsune. 

Stryke şi ceilalți veniră în fugă și năvăliră cu 
armele asupra creaturii. Trebuiră să joace puţin 
din picioare ca să nu-i taie lamele, dar hibridul 
nu mai avea precizie în mișcări. Li se alătură şi 
Haskeer, care smulse un ciomag de la un răcan și 
il lovi pe hibrid peste față. Nimeri un ochi, cră- 
pându-l. Încurajat, izbi din nou. Ochiul se făcu 
țăndări. Din gaură ţâșni cu presiune o coloană 
de fum verde. Când ajunse aproape de tavan, 
formă un norișor din care căzură picături ver- 
zui. Orcii îşi duseră mâna la gură și la nas din 
cauza mirosului de hazna. 

După exemplul lu: Haskeer, Stryke se aplecă 
și impunse cu sabia celălalt ochi. Și acesta se 
sfărâmă, eliberând același nor gazos. Hibridul 
se zbătu, lovind podeaua cu brațele și picioa- 
rele. Jderii se feriră de miros și se dădură înapoi. 

- Nu cred că am fi reuşit aşa ceva mai de 
mult, rosti Stryke. 

Ultimul Supraveghetor dispăruse de lângă 
ușă şi trecu la asaltul cetei. 

— Ieșiţi! urlă căpitanul către jderi. 

- Orcii nu se retrag! strigă Haskeer. 

Jup și Coilla îl auziră la timp. 

- De data asta, da, prostovanule! îl apos- 
trofă Jup. 

— Aşa cum fac neamurile tale, nu? 

— Mișcaţi-vd, amândoi, îi zori Coilla. Aveţi 
timp să vă certați mai târziu, ce dracu’! 

Jderii fugiră la ușă. 

Alţi patru Supraveghetori veneau din 
capătul deschis al aleii. Destul ca să le blocheze 
ieșirea. Hibridul din casă se îndrepta spre ușă. 

- Ăştia nu vor să se dea bătuți? comentă Jup. 

Stryke iși dădu seama că singura soluție era să 
sară peste zidul care bloca aleea. Era înalt și moale 
ca ghipsul. Îi puse pe doi jderi mai bine clădiți să 
le facă proptea din mâini şi să-i salte peste zid. 

Doi răcani se ridicară și se balansară pe margi- 
nea îngustă a zidului. Le spuseră celorlalți că din- 
colo e tot o alee, apoi coborâră ca să dea o mână 
de ajutor camaradului care venea după ei. Ostașii 
se cățărară pe rând şi săriră pe partea cealaltă. 
Din cauza staturii, Jup trebui săltat de două on 
de Haskeer - care bodogăni nemulțumit -, iar 
jderii de sus trebuiră să se întindă mult ca să-l 
apuce de mâini. 

Numai Coilla, Stryke, Breggin și Haskeer mai 
trebuiau să treacă în clipa când Supraveghetorul 

ieși din casă. Căpitanul și jderiţa ajunseră în 
vârful zidului. 

- Grăbiţi-vă! strigă Haskeer. 

El și Breggin rămaseră pe loc, cu brațele dea- 
supra capului. Mâini disperate le apucară și 
începură să tragă. Hibridul dădu să-l prindă pe 
Haskeer de picior. Orcul se scutură și se zbătu ne- 
bunește. Ceilalți patru hibrizi se apropiau greoi. 

Haskeer şi Breggin ajunseră, în sfârșit, pe zid. 
Jderii coborâră toți pe aleea învecinată. 

Jup se strâmbă: 

- Pfui, a fost cât pe ce! 

O parte din zidul pe care tocmai îl escalada- 
seră explodă. Tencuiala căzu și imprăștie nori 
de praf printre bufnituri. Un hibrid rupea ob- 
stacolul ca pe-o bucată de hârtie, cu trupul me- 
talic acoperit de un praf alb. Puțin mai departe, 
alt pumn sparse zidul. 

- Fugiţi! ordonă Stryke. Și ascundeți-vă ar- 
mele! Nu trebuie să atragem și mai mult atenția. 

Jderii ascunseră stângaci săbiile. Armele mai 
mari, ca lăncile şi măciucile, trebuiră aruncate. 
O luară la sănătoasa. 

Ajunseră pe străzile principale din cartier și 
O lăsară mai moale. Stryke îi împărți în trei ca 
să nu atragă atenţia. El rămase cu Coilla, Jup, 


Haskeer şi doi soldaţi. 

-Nu ştiu dacă Supraveghetorii comunică 
intre ei, şopti căpitanul. Dar, mai devreme sau 
mai târziu, O să afle toți și-o să pornească pe ur- 
mele noastre. 

- Deci ne recuperăm caii și armele și-o șter- 
gem de-aici, da? întrebă Jup. 

- Nu chiar. Trebuie să renunţăm la arme. 
Riscăm prea mult așteptând la intrare. Oricum, 
mai avem Câteva. 

- E un risc să recuperăm și caii, sugeră Coilla. 

— Pe care trebuie să ni-l asumăm. 

- Îmi trebuie şi mie unul, îşi aminti ea. N-o 
să avem destui. 

- O să cumpărăm. 

— Cu ce? 

- Cu cristal. Din fericire, e la fel de bun ca 
banii. O să scot câteva măsuri înainte de a merge 
la grajduri. Nu vreau să ne lăudăm cu cât avem. 

- Păcat de arme, se văită Haskeer. Aveam 
două care-mi plăceau foarte mult. 

— Şi eu, zise Jup. Dar a meritat, pentru că v-am 
adus pe tine și pe Coilla inapoi. 

Haskeer nu-și dădu seama dacă piticul e sar- 
castic, așa că nu-i răspunse. 

Străbătură neliniștiți drumul până la graj- 
duri, aproape de intrarea principală, pentru că 
nu aveau de unde ști ce-o să se întâmple. La un 

moment dat, doi hibrizi apărură în faţa lor. 
Stryke le făcu semn jderilor să rămână calmi și 
trecură pe lângă ei fără incidente. Se pare că 
Supraveghetorii nu comunicau la distanţă. 
Căpitanul își zise că era, poate, un alt efect de- 
zastruos al magiei vlăguite. 

Ajunseră la grajduri. Îşi luară caii și cum- 
părară încă unul fără să zăbovească prea mult 
sau să trezească suspiciuni. 

Înapoi pe stradă, Jup veni cu o propunere: 

- De ce nu rămânem separați în trei grupuri 
până ieşim? Nu atragem atenţia. 

— Stai, spuse Coilla. N-o să pară ciudat dacă 
primul grup iese fără să-și recupereze armele? 
Hibrizii ar putea să se lege de al doilea și de 
al treilea. 

- Poate o să-și închipuie că au venit fără. 

- Orc fără arme? Unde s-a mai văzut? 

- Coilla are dreptate. O să stăm impreună. Ne 
apropiem pe jos cât de mult se poate de poarta 
principală și apoi incălecăm și-o ştergem. 

- Tu ești șeful, cedă Jup. 

Văzură în față poarta principală când cel 
puțin șase Supraveghetori se indreptară în aceeaşi 
direcţie. În jurul lor se forma o gloată; lumea ştia 
că, dacă se adunau atâţia hibrizi la un loc, sigur 
urma un episod tragic. 

- După noi vin, oare? întrebă Jup. 

- Nu cred c-au ieșit să ia aer, sergent. 

Ceata era mai departe de ieșire decât ar fi 
vrut Stryke. Dar nu avea de ales. 

- Să-i dăm drumul! Încălecați! 

Jderii se supuseră degrabă, sub ochii căscați 
ai trecătorilor care-i arătau cu degetul. 

— Țâșniţi! 

Orcii dădură pinteni armăsarilor și galopară 
spre porţile deschise. Elfi, gremlini şi pitici se 
îimprăștiară amenințând cu pumnii și arun- 
când insulte. 

Galopul se transformă în şarjă. Stryke văzu 
cum, în față, un Supraveghetor inchide poarta. 
Era o treabă grea, chiar pentru o creatură înzes- 
trată cu atâta forță, și mergea cam încet. 

Jup şi Stryke ajunseră cei dintâi. Căpitanul 
riscă și opri calul. Se apropie fără prea mult 
zgomot de hibrid, îşi luă elan și-i trase un bocanc 
in cap. Lovind de sus și ajutat de armăsar, Stryke 
reuși să-l răstoarne pe Supraveghetor. Hibrizii 
care se ocupau de cei ce stăteau la coadă se răsu- 
ciră și porniră spre jder. Încă unul ieși dintr-o 
gheretă. Din palmele creaturilor șuierară lamele 
înfricoşătoare. 

Jup se oprise și el. 

- Fugi! îi spuse Stryke. 

Piticul goni cu armăsarul, risipind mulțimea 
care aştepta să intre. Îl însoțiră strigăte revoltate. 
Jderii trecură ca vântul prin poarta deschisă. 
Stryke își indemnă calul şi goni în urma lor. 
Ceata părăsi orașul Hecklowe. 


Nu încetiniră decât după ce lăsară orașul în 
urmă cu vreo şapte kilometri. În timp ce căutau 
drumul spre Drogan, își povestiră păţaniile prin 
care trecuseră de când se despărțiseră. Numai 
Haskeer nu avu ce istorisi. 

Relatând pățania cu vânătorii de recompense, 
Coilla se revoltă la felul în care fusese tratată. 

- N-o să uit niciodată, Stryke. Jur că-mi 
vor plăti cu vârf și îndesat scursorile alea de 
oameni. Cel mai cumplit a fost sentimentul 
de... neputinţă. Mai bine mă omor decât să mai 
trec prin așa ceva. Și știi ce-mi trecea întruna 
prin cap? 

- Nu, spune-mi. 

- Că așa e și viaţa noastră. A tuturor orcilor. 
De când ne naştem, suntem în slujba cuiva, tre- 
buie să fim devotați unei cauze pe care nu noi 
am ales-o și ne punem viaţa în joc. 

Jderii înțeleseră ce voia să spună Coilla. 

- O să schimbăm lucrurile. Măcar încercăm 
să le schimbăm. 

-Nu mai accept traiul ăsta nici de-o fi să 
mor, promise ea. 

Nu numai căpitanul dădu din cap aprobator. 

Jderița își indreptă atenția asupra lui Haskeer. 

- Încă nu ne-ai explicat de ce te-ai purtat așa, 
ii spuse ea tăios. 

- Nu-i uşor... incepu sergentul, apoi se opri. 

Stryke vorbi în locul lui. 

- Haskeer nu știe sigur ce s-a întâmplat. 
Nici unul dintre noi nu ştie. Îți povestesc 
totul pe drum. 

- E-adevărat, rosti Haskeer. Şi... imi pare rău. 

Nu era o expresie pe care s-o auzi des din 
gura sergentului. Coilla fu surprinsă. Dar, cum 
nu voia să-i primească scuzele până nu afla mai 
multe, nu-i răspunse. 

Stryke schimbă subiectul. Îi povesti despre 
intâlnirea cu Serapheim. Coilla îi relată și ea ce 
știa despre povestitor. 

- Ceva nu mi s-a părut în regulă cu el, 
zise jderiţa. 

- Ştiu ce vrei să spul. 

- Să-l socotim dușman sau prieten? Nu că 
sunt obișnuit să-i consider pe oameni prieteni. 

- Păi, trebuie să recunoaștem că ne-a ajutat 
să te găsim când ne-a trimis la Hecklowe. 

- Dar capcana cu casa? 

- Poate că n-a fost vina lui. La urma urmei, 
ne-a dus la locul potrivit, nu? 

- Cel mai adânc mister, rosti Jup, e cum 
reușește să dispară de fiecare dată. Mai ales în 
clădirea negustorului de sclavi. Nu pricep, zău. 

- N-a intrat în casă, preciză Coilla. 

- Păi, e clar, găsi Stryke o explicație. A sărit 
peste zid, cum am făcut și noi. 

Nu se convinse nici pe el, darămite pe ceilalți. 

- Și cum de supraviețuiește? insistă Coilla. 
Dacă chiar bate ţara în lung și-n lat fără arme, 
vreau să zic. Trăim vremuri în care nici orcii 
înarmați nu sunt scutiți de primejdie. 

- Poate că e nebun, sugeră Jup. Mulţi dintre 
cei cu mintea dusă se bucură de favorurile zeilor. 

Stryke oftă. 

- Nu cred că are rost să ne facem griji. Ori- 
cine ar fi, e posibil să nu-l mai vedem niciodată. 


Întrunirea strategică se ținu, ca de obicei, în 
peșteră. Era un spațiu mai mult natural decât 
ingrijit și apa curgea în voie peste tot. 

Erau prezenți comandanții militari ai lui 
Adpar și cei din Sfatul Bătrânilor. Regina îi dis- 
prețuia pe toți, mai ales pe cei din urmă, pe care 
ii considera senili. Dar trebuia să recunoască față 
de ea însăși că până și un conducător absolut are 

nevoie de ajutor la mânuirea supușilor. Cu toate 
acestea, nu vedea nici un motiv să-și mascheze 
desconsiderarea. 

Se făcu liniște când începu să vorbească. 

- Mai avem puțin și îi vom zdrobi pe merzi 
până la unul, anunță ea. Mai sunt de curățat 
numai două sau trei cuiburi de viermi. Porun- 
cesc... se opri și se corectă, de dragul politicii 
nyadde supărătoare. Vreau să terminăm cu ele 
înainte de sfârşitul verii. Sau cum s-o fi numind 
anotimpul de acum. Nu trebuie să vă mai spun 
că adevăratul frig al iernii înseamnă o întârziere 
de un an. Acest lucru este de neîngăduit. Îi dă 
inamicului posibilitatea să se regrupeze, să... se 
înmulțească. O expresie de dezgust îi apăru pe 
faţă. Are cineva ceva de obiectat? 

Tonul ei nu era menit să invite la proteste. 
Scrută chipurile sumbre și, majoritatea, supuse. 
Un comandant de roi mai îndrăzneţ decât se 
cuvenea ridică degetele palmate. 

- Ce este? întrebă regina arogantă. 

- Dacă nu vă supăraţi, Maiestate, vorbi ofițe- 
rul cu glas timorat, avem greutăţi la organizare. 
Restul coloniilor de merzi sunt cel mai greu de 
atacat și sigur sunt mai bine apărate, acum că 
merzii nu se mai indoiesc de intenţiile noastre. 

- Unde vrei să ajungi? 

- Vom avea victime în rândurile noastre. 

- Repet: unde vrei să ajungi? 

- Maiestate, noi... 

- Crezi că-mi pasă că vom pierde niște vieți? 
Multe vieți? Ținutul e mult mai important de- 
cât un individ, așa cum roiul e mai important 
decât un membru al lui. Tu, comandante, ai face 
bine să... 

Adpar se opri brusc. Duse mâna la cap și 
se clătină. 

- Maiestate? o strigă un servitor din apropiere. 

Durerea îi ardea trupul. Parcă inima îi 
pompa foc şi-i pârjolea venele. 

- Maiestate, vă simţiți bine? repetă supusul. 

Agonia îi sfâșia pieptul. Crezu că leșină. 
Gândul că se va arăta slabă în faţa supușilor o 
mai întări. 

Închisese ochii fără să vrea. Câţiva slujitori 
și comandanţi plutiră deasupra ei. 

- Vreţi să chemăm vracii, Maiestate? întrebă 
unul dintre ei, săritor. 

- Vracii? Dar ce-mi trebuie mie vraci? Credeţi 
că e nevoie să mă cerceteze? 

- Ăăă, nu, Maiestate, răspunse supusul spe- 
riat. Nu, dacă așa spuneți dumneavoastră... 

- Dacă așa spun eu? Obrăznicia ta a pus capăt 
acestei întâlniri. 

Trebuia neapărat să scape de slujitori, dar nu 
voia ca ei să ghicească adevărul mascat de scu- 
zele ei jalnice. 

- Mă retrag în odaia mea. O să discutăm ches- 
tiuni militare mai târziu. 

Toţi se înclinară când regina părăsi peştera. 
Nimeni nu îndrăzni să-și ofere ajutorul. Schim- 
bară priviri alarmate după ce ea alunecă în tu- 
nelul ce ducea spre lăcașurile ei. 

Rămasă singură, incepu să tragă aer în piept. 
Se aplecă în față, duse mâinile căuș în apă și se 
stropi pe obraji. Durerea se inteți. O fulgeră din 
stomac până în gât. Adpar scuipă sânge. 

Simţi frica pentru prima oară în viaţa ei. 

Când zări copacii de la marginea Golfului 
Calyparr, Alfray știu că se apropiase destul de 
Drogan cu ceata. Nu mai aveau decât vreo două 
ceasuri de mers. 

Vremea devenise tot mai schimbătoare. Faţă 
de ziua anterioară, de exemplu, azi era senin și 
mult mai cald. Mulți bănuiau că magia, când 
slabă, când puternică, producea zone de vreme 
bună și zone de vreme rea. Caporalul putea să 

jure că acesta era adevărul. Timpul frumos avea 
însă un dezavantaj: zânele ieșiseră la plimbare. Îi 
scoteau din sărite pe jderii care le pocneau, deși 
unii preferau să le muște. 

Alfray și Kestix discutau despre meritele 
altor cete de războinici și locul lor în ierarhia 
din mintea fiecărui orc. Își întrerupseră con- 
versația când deslușiră două puncte în mișcare 
la orizont: erau doi călăreți care veneau dinspre 
est. În curând se văzură foarte bine. 

- Sunt orci, domnule caporal, spuse Kestix. 

Jad şi Hystykk. Când ajunseră, Alfray era 
deja alarmat. 

- Ce s-a întâmplat? Unde sunt ceilalți? 

- Stai liniștit, domnule caporal. Nu s-a 
întâmplat nimic, îl asigură Hystykk. Vin și cei- 
lalți. Aducem vești. 


Cum era o zi plăcută, Jennesta hotări să-l in- 
timideze pe general în aer liber. 

Se aflau într-o curte a palatului, lângă unul 
dintre zidurile masive. Nu aveai unde să stai 
Jos. În afară de un butoi larg, cu apă, din care se 
alimentau jgheaburile cailor, nimic nu învese- 
lea atmosfera posomorâtă. 

Mersadion se foia în umbra zidului. Regina 
stătea în fața lui, la zece pași. După câte se 

intâmplaseră, generalul își zise că nu-i de bine 
dacă ea stă În soare. 

Jennesta se lăsă pradă unei crize de nervi și-l 
mustră pentru nepriceperea sa vădită. 

— ...§i tot n-ai nici O veste de la mizerabilii ăia 
de vânători de recompense sau de la nenumăraţii 
spioni pe care i-ai trimis la treabă pe banii din 
cuferele mele. 

- Nu, doamnă. Îmi pare rău, doamnă. 

- Și acum, când îți spun că vreau să iau parte 
la căutare eu însămi și îți cer să-mi aduni o mică 
armată, ce faci? Îmi vii cu scuze. 

- Nu neapărat scuze, doamnă, cu tot respec- 
tul. Dar zece mii de ostași nu înseamnă deloc o 
mică armată ŞI... 

- Vrei să zici că nu am nici măcar atâția 
adepți și orci angajați? Îl sfredeli din priviri. 
Vrei să zici că nu sunt atât de populară printre 
răcani, încât să aduni zece mii de ostași gata să 
moară pentru cauza mea? 

— Bineînţeles că nu, Maiestate! Nu e o vorba 
de loialitate, ci de organizare. Putem aduna ar- 
mata pe care o doriţi, dar nu atât de repede pre- 
cum vreţi. La urma urmei, în clipa de față 
suntem răsfirați pe mai multe fronturi și... 

Mersadion renunță să se apere când văzu ce 
face regina. 

Jennesta murmura şi țesea o vrajă cu mâinile. 
Făcu palmele căuș și le ținu la câțiva centimetri 
distanță una de alta. Sub ochii generalului amețit 
de vrajă, între palmele reginei se formă un mic 
nor rotitor. Semăna cu un ciclon în miniatură. 
Jennesta se uita fix la el. Dâre galbene și albe spin- 
tecară ca fulgerul ceața de nepătruns. Norișorul, 
tot învârtindu-se și sclipind, dobândi treptat o 
formă perfect rotundă, de dimensiunea unui măr. 

Începu să strălucească. În scurtă vreme lumină 
mai intens decât o lampă și nu te mai puteai uita 
la el. Dar era atât de frumos, încât Mersadion 
nu fu în stare să-și întoarcă privirile. Atunci își 
aminti de vraja făcută de regină pe câmpul de 
luptă nu cu mult timp în urmă. Începuse tot așa 
ȘI se terminase cu nenumărați dușmani orbiți, 
numai buni de măcelărit. Un fior îi străbătu șira 
spinării. Înălță în gând o rugăciune către zei, im- 
plorându-le ajutorul. 

Jennesta lăsă o mână jos și îndreptă palma 
celeilalte, astfel că sfera orbitoare țopăi deasu- 
pra ei. Lui Mersadion nu-i dispăru teama, dar 
rămase cu privirile ațintite. Regina ridică încet 
mâna până când sfera îi ajunse la nivelul feței. 
Apoi își umflă obrajii şi, cu un dram de coche- 
tărie, suflă. Foarte ușor, așa cum suflă o fecioară 
intr-o păpădie. 

Sfera, sclipitoare ca un soare miniatural, se 
indepărtă de palmă spre Mersadion. Generalul se 
crispă. Când ajunse aproape de el, urmând miș- 
cările făcute de Jennesta cu mâna, sări în lateral și 
se iîndreptă spre zid. Mersadion văzu cum se 
loveşte de cărămidă. 

Urmară o explozie de lumină și o bubuitură 
de tunet. Mersadion se clătină, iar haina reginei 
flutură. 

Generalul ţipă. 

În zid rămase o urmă neagră. Mirosea a sulf. 

Mersadion se uită la regină cu gura căscată. 
O altă sferă plutea deasupra palmei sale. 

- Ce spuneai? îl întrebă ea, parcă așteptând o 
recapitulare a faptelor. Că nu vrei să execuţi un 
ordin clar, nu? 

- Sunt mai mult decât dornic să vă îndepli- 
nesc ordinele, doamnă, bâigui el. Însă e vorba 
de numărul... 

De data asta, Jennesta lovi sfera şi o expedie 
cu viteză mai mare. Obiectul izbi peretele și 
bubui la câțiva centimetri deasupra generalului. 
Acesta tresări și se trezi cu bucăți de piatră și 
fărâmături de tencuială pe cap. 

- Îmi oferi iarăși scuze, generale, îl mustră 
Jennesta, când eu nu vreau decât soluții. 

Ca să-i ușureze munca, o altă sferă apăru vi- 
brând în palma reginei. Jennesta râse ca o fetiță 
şi-o azvârli ca pe-o jucărie. 

Sfera zbură spre Mersadion, care avu im- 
presia că o să-l nimerească. Dar își schimbă fin 
direcția şi, când generalul se făcu una cu zidul, 
trecu pe lângă el și se lovi de butoiul cu apă. 

N-a fost o ciocnire adevărată. Sfera atinse 
lemnul și fu imediat absorbită de el. Apa începu 
să bulbucească. Deasupra butoiului şi dintre 
cercurile lui metalice țâșniră aburi. 

Zguduit, Mersadion ridică privirea spre Jen- 
nesta. Nu mai văzu altă sferă, așa că incepu să 
vorbească repede: 

- Desigur, Maiestate, orice doriți se poate în- 
deplini, și încă imediat. Sunt sigur că vom depăși 
obstacolele neinsemnate și vom strânge armata. 

- Bine, generale. Ştiam eu că-ţi vei recăpăta 
judecata. 

Odată intenţia ei demonstrată, bătu din 
palme ca să le curețe de praf. Parcă aplauda. 

- Încă un lucru, adăugă ea. 

Mersadion se crispă din nou. 

- Maiestate? 

- E vorba de disciplină. Trebuie să afli că 
Stryke ăla și ceata lui de războinici încep să fie 
priviți ca niște eroi de o parte a armatei noastre. 

- Din nefericire, este adevărat, Maiestate. 
Dar nu este un fenomen foarte răspândit. 

— Atunci ai grijă să nu se răspândească. Dacă 
prinde rădăcini, incepe să pută. Ce măsuri iei 
impotriva lui? 

- Am făcut cunoscut tuturor versiunea dum- 
neavoastră... ăăă... adevărul, adică jderii au deve- 
nit proscriși. Ostașii de rang inferior care sunt 
prinşi că-i apără pe renegaţi sunt imediat biciuiți. 

- Aplică măsura la toate rangurile și pe- 
depseşte-i și dacă amintesc doar de Stryke și de 
ceata lui. Vreau ca numele lor să poarte pecetea 
morții. lar biciul e o pedeapsă prea blândă. 
Preţul pentru încălcarea poruncii ar trebui să 
fie moartea. Arde câțiva agitatori şi vei vedea că 
revolta se va stinge imediat. 

- Da, doamnă. 

Orice îndoieli ar fi avut în legătură cu rezul- 
tatele unei asemenea strategii, Mersadion avu 
ințelepciunea să le păstreze pentru el. 

— Fii atent la amănunte, Mersadion. Datorită 
lor merge treaba în ținut. 

- Ah, secretul succesului dumneavoastră, 
doamnă, o flată el pe regină, vrând să-i intre 
în graţii. 

- Nu, generale. Secretul reușitei mele e 
răutatea. 


286 


Aproape două zile, Stryke, Coilla, Haskeer, 
Jup și răcanii călătoriră fără peripeții. Făcură 
numai popasurile necesare, ca să câștige timp. 

În după-amiaza celei de-a doua zile îi dobori 
oboseala. Dar deslușiră un rând de copaci care 
mărgineau golful și, în depărtare, spre dreapta, 
Pădurea Drogan. 

Odată cu lăsarea serii, santinelele din spatele 
coloanei văzură patru călăreţi venind către ei 
dinspre est. Nu aveau unde să se ascundă pe o rază 
de câțiva kilometri și era logic să presupună că 
musafirii nepoftiți nu făceau parte dintr-un grup. 

- Ne pasc iar necazurile? se întrebă Jup. 

- Dacă ne pasc, cred că putem dobori patru, 
nu? spuse Stryke. Porunci coloanei să meargă 
cu Caii la trap. 

- Sunt orci, spuse Haskeer după câteva minute. 

Stryke îi cercetă și el atent pe călăreți. 

- Ai dreptate. 

- Nu inseamnă că sunt neapărat prieteni, 
avertiză Coilla. 

- Nu. Dar, cum am zis, sunt numai patru. 

Călăreții ajunseră, într-un sfârșit, ceata. Cel 
din faţă desfăcu armele în semn de salut. 

- Bun găsit! 

- Bun găsit, răspunse Stryke prudent. Ce 
treabă aveţi? 

Orcul se holbă la el. 

- Dumneavoastră sunteţi, nu-i așa? 

- Ce? 

- Stryke. Nu ne-am cunoscut niciodată, dom- 
nule căpitan, dar eu v-am văzut o dată sau de 
două ori. Se uită la ceilalți. Aceștia sunt jderii? 

- Da, sunt Stryke. Cine eşti și ce vrei? 

- Caporal Trispeer, domnule căpitan. Ostașii 
Pravod, Kaed şi Rellep. 

- Sunteţi cu o ceată? 

- Nu. Am luptat în infanteria reginei Jennesta. 

- Unde? interveni Jup. 

- Am... plecat. 

- Nimeni nu pleacă din serviciul Jennestei 
decât cu picioarele înainte, spuse Coilla. Sau a 
inceput să vă pensioneze? 

- Am dezertat, caporal. Ca voi. 

— De ce? vru să știe Stryke. 

- Mă surprinde întrebarea, domnule căpitan. 
Pur şi simplu ne-am săturat de Jennesta. De 
nedreptăţile, de cruzimile ei. Orcii luptă, știți 
bine, și o fac fără să crâcnească. Dar ea a depășit 
orice limită. 

Ostașul pe nume Kaed adăugă: 

- Mulți dintre noi nu mai vor să lupte nici 
de partea oamenilor, dacă nu vă supăraţi, dom- 
nule căpitan. 

-Şi nu suntem Singurii nemulțumiți, con- 
tinuă Trispeer. Nu suntem foarte mulți, dar cred 
că o să ne înmulțim. 

- Ne căuta întrebă Jup. 

- Nu, domnule sergent. Adică, nu chiar. 
Odată ce am dezertat, am sperat să vă găsim, dar 
n-am știut pe unde să căutăm. Tocmai venim de 
la Hecklowe. Am auzit de tărăboiul de acolo și 
ne-am zis că voi trebuie să-l fi făcut. Ne-a zis ci- 
neva că ați luat-o spre vest, așa că... 

- De ce zici că ați sperat să ne găsiți? în- 
trebă Stryke. 

- Jderii au fost declarați proscriși. S-a pus o 
recompensă pe capetele voastre. Una mare. 

- Ştim. 

- Toată lumea, incepând cu Jennesta, vă vor- 
beşte de rău. Zice că sunteți hoți de drumul mare, 
că vă omorâți semenii și că ați furat nu ştiu ce co- 
moară care aparține reginei. 

Stryke se întunecă la față. 

- Nu mă mir. Ce urmărești? 

- Păi, unii dintre noi şi-au zis că nu li se 
spune adevărul. Întotdeauna v-aţi bucurat de o 
reputaţie bună, domnule căpitan, și noi știm 
cum obișnuiesc să mintă regina și lacheii ei de- 
spre cei căzuți în dizgrație. 

- Că suntem crezuți, că nu suntem, spuse 
Coilla, astea sunt numai minciuni. 

- Știu. 

Se intoarse spre tovarășii lui. Cei trei răcani 
aprobară înclinând din cap și zâmbind. 

— Așa că ne-am zis că poate aveţi nevoie de noi. 

Stryke rămase nedumerit. 

- Cum adică? Pentru ce? 

- Ne-am gândit că precis strângeţi o armată, o 
oaste de orci dezertori, ca noi. Poate ca să luptaţi 
impotriva Jennestei. Poate ca să Întemeiați o 
țară. Vrem să ne alăturăm vouă. 

Stryke le scrută chipurile pline de speranţă. 
Oftă. 

- N-am pornit o cruciadă, caporal, și în nici 
un caz nu caut recruți. N-am intenţionat să por- 
nim pe calea pe care am pornit și acum suntem 
nevoiți să ne descurcăm cum știm mai bine. 

Trispeer se întristă. 

- Dar, domnule căpitan... 

- E destul de greu să port răspunderea 
pentru viaţa și bunurile membrilor din ceata 
mea. Nu vreau o povară în plus. Va trebui să vă 
găsiți propriul drum, adăugă Stryke, pe un ton 
mai blând. 

Caporalul se arătă dezamăgit. Toți cei patru 
călăreți erau decepţionaţi. 

- Adică nu vă opunețţi Jennestei? Nu vreți să 
sprijiniți cauza tuturor orcilor înrobiți? 

- Ne opunem, dar în felul nostru. Altcineva 
trebuie să sprijine cauza. N-ai căutat în locul 
potrivit. Îmi pare rău. 

Trispeer schimbă tactica și trecu la filozofat. 

- Mi-am zis eu că e prea frumos să fie ade- 
vărat. Dar oastea vorbește foarte frumos despre 
jderi și căpitanul lor. Ma: sunt și alții de aceeași 
părere cu noi și vor să vi se alăture. 

- O să le spun ce v-am spus și vouă. 

- Atunci va trebui să facem altceva. 

- Și anume ce? interveni Haskeer. 

— Să ne ducem în pădurea de la Stânca Neagră. 

— Și să deveniți tâlhari? presupuse Coilla. 

- Ce altceva să facem? zise Trispeer rușinat. 
Am putea fi mercenari, dar nici unul dintre noi 
nu e încântat de idee. 

- Orci, și să ajungem în halul ăsta... medită 
Coilla. Ticăloșii de oameni! 

Caporalul zâmbi. 

- Pe ei am pus ochii. Orcii trebuie și ei să 
mănânce. 

- Dacă asta veţi hotări, nu vă apropiaţi prea 
mult de Stânca Neagră, îi sfătui Stryke. Sunt 
cobolzi pe acolo și, cum tocmai ne-am ciocnit 
cu ei, nu prea îi simpatizează pe orci. 

- O să ținem minte. Poate că nici nu mergem 
la Stânca Neagră, poate devenim mercenari și 
luptăm împotriva oamenilor numai așa, ca să 
avem ce face. Mai vedem noi. 

- Aveţi nevoie de ceva? întrebă Haskeer. Nu 
că noi avem foarte multă mâncare sau apă, dar... 

- Nu, domnule sergent, mulţumim. Ne 
descurcăm. 

- Poate gustaţi din ăsta, zise Stryke. 

Scormoni în săculețul cu cristal. Cu mâna 
cealaltă bătu în vestă, apoi scoase dintr-un bu- 
zunar hârtia prin care jderii erau declarați pro- 
scrişi. Nu avea altceva mai bun la îndemână. 
I se păru foarte potrivită. Făcu din ea un cornet 
Și turnă o cantitate frumoasă de drog pe care i-o 
dădu caporalului. 

- Mulţumesc, domnule căpitan, sunteţi foarte 
generos. Vă rămân recunoscător. Trispeer scli- 
pea de emoție. Știţi zicala: „E mai ușor să ai ce 
fuma, dar să n-ai ce cheltui, decât să ai ce cheltui, 
dar să n-ai ce fuma.“ 

- Bucuraţi-vă de el. Dar cu înţelepciune. Pen- 
tru noi a fost o binecuvântare cu două tăișuri. 

Trispeer se miră, dar nu spuse nimic. Stryke 
se întinse și îi strânse mâna. 

- Trebuie să plecăm la Drogan. Noroc! 

- Noroc! Zeii să fie cu voi în tot ce faceţi. 
Păziți-vă spatele. 

Trispeer și ostașii salutară, întoarseră caii ȘI 
porniră la galop în direcția din care veniseră. 
Urmărindu-i cum se depărtează, Coilla spuse: 

- Mi s-au părut niște orci de treabă. 

- Şi mie, zise Jup. Păcat că nu-i putem primi 
printre noi. Nu ne-ar fi stricat niște braţe în plus. 

Stryke puse punct discuţiei categoric. 

- Nu. Am zis, duc deja in spate o povară 
suficientă. 

- Dacă ce-au spus despre tine e adevărat, 
medită Coilla, ai putea fi cel care să regrupeze 
forțele şi... 

- Nu vreau să regrupez nici o forță. 

Jup zâmbi larg și declamă patetic: 

- Mesia Stryke! 

Căpitanul îi aruncă o căutătură urâtă. 


Se întunecase când ajunseră la locul de 
întâlnire. 

Stryke işi dori să fi stabilit un loc precis, 
dar nu ar fi avut cum, pentru că nici unul dintre 
ei nu cunoștea zona prea bine. Așa că trebuiră 
să meargă de-a lungul șirului de copaci de la 
marginea golfului, pe întuneric, în căutarea 
camarazilor. 

Ca întotdeauna, Haskeer fu cel dintâi care 
se plânse: 

- Ne pierdem vremea. De ce nu așteptăm 
până dimineață? 

De data asta, Coilla înclină să-i dea dreptate. 

- Nu zici rău. Ne lipsește lumina. 

- Am ajuns cu întârziere, spuse Stryke. Măcar 
atât să facem, să-i căutăm. Mai încercăm un ceas. 
Dar cred că ne-ar fi mai ușor pe jos. 

Haskeer avu un nou motiv să bombăne. 

Mergând în fața cailor, jderii trecură pe 
lângă tufișurile crescute lângă arbori. 

- Poate că n-au ajuns, presupuse Haskeer. 

- Ce vrei să spui? întrebă Jup. 

- E numai o jumătate de ceată. Cine știe cei 
s-o fi întâmplat. 

- Și noi alcătuim doar o jumătate de ceată, îi 
aminti Stryke, şi am ajuns. 

- Poate că s-au dus la Drogan să trateze cu 
centaurii, sugeră Coilla. 

- O să vedem. Acum tăceți. E posibil să fie 
prieteni prin preajmă, dar și dușmani. 

Avansară alene în tăcere încă zece minute, 
când auziră tufele foşnind. Săbiile fură scoase 
în linişte. Două siluete ieşiră dintre frunze. 

- Eldo! Noskaa! exclamă Coilla. 

Alfray veni în faţă încântat și strânse brațul 
Coillei. 

- Mă bucur să te văd, caporal! Stryke, Jup! 

- Îs şi io pe-aici, bubui Haskeer. 

Alfray se încruntă la el. 

- Da, bine, ai de dat niște explicații. 

- Şi le va da, promise Stryke. Nu vă luați de 
el. Cum a fost drumul până aici? Ce se întâmplă? 
Aţi făcut vreun progres? 

- Ho! Alfray zâmbi larg. Drumul a fost bun, 
n-am pățit mai nimic. Nu s-a întâmplat nimic. 

- Păi, noi avem o groază de povestit, zise Jup. 

- Haideţi, mâncaţi și odihniți-vă. Părețu flă- 
mânzi şi obosiţi. 

Ceata se reuni. Răcanii se salutară voioși. Se 
bătură pe spate, se imbrățișară ca războinicii, 
râseră și pălăvrăgiră. Împărțiră mâncare şi bău- 
tură Și se răsfățară cu un foc ca să mai alunge fri- 
gul. În jurul flăcărilor, făcură schimb de noutăți. 

În cele din urmă, discutară despre centauri. 

- N-am văzut nici picior de ei, raportă Alfray. 
Dar, nu uitaţi, nu ne-am aventurat prea mult în 
pădure. Am zis că e mai bine să-ţi ascult sfatul și 
să stăm la pândă. 

- Ai procedat bine, îl aprobă Stryke. 

- Cum e mai indicat să procedăm? 

- Să ne apropiem de ei pașnic. Nu avem nein- 
țelegeri cu centaurii. Oricum, sunt mai mulți 
decât noi și am intrat pe teritoriul lor. 

- Mi se pare logic. Dar să ţineţi seama că, 
deși se urnesc greu la luptă, când o fac, sunt 
dușmani neiertători. 

- De-asta o să intrăm cu steagul armistițiului 
şi o să le propunem un schimb. 

- Şi dacă nu acceptă? întrebă Haskeer. 

- Atunci o să ne gândim la alte soluții. Dacă 
asta înseamnă luptă, păi, pentru asta suntem pre- 
gătiți. Mai întâi diplomaţia. Se uită cu subințeles 
la Haskeer. Și nu voi îngădui nici unui jder să nu 
respecte regulile. Ne luptăm numai dacă spun eu 
sau dacă suntem atacați pe neașteptate. 

Cu excepția lui Haskeer, care nu spuse nimic, 
toată lumea îl aprobă pe căpitan. 

Alfray întinse mâinile spre focul trist. Ca toată 
lumea, scotea aburi din gură. 

- Nu se mai moaie frigul, se plânse el. 

Stryke își strânse vesta în jurul corpului. 

- Ne-ar prinde bine ceva mai gros decât 
uniformele. 

- Am văzut o turmă de lembari azi-dimineață. 
Mă gândeam să vânăm câțiva pentru blană. E 
plin de ei pe-aici, așa că putem să sacrificăm câţiva 
fără să provocăm stricăciuni prea mari. 

- Bună idee. Am avea și carne proaspătă. Dar 
nu-i înțelept să mergi prin pădure la ora asta din 
noapte; s-ar putea crede că vrem să atacăm. Hai 
să ne sculăm de dimineaţă, să vânăm și apoi să 
mergem la Drogan. 


Se treziră la prima geană de lumină. 

Stryke hotări să conducă vânătoarea chiar 
el. Jup și Haskeer veniră și ei, voluntari. Îi 
aleseră pe Zoda, Hystykk, Gleadeg, Vobe, 
Bhose și Orbon. O trupă numai bună, împăr- 
țită în două - nu speriau prada și avea cine să 
care vânatul. 

Nu puteau lua armăsarii, din păcate. Lem- 
barii aveau puterea nefirească de a-i simţi de la 
distanţă, pe lângă faptul că nu suportau caii. 
Dacă voiai să pui un lembar pe fugă, nu trebuia 
decât să te apropii de el călare. Jderii trebuiau 
să vâneze pe jos. 

Chiar înainte de plecare, Alfray îl luă pe 
Stryke la o parte. 

- Cred că ar trebui să laşi stelele la mine. 

Stryke fu luat prin surprindere. 

- De ce? 

- Cu cât avem mai multe, cu atât sunt mai 
prețioase. Dacă se întâmplă ceva la vânătoare și 
se pierd? La drept vorbind, la fel ar trebui să 

procedăm și cu cristalul, adică să-l impărțim între 
ofițeri. Cu excepţia lui Haskeer, bineînțeles. 

- Păi... 

- Crezi că o să fac şi eu ca Haskeer și o să 
fug cu stelele? Cu două treimi din ceată în 
jurul meu? 

- Nu că n-aş avea încredere în tine, dragul 
meu prieten, ştii bine că am. Dar m-am gân- 
dit la ce i s-ar fi putut întâmpla lui Haskeer. 
M-am gândit o grămadă. Dacă a fost vrăjit să 
se poarte așa? 

- Vrăjit de Jennesta, vrei să spui? 

— Pe ea o bănuiesc. 

— Atunci ce-ar opri-o să te vrăjească și pe tine? 
Dacă a fost de vină una dintre vrăjile ei, ăsta e un 
argument să le lași aici, nu? Pentru că primul 
lucru pe care l-aș face ar fi să ordon celorlalți să 
nu mă scape din ochi. Și dacă aș incepe să mă 
port ciudat, m-ar lega. Sau m-ar omori. 

Stryke ştia că Alfray vorbește serios. 

- Bine, acceptă el, cu jumătate de gură. Des- 
făcu săculețul de la centură și i-l dădu caporalu- 
lui. Dar pe viitor trebuie să ne gândim serios la 
siguranța stelelor. 

- Aşa este. Ai încredere în mine. Acum du-te 
Și adu niște haine mai groase. 

În mai puțin de un ceas ajunseră pe câmpie și 
văzură primele turme de lembari. Semănau cu 
nişte căprioare mici, iar masculii aveau coarne, 
dar erau mult mai robuști. Pielea era acoperită de 
o blană deasă, maro cu dungi gri și albe, asemănă- 
toare cu aceea de urs şi aproape la fel de prețioasă. 

În timp ce animalele pășteau nestingherite, 
vânătorii se impărțiră în două. Haskeer condu- 
cea patru răcani. Ei erau hăitași și trebuiau să 
gonească lembarii spre grupul celălalt, format 
din Stryke, Jup și doi soldați. 

Vânătoarea începu bine. Luându-le prin sur- 
prindere, jderii doborâră trei animale. După 
aceea, turma deveni mai prevăzătoare și trebui 
vânată mai insistent. Lembarii nu fugeau foarte 
repede, un orc îi putea ajunge pe teren drept. 
Însă când ajunseră pe teren mai nesigur, se lăsară 
mai greu de prins, datorită agilităţii. 

Stryke rămase mult în spatele grupului său, 
ca să impiedice vânatul să fugă, în vreme grupul 
lui Haskeer gonea șase lembari către el. Trei ani- 
male fugiră în direcții diferite și le pierdură. Două 
se ciocniră de Jup şi de răcani, care le atacară 
cu sulițe şi săbii. Al treilea se furișă printre ei și 
fugi cu disperare către Stryke. 

Cu sabia ridicată, jderul se pregăti să-l blo- 
cheze și să-l omoare. Însă lembarul nu se dădu 
prins cu atâta ușurință. La numai câțiva metri în 
fața orcului, schimbă direcţia şi țâșni pe lângă 
el. Sabia lui Stryke spintecă aerul. 

- E-al meu! strigă el şi porni în urma lui. 

Nu era sigur dacă ceilalți il auziseră, absorbiți 
cum erau de măcel. 

Animalul ajunse într-un crâng. Stryke alergă 
după el, ferindu-se de crengi sau dându-le la o 
parte. În clipa următoare îeșiră, orc şi lembar, 
prin partea cealaltă a crângului, pe o pajiște fără 
denivelări. Stryke câștigă teren. Lembarul coti 
şi porni spre un șir de coline. Se cățără pe prima 
ușor ca o capră, cu Stryke la douăzeci de pași în 
urmă. Apoi cobori într-o adâncitură și urcă 
imediat pe panta următoare. 

Grea treabă, dar lui Stryke îi plăcea. 

Ajunse pe un podiș mic la numai câțiva metri 
în urma țintei. Animalul o luă pe porțiunea mai 
abruptă, când fugind, când sărind, până nimeri 
intr-o viroagă. Stryke alunecă după el. Lembarul 
ajunse la fund, se răsuci spre dreapta și dispăru 
printre niște copaci. Gâfâind, orcul Îl urmări. 
Zări blana dungată la o aruncătură de lance. 
Ţașni ca din pușcă. 

Apoi lumea i se prăbuși în cap. 

Căzu şi se rostogoli pe covorul de frunze 
moi. Îi ardeau tâmplele. Culcat pe spate, amețit 
și copleșit de durere, incepu să-și revină din hăul 
negru care aproape că-l înghițise. 

Cineva stătea în picioare deasupra lui. Când i 
se limpeziră ochi, văzu că erau mai mulți. Unul 
îi smulse sabia. Vorbeau unii cu alții într-o limbă 
guturală, foarte cunoscută. 

Elfii îl ridicară cu brutalitate. Stryke gemu. Îi 
smuciră hainele, căutându-l de arme. Mulţumiţi 
că nu găsiră nici una, îl ameninţară cu măciucile. 
Unul rotea ciomagul cu care, fără îndoială, îl 
pocnise și prima oară. Aveau și spade. ÎI impun- 
seră cu ele ca să-l oblige să meargă. Jderul porni 
și duse mâna la cap. Un elf i-o trase la o parte și 
mormăi ceva imposibil de înțeles. Dar distinse 
tonul ameninţător. 

Îl duseră spre capătul viroagei, apoi urcară 
pe o movilă. Pe Stryke îl dureau oasele și șchio- 
păta ușor, dar elfii nu slăbiră ritmul. Din vârful 
movilei se uită în depărtare și văzu o clădire 
mare, cu mai multe locuinţe. În timp ce elfii îl 
imboldeau să coboare, orcul își zise că nu puteau 
fi prea departe de jderii cu care vânase. Necazul 
era că el cotise în mod repetat și se tot învârtise 
după lembar și era foarte posibil să se fi depărtat 
mult de ei. Nu putea conta pe ajutorul lor. 

Ajunseră la clădire. Stryke respira greu, 
inconjurat de elfii brutali. 

Clădirea ar fi putut fi construită de oricare 
dintre rasele străvechi; avea arhitectura unei case 
care servește mai multor scopuri, ca multe altele 
din Maras-Dantia. Simplă, dar solidă, din lemn, 
cu acoperiș de stuf, avea o singură ușă la un capăt. 
Cele două ferestre erau acoperite cu scânduri. 
Fusese clar părăsită, căci era dărăpănată. Stuful se 
rărise și mucegaiul distrugea fațada. 

Elfii îl împinseră pe ușă. 

Înăuntru îl aştepta Razatt-Kheage. 

Negustorul de sclavi îl întâmpină cu o gri- 
masă hidoasă care, pentru elfi, era un zâmbet 
frumos. Radia triumfător și răzbunător. 

- Salutări, orcule, şuieră el. 

- Salutări și ţie. 

Stryke se străduia să-și revină și să-și limpe- 
zească minţile. Își sfidă durerea. 

- N-ai mai așteptat să ne luăm frumos la re- 
vedere, negustorule de sclavi. 

- Te-am urmărit. 

-Nu mai spune. Dar nu ca să-mi mulțu- 
mești, bănuiesc. 

- O, vrem să... mulțumim personal cetei. 
Un plan care adaugă avantajul recompensei 
bănoase puse de Jennesta pe capul vostru. Și am 


302 


văzut o anumită proclamație care zice că ai o 
relicvă de-a ei. Mă aștept să existe o recompensă 
ŞI pentru ea. 

Stryke se bucură că nu are stelele cu el. Se 
uită la cei cinci-șase elfi din cameră. 

- Vrei să înfrunți ceata mea cu floricelele 
astea? Ţi s-a urât cu viaţa? 

- Nu eu mă bat. Îi trimit vorbă Jennestei. 

Asta îl dezmetici de tot pe Stryke. 

- Și crezi că ceata o să stea cuminte aștep- 
tând să ajungă aici armata ei? 

- Mă gândeam să te ţin ostatic, ca să mă asi- 
gur că așa o să facă. 

- N-o să stea cu mâinile în sân, negustorule 
de sclavi. Nu ceata mea. Nu prea știi multe de- 
spre orci, nu-i așa? 

— Ar fi poate interesant să aflu câte ceva acum, 
replică Razatt-Kheage batjocoritor. Te rog, 
luminează-mă. 

Stryke își propuse să tragă de timp și să pună 
la cale o stratagemă. 

- Toți orcii știu că preţul războiului e moar- 
tea. Creștem cu crezul că trebuie să faci tot ce 
poți pentru a salva un camarad aflat în primejdie, 
dar, dacă așa ceva nu se poate, nu riști viața tu- 
turor pentru el. De-asta n-o să-ți meargă dacă 
vrei să mă folosești ca ostatic. Jderii o să plece. 

— Dar tu ai procedat cu totul altfel când ţi-ai 
salvat tovarășa. Rânji dezagreabil. Oare unii 
merită mai mult decât alții? Dacă așa stau lucru- 
rile, comandantul trebuie să fie cel mai preţios 
din ceată. Vom vedea. 

Ca să-l ţină de vorbă, Stryke schimbă subiectul. 

— Nu-ţi văd amicii oameni prin preajmă. 

- Parteneri de afaceri. Au plecat în treburile 
lor. Ne-am despărțit foarte urât. Au dat vina 
pe mine, făcându-mă răspunzător de scăparea 
voastră. Cred că am fi ajuns să ne încăierăm 
dacă unul dintre ei n-ar fi avut urgent nevoie de 
ingrijiri. Din fericire, am știu la cine să-i trimit. 

- Sunt convins că ţi-au fost recunoscători. 
Stryke scrută încăperea. Acum ce se întâmplă? 

- Vei fi musafirul nostru cât scriu eu un 
mesaj către mijlocitorii reginei. 

Negustorul de sclavi făcu semn din cap 
gărzilor. 

Elfui îl imbrânciră pe Stryke în capătul opus al 
incăperii. Ca în toată casa, nici acolo nu exista 
mobilă, în afară de un vas cu cărbuni încinşi, care 
mai încălzea aerul. Gărzile îl lăsară acolo şi înce- 
pură să vorbească în limba lor. Razatt-Kheage 
rămase la ușă, așezat la o masă care stătea să cadă. 
Avea pergament și pană de scris. 

Stryke se uită la vas. Îi veni o idee nebu- 
nească. Avea să sufere și el, dar măcar va şti din 
ce cauză. Se uită să nu-l vadă nimeni, își strecură 
mâna în săculeț și scoase un pumn de cristal pe 
care-l aruncă în foc. Repetă mișcarea. Cristalele 
rozacee începură să scoată un fum alb și gros. 

Nimeni nu observă nimic în primele clipe, 
când fumul se îngroșă. Stryke încercă să-și țină 
respiraţia. Atunci unul dintre elfi plecă de lângă 
tovarășul lui și veni lângă el. Rămase cu gura 
căscată la vasul fierbinte. Stryke aruncă iute o 
privire către ceilalți. Nu sesizaseră nimic. Acum 
era momentul să acţioneze. 

Nu știa prea multe despre constituţia elfilor, 
dar bănui că au un lucru comun cu majoritatea 
raselor străvechi. Când îi trase una între picioare, 
bănuiala i se confirmă. Garda chițăi de durere și 
se îndoi de spate. Așa că Stryke o mai lovi o dată. 

Ceilalți veniră spre el. Jderul apucă braţul cu 
sabia al victimei și-l izbi de genunchiul ei. Sabia 
sări și el o recuperă imediat. Își răsuci încheie- 
tura și înfipse lama în pieptul elfului. 

Se pregăti să-i înfrunte pe restul elfilor. Aceştia 
se apropiau prudenți: cinci asasini înarmaţi până 
in dinţi, așezați în semicerc. 

- Văd că la tine e un obicei să faci isprăvi din 
astea! răcni Razatt-Kheage din spate. De câte ori 

imi omori un slujitor, pierd bani! Cred că ar fi 
mai bine să mori. 

Avansând, gărzile îndreptară săbiile spre 
Stryke. Jderul își ținea respiraţia. 

Un fum tot mai dens se înălța din vas și se 
răspândea în casa fără ferestre. Fuioarele 
Jăptoase șerpuiau pe podea. Un nor se ingroșa 
in dreptul grinzilor de deasupra. 

Un elf ridică măciuca. 

Neputând să-şi mai ţină respirația, Stryke dădu 
drumul aerului din plămâni. Apoi, instinctiv, 
inspiră. Simţu o ameţeală obișnuită și se strădui să 
nu-și piardă concentrarea. 

Elful roti măciuca şi lovi. 

Stryke sări Într-o parte şi-l atacă. Valurile 
înspumate ale unui ocean infinit. Scutură din 
cap să alunge imaginea. Ratase. Mai lovi o dată. 
Și acum rată. Garda izbi şi ea, însă nu nimeri 
umărul jderului. Un cer azuriu, fără nori. Stryke 
se dădu inapoi, încercând cu disperare să rămână 
în realitate. 

Îl îngrijora faptul că elful nu părea afectat de 
cristal. Despre ceilalți nu știa nimic. 

Atacă din nou. 

Când roti sabia, văzu mai multe, una ieşind 
din cealaltă, câte una pentru fiecare bucăţică de 
spaţiu pe care-l străbătea. Când se incheie arcul, 

în aer vibra un evantai de culori scânteietoare. 
Îl spintecă măciuca, spărgând himera ca pe-o 
bulă de săpun. 

Asta il scoase din minţi pe orc. Se năpusti asu- 
pra gărzii cu un potop de lovituri. Prin 
caleidoscopul de imagini din mintea lui crezu că 
vede cum garda se clatină și capătă o expresie sti- 
cloasă. 

Prinse sabia cu ambele mâini și ca să se bată, 
dar și ca să aibă de ce să se țină, și azvârli măciuca 
din mâna adversarului. Apoi plonjă și-i stră- 
punse pieptul. 

Nu-i trecuse niciodată prin cap ce culoare 
seducătoare poate avea sângele. 

Se scutură și inspiră adânc, ca să-și adune 
minţile. Numai după aceea își dădu seama 
de greşeală. 

Doi elfi veneau spre el ca doi somnambuli, 
cu mişcări greoaie. 

Stropi de ploaie cristalini pe petalele unei flori 
galbene. Luă poziția de atac și îl provocă pe cel 
mai apropiat. Se duelară, deși parcă inotau 
printr-o mlaștină neagră. Reuși să cresteze brațul 
elfului. Ce culoare fascinantă şi strălucitoare e 
stacojiul... Îl impunse în stomac şi imediat țâşni 
o feerie de culori. Când elful se prăbuși, Stryke 
se răsuci automat să-l înfrunte pe tovarășul lui. 

Acesta avea o lance care i-ar fi fost mai folosi- 
toare ca baston. Picioarele i se impleticiră când 
o aruncă, vlăguit, spre Stryke. Jderul o pară cu 
sabia ca un fulger fierbinte pe cerul de catifea şi o 
rupse. Elful clipi mirat când văzu că rămase ca 
prostul, cu jumătate de lance. Îl usturau ochii. 
Stryke îi străpunse inima și se minună de fru- 
musețea șuvoiului stacojiu. 

Călare printr-o pădure de copaci înalți. Nu, nu 
asta făcea. Încercă, ameţit, să se concentreze pe 
ultimele două gărzi. Voiau să joace un joc în care 
puneai pariu pe viaţă. Stryke uitase regulile. Nu 
mai știa decât că nu trebuie să le dea voie să se 
mişte. Așa că trecu la treabă. 

Prima, cu ochii dilatați, se clătina. Lovea în- 
truna, dar nu în direcția lui Stryke. Jderul ri- 
postă, deși trebui să avanseze câțiva pași pentru 
ca lamele să se incrucișeze. Razele de lună lumi- 
nează un râu mărginit de sălcii plângătoare. Nu-i 
bine. Trebuie să se concentreze pe Joc. 

Un obiect îi fulgeră prin fața ochilor. Se 
răsuci Și văzu că e sabia celei de-a doua gărzi. Ce 
urât din partea ei. Ca să se răzbune, o lovi în 
față. Lama pătrunse adânc şi scoase un vaiet me- 
lodios, care se stinse când învinsul dispăru din 
vedere cu încetinitorul. 

Mai rămânea o gardă și Razatt-Kheage. Ne- 
gustorul se tot ascundea, își schimonosea gura 
și mima cuvinte. O fortăreață ruinată în vârf de 
stâncă, lucind albă în soare. Stryke alungă ima- 
ginea și căută garda. O găsi prin ceața de cristal. 

Odată reperată, aceasta incepu să lovească, 
dar mai degrabă politicos. Stryke crescu ritmul 
și numărul paselor, încercând să surprindă o 
greșeală de apărare, deși nu trebui să se stră- 
duiască prea mult. O cascadă năvălind într-o 
prăpastie de granit. Nu, nu-i bine. Plonjă, plu- 
tind ca o pană, și încercă să-și zgârie inițiala pe 
pieptul elfului. Desenă o jumătate de S și rămase 
fără pânză. Lunci înverzite, presărate cu turme de 
animale păscând. 

Stryke nu se mai putea ţine pe picioare. 
Dar nu avea de ales, jocul nu se terminase. 
Mai trăia un jucător. Se uită după el în jur. 
Razatt-Kheage stătea lângă ușă, dar nu incerca 
să plece. Stryke înotă spre el printr-un tunel 
lung, lung, plin cu miere. 

În sfârșit, ajunse lângă el, dar elful nu se 
mișcase. Nu putea, impietrise. Când Stryke îl 
infruntă, negustorul de sclavi îngenunche, ca și 
cum s-ar fi închinat în faţa lui. Mişca buzele, dar 
Stryke tot nu pricepea cuvintele. Auzea ceva, 
un șuierat slab de tot. Elful il imploră să-l lase în 

viaţă. Unii jucători mai fac așa. Soarele arzând 
pe o plajă fără margini. Numai că fiinţa asta nu 
se juca. Refuza, deci încălca regulile. Lui Stryke 
nu-i plăcu lucrul ăsta. 

Își luă avânt. Plimbare pe plaja nemărginită. 
Razatt-K heage, scârbos încălcător de reguli, tot 
deschidea și închidea gura. Dealuri unduioase 
verzi și nori de gheață în înaltul cerului. 

Sabia nimeri ţinta. Gura negustorului rămase 
larg deschisă, într-un țipăt mut. Chipul zâmbitor 
al fetei din visele sale. 

Lama tăie gâtul negustorului. Capul îi sări 
de pe umeri în sus și căzu înapoi. Corpul se 
prăbuși, improșcând sânge. Stryke urmări cum 
saltă capul în spirale, o pasăre grasă fără aripi, și 
i se păru că râde. 

Pe urmă capul căzu la mare distanţă și 
pocni ca o lubeniţă coaptă, ricoșă de două ori 
ȘI se opri. 

Stryke se propti de perete, stors de vlagă. 
Dar și extaziat. Făcuse un lucru bun. Se deplasă. 
Tuşind, gâfâind, cu capul plin de sunete, miro- 
suri și muzică, se bălăbăni spre ușă. După ce 
zgâlțâi de câteva ori zăvorul, o deschise și ieși. 

Învăluit cu ghirlande albe de fum ameţitor, 
se împiedică și căzu în peisajul fermecător. 

- Bea asta, îi spuse Alfray și-i dădu lui Stryke 
incă o cană cu licoare verde aburindă. 

Cu capul în mâini, căpitanul gemu. 

- Of, zei, nu... 

- Ai inhalat o doză mare de cristal. Dacă vrei 
să-l scoţi din tine, ai nevoie de asta, de mâncare 
și de multă apă, ca să faci mult pipi. 

Stryke înălță capul și oftă. Avea ochi încer- 
Cănaţi ȘI roșul. 

- Bine, dă-o-ncoa. 

Luă cana, bău fiertura scârboasă dintr-o în- 
ghițitură și se strâmbă. 

— Aşa. 

Alfray îi luă cana înapoi. Se aplecă deasupra 
ceaunului de pe foc și mai scoase o porţie. 

- Pe asta s-o bei cu înghițituri mici până e 
gata mâncarea. Îi puse băutura în mână. Mă duc 
văd cum stăm cu pregătirile. 

leși să-i supravegheze pe soldaţii care puneau 
poverile pe cai. 

Când fu sigur că Alfray nu se uită, Stryke se 
intoarse şi turnă licoarea în iarbă. 

Trecuseră două ore de când ieşise din clădire. 
Rătăcise o vreme, neștiind unde se află, până 
când dădu peste trupa de vânători. Târau după 

ei șase lembari morți. Stryke se legăna ca o co- 
rabie și spunea numai prostii, așa că fusese cărat 
inapoi în tabără, unde cele întâmplate, mai mult 
bâlbâite decât povestite, îi lăsaseră pe jderi cu 
gura căscată. 

Acum lembarii se prăjeau la frigare și miro- 
seau imbietor. Stryke saliva de poftă, pentru că 
drogul îi făcea foame. 

Coilla veni cu două platouri cu carne și se 
așeză lângă el. Căpitanul se puse pe înfulecat de 
parcă n-ar mai fi mâncat de-o săptămână. 

= Îți sunt foarte recunoscătoare, să ştii, vorbi 
jderița. Că l-ai omorât pe Razatt-Kheage. Deși 
mi-ar fi plăcut să-l omor cu mâna mea. 

- A fost plăcerea mea, răspunse Stryke, cu 
gura plină. 

Coilla îl țintui cu privirea. 

— Eşti sigur că n-a spus nimic despre locul în 
care au plecat Lekmann și ceilalți? 

Stryke încă nu scăpase complet de efectele 
cristalului și nu avea chef să fie sâcâit. 

- i-am spus tot ce știu. Au plecat. 

Vorbi cam aspru. Nemulțumită, Coilla se 
incruntă. 

- Nu cred că o să-i mai vezi pe vânătorii ăia 
de recompense, adăugă el impăciuitor. Lași ca 
ăia nu se leagă de o ceată de războinici. 

- Îmi sunt datori, Stryke, spuse Coilla. Am de 
gând să le cer datoria. 

— Știu, şi te vom ajuta cât vom putea. Dar nu 
putem să-i căutăm acum. Dacă drumurile noas- 
tre se vor mai încrucișa vreodată... 

- La naiba cu asta! Cineva trebuie să-i vâneze 
pe e. 

- Nu crezi că începe să te obsedeze? o întrebă 
Stryke, mestecând. 

- Vreau să fie o obsesie! Şi tu ai simți la fel 
dacă ai fi fost umilit și scos la vânzare ca o vită. 

- Da. Dar nu avem ce face deocamdată. Hai 
să vorbim despre asta mai târziu, vrei? Mă doare 
capul, știi... 

Coilla încuviință, lăsă farfuria lângă foc 
și plecă. 

În spate, câțiva soldați coseau veste de blană. 
Materialul ajungea pentru toată lumea. 

Stryke termina de mâncat când se în- 
toarse Alfray. 

- Suntem gata să mergem la Drogan. Când 
ești ȘI tu. 

- Sunt bine. Sau voi fi în curând. N-aș zice 
că am capul foarte limpede, dar imi revin eu 
pe drum. 

Haskeer veni cu un braț de jachete de blană. 
Jup îl urmă. 

— Nu-s chiar făcute de croitor, îşi dădu cu 
părerea cel dintâi, sortându-le pe mărimi. 

- N-aş fi zis că te deranjează, remarcă piticul. 

Sergentul îl ignoră și începu să împartă 
jachetele. 

- Să vedem. Căpitanul. Alfray. Și uite-o pe-a 
ta, Jup. Ridică haina s-o vadă toți. Ia uite ce mică 
e. Ca pentru ţânci. Nici pe fund nu mi-ar ajunge! 

Piticul i-o smulse din mână. 

- Ar trebui s-o încerci pe cap. Ar însemna 
un progres. 

Haskeer plecă, roşu de nervi. 

Stryke se ridică, incă nesigur pe picioare. 
Îmbrăcă jacheta și se duse la Alfray. 

- Cum te simţi? îl întrebă caporalul. 

- Binişor. Dar nu mai vreau să văd cristal în 
ochi o vreme. 

Alfray zâmbi. 

- Nu te-ai înșelat în privinţa stelelor, continuă 
căpitanul. Dacă le-aș fi avut cu mine... 

- Ştiu. Am avut noroc. 

- Acum le vreau înapoi. 

- Te-ai gândit să le imparți? 

- Știu că așa e logic, dar cred că o să le țin tot 
eu. Dacă va trebui să mă separ iar de ceată, ţi le 
dau ție să ai grijă de ele. 

- Tu știi cel mai bine, Stryke. 

În tonul caporalului se ghici îndoiala, dar își 
zise că nu e momentul să-l contrazică pe căpitan. 
Duse mâna în buzunar și scoase stelele. Le ținu 
in palmele făcute căuș și le studie. 

— Ştii, deși ţi-am spus că aș vrea să le păstrez, 
mă bucur că ţi le dau înapoi. E o mare povară 
să le ai în grijă. 

Stryke luă artefactele și le puse la loc în săcu- 
lețul de la centură. 

— Ştiu ce vrei să spui. 

- Ciudat, nu-i așa? Simțim așa pentru că le 
avem la noi, dar habar n-avem care-i rostul lor. 
Ce facem, Stryke? Adică mergem după steaua 
centaurilor sau nu? 

- Ideea mea a fost întotdeauna să le folosim 
ca să obținem iertarea Jennestei. Dar, cu cât mă 
gândesc mai bine, cu atât mi se pare că exact 
asta nu ar trebui să facem. 

- De ce nu? 

- Păi, pentru început, o vezi tu onorându-și 
partea de înțelegere? Eu, nu. Pe urmă, și mai 
important, stelele se presupune că au o anu- 
mită putere. 

- Dar nu ştim ce fel de putere. Asta-i ideea. 

- Nu. Dar am primit destule indicii. Ceea ce 
a zis Tannar, de exemplu. Și faptul că le vrea 
Jennesta, o vrăjitoare. 

- Deci ce facem cu ele? 

- M-am gândit să găsim pe cineva care să ne 
ajute. Dar ca să facem bine, nu rău. Să-i ajutăm pe 
orci și pe celelalte rase. Poate să dăm o lovitură 
impotriva oamenilor și a propriilor noştri tirani. 

- Şi unde l-am găsi noi pe acest cineva? 

- L-am găsit pe Mobbs şi el ne-a vorbit 
primul despre instrumente. 

- Nu ţi-ai dorit niciodată să n-o fi făcut? 

— Lucrurile trebuie să se schimbe. Deja se 
schimbă. Nu din cauza lui Mobbs am făcut noi 
ce-am făcut. El doar ne-a dat un motiv, chiar 
dacă unul misterios. Eu nu zic decât că poate 
vom găsi pe cineva care să știe mai multe. Un 
magician, un alchimist... 

- Deci asta crezi că ar trebui să facem? În loc 
să le dăm Jennestei, în schimbul vieților noastre? 

- E o idee, atâta tot. Gândește-te la ea, Alfray. 
Chiar dacă am reuși s-o convingem pe Jennesta 
să-și respecte partea de înţelegere, și ea și-ar res- 
pecta-o, ce fel de viață am duce? Eşti convins că 
putem fi din nou cei care am fost? Că putem 
merge înainte, ca și când nu s-ar fi întâmplat 
nimic? Nu, s-a terminat. A trecut vremea aceea. 
Oricum, tot ținutul se duce de râpă. E nevoie de 
un fapt măreț. Își bătu punga. Poate că stelele 
sunt cheia. 

- Poate. 
- Hai să mergem la Drogan. 
Dădu ordin să se strângă tabăra. 


Pădurea se întindea la numai trei ceasuri de 
călătorie, iar drumul nu putea fi mai ușor. Ceata 
nu trebuia decât să urmeze golful. 

Așa cum sperase Stryke, mersul, în ritm con- 
stant, îi limpezi minţile. Dar avea gura uscată și 
bău cantități uriașe de apă. 

Îi oferi bidonul Coillei, care călărea alături 
de el, în fruntea coloanei. Ea scutură din cap. 

- Am vorbit cu Haskeer, îi spuse ea, sau cel 
puţin am încercat să vorbesc cu el despre ce s-a 
intâmplat când a fugit cu stelele. 

- Și? 

- În general, e același pe care îl știam. Nu şi 
când trebuie să explice ce s-a întâmplat. 

- Îl cred când spune că nu știe. 

- Și eu. Deși m-a lovit in cap. Dar nu cred că 
mai pot avea încredere în el, Stryke. Chiar dacă 
a pus umărul la salvarea mea. 

- Nu te condamn. Dar cred că ceea ce s-a pe- 
trecut n-a ținut de voinţa lui. La dracu”, trebuie 
să credem asta despre un camarad și, orice ai 
spune despre el, nu e un trădător. 

- Nu mi-a zis decât că stelele îi cântau. Pe 
urmă a tăcut, stânjenit. Chestia asta cu cântatul 
e o tâmpenie. 

- Eu nu cred că-i nebun. 

- Nici eu. Deci, ai vreo idee despre ce vrea 
să spună? 

- Nu. După mine, stelele nu sunt decât lu- 
cruri fără viață. 

— Tot nu ştii la ce folosesc? 

Stryke zâmbi larg. 

- Dacă aş ști, ți-aș spune, crede-mă. Aș striga 
în gura mare. Am vorbit cu Alfray despre asta 
mai devreme. Ceea ce nu i-am spus e că, și dacă 
ar fi niște lemne inutile, tot ne-am duce după ele. 

Coilla îl privi nedumerită. 

- Nu, nici eu nu sunt nebun, reluă Stryke, 
alungându-și îndoiala legată de visele sale. Uite 
cum văd eu lucrurile. Dacă avem nevoie de ceva, 
atunci acest ceva e un ţel. Fără el, ceata s-ar des- 
trăma cât ai zice pește. Cred că e de vină faptul 
că am crescut militari. Deși nu mai facem parte 
din armată, tot orci rămânem Și tot din rasa or- 
cilor facem parte, cât de risipită și ocărâtă este 
ea. Mi-am zis că ori rămânem împreună, ori 
ajungem să atârnăm fiecare de-o funie. 

- Înţeleg. Poate că e în firea orcilor să tân- 
jească după camarazi. Nu cred că suntem făcuţi să 

fim niște singuratici. Indiferent ce se va întâmpla, 
indiferent dacă am dat sau nu cu piciorul la un 
prilej important, tu ne-ai oferit acest ţel, Stryke. 
Și dacă se duce totul pe apa sâmbetei într-o clipă, 
țelul tot ne rămâne. Măcar am încercat. 

Stryke îi zâmbi. 

- Da, așa este. Am încercat. 

Ajunseră la pădure. Era matură, nesfârșită, 
intunecoasă. 

Stryke opri coloana. Le făcu semn lui Alfray, 
Jup și Haskeer să vină în faţă. 

- Care-i planul, șefule? întrebă piticul. 

- Așa cum am spus și înainte, acționăm simplu 
și direct. Ridicăm steagul armistițiului și luăm 
legătura cu clanul lui Keppatawn. 

Alfray începu să pregătească steagul folosind 
bastonul flamurii. 

- Și dacă sunt mai multe clanuri în pădure, 
Stryke? 

— Să sperăm că se înţeleg între ele şi ne dau voie 
să trecem. Să mergem. 

Pătrunseră printre copaci, nu fără teamă în 
suflet. Alfray ținea steagul ridicat. Era conștient, 
ca toți jderii, că toată lumea îl recunoștea, dar nu 
toți il respectau. 

În pădure era frig și mirosea a proaspăt. Nu 
era atât de întuneric cum părea din afară. Nu se 

auzea nici musca, și asta le dădea jderilor o 
senzație de primejdie. 

După zece minute, intrară într-un luminiş. 

- Oare de ce Îmi vine să fluier? şopti Coilla. 

Alfray ridică ochii spre acoperișul înalt al 
pădurii, prin care se furişa soarele. 

- Pentru că pădurea asta pare un loc sfânt, 
de-aia. 

Jup îl aprobă. 

- Cred că magia e puternică aici. Apa din 
golf, coroanele copacilor, amândouă o întăresc. 
S-ar putea să fie una dintre ultimele oaze nepân- 
gărite din Maras-Dantia. Cam așa a fost peste 
tot cândva. 

Haskeer nu lua nimic în seamă. 

- Ce facem, rătăcim pe-aici până găsim un 
centaur? 

În clipa următoare, zeci de centauri apărură 
din spatele copacilor și trosniră tufele sub tălpi. 
Unii purtau sulițe lungi și subțiri. Cei mai mulți 
cărau arcuri de corn scurte, cu săgeata pregătită, 
indreptate spre jderi. 

- Nu, răspunse Coilla. 

— Stați încet! spuse Stryke. Liniștiţi-vă. 

Un centaur veni în față. Era tânăr şi mândru. 
Părul de pe partea inferioară a corpului, cea 
de cal, era maroniu și mătăsos. Avea o coadă 

superbă și copite robuste. În partea de sus, care 
semăna cu cea de om, avea braţe musculoase și 
păr des pe piept. Își ținea spatele drept. O barbă 
creaţă îi înfrumuseţa chipul. 

Câțiva din armăsarii jderilor se speriară. 

- Sunteţi pe teritoriul unui clan, anunţă cen- 
taurul. Ce treabă aveți aici? 

- Treburi pașnice, îl asigură Stryke. 

- Paşnice? Sunteţi orci. 

- Și avem o anumită reputaţie, știu. Ne cu- 
noaște lumea după ea. Ca și pe voi. ȘI, ca şi voi, 
luptăm pentru o cauză dreaptă și nu trădăm 
steagul armistiţiului. 

- Bine spus. Eu sunt Gelorak. 

- Eu sunt Stryke. Aceasta e ceata mea. Jderii. 

Centaurul ridică din sprânceană. 

- Numele tău e cunoscut printre noi. Ai venit 
in numele tău sau al altora? 

- Am venit în numele nostru. 

Ceilalți centauri încă nu lăsară arcurile jos. 

- Eşti cunoscut drept un orc aducător de ne- 
cazuri, Stryke. Te întreb încă o dată, ce treabă 
aveți aici? 

- Nici una care să vă provoace probleme. 
Căutăm un centaur pe nume Keppatawn. 

- Conducătorul nostru? Ai nevoie de arme? 

- Nu. Despre altceva am vrea să vorbim cu el. 

Gelorak îi studie atent. 

- El e cel care hotărăște dacă vorbeşte sau nu 
cu voi. O să vă duc la el. Se uită la sabia lui 
Stryke. Nu o să vă umilesc cerându-vă să vă 
predaţi armele cât staţi la noi. Așa ceva nu se 
cere cu ușurință unui orc, cred. Dar onoarea 
trebuie să vă reţină să nu le scoateţi la mânie. 

- Mulţumim. Vă apreciem considerația. Nu 
vom scoate armele dacă nu vor fi scoase altele 
impotriva noastră. Ai cuvântul meu. 

- Foarte bine. Haideţi. 

Gelorak făcu semn din mână. Arcurile fură 
coborâte. 

Centaurul conduse ceata în adâncurile pădurii, 
urmat îndeaproape de semenii lui. În cele din 
urmă, ajunseră într-un luminiș mult mai mare. 

Jderii văzură clădiri asemănătoare cu grajdu- 
rile, alături de obișnuitele colibe rotunde, din 
stuf. Cea mai mare era un hambar cu trei laturi, 
care adăpostea o fierărie imensă. În căldură in- 
suportabilă și nori de fum, centauri transpirați 
loveau barosul de nicovală și umflau foalele. 
Alţii scoteau cu clești bucăți de metal din man- 
galuri. Le aruncau în butoaie cu apă în care sfâ- 
râiau și abureau. 

Orătăniile şi porcii erau liberi. Se simțea mi- 
ros de balegă. Nu toată provenea de la animale. 

Zeci de centauri, tineri și bătrâni, îşi vedeau 
de treabă. Majoritatea se opriră să se holbeze la 
jderi. Stryke se bucură când văzu că reacția lor 
avea la bază curiozitate și nu o rea intenţie. 

— Aşteptaţi aici, le ceru Gelorak. 

Porni în galop mic spre fierărie. 

- Ce părere ai? întrebă Coilla. 

- Par destul de prietenoși, zise Stryke. Și nu 
ne-au luat armele. E semn bun. 

Gelorak apăru însoțit de un centaur trecut 
de mijlocul vieţii, cu barbă cenușie. Fizicul 
musculos, care probabil fusese mândria lui în 
tinereţe, nici acum nu-l făcea de rușine, dar îl 
știrbea o diformitate: era șchiop, își târa picio- 
rul drept din față sfrijit, ca un fus. 

- Bun găsit, salută Stryke. 

- Bun găsit. Eu sunt Keppatawn. Pe lângă asta, 
sunt un centaur impulsiv și ocupat. Deci mă vei 
ierta dacă vorbesc pe șleau. Ce vrei? 

- Vrem să discutăm cu tine. Un târg care 
să-ți aducă foloase. 

- Rămâne de văzut. 

Keppatawn îi scrută cu ochi pricepuți. Își 
inmuie glasul. 

- Târgurile se discută cel mai bine la masă. 
Veniţi să beţi şi să mâncaţi cu noi. 

- Mulţumim. 

Pe Stryke îl ingrozea ideea că trebuie să mă- 
nânce, dar știa că așa cere buna-cuviinţă. 

Ceata fu condusă la mesele grele de stejar din 
centrul luminișului. Nu erau bănci decât pe o 
parte, pentru orci; centaurii mâncau în picioare. 

Li se aduseră carne roșie și pește, pâine 
proaspătă, vase cu fructe și coșuri umplute vârf 
cu nuci, cum se cuvine pe masa locuitorilor 
pădurii. Primiră şi bere, și urcioare cu vin roșu, 
cu buchet imbătător. 

Odată așezați, Stryke, care gustă atât cât să 
nu jignească gazdele, ridică o carafă și rosti: 

- Un prânz generos. Vă mulțumim. 

- Întotdeauna am crezut că puţine sunt neîn- 
țelegerile care nu se pot rezolva la masă și la un 
pahar de vin bun, răspunse Keppatawn. 

Își goli carafa și râgâi, o dovadă a înclinaţiei 
bine cunoscute a centaurilor pentru bucuriile 
stomacului, care nu rareori îi mânau spre lipsă 
de cumpătare. 

- La voi, orcii, e altfel, nu? continuă el. Noi 
mai întâi întrebăm, de preferință cât ne ospătăm, 
și după aceea tragem sabia. Voi faceţi taman pe 
dos, nu? 

- Nu întotdeauna, Keppatawn. Ştim să și 
chibzuim. 

- Sigur că știți, rosti binevoitoare gazda. 
Aşadar, ia să vedem, astăzi la ce anume vreți să 
chibzuiți? 

- Ai un lucru pe care vrem să ni-l dai la schimb. 

- Dacă vorbeşti despre arme, aţi nimerit în cel 
mai potrivit loc din Maras-Dantia. 

- Nu, nu despre arme, deși, într-adevăr, ale 
voastre sunt renumite, spuse Stryke, ridicând 
carafa și sorbind. Vorbesc despre o relicvă. Noi îi 
spunem stea. Poate că tu o numești instrument. 

Se lăsă liniştea printre meseni. Stryke speră 
că nu stricase atmosfera. 

Keppatawn zâmbi şi sparse tăcerea, dar vorbi 
cu glas șoptit, și toți își incordară auzul ca să-l 
ințeleagă: 

- Avem artefactul de care pomenești, recu- 
noscu el. Și nu sunteți primii care au venit după el. 

- Au mai fost şi alții? 

- Da, de-a lungul anilor. 

- Pot să întreb cine? 

- O, o grămadă de lume pestriță. Cărturari, 
ostaşi de-ai nimănui şi-ai tuturor, din aceia care 
pretindeau că stăpânesc magia neagră, dar și pe 
cea albă, visător... 

- Ce s-a ales de ei? 

- I-am omorât. 

Jderii se încordară la auzul vorbelor. 

- Dar nu ne veți omori și pe noi, insistă Stryke. 

- Ați venit să cereți, nu să furaţi. Eu i-am po- 
menit pe cei care ne-au călcat cu gânduri rele. 

- Au fost și din cei cu gânduri bune? 

- Câţiva. De obicei îi lăsăm în viață şi, bineîn- 
țeles, pleacă de unde au venit cu buzele umflate. 

- De ce? 

- Pentru că nu au putut sau nu au vrut să ac- 
cepte condiţiile mele pentru a primi obiectul 
pe care voi îl numiţi stea. 

- Și care sunt aceste condiţii? 

- Ajungem imediat la ele. Vreau să cunoaşteţi 
pe cineva. Se întoarse spre Gelorak, care stătea 
lângă el. Du-te după Hedgestus și spune-i să 
aducă relicva. 

Gelorak goli carafa de vin și plecă la galop mic. 

- Șamanul nostru, îi explică Keppatawn lui 
Stryke. El e paznicul instrumentului. 

În scurt timp, Gelorak ieşi dintr-o colibă de 
la marginea luminișului însoțit de un centaur 
bătrân, cu înfățișare contrariantă. Spre deosebire 
de ceilalți membri ai clanului pe care-i văzuseră 
jderii, acesta purta mai multe coliere de pietre 
sau, cine știe, coji de nucă. Gelorak căra o cutie 
mică de lemn. Amândoi mergeau încet. 

După ce se făcură prezentările, la care Hed- 
gestus răspunse cu seriozitate, Keppatawn îi 

ceru acestuia să le arate steaua. Cutia frumos 
sculptată fu așezată pe masă și deschisă. 

Conţinea o stea care se deosebea de cele aflate 
la Stryke. Era cenușie, cu numai două spiţe 
ieșind din sferă. 

- Nu este cine ştie ce, nu-i așa? comentă 
Keppatawn. 

- Nu, recunoscu Stryke. Îmi dai voie? 

Șeful centaurilor încuviință. 

Stryke ridică atent steaua din cutie. Îi trecuse 
prin cap ideea că s-ar putea să fie falsă. O apăsă 
ușor. Era solidă, ca surorile ei. 

Keppatawn ghici intenţia lui Stryke, dar nu-i 
spuse nimic. 

- E mai mult decât robustă, e indestructibilă. 
N-am mai văzut ceva asemănător, deși prin mâi- 
nile mele au trecut toate materialele din lume. 
Odată am aruncat-o în furnal. Nici măcar nu s-a 
pârlit la suprafaţă. 

Stryke așeză steaua la loc. 

- De ce îți trebuie? vru să ştie centaurul. 

O întrebare pe care Stryke sperase să nu o 
audă. Se hotări să-i dea un răspuns bazat pe fapte 
trecute, numai pe jumătate adevărat. 

- Am dezertat din oastea reginei Jennesta. 
Ne-am gândit că steaua ne-ar ajuta să fim primiți 

inapoi. E pasionată de artefacte religioase vechi, 
adăugă el. 

- O pasiune ciudată pentru un conducător 
cu renumele ei. 

- Suntem orci şi avem nevoie de o oaste. A 
ei este singura care ni se potrivește. 

Stryke își dădu seama că centaurul nu crede 
o iotă din spusele lui. Se temu că a făcut o alegere 
greșită pomenind de Jennesta. Toţi îi cunoşteau 
firea. Centaurul putea s-o considere un paznic 
nepotrivit pentru un asemenea artefact. 

Așa că se miră foarte tare când auzi ce spune 
Keppatawn: 

- De fapt, pe mine nu mă interesează de ce 
iți trebuie. Mă bucur să scap de obiectul ăsta 
afurisit. Nu ne-a adus decât ghinion. Mișcă din 
cap spre cutie. Ce știți despre ea și despre pre- 
supusele ei surori? 

Stryke înţelese de ce spunea Keppatawn „pre- 
supusele ei surori“. Centaurii nu ştiau sigur dacă 
existau sau nu. Se hotări să nu-i spună că le are. 

- Să spun cinstit, foarte puţine, răspunse el, 
ȘI nu minţea. 

- Hedgestus o să fie dezamăgit. Nu ştim decât 
că ar avea puteri magice. Dar noi de douăzeci de 
anotimpuri încercăm să stoarcem puterile astea 
din ea și n-am reușit. Cred că-i un rahat pe băț. 

Keppatawn nu dădea informaţii, le cerea. 
Stryke respiră ușurat. Dacă ar fi știut mai multe, 
se complicau lucrurile. 

- Ai pomenit de niște condiţii de îndeplinit 
in schimbul stelei, îi aminti el, pe care nimeni 
nu le-a acceptat. 

- Da. Nimeni n-a încercat să le îndeplinească. 

- E vorba de ceea ce primești în schimb? Îţi 
oferim o cantitate mare de cristal pentru... 

- Nu. Eu cer o faptă, nu bogății. Dar mă îndo- 
1esc că veţi vrea să faceţi ce vă cer. 

- Ce anume? 

- Ascultă-mă cu răbdare. Nu te-ai întrebat 
de unde am steaua? 

- Ba da. 

- Steaua și șchiopătatul le-am dobândit de la 
Adpar, regina tărâmului nyadd. 

Stryke nu fu singurul care se miră. 

- Noi am crezut că e o legendă. 

- Poate că așa v-a încurajat să credeţi sora ei, 
Jennesta. Adpar nu e o legendă. Duse mâna la 
piciorul schilodit. Există cu adevărat, și am des- 
coperit asta pe pielea mea. Dar nu-și părăsește 
niciodată ţinutul. Şi puţini din cei care pășesc 
în el se mai întorc. 

- Vrei să ne spui și nouă ce ţi s-a întâmplat? 
il întrebă Coilla. 

- E o poveste banală. Ca orice rasă, și a mea 
are ritualuri de trecere. În tinereţe, eram trufaș. 
Am vrut să trec la maturitate printr-o ispravă pe 
care nici un alt centaur nu visa s-o facă. Așa că 
m-am dus în palatul lui Adpar să caut steaua. 
Am avut noroc, dar și ghinion: am reușit s-o fur, 
dar am plătit pentru asta. Am scăpat viu, cu stea 
cu tot, dar numai eu știu cum. Adpar a făcut o 
vrajă care m-a lăsat așa cum vedeți. Acum, în loc 
să mă bat cu armele pe câmpul de luptă, mă 
mulțumesc doar să le făuresc. 

- Îmi pare rău de necazul tău, îi spuse Coilla. 
Dar nu înțeleg ce vrei de la noi. 

- Să-mi redobândesc trupul sănătos e pentru 
mine mai important decât toate giuvaierele şi 
aurul din lume. Sau decât cristalul. E singurul 
lucru pe care îl cer în schimbul stelei. 

- Nu suntem vraci, îi aminti Jup. Cum am 
putea noi să facem asta? Camaradul nostru 
Alfray are puteri vindecătoare, dar... 

- Mă tem că puterile mele slabe nu pot vin- 
deca o asemenea rană, interveni Alfray. 

-Nu m-aţi înţeles, spuse Keppatawn. Știu 
cum se poate repara piciorul meu. 

Stryke schimbă priviri nedumerite cu 
ofiţerii lui. 

- Atunci cum te putem ajuta? 

- Am fost rănit de o vrajă. Singurul leac e 
tot o vrajă. 

- Nici vrăjitori nu suntem, Keppatawn. 

- Nu, prietene; dacă ar fi fost atât de simplu, 
de mult m-aș fi dus la vrăjitor. Numai lacrima lui 
Adpar mă va face iarăși întreg, așa cum am fost. 

- Ce? 

Orcii murmurară neincrezători. 

- Îşi baţi joc de noi? se vâri Haskeer în vorbă. 

Stryke îl sfredeli din priviri. 

Din fericire, Keppatawn nu se simţi jignit. 

- Aş vrea eu, sergent. Dar spun adevărul. 
Însăși Adpar a spus că numai acesta este leacul. 

Coilla sparse liniștea care se lăsă după ce 
vorbi centaurul: 

- Te-ai gândit să-i oferi ceva în schimb? Steaua, 
in schimbul piciorului dres. 

- Bineînțeles. Dar n-o întrece nimeni în 
răutate. Ar considera că poate și să recupereze 
steaua, și să-mi ia viața. Am fost schilodit numai 
pentru că nu m-a putut omori. Nyazzii sunt o 
rasă rea și răzbunătoare. Așa cum am învăţat 
foarte bine din raidurile pe care le fac prin golf 
în pădure. 

- Hai să ne înţelegem bine, spuse Stryke. 
Dacă îți aducem o lacrimă de-a lui Adpar, ne 
dai steaua? 

- Pe cuvântul meu. 

— Ce ar trebui să facem? 

- Să călătoriţi în tărâmul ei, care se află 
acolo unde Mlașştina Scarrock se întâlnește cu 
Insulele Mallowtor. E numai o zi de mers de aici. 
Dar e o regiune tulbure. Adpar se războiește cu 
vecinii €i, merzii. 

- Sunt iubitori de pace, nu? întrebă Haskeer. 

Rosti cuvântul „pace“ ca un blestem. 

- Cu Adpar atât de aproape, au învățat să nu 
mai fie așa. Se dau lupte pentru hrană. Oceanul 
suferă și el din cauză că oamenii seacă puterile ma- 
gice. Și noi avem probleme cu echilibrul natural. 

- Unde se află palatul lui Adpar? se interesă 
Stryke. Ne poţi arăta o hartă? 

- Da. Deși mă tem că a ajunge acolo e, de 
departe, greutatea cel mai uşor de învins. Tatăl 
meu a pornit odată cu o expediţie ca s-o prindă 
pe Adpar. l-am pierdut, pe el și pe tovarășii lui. 
A fost o mare lovitură pentru clanurile din 
vremea sa. 

- Nu vrem să părem lipsiți de respect față de 
amintirea tatălui tău, dar noi suntem învăţaţi cu 
lupta. Ne-am mai înfruntat cu dușmani aprigi. 

- Nu mă îndoiesc. Dar nu la asta m-am refe- 
rit când am amintit de greutăți. Mă întrebam 

cum poți s-o faci să plângă pe o ticăloasă cu 
inima de piatră, ca Adpar. 

- E o taină şi pentru noi, mărturisi Coilla. 

- Cum vine asta? 

- Orcii nu plâng. 

Keppatawn fu luat prin surprindere. 

- N-am ştiut. Îmi cer iertare. 

- Pentru că din ochii noștri nu curge apă? 

- Va trebui să găsim o soluție, întrerupse 
Stryke discuția. După ce, mai întâi, mă sfătuiesc 
cu ceata mea, o să facem o încercare. 

- Da? 

- Nu-ţi promit nimic, Keppatawn. O să cer- 
cetăm ținutul și, dacă ni se pare o sarcină impo- 
sibilă, nu ne ducem. Oricum, ne vom întoarce 
să-ți spunem ce am hotărât. 

- Poate, spuse centaurul în șoaptă. Nu vreau 
să vă jignesc. 

- Nu ne simțim jigniţi. Ne-ai spus încă de la 
inceput care sunt pericolele. 

- Vă propun să rămâneţi aici peste noapte și 
să plecaţi la drum mâine. Și am observat că ar- 
mele voastre nu sunt în stare prea bună. O să 
vă dăm altele, cele mai bune pe care le avem. 

- Asta-i cea mai frumoasă muzică pentru 
urechile unui orc, zise Stryke. 

- Încă un lucru. 

Keppatawn duse mâna în șorțul lui mare de 
fierar, scoase o sticluță de ceramică și i-o dădu 
lui Stryke. 

Alfray îi studie ornamentele splendide. 

- Poţi să-mi spui de unde o ai? 

Pe chipul lui Keppatawn trecu o undă de 
ruşine: 

- Tot o ispravă de-a tinereţii. 

De câte ori se aventura în ceea ce se incâpățâna 
să numească „acolo afară“ plătea un preț. Puterile 
îi scădeau câte puţin. Își pierdea îndemânarea cu 
care-și coordona gândurile. 

Își grăbea moartea. 

Cum nu putea petrece destul timp „aici“ pen- 
tru a-și reface puterile între vizite, avea în faţă o 
greutate care creştea. Într-adevăr, faptele lui deve- 
neau periculoase chiar şi „aici“. 

Cugetă la posibilitatea că nu schimbă cu ni- 
mic lucrurile dacă merge „acolo“. Ba le-ar putea 
Chiar înrâutăţi, deși intervenţiile lui erau dis- 
crete si limitate. 

Ultima oară aproape cd-i nenorocise. Încer- 
când să facă bine, fusese gata să facă rău. 

Dar nu avea de ales. Evenimentele se desfășu- 
rau tot mai repede. lar acum, până și venele sale 
se luptau una împotriva alteia. Numai soarta ne- 
prevăzută — și puținul pe care reușea el să-l facă — 
prevenea dezastrul. Cât de istovit se simţea, tot 
trebuia să se pregătească pentru o nouă încercare, 
sub mască. 

Și-ar fi dorit ca moartea să înlăture povara, 
dacă n-ar fi fost vina ce se năștea din gândul că 
provocase atâta suferință. Și dacă n-ar fi fost râul 
care ameninţa să vină. 


Numai panica îi copleșea mai tare decât 
intunericul din suflete pe cei adunați. 

Regina zăcea într-o cameră slab luminată, 
din coral. Fusese întinsă pe un pat de alge care, 
se spunea, are darul de a vindeca. Apa curgea 
prin el în speranța că o va inviora. Era acope- 
rită de lipitori grase care se hrăneau din sângele 
ei, căci nyazzii credeau că așa îl vor purifica. 

Adpar aiura. Îi tremurau buzele și murmura 
vorbe pe care nu le înțelegea nimeni. În semi- 
delir, se revolta impotriva zeilor și mai ales a 
surorii el. 

Era de față un grup ales, bătrâni dintre cei mai 
nobili, militari de rang înalt și vracii ei personali. 

Șeful bătrânilor îl trase la o parte pe Marele 
Vraci pentru o discuţie în șoaptă. 

— Aţi reușit să descoperiți cauza suferinţei? 
se interesă bătrânul. 

- Nu, recunoscu vraciul în vârstă. Toate 
încercările noastre au dat greș. Nu răspunde la 
nici un leac. Se aplecă spre bătrân, conspirativ. 
Eu bănuiesc o influență magică. Dacă nu ar fi 
să încălcăm dorinţele Maiestăţii Sale, exprimate 
insistent când era în stare să le rostească, aș fi 
chemat un vrăjitor. 

- Să îndrăznim să-l chemăm? Acum, cât re- 
gina nu pare să știe nimic din ce se petrece? 

Vraciul trase aer adânc printre dinţii hidoși 
de nyadd. 

- Nu cunosc nici un făcător de vrăji destul 
de priceput pentru suferința ei. Pe cei mai buni 
i-a înlăturat chiar ea. Știi cât urăște gândul că ar 
putea avea rivali. 

- Atunci nu-l putem chema pe unul din afara 
tărâmului nostru? 

- N-aş îndrăzni să spun ceva despre asta, să 
fiu sincer. Am vindecat bolnavi cu suferinţe la 
fel de grave, insă, desigur, știam care erau aces- 
tea. Nu pot decât să... 

- Nu ne e ingăduită nici o amânare, vraciule. 
E în joc viitorul tărâmului vostru. Va trăi? 

Vraciul oftă din gâtlejul umed. 

- Deocamdată, e mai aproape de moarte decât 
de viață. Dar, desigur, facem toate eforturile să o 
salvăm, adăugă el repede. 

Bătrânul se uită la chipul palid, ca de ceară și 
brobonit, al reginei. 

- Ne aude? 

- Nu sunt sigur. 

Reveniră amândoi la marginea patului. Slu- 
jitorii mai neînsemnaţi se dădură la o parte. 

Aplecându-se, bătrânul șopti blând: 

- Maiestate? 

Nici un răspuns. O strigă din nou, puțin mai 
tare. De data asta, regina se foi ușor. 

Vraciul o şterse delicat cu un burete umed 
pe frunte. Obrajii parcă mai prinseră culoare. 

- Maiestate, repetă bătrânul. 

Adpar mișcă din buze. Un licăr i se ivi în ochi. 

- Maiestate, vă rog, încercaţi să mă ascultați. 

Regina de-abia scoase un geamăt. 

- Nu s-a stabilit cine moștenește tronul, Ma- 
iestate. E o problemă de viață și de moarte. 

Adpar murmură slab. 

- Grupările se vor bate pentru tron. Asta în- 
seamnă haos, dacă nu e numit un moștenitor. 

Bătrânul știa că regina se asigurase să nu aibă 
adversari prin crime şi exilări. 

- Trebuie să vorbiţi, doamnă, să rostiți 
un nume. 

Se vedea clar că Adpar voia să vorbească, dar 
nu reușea. 

- Un nume, Maiestate! Cine să ne conducă? 

Buzele se mișcară mai curajoase. Bătrânul se 
aplecă şi duse urechea la ele. Nu înţelese ce spune, 
cu toate că-și încordă auzul. 

— eu... €U... EH... EH... 

Atunci știu că nu mai e nici o speranţă. Poate 
că regina voia să lase în urma ei haos. Sau 
poate nu credea că e muritoare. Oricum, rezul- 
tatul va fi același. 

Bătrânul îi privi pe cei adunaţi în odaie. Și ei 
înțelegeau ce avea să urmeze. 

Aceasta era clipa în care aveau să înceapă un 
şir de evenimente de neevitat. Își vor pierde 
increderea în ţinut și va începe fiecare să se gån- 
dească la sine. Cum va face şi el. 


Centauri, era convins Stryke, nu credeau că 
orcii se vor mai intoarce. Nici nu avea cum să 
creadă altceva, când gazdele i-o spuseseră pe șleau. 

Ceata primise niște arme grozave, de care 
era foarte mulțumită. Mai ales Coilla se arătă 
incântată de cuţitele perfect echilibrate. Printre 
altele, Jup avea o halebardă superbă, Alfray, o 

suliță minunată, iar Stryke, cea mai ascuțită 
sabie din câte văzuse. 

Acum că jderii plecaseră de la centauri și nu 
mai puteau fi auziţi, îndoielile incepură să iasă 
la suprafață. 

Cum era așteptat, Haskeer se opuse cel mai 
categoric. 

- Ce plan nebun ai mai pus la cale acum? 

- Ți-am explicat. Sergent, fii atent ce vorbeşti, 
il avertiză Stryke. Dacă nu vrei să ai de-a face cu 
el, nu-i nimic. Poți pleca în altă parte. Spunea: 
însă că vrei să te dovedești demn de ceata asta. 

- Şi am vorbit serios. Dar ce rost are, dacă 
ceata îndeplinește o misiune sinucigașă? 

- Exagerezi, ca întotdeauna, îi spuse Jup. Dar, 
Stryke, în ce ne băgăm* 

- Mergem în recunoaștere. Dacă vedem că 
nu ne putem descurca, ne întoarcem la Drogan 
și-i spunem lui Keppatawn că e imposibil ce 
vrea el. 

— Și pe urmă? întrebă Alfray. 

- Vom încerca să ne târguim din nou. Poate 
ne oferim să ducem la capăt altă misiune. De 
exemplu, să-i găsim un vraci priceput. 

— Ştii că n-o să accepte, căpitane, zise Haskeer 
sincer. Dacă vrem steaua aia cu tot dinadinsul, ar 
trebui să mergem înapoi și s-o luăm cu forța. 

Probabil că oricum o să ne batem pentru ea 
până la urmă, de ce să nu fim noi cei care să-i 
luăm prin surprindere? 

- Pentru că nu e onorabil, îi răspunse Coilla 
indignată. Am promis că vom încerca, nu că ne 
vom furișa înapoi mișelește ca să le tăiem gâturile. 

Alfray insistă și el pe același ton. 

- Ne-am dat cuvântul. Sper să nu apuc ziua 
când un orc își încalcă promisiunea. 

- Bine, bine, oftă Haskeer. 

Călăreau în vecinătatea unui deal cu iarbă bol- 
navă, ingălbenită. Un orc ţipă și arătă cu degetul. 
Se intoarseră toți și priviră în vârful dealului. 

Un bărbat pe un cal alb, într-o mantie al- 
bastră, lungă. 

— Serapheim! îl recunoscu Stryke. 

- Ăsta e? întrebă Stryke. 

- Drace, vă vine să credeți? întrebă Jup. 

Coilla dădu pinteni calului. 

- Vreau să stau de vorbă cu omul ăsta! 

Jderii o urmară în galop pe deal. Între timp, 
omul cobori pe panta opusă și dispăru. Când 
ceata ajunse în vârf, nu zări nici urmă de el. 
N-ar fi avut unde să se ascundă. Terenul era des- 
tul de neted şi se vedea bine în toate direcțiile. 

- Ce naiba se întâmplă, în numele Celor 
Patru? se intrebă Coilla. 

Haskeer mișcă din cap când la stânga, când 
la dreapta, cu mâna streașină la ochi. 

- Unde-o fi? N-are cum să dispară așa. 

— Ba are, a mai făcut-o, îi spuse Jup. 

- Trebuie să fie undeva la poale, socoti Coilla. 

— Lăsaţi-o baltă, ordonă Stryke. Am senzaţia 
că ne pierdem timpul. 

- E foarte iute de picior. O să-i spun când îl 
văd, comentă Haskeer, aruncând o ultimă privire. 

Din punctul acela de observație se vedea Mlaș- 
tina Scarrock. Iar în spatele ei, către vest, oceanul 
cu colierul lui de insule neprimitoare. 


De mult nu mai călărise Jennesta în fruntea 
armatei Și nu mai condusese o campanie. 

La drept vorbind, era doar o misiune, poate 
nici atât, pentru că nu urmărea un țel anume, ci 
doar să prade şi să-i hărțuiască puțin pe dușmani. 
Și mai spera să afle câte ceva despre locurile pe 
unde hălăduiau nemernicii de jderi. Acum că 
luase măsuri împotriva surorii ei prea ambi- 
țioase, avea mai multă poftă de viață - și poftă 
să ia viaţa altora. 

Cel mai important era că ieșise la aer și îi făcea 
foarte, foarte bine. 

După o jumătate de zi, avu noroc. Cercetașii 
trimiși în față raportară o așezare Uni prea nouă 

ca să apară pe hărți. Nici iscoadele ei nu știau de 
ea. O scăpare pentru care o să împartă pedepse 
la întoarcere. Între timp, îşi conduse armata 
de orci şi pitici, zece mii de ostași, impotriva 
enclavei Uni. 

Nesocotitul crapă capul spiridușilor cu hale- 
barda - iată o zicală care îşi găsi confirmarea. 
Atacul fusese floare la ureche, căci așezarea era 
formată din colibe și hambare construite nu- 
mai pe jumătate și prost apărate. Locuitoru, 
nu mai mult de cincizeci la număr cu copii cu 
tot, nici măcar nu terminaseră zidul de apărare. 

Jennesta îi considera pe oamenii care alese- 
seră locul acela să-și ridice așezarea niște tâmpiţi, 
fermieri lipsiți de judecată, care nici atâta nu 
știau, că nu trebuiau să-i încalce domeniile. 

Oamenii încercară să-și repare greșeala pre- 
dându-se. Regina își dori ca toţi Uni să fie atât 
de ușor de învins. 

Ceea ce urmă îi spori în mod neașteptat și plă- 
cut resursele magice: aproape patruzeci de inimi 
smulse din trupurile celor pe care nu-i omorase în 
măcel. Nu reușise să mănânce decât o parte din 
ele, dar masa imbelșugată îi oferi prilejul să încerce 
un lucru despre care citise în scrierile străbunilor. 

Înainte de a porni în această aventură, trimi- 
sese slujitori în nord, în tărâmurile pustiite din 

Hojanger, ca să aducă multe căruţe cu gheaţă și 
zăpadă. Bine izolată în butoaie învelite în 
pânză de sac și blănuri, încărcătura ajunse neto- 
pită la destinaţie. Puse să i se păstreze inimile în 
butoaie, cu gândul că le va dezgheţa când va 
avea nevoie de ele pe drum. Sigur că nu aveau 
aceleași gust ca acelea proaspete, dar îi vor fi de 
mare ajutor la ananghie. 

Dacă mergea treaba, socotea să păstreze în bu- 
toaie hrana pentru oaste când pleacă în campanii. 

Jennesta ieși dintr-o colibă, deocamdată mul- 
țumită de tortură şi alte răsfățuri, și-și șterse bu- 
zele însângerate cu o batistă de mătase delicată. 
Se uimise pe ea însăși cu câtă energie se apucase 
de treabă. Poate că aerul proaspăt îi făcuse foame 
şi-i stârnise apetitul, oricum sănătos. 

Mersadion nu se arătă foarte satisfăcut de 
situaţie. O aștepta călare, țeapăn și negru la față. 

- Nu pari încântat, generale, observă regina, 
ștergându-și lichidul roșu din palme. Nu ţi-a 
căzut bine victoria? 

- Ba cum să nu, Maiestate, răspunse el grabnic, 
cu zâmbet prefăcut. 

- Atunci ce te deranjează? 

- Ofițerii mi-au raportat că a crescut numă- 
rul ostașilor nemulțumiți, doamnă. Nu mult, 
dar destul cât să mă îngrijoreze. 

- Am crezut că ai rezolvat situaţia, Mersa- 
dion, rosti Jennesta fără să-şi ascundă nemulțu- 
mirea. Nu i-ai executat pe agitatori, așa cum 
i-am poruncit? 

- Ba da, am executat câțiva din fiecare regi- 
ment. Se pare că am stârnit mai multă agitație. 

— Atunci omoară-i și pe alţii. Acum de ce se 
mai plâng? 

— Se pare că... nu sunt de acord cu porunca 
dumneavoastră de a distruge această așezare, 
doamnă. 

- Poftim? 

Generalul se albi, dar continuă: 

- Zic unii — foarte puţini, să știți — că aceste 
clădiri ar putea adăposti văduvele și orfanii or- 
cilor care au murit în slujba dumneavoastră. 
Altfel, aceştia ar fi lipsiţi de orice mijloace de 
supravieţuire. 

- Așa vreau să şi rămână! Ca să-i avertizez pe 
bărbați! Un războinic care ştie ce soartă îi 
așteaptă pe soaţa şi odraslele lui dacă el nu luptă 
cu dârzenie e un războinic mult mai priceput. 

- Da, doamnă, spuse Mersadion supus. 

- Încep să mă îngrijorez că nu eşti în stare să 
păstrezi ordinea, generale. 

Mersadion se făcu mic în șa. 

— Și cred că primul lucru pe care o să-l facem 
când ne întoarcem la Cairnbarrow e să curățăm 
rândurile oștii noastre de instigatori o dată pen- 
tru totdeauna. 

- Doamnă. 

- Acum du-te şi adu-mi o torță. 

- Doamnă? 

- O torţă, in numele zeilor! Trebuie să ţi-o 
desenez pe nisip? 

- Nu, Maiestate. Imediat. 

Descălecă și fugi la clădirile înghesuite. 

În timp ce aștepta nerăbdătoare întoarcerea 
lui, regina urmări cu privirea un grup de dragoni 
plutind pe cer, aproape de plafonul de nori. 

Mersadion se întoarse în pas alergător cu o 
torță de lemn cu capătul învelit în cârpe și muiat 
in smoală. I-o oferi. 

- Aprinde-o, murmură Jennesta, amenințătoare. 

Generalul bâjbâi după cremene lângă regina 
care clocotea. Într-un sfârșit, reuși s-o aprindă. 

- Dă-o aici! strigă regina şi i-o smulse. 

Stătea în ușa clădirii pe care tocmai o pângărise. 

— Această așezare este un cuib de vipere Uni. 
Dacă nu o distrugem, nu ne facem bine înţeleși. 
lar eu nu am obiceiul să dau dovadă de slăbi- 
ciune, generale. 


345 


Aruncă torța în colibă. Dinăuntru se auziră 
țipetele oamenilor pe care îi lăsase în viaţă. Pe 
urmă se duse la calul ei și încălecă. Mersadion îi 
urmă exemplul. 

- Pune oastea în mișcare, porunci ea. Mer- 
gem să căutăm alt cuib. 

Îndepărtându-se, regina aruncă o privire 
inapoi. Văpăile se întindeau necruțătoare. 

— Dacă vrei un lucru bine făcut, trebuie să-l 
faci cu mâna ta, îi spuse ea generalului cu glas 


vesel. Așa obișnuia să spună venerata mea mamă. 

În Mlaștina Scarrock, vremea își făcea de cap. 

Nu se deosebea de clima câmpiei pe care jde- 
rii tocmai O traversaseră, dar era mai aprigă. 
Norii coborau, ploaia nu mai contenea, vântul 
mușca mai crâncen. Şi se făcuse mai frig. Poate 
din cauza furtunilor care băteau nemiloase în 
preajma întinderii de gheaţă din nord. Nu exis- 
tau munți sau păduri care să le mai îimblânzească 
ȘI, odată ce ajungeau aici, se imbinau cu aerul În- 
ghețat adus de infinitul Ocean Norantellia. 

Bucuroşi că-şi făcuseră rost de blănuri, jderii 
stăteau la marginea mlaștinii și îi cercetau su- 
prafaţa rău prevestitoare. 

În fața lor se întindea o baltă nemărginită și 
netedă, numai noroi și nisip, presărată cu șanțuri 
și chiar cu mici lacuri gelatinoase. Ici-colo, co- 
paci sfrijiți străpungeau peisajul pustiu, dovadă 
că molima se întindea. Duhnea a peşti morţi și 
alte animale nesănătoase. Nu se vedea nici urmă 
de viață, nici măcar o pasăre. 

Din punctul lor de observație, pe o ridicătură 
puțin mai înaltă decât mlaștina, orcii zăriră 
țărmul oceanului leneş și cenușiu şi, dincolo 
de el, contururile negre ale Insulelor Mallowtor, 
pustii şi învăluite în ceață. Acolo, dedesubtul va- 
lurilor, își duceau merzii traiul primejdios. 

Era un peisaj deznădăjduit, pe care Stryke 
nu se abținu să-l compare cu cele splendide din 
visele sale. 

- Bine, zise Haskeer, acum am văzut. Nu-mi 
place. Hai să ne întoarcem. 

— 'Ține-ţi firea, îl sfătui Stryke. Am zis că 
mergem în recunoaștere. 

- Am văzut tot ce era de văzut. E un pustiu 
nenorocit. 

- La ce te așteptai? întrebă Jup. La fecioare 
care dansează și aruncă petale de trandafiri? 

Coilla nu-i lăsă să pornească iar gâlceava. 

- Cum procedăm, Stryke? 

- După spusele lui Keppatawn, tărâmul 
nyadd se întinde de la capătul îndepărtat al 
mlaștinii până la ocean. Deci e aproape tot 
sub apă. 

- Excelent, mormăi Haskeer. Acum suntem 
ŞI peşti. 

Stryke îl ignoră. 

- Dar în palatul lui Adpar se intră și de pe 
uscat, și din apă. Așa cum văd eu lucrurile, în 
misiunea aceasta mergem toată ceata, în afară 
de cei pe care îi lăsăm cu caii. 

— Sper că n-ai de gând să fiu eu ăla, zise Al- 
fray cam inţepat. 

Vârsta e de vină, își zise Stryke. Caporalul 
era tot mai sensibil. 

- Bineînțeles că nu. Avem nevoie de tine. 
Dar, aşa cum am zis, nu putem lua caii. Talag, 
Liffin, asta-i treaba voastră. Îmi pare rău de voi, 
dar e importantă. 

Soldații încuviințară posaci. Nici unui orc 
nu-i plăcea să primească o însărcinare de doi 
bani când o bătălie era iminentă. 

Jup reveni la subiectul discuţiei: 

- Mergem direct, zici. Nu trimitem cercetași? 

- Nu. O să traversăm mlaştina şi, dacă tere- 
nul e prielnic, îi dăm drumul. Nu vreau să stăm 
aici mai mult decât e necesar. 

- În sfârşit ai spus ceva cu care sunt și eu de 
acord, spuse Haskeer. 

- Nu uitaţi, Keppatawn ne-a spus că sunt 
tulburări în ținutul lui Adpar, continuă Stryke. 
Asta s-ar putea să ne ajute sau, dimpotrivă, să 
ne incurce. Dacă e prea mare agitație acolo jos, 
ieşim fără să ne batem. Consider că e mai im- 
portantă ceata decât încăierările locale. 

- Mie îmi convine, încuviinţă Jup. 

Stryke studie cerul. 

- Hai să mergem până nu începe să plouă 
mai tare. Aşa cum v-am spus, se adresă căpi- 
tanul lui Talag și Liffin, n-avem de gând să pier- 
dem timpul pe-acolo. Dar, pentru siguranţă, 
așteptaţi-ne până mâine pe vremea asta. Dacă 
nu ne întoarcem până atunci, puteți să conside- 
rați că nu mai aveți nici o obligație față de ceată. 
Puteţi să vindeţi caii. Așa o să vă descurcați 
o vreme. 

Jderii se despărțiră de camarazi într-o atmos- 
feră sumbră. 

- "Țineţi aproape, staţi cu ochii în patru, po- 
runci Stryke. Orice mișcă moare. 

- Ca de obicei, atunci, remarcă Jup. 

- Nu uitaţi că nyazzii sunt la ei acasă, adăugă 
Stryke. Trăiesc și în apă, și pe uscat. Noi, numai 
pe uscat. Ai priceput, Haskeer? 

- Mda... Sergentului îi fulgeră un gând prin 
cap. De ce-mi zici mie? 

Pășiră în mlaștină. Era tăcută ca Pădurea 
Drogan, însă alt soi de liniște îi apăsa acum. 
Aceea fusese pașnică. Aceasta era tulburătoare, 
infricoșătoare. Dacă Drogan promitea, mlaștina 
amenința. Și, tot ca în Drogan, jderii simțiră 
nevoia să șușotească între ei, deşi știau că nu e ne- 
voie; dușmanul nu ar fi avut unde să se ascundă. 

Terenul se făcuse, din buretos, nămolos. 
Stryke se uită în jur și văzu că Haskeer mergea 
separat de ceată. 

— Țineţi aproape. Nu vă despărțiți, strigă el. 
Nu ştim ce surprize ne așteaptă. 

- Nu-ţi face griji, şefule. Știu ce fac. 

Se auzi o sorbitură. Sergentul se afundă 
brusc până la mijloc în noroi. 

Jderii alergară la el. Se scufunda mai adânc. 

- Nu te zvârcoli, te afunzi mai tare, îl sfă- 
tui Alfray. 

- Scoateţi-mă de-aici! Nu staţi ca proștii, 
faceți ceva! 

Stryke deschise braţele. 

- Mă întreb dacă să te lăsăm până când îți 
ajunge noroiul la gură. Cred că numai așa o să 
înveți să taci. 

- Hai, căpitane! se văită sergentul. E al dra- 
cului de frig aici. 

- Bine, scoateți-l. 

Jderii îl traseră afară cu greu. Murdar din 
cap până-n picioare, Haskeer înjura de mama 
focului. Noroiul i se lipea de haine. 

- Pfui, ce put! se plânse el și se strâmbă. 

- Nu-ţi face griji, n-o să observe nimeni, îl 
linişti Jup. 

- Mulţumeşte-le Celor Patru că n-ai căzut 
tu, măi, labe scurte! Te-ai fi scufundat până 
peste cap. 

Coilla duse mâna la gură ca să-și ascundă 
zâmbetul. 

- Acum haideţi să nu ne mai despărțim, da? 
propuse Stryke. 

Îşi reluară drumul. Haskeer mormăia în barbă 
și lipăia din bocanci. 

După un ceas de mers concentrat, zăriră un 
șir de stânci neregulate în față. Stryke le po- 
runci jderilor să se răspândească și să fie atenți 
pe unde calcă. 

Când ajunseră la stânci, văzură că sunt mai 
inalte decât ei. Câteva aveau guri de peșteră; 

altele erau găurite rotund și se deslușea oceanul 
prin ele. 

Coilla se încruntă. 

- Dacă aici începe ţinutul nyazzilor, nu ar 
trebui să fie paznici? 

- Ba da, o aprobă Stryke. Poate că stau puţin 
mai departe. 

- Așadar, pe unde mergem? întrebă Alfray. 

- După spusele lui Keppatawn, cel puţin 
una dintre aceste intrări duce acolo unde vrem 
noi să ajungem. Păcat că nu mai știa care. Alege-o 
pe una. 

Alfray se gândi puţin, apoi arătă cu degetul. 

- Aceea. 

Se apropiară tiptil și intrară. Nu era decât 
O peșteră. 

- Bine că n-ai pus rămășag, Alfray, îl luă 
Haskeer peste picior pe caporal. Şi acum ce 
facem, Stryke? 

— Le verificăm pe toate, până reușim să intrăm. 

Mai făcură trei încercări, toate ratate. 

- Încep să mă satur de peşteri, le spuse Has- 
keer. Mă simt ca un liliac. 

Atunci alese Coilla una care se dovedi mai 
promițătoare. Se prelungea și lumina de la in- 
trare nu era suficientă. Dar în capătul ei se ri- 
dica o arcadă naturală. Se furișară pe sub ea. 

Arcada se deschidea într-un tunel înclinat, ca o 
pantă, cu fundul schpind verde. 

Jderii scoaseră armele și coborâră iute, 
pregătiți de luptă. 

În loc de nyazzi, dădură peste o grotă umedă, 
cu ecou. Lumina de culoarea smaraldului pro- 
venea de la sutele de bucăți din materiale asemă- 
nătoare cu coralul, care creșteau din pereți și 
din tavan. 

Alfray studie stalactitele de un verde 
strălucitor. 

- Nu ştiu ce material e ăsta, dar e tare folo- 
sitor, șopti el. 

- Așa-i, spuse și Haskeer. 

Smulse o bucată şi i-o dădu. 

- Luaţi mai multe, porunci Stryke. 

Soldaţii se apucară să smulgă stalactite. 

Nu găsiră decât un singur drum, un tunel 
ingust ieșind din peretele apropiat. Spre deose- 
bire de grotă, nu era luminat, așa că „șerpii“ lu- 
minoși le serviră drept torţe. Jderii avansară 
unul după altul, în frunte cu Stryke. 

Tunelul se termină rapid într-o peșteră ro- 
tundă cu pereți înalți, dar fără tavan. Din ea por- 
neau alte trei tuneluri întunecoase. Apa curgea 
liberă, ajungând până la glezne. 

- lar trebuie să ne jucăm de-a ghicitul, 
spuse Coilla. 

- Sst! Alfray duse degetul la buze. 

Jderii împietriră. Auziră plescăituri. Cineva 
mergea printr-un tunel, dar prin care din cele trei? 

Stryke le făcu semn să se retragă în grotă. 
Șerpii luminoşi fură ascunși în grabă. Doi 
nyazzi apărură din tunelul din mijloc. Se 
mișcau în stilul unduios al rasei, încordându-și 
muşchii inferiori, foarte dezvoltați. Creaturile 
se simțeau în largul lor și se mișcau mult mai 
ușor în apă, dar fără îndoială că și pe uscat se 
descurcau la fel de bine. Printre celelalte rase, 
nyazzii alcătuiau o combinație echilibrată, însă 
era greu de spus dacă mai târziu vor prefera 
numai apa sau numai uscatul. 

Purtau armele tradiționale ale rasei: sulița-sabie 
scurtă și zimțată, făcută din rocile întărite de pe 
fundul oceanului, și pumnale de coral prinse în 
curele peste carapacele lucioase. 

Alfray șopti: 

- Numai doi? 

- Cred că da. Unul să rămână în viață. Jup, 
acoperă-ne. 

La semnalul căpitanului, Alfray, Haskeer și 
Coilla se năpustiră asupra celor doi nyazzi. 
Trei sau patru soldaţi le ținură spatele. 


354 


Luate prin surprindere, depășite ca număr, 
creaturile nu avură nici o șansă. Alfray și Haskeer 
o izbiră pe una în cap și la gât până se prăbuși. 
Stryke și Coilla o atacară pe cealaltă și o 
răniră în așa fel încât să nu moară imediat. Căzu 
ca un melc cu carapacea zdrobită. Sângele îi curse 
în apă. 

Stryke ingenunche. 

- Regina, rosti el aspru. În ce parte e palatul? 

Victima respiră sacadat, zguduită de spasme, 
dar nu răspunse. 

- Unde-i regina? repetă Stryke, mai ame- 
nințător. 

Îl împunse cu sabia ca să fie mai convingător. 
Cu un efort, nyaddul ridică un braț și arătă cu 
degetele palmate spre tunelul din partea dreaptă. 

- Palatul? insistă Stryke. Pe-acolo? 

Nyaddul reuși să dea din capul mare. Apoi 
căzu pe-o parte. 

- Să nu minţi, îl avertiză Haskeer. 

- Lasă-l, spuse Coilla, e mort. 

Jup și restul cetei ţâșniră din ascunzătoare. 
Cadavrele fură lăsate pe loc. Prudenți, jderii in- 
trară în tunelul din dreapta, scoțând la iveală 
„șerpii“ luminoși ca să vadă pe unde calcă. 

Tunelul se prelungi mai mult decât cel di- 
nainte, însă îi conduse într-o altă zonă fără 

acoperiș - un tăpșan. În faţa lor, terenul se în- 
clina într-o serie de terase, ca niște dale puse una 
peste alta, care duceau la o aglomeraţie de cori- 
doare și tuneluri. 

Înaintea lor se înălța o clădire uriașă, defor- 
mată. O combinaţie bizară de arhitectură natu- 
rală și nyaddă, nu avea nici o linie dreaptă și 
nici un turn nespiralat. Roci, scoici și alge se 
impleteau pentru a da palatului o înfățișare na- 
turală, de apă care curge scânteietoare. 

- Ei, l-am găsit, anunţă Stryke. 

Jup își ridică mâneca și arătă în jos. Departe, 
cam la zece niveluri de trepte, spre stânga, două 
grupuri de nyazzi se băteau între ele. Era o 
luptă sângeroasă care nu ținea cont de reguli. 
Câțiva războinici căzură chiar în timp ce jderii 
urmăreau bătălia. 

- Keppatawn a avut dreptate, ținutul e zguduit 
de tulburări, spuse Coilla. 

- Dacă s-a instaurat haosul, atunci suntem 
acoperiți, adăugă Jup. Se pare că am ajuns la ţanc. 

- Dar, dacă s-a pornit un război civil, chib- 
zui Stryke, poate că Adpar a murit deja. 

- Dacă ar fi domnit cu înţelepciune, nu s-ar 
fi ajuns aici, rosti Coilla. Ce fel de conducător 
e acela care-și lasă tărâmul să moară odată cu el? 

- Unul ca oricare altul, din câte am văzut eu, 
ii răspunse Jup. Și, nu uita, Adpar e sora Jennes- 
tei. Poate că trăsătura e moştenire de familie. 

Stryke arătă spre un pasaj lat de dedesubt, 
care ducea direct la palat. 

- Să mergem. 

Jderii coborâră tiptil, dar repede, pe terenul 
terasat, ca să nu-i vadă grupurile care se băteau, 
şi intrară în pasaj. Acolo lucrurile se schimbară. 

După douăzeci de paşi, pasajul cotea brusc. 
Jderii nici nu ajunseră la cotitură când văzură 
apărând cinci nyazzi. Patru erau înarmaţi și îl 
escortau pe al cincilea, care nu purta arme. Dar 
nu arăta ca un prizonier. 

Surpriza, de ambele părți, nu ţinu mult. 
Nyazzii își îndreptară armele în poziție de atac 
şi se năpustiră asupra jderilor. 

Coilla aruncă imediat un cuțit şi elimină un 
adversar. Știind că are carapacea groasă, ținti la 
cap. Lama se înfipse direct în ochi. 

Restul nyazzilor fură blocaţi de aproape. Mai 
mulți la număr, orcii ieșiră din nou învingători. 

Haskeer ridică o singură dată sabia cu două 
mâini și-i luă piuitul nefericitulu: adversar. Alfray 
şi Jup, luptând impreună, îl izbiră hotărât pe po- 
trivnicul lor. Acesta se prăbuși sfârtecat. Soldații 
năvăliră peste ultimul nyadd și-i veniră de hac. 

Coilla își recuperă cuțitul. Era cel mai bun 
pe care-l avusese vreodată. 

Rămase doar nyaddul neinarmat, care se 
chirci de spaimă. 

- Fac parte din Sfatul Bătrânilor! Nu sunt 
militar! Cruţaţi-mă! Cruțaţi-mă! îi imploră el 
pe jderi. 

- Unde-i Adpar? îl întrebă Stryke. 

- Ce? 

- Dacă vrei să trăieşti, ne duci la ea. 

- Nu şt... 

Haskeer îi puse sabia la gât. 

- Bine, bine, zise el imediat. Vă duc la ea. 

- Fără șmecherii, il avertiză Jup. 

Bătrânul îi conduse printr-un labirint de pa- 
saje din piatră acoperită cu licheni. Ca peste tot 
in tărâmul nyadd, apa se ridica până la glezne. 

Într-un sfârșit, ajunseră într-un coridor lat, 
luminat de șuvițe de rocă sclipitoare. În capăt 
erau două uși mari, păzite de doi războinici. 
Ceata nu le dădu timp să reacționeze. Îi înghe- 
sui și îi făcu bucățele. Capul unuia rămase atâr- 
nat de trup. 

Câţiva soldaţi ascunseră cadavrele. Nyaddul 
înspăimântat fu adus în faţă. 

- Mai e cineva înăuntru în afară de ea? îl 


intrebă Stryke. 

- Nu ştiu. Un vraci, poate. Tărâmul nostru 
e tulburat. Grupările rivale se înfruntă pe viață 
şi pe moarte. Regina poate că a murit deja. 

- Fir-ar să fie! se enervă Jup. 

Bătrânul se miră: 

- Adică n-aţi venit s-o omorâți? 

- E prea complicat să-ți povestim de ce-am 
venit, îi răspunse Alfray. Dar pentru noi e im- 
portant ca regina să fie în viaţă. 

Stryke făcu un semn din cap și jderii incer- 
cară ușile cu grijă. Nu erau încuiate. Le impin- 
seră şi năvăliră înăuntru. 

În odaie nu era nimeni în afară de regina în- 
tinsă pe patul de alge unduioase. Ceata se năpusti 
spre ea. 

- În numele zeilor, murmură Coilla, vă- 
zându-i fața. Seamănă ciudat de mult cu Jennesta. 

- Da, spuse și Alfray. Te cam pune pe gân- 
duri, nu? 

- Au lăsat-o singură pe patul de moarte, re- 
marcă Jup. 

- Asta arată cât de mult au ţinut la ea, su- 
blinie Coilla. 

- Dar mai trăiește? întrebă Stryke. 

- Abia dacă mai respiră, răspunse Jup. 

Bătrânul, uitat, se furișă spre ușă. Ajunse la 
ea și o luă la goană pe coridor, zbierând: 

- Gărzi! Gărzi! 

- Rahat! se înfurie Stryke. 

- Lasă-l în seama mea, sări Coilla. 

Fugi în prag, scoțând un cuţit. Duse mâna în 
spate. Arma i se înfipse bătrânului în ceafă. Se 
răsuci și căzu într-o baltă. 

- Am zis eu că sunt foarte bune cuţitele, 
spuse Coilla. 

Stryke puse doi soldați de pază la ușă. Își 
indreptară din nou atenţia spre Adpar. 

- Norocul a fost de partea noastră până acum, 
zise căpitanul. Poate că ne va părăsi. Crezi că ne 
aude, Alfray? 

- Greu de spus. Nu mai știe de ea. 

Stryke se aplecă asupra ei. 

- Adpar. Adpar! Ascultă-mă. Eşti pe moarte. 

Regină clătină ușor din capul proptit pe perna 
de culoarea smaraldului. 

- Ascultă-mă, Adpar. Eşti pe moarte din 
cauza surorii tale, Jennesta. 

Regina murmură ceva. Începu să se agite 
foarte slab. 

- Ascultă ce spun, regină nyaddă. Propria ta 
soră te-a omorât. Jennesta e de vină. Jennesta. 

Adpar clipi și mișcă iar din buze. Branhiile 
pulsară ușor. Nici o altă reacție. 

- N-are rost, oftă Coilla. 


360 


Haskeer își găsi iar să comenteze: 

- Da, Stryke, recunoaşte, n-o să meargă. 
N-are rost să stai acolo și să tot repeți Jennesta, 
Jennesta, Jennesta. 

Stryke era dezamăgit. Vru să plece de lângă pat. 

- Am crezut că... 

- Aşteaptă! strigă Jup. Priviţi! 

Ochu lui Adpar sclipiră, gata să clipească. 

- A inceput când Haskeer a repetat numele 
Jennestei, explică Jup. 

Sub ochii jderilor, genele reginei se umeziră. 
O singură lacrimă izvori și alunecă pe obraz. 

- Repede! îi îndemnă Alfray. Sucluţa! 

Stryke scoase micul recipient și încercă să-l 
așeze lângă obrazul reginei. Avea gesturi stângace. 

- Lasă-mă pe mine, îl rugă Coilla și-i luă sti- 
cluța. Asta-i treabă de femeie. 

Cu mare atenţie, ea așeză gâtul sticluței sub la- 
crimă și apăsă ușor obrazul. Lacrima se rostogoli 
in ea. Coilla puse dopul și i-o dădu lui Stryke. 

- Ironia sorții, spuse ea. Sunt sigură că n-a 
vărsat în viaţa ei o lacrimă pentru suferințele pe 
care le-a provocat. A fost nevoie să-și plângă 
de milă ca să i se umezească ochii. 

Stryke cercetă sticla. 

— Ştii, n-am crezut că o să reuşim. 

- Acum ne spune, bodogăni Haskeer. 

- Dar zeii au fost cu noi, declară Alfray când 
dădu drumul încheieturi: lui Adpar. A murit. 

- Măcar în ultima clipă a făcut o faptă bună 
pentru una dintre victimele ei, cugetă Stryke. 

- Acum nu mai trebuie decât să ieşim de 
aici, concluzionă Jup. 

Jennesta era în toiul unei ședințe de strategie 
cu Mersadion când se petrecu transformarea. 

Realitatea își schimbă înfățișarea, se plie. De- 
veni alta. Regina avu o viziune, deși nu-i putea 
spune chiar așa. Avu mai degrabă senzaţia cople- 
şitoare că știe, convingerea că s-a petrecut un eve- 
niment de mare însemnătate. Odată cu ea, primi 
și un mesaj limpede și viu, în lipsa unei lumi mai 
bune, pe care îl trăi cu aceeași încântare. 

Pe Jennesta n-o mai încercase niciodată o ase- 
menea senzație. Bănuia că se născuse datorită 
legăturii telepatice intime pe care o avea, invo- 
luntar, cu sora ei. O avusese, se corectă ea. Adpar 
era moartă, nu mai încăpea îndoială. Iar acum ea 
știa mai multe. 

Nu-și dăduse seama că stătea cu ochii închiși și 
că se proptise de spătarul unui scaun ca să nu 

cadă. Începu să i se limpezească mintea. Se în- 
dreptă de spate și inspiră adânc de mai multe ori. 

Mersadion se holba la ea alarmat: 

- Vă simţiţi... bine, Maiestate? îndrăzni el. 

Jennesta clipi nedumerită, apoi se adună. 

- Bine? Da, mă simt bine. La drept vorbind, 
niciodată nu m-am simțit mai bine. Am primit 
o veste. 

Generalul nu pricepu cum se întâmplase asta. 
Se oprise la mijlocul propoziției, gata să leșine. 
Nu sosise nici un mesager, nu i se adusese nici 
un răvaș în cort. Nu se mai uită ea cu gura căscată, 
Ci spuse: 

- Sper că e o veste bună. 

- Da. Un motiv de bucurie. Chiar mai multe. 

Expresia visătoare, desprinsă de realitate, dis- 
părea treptat. Vorbi pe un ton categoric, mai 
apropiat de cel cu care se obișnuise generalul: 

- Adu-mi harta regiunii de vest. 

- Doamnă. 

Mersadion se grăbi să-i execute porunca. 

Întinseră harta pe masă și Jennesta încercui 
cu unghiile ei lungi, bizare, o zonă în care intrau 
Drogan și Mlaștina Scarrock. 

- Acolo, spuse ea. 

Generalul nu pricepu ce vrea. 

- Acolo... ce anume, Maiestate? 

— Jderii. Acolo trebuie să fie. 

- Mă iertați, doamnă, dar de unde știți? 

Regina zâmbi. Un zâmbet triumfător, de 
gheață. 

- Va trebui să mă crezi pe cuvânt, generale. 
Dar acolo sunt. Cel puțin unul dintre ei, căpitanul 
lor, Stryke. Plecăm îndată ce reușești să organizezi 
armata. Adică peste nu mai mult de două ore. 

- Două ore e foarte puţin, Maiestate, pentru 
o oaste atât de mare. 

- Nu te certa cu mine, Mersadion, se înfurie 
Jennesta. Timpul are o importanță crucială. E 
primul indiciu clar pe care-l avem despre locu- 
rile pe unde umblă ceata aia. N-am de gând să-i 
dau cu piciorul pentru că ești puturos. Acum 
du-te și pune treaba pe roate! 

- Am înțeles, Maiestate! 

Generalul vru să iasă din cort. 

- Şi trimite-o imediat pe Glozellan la mine. 

Stăpâna Dragonilor apăru peste câteva mi- 
nute. Fără introducere, Jennesta îi făcu semn 
către hartă. 

- Am informaţii că jderii sunt pe aici, pe un- 
deva. Ia un grup de dragoni şi pleacă înaintea 
oştii. Cercetează regiunea. Dar nu-i ataca decât 
dacă nu ai de ales. Înghesuie-i, la nevoie, dar îi 
vreau vii când ajung acolo. 

- Da, Maiestate. 

— Atunci ce mai stai? Mişcă! 

Spiridușul arogant înclină ușor din cap și ieși 
din cort. 

Jennesta începu să-și pregătească bagajul pen- 
tru drum. Pentru prima oară după mai multe 
săptămâni, era sigură că lucrurile se vor schimba 
în bine. Și scăpase de Adpar, așadar își luase o 
piatră de pe inimă. 

Atunci i se păru că aerul din cort... se îndoaie. 
Lumina scădea, deși erau aprinse lămpile. Poate 
că revenea senzaţia pe care tocmai O avusese Și se 
întrebă ce mai avea universul să-i transmită. 

Dar se înșela. În bezna groasă şi de nepătruns 
zări un punct pâlpâind la câțiva metri distanță. 
Îi urmară îndată altele. Se răsuciră într-un vârtej 
și începură să prindă formă. Jennesta se pregăti 
să infrunte atacul unei vrăji. 

În aer pluti o pată de lumini vibrante. Se 
întrepătrunseră și întruchipară o formă fami- 
liară. Un chip. 

— Sanara! exclamă ea. Cum naiba ai făcut asta? 

- Se pare că mi-au crescut puterile, îi ex- 
plică singura soră rămasă în viață. Însă nu 
asta contează. 

— Dar ce? 

- Ticăloșia ta. 

— Aha. Și tu, așadar. 

- Cum ai putut, Jennesta? Cum ai putut s-o 
supui pe sora noastră la o asemenea soartă? 

- Întotdeauna ai considerat-o - îşi căută cu- 
vintele — la fel de vinovată ca și mine! Acum de 
ce schimbi placa? 

- Întotdeauna am crezut că se va izbăvi. Nu 
i-am dorit moartea. 

— Bineînțeles, crezi că a fost mâna mea. 

- Hai, Jennesta, termină. 

— Păi, și ce dacă a fost? replică regina, în de- 
fensivă. A meritat-o. 

- Fapta ta nu e doar haină, ci complică o 
situație deja nesigură. 

— Ce dracu” înseamnă asta? 

- Jocul ăsta al tău cu relicvele. Întrecerea asta 
pentru puteri nimicitoare mai mari. Au intrat și 
alții în joc, surioară, și ar putea fi mai înzestrați 
decât tine. 

— Cine? Despre cine vorbeşti? 

- Călește-te. Cât mai e timp. 

— Răspunde-mi, Sanara! Nu mă duce cu 
vorba! De cine trebuie să mă tem? 

- La sfârșit, numai de tine. 

— Spune-mi! 

- Se zice că, atunci când barbarii bat la poartă, 
civilizația e la un pas de moarte. Nu fi barbară, 
Jennesta. Alege fapta bună, mântuiește-ţi viaţa. 

— Eşti atât de îngustă la minte! urlă regina. 
Ca să nu mai zic că ești enigmatică! Explică-te! 

- Cred că, în adâncul sufletului, știi ce vreau să 
spun. Să nu crezi că ceea ce i-ai făcut lui Adpar 
o să rămână neștiut sau nepedepsit. 

Chipul Sanarei se șterse treptat, în ciuda ur- 
letelor furioase ale Jennestei. 


În alt cort, nu prea departe, judecând după 
distanțele din Maras-Dantia, un tată stătea de 
vorbă cu fiica lui. 

- Dar mi-ai promis, tati, se văicări Mercy 
Hobrow. Ai zis că o să fie a mea. 

- Și va fi, păpuşo, va fi. Ti-am spus că-ţi voi re- 
cupera moștenirea și am vorbit serios. Chiar acum 
ne străduim să aflăm unde sunt sălbaticii aceia. 

Fata își ţuguie buzele într-un mod oribil. 

— Și mai ţine mult? 

-Nu mai ține mult. În curând o să te fac 
regină. Vei fi slujitoarea Domnului nostru și, im- 
preună, vom curăța acest tărâm de suboameni. Se 
ridică. Acum șterge-ți lacrimile. Trebuie să mă 
ocup de problema asta. 

O sărută pe obraz și ieşi din cort. 

Kimball Hobrow străbătu câțiva metri până 
la foc și grupul de paznici. Trupurile celor trei 
orci fuseseră așezate într-o parte. Al patrulea 
tocmai era omorât. 

Hobrow mișcă din cap spre Judecător. 

- ED 

- Sunt rezistenți. Dar ăsta a cedat, în cele din 
urmă, Domnul fie lăudat. 

— Şi? 

- Au plecat la Drogan. 

Moartea horcăi în pieptul caporalului 
Trispeer. 


Haosul din palatul lui Adpar îi ajută pe jderi 
să iasă mai repede. Se rătăciră de câteva ori prin 
labirintul de coridoare, se încăierară cu puţinii 
războinici întâlniți, dar majoritatea nyazzilor 
își duceau propriile bătălii. 

Locul în care ajunseră nu era cel prin care 
intraseră. 

- Cred că am ieșit mai la nord, zise Stryke. 

- Ce facem, ne intoarcem și încercăm alt 
drum? întrebă Jup. 

- Nu, riscăm prea mult. Dacă reușim să tra- 
versăm întinderea de apă de acolo, ca să ne în- 
dreptăm după aceea spre est, ar trebui să ajungem 
la mlaștina lângă care ne-am lăsat cau. 

Coilla se incruntă. 

- Cam mare ocolul, nu crezi? 

- Eu zic că e mai riscant să ne întoarcem în 
palat. Una dintre grupările nyadde o să învingă 
până la urmă. Atunci o să observe intrușii. 

- Să-i dăm drumul, propuse Alfray, suntem 
prea expuși aici. 

Traversară în marș o întindere formată din 
stânci neregulate și ajunseră la un teren neted 
lângă apă. Era acoperită de o crustă verde. 

- Miroase la fel de plăcut ca peste tot pe-aici, 
comentă Haskeer. Cât e de adâncă, ce crezi, 
Stryke? 

- Numai într-un singur fel putem afla. 

Căpitanul intră în apa rece. Îi ajunse până 
la talie. 

- E cam greu să mergi prin ea, dar nu-i mare 
lucru. Haideţi. 

Jderii îl urmară cu armele ridicate. 

- Ar trebui să fim plătiți în plus pentru asta, 
se văită Haskeer. 

- În plus? se miră Jup. Ce naiba, sergent, de- 
ocamdată nu suntem plătiți deloc. 

- Da! Uitasem! 

Merseră încă zece minute. Mai aveau puţin 
Și ieșeau din apă, pentru că deja vedeau malul 
celălalt. 

Apa se tulbură la câțiva metri în faţă. Bule se 
ridicară la suprafață și explodară. Ceata se opri. 

Alte mici vârtejuri se formară și alte bule 
explodară. 

- Poate că n-a fost o idee bună, până la urmă, 
murmură Jup. 

În fața lor, un nyadd ţâșni dintr-o coloană 
de apă. În clipa următoare, alți semeni de-ai lui 
ieșiră din lichidul puturos strângându-și ar- 
mele zimţate. 

— Mai ţii minte ce ne-ai spus despre lupta cu 
nyazzii în mediul lor? îi aminti Coilla lui Stryke. 
- E prea târziu să ne întoarcem, caporal. 

Stropi de apă din spate îi obligară să se în- 
toarcă. Alți nyazzi își făcură apariţia și incepură 
să-i încercuiască din faţă și din spate. 

- Hai să spintecăm niște carne de nyadd! 
strigă Stryke. 

Jumătatea din spate a cetei acționă condusă 
de Jup și Haskeer. Stryke, Coilla și Alfray for- 
mau avangarda. Deocamdată, jderii erau mai nu- 
meroși. Dar Stryke socoti că aveau șanse egale 
din cauză că luptau în apă. 

Trecu la atac cu săbiile și cuțitul și se năpusti 
la dușmanul cel mai apropiat. Îi străpunse cara- 
pacea și-l răni, căci incepu să curgă sânge. Dar 
rana nu îl scoase din luptă. Stryke scrâșni din 

dinţi și șarjă din nou, de data asta ajutat de doi 
soldați care-l hărțuiră pe adversar din laturi. 
Reușiră să-l scufunde în apă. 

Coilla începu să arunce cuțite în capetele 
dușmanilor. Însă fiecare aruncare însemna un 
cuțit pierdut și nu avea prea multe. Aruncă de 
două ori și rată. A treia oară îl nimeri pe un 
nyadd în tâmplă. Acesta răcni și dispăru sub 
apă, lăsând o dâră roșie. 

Un strigăt triumfător din spate anunţă 
prima victimă. 

- Le subțiem rândurile, ţipă Stryke, dar nu 
destul de repede. Dacă mai vin şi alții... 

Se opri la mijlocul propoziției când un nyadd 
se proțăpi în faţa lui și flutură sabia zimțată. ÎI 
atacă. Jderul se lăsă în jos și se scufundă. Apa rece 
și puturoasă îi venea până peste cap. Numără 
până la trei, sperând că scăpase de lovituri, apoi 
ieşi la suprafață. 

Nyaddul era exact deasupra lui. Stryke îi vâri 
lama în stomac cu toată puterea. Carapacea 
pocni și se sfărâmă, eliberând un șuvoi de sânge. 
Altul izvori din gura creaturii, până când aceasta 
dispăru sub apă. Stryke scuipă lichidul scârbos. 

Haskeer și Jup hărțuiau un dușman din două 
părți. Îi spintecaseră deja un braţ, iar acum 
nyaddul incerca să-i țină la distanţă. 

Haskeer fandă și îi pinti gâtul. Adversarul 
se lăsă în Jos, căutând instinctiv protecția apei. 
Ar fi fost mai înţelept să se ferească în altă di- 
recție. Lama îi despică, aprigă, capul şi-i îm- 
prăștie creierii. 

Mai rămăseseră patru nyazzi. Deși la fel de 
periculoși, Stryke era sigur că pot fi doborâți. 
Ceata năvăli peste trei dintre ei. 

În afară de Coilla, care țâșni în față şi-l atacă 
pe al patrulea. Adversarul sări într-o parte. 
Jderiţa nu văzu că din apă mai ieși un nyadd cu 
viteză uimitoare. Se răsuci în ultima clipă, 
infruntând doi deodată. Unul ridică sabia. 

- Ai grijă, caporal! strigă Kestix, care îl ob- 
servase pe al doilea nyadd. 

Răcanul se vâri între Coilla și sabie. Socoti 
greșit că o poate para cu a lui. 

Arma ascuţită intră în pieptul orcului ca 
in brânză. Sângele explodă, iar Kestix urlă 
de durere. 

- Nu! upă Coilla, dar trebui să se ocupe de 
celălalt nyadd, blocându-i sabia. 

Kestix, încă viu, dar grav rănit, fusese apucat 
de agresorul lui. Se luptă cu el, dar fără vlagă. 
Țipetele îi fură auzite de jderi, care sosiră ime- 
diat, inclusiv Stryke. 

Ajunseră la el chiar când era tras sub apă de 
nyaddul care se scufunda. Nu rămase decât o 
pată sângerie în urmă. 

Doi soldaţi își vârâră capul sub apă, incer- 
când să-și salveze camaradul. 

- Lăsaţi-l! le ceru Stryke. E prea târziu 
pentru el. 

Își îndreptară furia stârnită de durere împo- 
triva nyazzilor rămași. 

Când mai aveau puțin și i-ar fi omorât, apa 
se tulbură iar și se ridicară bule. 

- La dracu”, Stryke, gâfâi Jup, nu mai re- 
zistăm mult! 

Ceata se pregăti de un nou atac. 

Alte capete ieșiră la suprafaţă. 

Dar nu erau nyazzi, ci merzi. Zeci de merzi 
înarmați cu tridente și pumnale. 

- În numele zeilor! strigă Alfray. Și ăștia vor 
să ne ia gâtul? 

- Nu cred, ii răspunse Stryke. 

Bănuiala lui se adeveri. Merzu se năpustiră 
asupra nyazzilor și-i spintecară cu sălbăticie, 
pentru a răzbuna nedreptăţile îndurate. 

Unul dintre merzi se întoarse și ridică o mână 
udă spre orci. Era un salut. 

Nu numai Stryke îi răspunse. 

- Le rămânem datori, spuse căpitanul cetei. 
Acum haideţi să ieşim de aici. 

Părăsiră locul măcelului și se indreptară spre 
mal, plângându-l pe Kestix. 

În drum spre Liffin și Talag, ceata fu cople- 
șită de tristețe. Tot deprimaţi rămaseră și când 
călătoriră spre Drogan, în ciuda victoriei. 

- Merită toate astea viața unui orc? întrebă Al- 
fray. Mai ales unul așa de viteaz precum Kestix? 

- Meseria noastră e să ne riscăm viețile, îi 
aminti Stryke. Sunt orci care au murit pentru 
cauze nu atât de bune. 

— Eşti sigur că a noastră e bund? Să adunăm 
nişte obiecte al căror rost nu-l cunoaștem, pen- 
tru un scop încă nedeslușit? 

- Aşa trebuie să credem, Alfray. Și sunt con- 
vins că va veni ziua când îl vom ridica pe Kes- 
tix Și pe alții care vor mai fi căzut printre eroii 
unei noi ordini. Dar nu mă întreba ce-o să ne 
aducă ordinea asta. Simt eu că va fi mai bine 
pentru nol. 

Stryke ar fi vrut să-și creadă întru totul spu- 
sele. Aşa cum stăteau lucrurile deocamdată, 

incerca să nu le arate jderilor cât de vinovat se 
simte de moartea lui Kesux. 

Alfray tăcu și ridică ochii spre flamura de 
luptă a cetei, pe care o strângea în mână. Îi adu- 
cea alinare, poate pentru că era simbolul unității 
lor. Sau al unităţii care existase cândva printre ei. 

Mai aveau puţin și ar fi trebuit să vadă 
Pădurea Drogan, când Jup strigă: 

- Ochii la vest! 

Un grup mare de călăreți se indrepta spre ei, 
și nu era foarte departe. 

- Cred că sunt oamenii lui Hobrow, spuse 
piticul. 

- Nu putem să avem și noi parte de puţină 
linişte? se plânse Coilla. 

- Astăzi, nu, după câte se pare, răspunse 
Stryke. Daţi pinteni cailor. 

Ceata porni la galop. 

- Ne-au văzut! urlă Haskeer. Și gonesc de 
mama focului! 

Începu o adevărată vânătoare. Ceata călărea cu 
viteza vântului spre adăpostul oferit de pădure. 
Dar paznicii erau hotărâți și câştigau teren. 

Îndemnându-i pe jderi să gonească mai re- 
pede, Stryke se pomeni in spatele cetei. Atunci 
se petrecu nenorocirea. Când jderii cotiră și 
dispărură din vedere, calul său își prinse copita 

intr-o vizuină de iepure și căzu. Stryke se pră- 
buși greu și el. Când își reveni, animalul se 
ridică și o luă la fugă. 

Auzind ropot de copite, jderul se intoarse. 

Un grup sălbatic de paznici se năpustea spre 
el. Stryke se uită disperat în jur după un loc în 
care să se ascundă, însă nu văzu nici unul. Își 
scoase sabia. 

O umbră uriașă se lăsă deasupra lui. 

Zbura un dragon, risipind frunze și praf cu 
aripile vânjoase. Îngroziți, paznicii își opriră 
caii atât de brusc, încât unii căzură din șa. 

Stryke își zise că i-a venit sfârșitul. Animalul 
era unul dintre dragonii de vânătoare ai Jennestei, 
ştia sigur, și nu se aștepta la altceva decât să moară 
în flăcări. 

Dragonul cobora între el și paznici. Când 
ajunse jos, Stryke văzu că e călărit chiar de 
Glozellan. 

Stăpâna Dragonilor întinse mâna. 

- Urcă, Stryke, îl indemnă ea. Hai! Ce ai de 
pierdut? 

Jderul se urcă pe pielea solzoasă a animalului 
ȘI se așeză în spatele ei. 

- Ține-te bine! strigă Glozellan, apoi mână 
dragonul. 

Urmă un zbor rapid şi ameţitor. Stryke se 
uită în jos. Văzu râuri ca niște șerpi argintii, 
pășuni verzi, păduri tinere. Din cer, ținutul nu 
părea chiar atât de distrus. 

Încercă să o întrebe ceva pe Glozellan, dar 
bătea vântul și ea fie nu-l auzi, fie îl ignoră. 
Zburau spre nord. 

Trecu un ceas, poate. Se apropiară de un 
munte. Dragonul se îndreptă ţintă spre platou. 
Aterizară în câteva minute. 

- Coboară, porunci spiridușul. 

Stryke alunecă pe pământ. 

- Ce se întâmplă, Glozellan? Sunt prizonier? 

- Nu pot să-ți explic acum. Aici vei fi în 
siguranţă. 

Spiridușul lovi cu călcâiele în coastele drago- 
nului. Animalul începu să se înalte. 

- Stai! strigă jderul. Nu mă lăsa aici! 

- Mă întorc! promise Glozellan. Nu-ţi 
pierde curajul. 

Stryke urmări dragonul cu privirea până când 
animalul se făcu un punct pe cer și dispăru. 


Stătu ore întregi pe refugiul din vârful mun- 
telui, cugetând asupra celor întâmplate, plângând 
viețile pierdute. 

După ce ajunse la concluzia că nu are cum să 
coboare, scoase stelele din săculeț și le admiră. 

- Bun găsit. 

Sări ca ars la auzul salutului. 

În fața lui stătea Serapheim. 

Stryke rămase cu gura căscată. 

- Cum ai ajuns aici? Te-a adus și pe tine 
Glozellan? 

- Nu, prietene. Nu contează cum am ajuns 
aici. Dar am vrut să-mi cer iertare că v-am dus 
în capcana pusă de elfii negustori de sclav. Nu 
asta am intenţionat. 

— Până la sfârșit, a ieșit bine. Nu-ţi port pică. 

- Mă bucur. 

Stryke oftă. 

- Nu că ar mai avea importanţă. Lucrurile se 
agravează rapid și nu le mai pot opri. Iar acum 
mi-am pierdut ceata. 

- N-ai pierdut-o, ai fost adus în altă parte. 
Serapheim zâmbi. Important e să nu cazi pradă 
disperării. Mai ai multe de făcut. Nu e momen- 
tul să-ți pierzi încrederea. Ai auzit vreodată po- 
vestea cu băiatul și pisica sălbatică? 

Veni rândul lui Stryke să zâmbească, deși cu 
amărăciune. 

- O poveste. Păi, cred că e și asta o cale de a 
face timpul să treacă mai ușor. 

- A fost odată un băiat care se plimba prin 
pădure, incepu Serapheim. Dintr-odată, s-a întâl- 
nit cu un leopard. Animalul l-a văzut. Băiatul a 
luat-o la fugă, urmărit cu înverșunare. A ajuns la 
o margine de stâncă de care atârnau liane, așa că 
s-a lăsat în jos pe una dintre ele, în vreme ce leo- 
pardul răgea neputincios deasupra. Dar atunci s-a 
uitat în Jos şi a văzut că acolo îl așteaptă un alt 
leopard, la fel de flămând. Nu putea nici urca, 
nici cobori. Apoi a auzit cum zgârie ceva. Când 
a ridicat ochii, a zărit doi șoricei, unul alb și unul 
negru, care rodeau liana de care se agățase. Dar 
zări şi altceva. Într-o parte, la distanță cam mare, 
creştea o căpșună sălbatică. Se intinse cât putu, 
luă căpşuna și o duse în gură. Și știi ceva, Stryke? 
A fost cea mai dulce și mai bună căpșună pe care 
a mâncat-o vreodată. 

- Cred că am înţeles, să ştii. Îmi aduce aminte 
de un lucru pe care mi l-a spus cineva... în vis. 

— Visele sunt bune. Ar trebui să fii mai atent 
la ele. Magia e mai puternică prin părțile astea. 
S-ar putea să aibă efect asupra lor. 

Serapheim arătă spre stele. 

- Are vreo legătură cu ele? 

- O, sigur că da. Nu vrei să mi le dai mie? îl 
intrebă Serapheim după o mică pauză. 

Stryke rămase uimit. 

- Nici să nu te gândești. 

- A fost o vreme când ţi le-aș fi putut lua cu 
mare uşurinţă. Și când aș fi vrut să ţi le iau. Dar 
acum, se pare că zeii vor să le păstrezi tu. 

Stryke se uită la stele. Când ridică iarăși pri- 
virea, omul dispăruse. 

Imposibil. 

S-ar fi gândit la asta, dar altceva îi atrase 
acum atenția. 

Stelele îi cântau. 


PESTE 1 000 000 DE EXEMPLARE VÂNDUTE 


Războiul a aruncat tărâmul Maras-Dantia în haos. În 
timp ce armatele își strâng rândurile, Stryke și grupul 
său de orci se refugiază din calea tuturor. Destinul or- 
cilor trebuie salvat și totul depinde de obiectele magice 
legate de originea raselor străvechi — unirea celor cinci 
stele îi poate elibera pe orci din sclavie. Dar pe măsură 
ce luptătorii lui Stryke cad unul câte unul pradă unor 
dușmani de coșmar, pentru seminţia orcilor și pentru 
Maras-Dantia se apropie sfârșitul. 


„Ce obţii când combini o ceată rebelă de orci, cinci 
obiecte ciudate cu puteri necunoscute și o vrăjitoare 
paranoică, însetată de răzbunare și pasionată de ritua- 
luri sângeroase? O poveste deosebită despre magie, 
creaturi fantastice și rase mitice!” 

Topo RicHMoND, SF Site Reviews 


2 Renaşterea strălucită a legendei orcilor, o cenușăreasă 


Barry FonsHaw, Starlog 


ISBN 978-606- 9 


| 


AI A 


LNI 


j 


www.nemirajunior.ro 


